
Pratarmė! 


Lietuvoje išsamių mokslinių tyrimų būsto politikos tema nėra. Moks- 
lininkai dažniausiai būsto problemas analizuoja ekonominiu ir inžineriniu 
aspektais (Azbainis, 2009; Gerdvilis, 2007; Jonaitis, Naimavičiene, 2004; Jure- 
vičienė, 2007; Zavadskas, Kaklauskas, Raslanas, 2004; Vanagas, 2012). Būstas 
retai tyrinėjamas kaip viena iš svarbių sudedamųjų socialinės politikos arba 
gerovės valstybės dalių. 

Užsienio mokslo spaudoje būsto tema gausiai ir įvairiapusiškai tiriama 
(žr., pavyzdžiui, Balchin, 1996; Lund, 2011), užima reikšmingą vietą socialinių 
mokslų (sociologijos, ekonomikos, viešojo administravimo, socialinio darbo, 
socialinės politikos) srityje. Užsienio tyrėjai ir tyrėjos būsto politiką analizuoja 
gerovės valstybės modelių kontekste ir siūlo būsto politikos modelius / tipolo- 
gijas, kurie sutampa su paradigminiais Gosta Esping-Anderseno (1990) gero- 
vės valstybės modeliais (plačiau apie tai skaitykite pirmame skyriuje). 

Ankstesni tyrimai, atlikti pokomunistinėse šalyse, rodo, kad socialisti- 
nėse šalyse, nepaisant tam tikrų jų ekonominių ir socialinių skirtumų, vyravo 
labai centralizuota bei visapusiška valstybės kontrolė, pagrįsta būsto ir būs- 
to infrastruktūros kūrimo, paskirstymo, naudojimo ir eksploatavimo sistema 
(Tsenkova, 2009; van Kempen et al., 2005; Tosics, 2005). Komunizmo žlugimas 
buvo lydimas būsto politikos decentralizacijos, o tai reiškė valstybės atsako- 
mybės perdavimą į privačias rankas ir būsto politikos liberalizavimą bei mar- 
ketizavimą (Balchin, 1996). Nors būsto politikos privatizavimu buvo tikimasi 
skatinti atsakomybę už privačią nuosavybę ir išspręsti problemas, susijusias su 
būsto trūkumu, vyravusiu socializmo laikotarpiu, būsto politikos perdavimas 
į privačias rankas sukėlė daugybę neigiamų padarinių. Lietuvoje būsto sekto- 
riaus administravimas bei modernizavimas susiduria su reikšmingomis pro- 
blemomis: kokybiško būsto stoka, problemomis, susijusiomis su būsto renova- 
cija ir eksploatacija, viešojo ir privačiojo sektorių partnerystės patirties stoka 
administruojant būsto sektorių, socialinio būsto trūkumu. Minėtos problemos 
aktualios ne tik Lietuvoje, jos akcentuojamos tiriant būsto politikos problemas 
ir kitose Vidurio bei Rytų Europos šalyse (žr. Balchin, 1996; Ivanou, 2013; Po- 
lanska, 2011; Tsenkova, 2009). 

Valstybės įtakos sumažėjimas būsto sektoriuje ir būsto politikos libe- 
ralizacija neišvengiamai sukėlė įtampas tarp privačių investuotojų, savival- 
dybės, daugiabučių namų savininkų bendrijų, bendruomeninių organizacijų 
ir viešųjų įstaigų (Aidukaite, 2013c; Tosics, 2005). Šiandien daugelis miesto 


' Pagrįsta paraiškos medžiaga, kurią parengė Jolanta Aidukaitė: „Būsto politika Lietuvoje: rai- 
da, problemos ir pilietinės iniciatyvos“. Nacionalinės mokslo programos „Socialiniai iššūkiai 
nacionaliniam saugumui“ V kvietimo konkursas. Patvirtinta Lietuvos mokslo tarybos pirmi- 
ninko 2012 m. birželio 19 d. įsakyme Nr. V-159. 


bendruomeninių organizacijų, daugiabučių namų bendrijų, aplinkos apsaugos 
judėjimų viešai diskutuoja įvairiais būsto politikos klausimais. Tačiau Lietu- 
voje miesto pilietinės visuomenės apraiškų atsiradimui ir jų sąsajai su būsto 
sektoriaus plėtra, miesto modernizacija ir darniu vystymusi skiriama mažai 
dėmesio. Nors socialinių judėjimų / visuomenės iniciatyvų tyrimai mieste yra 
gyva ir aktuali tyrimų sritis Vakarų literatūroje (žr. Pickvance, 2003), visuo- 
menės iniciatyvos tiriamos ir Vidurio bei Rytų Europoje (Ivanov, 2013; Lang- 
Pickvance et al., 1997; Pickvance, 2001). Būsto politikos, kaip ir socialinės 
politikos plačiąja prasme, raida, dosnumas, prieinamumas, įperkamumas pri- 
klauso nuo pilietinės visuomenės pastangų ją tobulinti, reikalaujant didesnio 
socialinio teisingumo bei lygių galimybių. 

Daugiabučių namų savininkų bendrijų bei bendruomeninių organiza- 
cijų / centrų kūrimasis Lietuvos miestuose - svarbi visuomeninė iniciatyva, 
leidžianti sureguliuoti gyventojų, valstybinio ir privačiojo sektorių partnerys- 
tės santykius ir prisidedanti prie savivaldos lygmens plėtros. Todėl tampa labai 
svarbu tirti įvairių visuomeninių iniciatyvų apraiškas, susijusias su būsto poli- 
tikos raida ir miesto urbanizacija. Visuomenės iniciatyva mieste šioje knygoje 
suprantama, remiantis Chris Pickvance (2003), kaip organizuota visuomenės 
/ gyventojų veikla, siekiant pokyčių, nepriklausomai nuo jos poveikio būsto 
arba miesto politikai. 

Taigi, šis leidinys - tai pirmas bandymas sutelkti patikimas žinias apie 
būsto politikos raidą Lietuvoje bei visuomenės iniciatyvas būsto politikos sri- 
tyje, be kurių neįsivaizduojama sėkminga būsto politika. Mokslo studija siekia 
atskleisti Lietuvos situaciją būsto sektoriaus srityje kitų Europos Sąjungos šalių 
kontekste ir atkreipti tyrėjų, politikų bei visuomenės dėmesį į būsto problemas. 

Knygoje analizuojamos tokios būsto politikos priemonės, kurios yra 
mažai tirtos Lietuvoje: daugiabučių namų savininkų bendrijų kūrimasis, jų 
veikla ir problemos, susijusios su būsto eksploatacija ir renovacija; Vilniaus ir 
Kauno bendruomeninių organizacijų / centrų veikla, prisidedanti prie infras- 
truktūros plėtros bei saugios kaimynystės. 

Knygos metodologija paremta idėja, kad būsto politika ir visuomenės 
iniciatyvos tarpusavyje susijusios (žr. 1 pav.). Pokyčiai būsto politikos srityje 
bei jos reforma sudaro sąlygas tam tikroms visuomenės iniciatyvoms atsiras- 
ti, pavyzdžiui, bendrijų ir bendruomeninių organizacijų kūrimasis Lietuvos 
miestuose. Visuomeninių iniciatyvų veiksmai gali daryti įtaką pokyčiams 
būsto politikos srityje. Būsto politika ir visuomenės iniciatyvos neegzistuoja 
vakuume, jas formuoja šalies politinis, ekonominis bei istorinis kontekstai. 
Ekonominių, politinių aplinkybių kaita gali lemti būsto politikos pokyčius ir 
kartu skirtingas galimybes įvairioms visuomenės iniciatyvoms būsto srityje 
pasireikšti. Valstybės būsto politika kartu su visuomenės iniciatyvomis gene- 
ruoja tokius rezultatus kaip: būsto kokybė, prieinamumas, socialinės atskirties 
lygis, infrastruktūros plėtra ir pan. 


Politinis, ekonominis, istorinis kontekstai 


Būsto Visuomenės 
politika iniciatyvos 


Būsto politikos 
rezultatai 


Socialinė Infrastruktūros Sąlygos įsigyti Būsto kokybė, 
sanglauda plėtra būstą prieinamumas 


1 pav. Būsto politikos ir visuomeninių iniciatyvų sąsajos 


Šioje knygoje visapusiškai arba iš dalies analizuojamos beveik visos 1 
pav. užfiksuotos sąsajos. Knygą sudaro septyni skyriai ir apibendrinamosios 
išvados. Pirmas skyrius tiria būsto politiką skirtinguose gerovės valstybės mo- 
deliuose, į būsto modelių klasifikaciją įtraukiamos ir naujos Europos Sąjun- 
gos šalys iš Vidurio bei Rytų Europos. Gilesnei analizei atlikti pasirenkamos 
septynios šalys: Čekija, Estija, Ispanija, Jungtinė Karalystė, Lietuva, Švedija ir 
Vokietija. Taigi, šiame skyriuje būsto politika Lietuvoje tiriama kitų Europos 
Sąjungos valstybių kontekste, identifikuojamas Lietuvos būsto politikos mode- 
lis, atskleidžiami veiksniai, formuojantys būsto kokybę, prieinamumą, būsto 
įsigijimo sąlygas skirtingose šalyse. 

Antras skyrius detalizuoja būsto politikos raidos aspektus Lietuvoje: 
analizuoja, kaip ši politika kito Lietuvoje per pastaruosius du dešimtmečius, 
atskleidžia pokyčius ją reglamentuojančioje teisinėje bazėje. Remiantis statis- 
tiniais duomenimis, išryškinamos svarbiausios su būstu susijusios problemos: 
būsto stoka, blogos gyvenimo sąlygos ir būsto išlaikymo sunkumai, gana senas 
gyvenamasis fondas. 

Trečias skyrius analizuoja politinį kontekstą (vadovaujamasi politinių 
partijų ir jų vyriausybių programomis), kuriame formuojasi terpė būsto po- 
litikos rezultatams bei visuomenės iniciatyvoms atsiskleisti. Išsamiai tiriamos 
penkių politinių partijų (LSDP, TS-LKD, DP, Liberalų sąjūdžio, „Tvarkos ir tei- 
singumo'), kurios nuo 2004 m. iki dabar turėjo / turi vietų Lietuvos Respubli- 
kos Seime, ir trijų Vyriausybių programos. Siekiama atskleisti, kaip ir ar politi- 
nių partijų bei Vyriausybių programose atsispindi aktualios būsto politikos ir 
vietos bendruomenės problemos; ieškoma sąsajų su Lietuvos būsto strategija, 
kuri buvo priimta 2004 metais. 


Ketvirtas skyrius parodo, kaip žiniasklaidoje pristatoma būsto politi- 
kos ir visuomeninių iniciatyvų problematika. Skyrius nagrinėja, kaip naujienų 
portale lrytas.lt pristatomas daugiabučių namų bendrijų ir bendruomenių vai- 
dmuo, kokie privalumai bei trūkumai išryškinami ir kaip vertinamas jų dar- 
bas. Skyrius atskleidžia pagrindines būsto politikos problemas, propaguojamas 
masinių informavimo priemonių, taip pat opiausius būsto politikos klausimus 
visuomenėje. 

Penktas skyrius tiria daugiabučių namų bendrijų kūrimosi priežastis, 
veiklą bei problemas, susijusias su būsto priežiūra ir renovacija didžiuosiuose 
Lietuvos miestuose: Vilniuje ir Kaune. Remiantis kiekybiniais ir kokybiniais 
duomenimis atskleidžiama daugiabučių namų bendrijų intymi realybė: pa- 
siekti rezultatai bei priemonės, kuriomis jos siekia savo tikslų; priežastys, stab- 
dančios ir skatinančios jų steigimą. 

Šeštas skyrius sutelkia dėmesį į daugiabučių namų renovacijos proble- 
mas, pateikia išsamią daugiabučių namų bei jų atnaujinimo statistiką. Vado- 
vaujantis autentiškais kiekybiniais ir kokybiniais duomenimis, išgryninamos 
tiek finansinės renovacijos problemos, tiek socialinės, susijusios su lyderystės, 
korupcijos ir žemos pilietinės visuomenės iššūkiais. 

Bendruomeninių organizacijų / centrų iniciatyvos prisidedant prie 
miesto infrastruktūros plėtros bei socialinės sanglaudos atskleidžiamos sep- 
tintame šios knygos skyriuje. Analizuojama, kiek ir kokiu būdu bendruome- 
ninės organizacijos / centrai Vilniaus ir Kauno miestuose prisideda prie būsto 
politikos. Keliamas klausimas: ar kokybiška būsto politika galima be vietos 
bendruomenės? Skyriuje analizuojami pagrindiniai funkcionalios vietos ben- 
druomenės kokybės kriterijai ir jų pasireiškimas sprendžiant būsto politikos 
problemas Vilniaus ir Kauno atvejais. 

Apibendrinamasis knygos skyrius pateikia pagrindines išvadas bei re- 
komendacijas ir nubrėžia kontūrus būsimiems tyrimams. 

Taigi, knygoje pirmą kartą pateikiamos būsto politikos problemos soci- 
aliniu aspektu: būsto politika analizuojama ne tik kaip ekonominis, inžinerinis 
reiškinys. Kad kiti aspektai (ekonominis) šioje knygoje mažiau tyrinėjami - ne 
atsitiktinis pasirinkimas. Kaip jau minėta, Lietuvos autoriai tiria būsto proble- 
mas ekonominiu aspektu (žr. Jonaitis, Naimavičiene, 2004; Jurevičienė, 2007). 
Istorinė būsto sektoriaus raida taip pat yra analizuojama (žr. Gerdvilis, 2007). 
Ši knyga tiria būsto politiką tarpdisciplininiu požiūriu, derina sociologijos, 
viešojo administravimo bei iš dalies politologijos požiūrius būsto politikos ty- 
rimų srityje, jie Lietuvoje iki šiol nebuvo išplėtoti. 

Mokslo studija pagrįsta ne tik ankstesnių tyrimų bei mokslinės litera- 
tūros analize, bet ir autentiškais kokybiniais ir kiekybiniais duomenimis, ku- 
rie išsamiai analizuojami penktame, šeštame ir aštuntame skyriuose. Knygoje 
analizuojami 47 pusiau struktūruoti interviu, atlikti sa bendruomeninių orga- 
nizacijų / centrų (28) ir daugiabučių namų bendrijų (16) pirmininkais Vilniaus 
ir Kauno miestuose; su Respublikinių būsto valdymo ir priežiūros rūmų (1), 

VšĮ „Atnaujinkime miestą“ (1) bei Miesto ūkio departamento (1) atstovais (žr. 
1 priedą, kuriame detaliai iliustruojamas apklaustų ekspertų pasiskirstymas). 
Vilniaus mieste buvo apklausti 16-os aktyviai veikiančių bendruomeninių or- 
ganizacijų pirmininkai (tarp jų Vilniaus bendruomenių asociacijos bei Lietu- 
vos vietos bendruomenių organizacijų sąjungos pirmininkai), atstovaujantys 
Balsių, Grigiškių, Jeruzalės, Justiniškių, Naujamiesčio, Naujosios Vilnios, Paši- 
laičių, Pilaitės, Senamiesčio, Užupio, Viršuliškių, Žirmūnų, Žvėryno bendruo- 
menėms; ir 8 daugiabučių namų bendrijų pirmininkai, kurie reprezentavo 
Antakalnio, Baltupių, Lazdynų, Pašilaičių, Senamiesčio, Viršuliškių, Žirmūnų 
mikrorajonus. Kauno mieste apklausti 12-0s bendruomeninių organizacijų / 
centrų pirmininkai (tarp jų ir Kauno bendruomenių centrų asociacijos pirmi- 
ninkas), įsikūrę Aleksoto, Dainavos, Eigulių, Gričiupio, Kalniečių, Palemono, 
Petrašiūnų, Sargėnų ir Šilainių mikrorajonuose; ir 8 daugiabučių namų ben- 
drijų pirmininkai, kurie atstovavo Dainavos, Eigulių, Gričiupio, Milikonių ir 
Senamiesčio mikrorajonams (plačiau apie interviu atlikimo techniką ir temi- 
nius klausimus skaitykite 2 priede). 

Per tyrimą atliktus interviu pagal Alexander Bogner ir Wolfgang Menz 
(2009) klasifikaciją galime priskirti prie „sisteminių ekspertų interviu“ (the 
systematizing expert interview). Tokio pobūdžio interviu siekia surinkti nuose- 
klios ir išsamios informacijos apie tiriamą reiškinį. Dėmesys kreipiamas į eks- 
pertų gebėjimą mokslininkams suteikti kuo daugiau faktų ir informacijos. Tad 
tyrėją domina eksperto gebėjimas, remiantis asmeninėmis žiniomis, patirtimi 
bei įžvalgomis, paaiškinti tiriamą reiškinį. Tyrėjas, prieš atlikdamas interviu, 
privalo turėti aiškų tikslą ir supratimą apie tiriamą reiškinį. Jam svarbu gauti 
informacijos, kurią galima lyginti teminiu požiūriu. Mūsų tyrime buvo svar- 
bu gauti informacijos apie bendruomeninių organizacijų / centrų ir bendrijų 
kūrimosi, veiklos problemas ir problemas, susijusias su būsto priežiūra, mies- 
to modernizacija bei darnia plėtra didžiuosiuose Lietuvos miestuose: Vilniuje 
ir Kaune; siekta atskleisti priežastis, kurios skatina gyventojus kurti bendriją, 
bendruomenę bei jų veiklos rezultatus ir priemones, kuriomis jos siekia savo 
tikslų; taip pat siekta išgauti informaciją apie būsto politikos pokyčius nuo 
1990 m. iki dabar bei priežastis, paaiškinančias šiuos pokyčius (plačiau apie tai 
skaitykite 2 priede). 

47 interviu buvo nagrinėjami pagal visus kokybinio tyrimo analitinius 
etapus: transkribavimo, perfrazavimo, kodavimo, teminio palyginimo, kon- 
ceptualizavimo ir empirinio apibendrinimo (Meuser, Nagel, 2009: 34-38; 
Huberman, Miles, 1997). Knygoje pateikiami paskutiniai analitiniai interviu 
analizės etapai. Apklaustų ekspertų teiginiai yra grupuojami, ieškoma bendru- 
mo, lyginami ir pateikiami koncentruotai, kartu iliustruojant juos empiriškai 
apibendrintomis citatomis. 

Kiekybiniams duomenims rinkti buvo sudarytas 38 pusiau atvirų ir už- 
darų klausimų klausimynas, kuris buvo siųstas Vilniaus ir Kauno daugiabučių 
namų savininkų bendrijų (DNSB) pirmininkams (plačiau apie atrankos krite- 


rijus ir duomenų rinkimo problemas žr. 2 priede; anketinės apklausos klausi- 
mynas pateiktas 3 priede). Kontaktiniai respondentų duomenys gauti iš VĮ Re- 
gistrų centro duomenų bazės. Iš viso apklausti 224 respondentai: 154 Vilniuje 
ir 70 Kaune. Tyrimo imtis gerai atspindi daugiabučių namų bendrijų parame- 
trus Vilniaus ir Kauno miestuose. Registrų centro duomenimis, Vilniuje įre- 
gistruotos 968, Kaune - 727 bendrijos, tačiau, kaip atskleidė ekspertų interviu 
analizė, tik 12 proc. visų bendrijų yra veikiančios (plačiau apie tai skaitykite 4 
skyriuje). Tokią situaciją patvirtino ir kiekybinis tyrimas (žr. 2 priedą). 

Šioje knygoje taip pat analizuojami statistiniai duomenys (Lietuvos sta- 
tistikos departamento; „Eurostat“; VĮ Registrų centro), Lietuvos politinių par- 
tijų rinkimų programų ir Vyriausybių programų dokumentai, Lietuvos būsto 
strategija, teisinė būsto politikos bazė bei žiniasklaidoje pristatoma informaci- 
ja apie būsto politikos problemas. 

Mokslo studija turėtų suteikti reikšmingų teorinių bei praktinių žinių, 
leidžiančių suprasti miesto pilietinės visuomenės suaktyvėjimo priežastis, 
prisidėti prie socialinio dialogo bei socialinės sanglaudos plėtojimo (tai ak- 
centuojama Europos Sąjungos strategijoje „2020“), suteikti reikšmingų žinių, 
padedančių tinkamai administruoti ir modernizuoti būsto sektorių Lietuvos 
miestuose. 

Šis leidinys aktualus savivaldybių, Lietuvos Respublikos aplinkos, Soci- 
alinės apsaugos ir darbo ministerijų darbuotojams, Respublikinių būsto val- 
dymo ir priežiūros rūmų bei Lietuvos bendruomeninių organizacijų ir aso- 
ciacijų nariams. Knyga skirta plačiajai visuomenei ir turi būti įdomi visiems, 
kas domisi būsto politika bei Lietuvos socialine raida. Tyrimo rezultatai turėtų 
paskatinti Lietuvos akademikus, politikus bei visuomenę labiau domėtis būsto 
tematika ir problemomis. 

Knygos autoriai nuoširdžiai dėkoja visiems tyrimo (kokybinio ir kieky- 
binio) dalyviams (Vilniaus ir Kauno bendruomeninių organizacijų / centrų 
bei daugiabučių namų bendrijų pirmininkams; bendruomeninių asociacijų ly- 
deriams bei Respublikinių būsto valdymo ir priežiūros rūmų prezidentui; VšĮ 
„Atnaujinkime miestą“ bei Miesto ūkio departamento atstovams), sutikusiems 
pasidalyti savo vertinga nuomone ir patirtimi. 


Prof. dr. Jolanta Aidukaitė 

1 SKYRIUS 


Būsto politika skirtinguose gerovės modeliuose: 
Švedijos, Vokietijos, Jungtinės Karalystės, Ispanijos, 


Čekijos, Estijos ir Lietuvos atvejai? 


Įvadas 


Būstas yra reikšminga žmogaus gerovės sritis, žmogaus gyvenimo pa- 
grindas, svarbi socialinės politikos dalis. Kitaip negu kitos socialinės politikos 
sritys, pavyzdžiui, švietimas arba sveikatos apsauga, būstas pasižymi nuolati- 
niu ir ilgalaikiu naudojimu (Clapham, 2006; Lund, 2011), todėl būstas, pasak 
Kleinman (1996: 1; percituota iš Doherty, 2004: 253), „užima unikalią vietą 
gerovės valstybės sistemoje - tai nei visiškai socialinės politikos, nei visiškai 
laisvosios rinkos dalis.“ Būstas - taip pat svarbi žmogaus turtinės / klasinės 
priklausomybės išraiška, jis siejamas su ilgalaike investicija bei žmogaus gy- 
venimo būdu. Valstybės vaidmuo, formuojant būsto politiką, sparčiai kito per 
pastaruosius šimtą metų. Šiuo metu valstybė visose išsivysčiusiose šalyse daro 
didesnę arba mažesnę įtaką būsto sektoriaus plėtrai ir reguliuoja jo pasirin- 
kimo bei prieinamumo galimybes (žr. Balchin, 1996; Doherty, 2004; Lund, 
2011). 

Nepaisant to, kad būsto politika — svarbi socialinės politikos sritis, yra 
nedaug tyrimų, analizuojančių būsto politiką gerovės valstybės modelių kon- 
tekste. Vieni autoriai (Allen, 2006; Arbaci, 2007; taip pat Barlow ir Duncan, 
1994; ir Harloe, 1995, kuriuos cituoja Allen, 2006) analizuoja būsto politiką, 
remdamiesi gerovės valstybės modeliais (jų kontekste), kiti (Hoekstra, 2003), 
vadovaudamiesi pastaraisiais, išskiria skirtingus būsto politikos modelius, su- 
tampančius su paradigminiais Gosta Esping- Anderseno (1990) modeliais. 

Lietuvos mokslininkai retai analizuoja būsto politiką kaip vieną iš su- 
dedamųjų socialinės politikos bei gerovės valstybės dalių. Išimtį sudaro vos 
keli darbai. Vienas jų - tai Vyliaus Leonavičiaus ir Apolinojaus Žilio (2009) 
straipsnis apie Lietuvos urbanizacijos modelį kitų išsivysčiusių gerovės vals- 
tybių kontekste. Jie teigia, kad išvystyta gerovės valstybė skatina kompleksiš- 
ko urbanizacijos modelio plėtrą, kuris pasireiškia ne tik aktyvia gyvenamųjų 
namų statyba, bet ir infrastruktūros plėtra bei valstybės (viešojo sektoriaus) 
įsipareigojimu garantuoti kokybišką būstą ir infrastruktūros patogumus gy- 
ventojams. Lietuvos urbanizacijos modelis, pasak autorių, vis mažiau priside- 


* 1 skyrių parašė Jolanta Aidukaitė. 


da prie gyventojų būsto statybos, renovacijos ir socialinių garantijų, laiduojant 
gyvenamąjį plotą, bei infrastruktūros plėtros. Kitos autorės (Lipnevič, 2012; 
Keparutytė, 2013) fragmentiškai pritaiko Joris Hoekstros (2003) išgrynintus 
trijų būsto politikos modelių kriterijus Lietuvai. Jos teigia, kad Lietuvą galima 
priskirti liberaliam būsto politikos modeliui. 

Taigi, tyrimų, kurie analizuotų būsto politiką Vidurio ir Rytų Europos 
šalyse, siekiant jas klasifikuoti pagal būsto politikos modelius, yra labai ne- 
daug. Šio skyriaus tikslas — ištirti būsto politiką skirtingų gerovės valstybės 
modelių kontekste, į būsto modelių klasifikaciją įtraukiant ir naująsias Euro- 
pos Sąjungos šalis iš Vidurio ir Rytų Europos. Tyrimo objektas - būsto politi- 
ka skirtinguose gerovės valstybės modeliuose. Skyrius kelia šiuos uždavinius: 
atskleisti pagrindinius būsto politikos bruožus skirtinguose gerovės valstybės 
modeliuose; pateikti šalių, atstovaujančių idealiems gerovės valstybės ir būs- 
to politikos modeliams, pavyzdžių; išgryninti pokomunistinio būsto politikos 
modelio bruožus. Tikslui pasiekti taikomi šie metodai: loginė analizė ir sinte- 
zė, mokslinės literatūros, atliktų tyrimų bei lyginamoji analizė. 


Būsto politikos samprata 


Būsto politika — tai ne tik gyvenamojo būsto statyba, paskirstymas ir 
eksploatacija. Ji suprantama daug plačiau. Būsto politika apibrėžiama kaip 
valstybės veikla, kuria siekiama reguliuoti būsto sektorių ir jo rinką (paklausą 
ir pasiūlą) (Clapham, 2006; Lund, 2011). Ruoppila (2005) teigia, kad būsto 
politiką siaurąja prasme galima apibūdinti kaip instrumentą, kuriuo siekiama 
sušvelninti laisvosios rinkos jėgų įtaką namų ūkių pasirinkimui nuomojant, 
perkant arba statant būstą. Plačiąja prasme būsto politika apima šias priemo- 
nes (Balchin, 1996; Lund, 2011: 2; Tsenkova, 2009): fiskalines, padedančias 
sumažinti arba padidinti būsto įsigijimo kainą (pavyzdžiui, palūkanų normos 
nustatymas); nuomos teisių arba teisių į nuomojamą būstą nustatymą; subsi- 
dijas vartotojams ir gamintojams; infrastruktūros plėtrą (kelių, mokyklų sta- 
tyba ir eksploatavimas); paramą bendruomenių ir bendrijų kūrimuisi, veiklai; 
socialinio būsto pasiūlą, paskirstymą ir vadybą; paramą būsto renovacijai ir 
eksploatacijai; saugios kaimynystės ir socialinio kapitalo didinimą padedant 
bendruomenėms; socialinės atskirties mažinimą su būstu susijusiomis prie- 
monėmis. Taigi, šiuolaikinė būsto politika suprantama plačiai, apima tiek gy- 
venamųjų namų ir jų aplinkos, tiek infrastruktūros plėtrą bei priežiūrą. Infras- 
truktūros plėtra ypač reikšminga. Dažniausiai ji plėtojama mokesčių mokėtojų 
arba privačių investuotojų lėšomis. Tuose rajonuose, kur infrastruktūra puikiai 
išvystyta, nekilnojamojo turto bei žemės nuosavybės kaina yra didesnė. Tokie 
rajonai pritraukia daugiau investicijų ir sukuria daugiau darbo vietų. Rajonai, 
kuriuose prastai išvystyta infrastruktūra, išlieka apleisti, sunkiai pritraukia in- 
vesticijų, nedarbas juose didėja. Taigi, būsto politika tebėra viena iš socialinį 
teisingumą ir lygias galimybes užtikrinančių sąlygų. Jos priemonės gali padi- 

dinti arba sumažinti socialinę nelygybę ir atskirtį visuomenėje. 

Naujausi tyrimai (Doherty, 2004; Ruoppila, 2005) atskleidžia tai, kad 
Vakarų šalys panašėja būsto politikos srityje. Viena iš ryškiausių būsto politi- 
kos savybių, kuri stiprėja nuo 1990 m. visose šalyse, - būsto politikos liberali- 
zavimas. Apie tai liudija tokie reiškiniai (Arbaci, 2007: 406): skatinama privati 
būsto nuosavybė; valstybė vis labiau traukiasi iš socialinio būsto sektoriaus 
(socialinio būsto fondo privatizavimas); pereinama nuo pasiūlos subsidijų, kai 
valstybė subsidijuoja būsto statybą, atsižvelgdama į skirtingus gyventojų po- 
reikius, prie paklausos subsidijų, kai teikiama parama konkrečiam individui, 
norinčiam įsigyti būstą (paskola būstui pirkti, socialinė parama mažas pajamas 
gaunantiesiems ir pan). Vis dėlto, nepaisant panašių tendencijų, šalys iki šiol 
išlaiko skirtingas būsto politikos kryptis, sutampančias su pagrindiniais idea- 
lios gerovės valstybės modeliais. Bene didžiausių kraštutinumų būsto politi- 
kos srityje yra patyrusios pokomunistinės šalys. Sovietiniu laikotarpiu būsto 
sektorius buvo išimtinai reguliuojamas valstybės ir naudojamas kaip žmogaus 
kontrolės įrankis. Antai Sovietų Sąjungoje būstai būdavo paskirstomi per dar- 
bovietes, ir tokiu būdu darbuotojas būdavo „pririšamas“ prie tam tikros darbo 
arba gyvenamosios vietos (Tosics, 2005; Tsenkova, 2009). Subyrėjus Sovietų 
Sąjungai, daugelyje posovietinių šalių buvo įvykdyta masinė būsto privatizaci- 
ja. Šiuo metu Vidurio ir Rytų Europos šalyse daugiau kaip 80 proc. būstų pri- 
klauso privatiems savininkams (Dol, Haffner, 2010; Tsenkova, Turner, 2004), 
o valstybės vaidmuo reguliuojant būsto pasiūlą bei paklausą tapo rudimentinis 
(Ruoppila, 2005; Tosics, 2005; Tsenkova, 2009; Tsenkova, Turner, 2004). Vaka- 
rų šalyse būsto politika pasižymi nuoseklesne raida. Iki šiol valstybės vaidmuo 
išlieka svarbus, teikiant prieinamą ir kokybišką būstą. Savivaldybių nuomoja- 
mas būstas užima gana reikšmingą vietą būsto sektoriaus srityje, juo naudojasi 
ne tik mažas pajamas gaunančios šeimos arba gyventojai, bet ir tie, kuriems 
nuomojamas būstas yra priimtinesnis negu nuosavo būsto pirkimas. 

Detaliau paanalizuokime būsto politiką skirtinguose gerovės valstybės 
modeliuose. Tai ne tik padės suprasti, kaip būsto politika yra organizuota įvai- 
riose šalyse, bet ir atskleis priežastis, formuojančias būsto politikos skirtumus 
tarp šalių, nurodys, kodėl šalys skiriasi pagal būsto politikos pasekmes (būsto 
kokybę, prieinamumą, įperkamumą ir pan.)'. Analizei atlikti pasirenkamos 
septynios šalys, kurios ryškiausiai reprezentuoja idealius gerovės valstybės ti- 
pus: Švedija - socialdemokratinį modelį, Vokietija - konservatyvųjį-korpora- 
tyvinį, Ispanija - Pietų Europos modelį ir Didžioji Britanija - liberalųjį“. 


* Panašiai buvo analizuojama švietimo sistema Žalimienė et al., 2011; Aidukaitė, 2010. 
* Apie gerovės valstybės tipus / modelius išsamiai skaitykite Aidukaitė, Bogdanova, Guogis, 
2012. 


Lietuva teoriškai priklauso pokomunistiniam modeliui“, todėl mums 
ypač įdomi ir kitų Rytų Europos šalių patirtis būsto politikos srityje. Proble- 
mos gali būti labai panašios, todėl gilesnei analizei atlikti pasirenkamos dar dvi 
Vidurio ir Rytų Europos šalys: Čekija ir Estija. Estijos pavyzdys mums ypač ak- 
tualus, nes mūsų istorinė, socialinė ir ekonominė patirtis yra labai artima. Be 
to, daugelio autorių nuomone, Baltijos šalių socialinė politika plėtojasi panašia 
linkme (žr. Aidukaitė, 2006; Lendvai, 2008; Bohle, 2007). Čekija įdomi tuo, 
kad tai viena pažangiausių pokomunistinių šalių, ji savo socialiniais ir eko- 
nominiais rodikliais labiausiai (kartu su Slovėnija) priartėjusi prie išsivysčiu- 
sių Vakarų Europos šalių (žr. Aidukaitė, 2011; Aidukaitė, Bogdanova, Guogis, 
2012). Lietuva ypatinga tuo, kad savo socialiniais rodikliais atsilieka nuo kitų 
ES šalių (žr. Aidukaitė, 2011), o būsto sektoriaus privatizavimo apimtimi pir- 
mauja visoje Europoje (Aidukaitė, 2013a,b). 

Šiame darbe mes apsiribosime penkiais idealiais gerovės valstybės mo- 
deliais: socialdemokratiniu, konservatyviuoju-korporatyviniu, liberaliuoju, 
Pietų Europos ir pokomunistiniu. Nors šie modeliai buvo išskirti neatsižvel- 
giant į būsto politikos skirtumus tarp šalių, autoriai (Allen, 2006; Arbaci, 2007; 
Hoekstra, 2003) teigia, kad valstybės vaidmuo būsto politikos srityje siejamas 
su skirtingais gerovės valstybės tipais. Akivaizdu, kad būsto politika yra šalyje 
egzistuojančios gerovės valstybės padarinys. 


* Svarbiausi pokomunistinio modelio bruožai: socialinis draudimas yra pagrindinė socialinės 
apsaugos sistemos dalis (sugrįžimas prie Bismarko socialinės apsaugos sistemos); didelė ap- 
rėptis; palyginti žemos socialinės apsaugos išmokos; ryškėjantys socialinės politikos liberali- 
zavimo požymiai, kurių nebuvo komunizmo laikotarpiu, ir sovietinio / komunistinio gerovės 
valstybės režimo patirtis, bylojanti apie vis dar giliai glūdinčius solidarumo ir universalizmo 
požymius (Aidukaitė, 2011; Aidukaitė, Bogdanova, Guogis, 2012). 

Būsto politika skirtinguose gerovės valstybės 
modeliuose 


Gerovės valstybės ir būsto politikos santykis yra apibendrintas 1 lente- 
lėje. Kitaip negu prieš tai buvę tyrimai, į analizę įtraukiamas ir pokomunistinis 
modelis. Prieš tai buvę tyrimai apsiribojo arba tik trimis G. Esping- Anderseno 
(1990) modeliais“ (žr. Hoekstra, 2003), arba keturiais modeliais - į analizę 
įtraukdami Pietų Europos valstybes (žr. Allen, 2006; Arbaci, 2007). J. Hoekstra, 
analizuodamas Nyderlandų būsto politikos raidą, išskiria tris būsto politikos 
modelius, sutampančius su gerovės valstybės modeliais: socialdemokratinį, 
konservatyvųjį-korporatyvinį ir liberalųjį. Tačiau būsto politiką Nyderlanduo- 
se nuo 1990 m. J. Hoekstra apibūdina ketvirtuoju modeliu (moderniu korpo- 


“ G. Esping-Andersen (1990) išskyrė tris gerovės valstybės režimus (dar vadinami modeliais, 


tipais): socialdemokratinį, konservatyvųjį-korporatyvinį ir liberalųjį. Šie modeliai skiriasi ne 
tik socialinės politikos organizavimo aspektais, išmokų, paslaugų gausa ir įvairove, bet ir savo 
ideologija, prioritetais, poveikiu šalies stratifikacijos sistemai ir dekomodifikacijos laipsniu. 

Socialdemokratinis gerovės valstybės modelis pagrįstas universalumo, solidarumo ir lygybės 
principais. Šis modelis pasižymi dosniomis socialinėmis išmokomis, gausiomis ir kokybiško- 
mis socialinėmis paslaugomis ir jų įvairove. Dosnios socialinės sistemos finansavimas užtikri- 
namas valstybės vykdoma visiško užimtumo politika. Socialinio draudimo schemų aprėptis 
yra universali, ji siekia traktuoti visus piliečius vienodai ir suteikti jiems didesnę gerovę nei 
tik minimali riba, bet tuo pat metu siekia „nesumažinti“ noro dalyvauti darbo rinkoje. Tad 
skurdo ir nelygybės lygis yra mažiausias socialdemokratiniame modelyje, o dekomodifikaci- 
jos laipsnis yra aukščiausias. Danija, Norvegija, Olandija, Suomija ir Švedija priskiriamos so- 
cialdemokratinės gerovės valstybės modeliui (Aidukaitė, Bogdanova, Guogis, 2012; Esping- 
Andersen, 1900). 

Konservatyviajame-korporatyviniame modelyje pagrindinis krūvis užtikrinant socialines ga- 
rantijas tenka darbdaviui ir šeimai, vyrauja valstybinis socialinis draudimas, valstybė yra 
linkusi išsaugoti esamą stratifikacinę sistemą, o gerovės politika yra diferencijuojama soci- 
alinio statuso pagrindu. Įvairios socialinės klasės arba profesijų grupės turi teisę į skirtingas 
socialines paslaugas, išmokas ir garantijas. Šio modelio šalys siekia išsaugoti tradicinę šeimą. 
Tai pasireiškia teikiant įvairias socialines garantijas ir mokesčių nuolaidas dirbančiam vyrui - 
šeimos maitintojui. Šalys, priklausančios konservatyviajam modeliui, siekia įtvirtinti esamus 
stratifikacinius santykius, bet klasiniai skirtumai nėra tokie ryškūs kaip liberaliojoje gerovės 
valstybėje, nes valstybinė socialinio draudimo sistema pasižymi didele aprėptimi ir gana gau- 
siomis išmokomis. Konservatyvioji-korporatyvinė gerovės valstybė pasižymi vidutiniu deko- 
modifikacijos lygiu, kuris yra šiek tiek žemesnis negu socialdemokratiniame modelyje. Italija, 
Prancūzija ir Vokietija priskiriamos konservatyviajam-korporatyviniam modeliui (Aidukaitė, 
Bogdanova, Guogis, 2012; Esping-Andersen, 1900). 

Liberalusis modelis pagrįstas ideologija, kad kiekvienas privalo pats užsitikrinti gerovę daly- 
vaudamas darbo rinkoje. Valstybė remia tik pačius silpniausiuosius pagal pajamų testavimo 
principą ir teikia tik minimalią paramą socialinės rizikos atveju, todėl liberalioje gerovės šaly- 
je, kur rinkai leidžiama reguliuoti užimtumo santykius, skurdo lygis, kaip ir klasinė nelygybė, 
yra didžiausias, o dekomodifikacija - žemiausia. Šio modelio šalyse valstybė skatina priva- 
čių socialinio draudimo sistemų kūrimąsi. Tokios šalys kaip Didžioji Britanija ir Jungtinės 
Amerikos Valstijos priskiriamos liberaliajam modeliui (Aidukaitė, Bogdanova, Guogis, 2012; 
Esping- Andersen, 1990). 


ratyviniu), kuris yra tarpinis variantas tarp socialdemokratinio ir liberaliojo. 
Judith Allen ir Sonia Arbaci tiria būsto politikos raidą Pietų Europos šalyse ir 
modeliuoja Pietų Europos šalių būsto sistemų bruožus naudodamos gerovės 
valstybės bei J. Hoekstros būsto politikos konceptualiuosius modelius. 


1 lentelė. Būsto politika skirtinguose gerovės valstybės modeliuose: pagrindiniai požymiai ir 


skirtumai 
Kriterijus Socialdemo- Konservatyvusis- Liberalusis Viduržemio Pokomunistinis 
kratinis korporatyvinis jūros / Latin 
Rim 
Gana aukšta 
tiems, kurie įsigijo 
būstą masinės 
privatizacijos 
metu; žema 
tiems, kurie turi 
pirkti / nuomoti 
Dekomodifikacija Aukšta Gana aukšta Žema Gana aukšta būstą rinkos kaina 
Stratifikacija Santykinai Aukšta, pagrįsta Aukšta, pagrįsta Aukšta, pagrįsta Aukšta, pagrįsta 
žema socialiniu statusu pajamomis socialiniu statusu | pajamomis 
ir klientelizmu 
Dominuojantis Dominuoja Valstybės parama Dominuoja rinka Dominuoja šeima | Dominuoja rinka 
vaidmuo: valstybė nukreipta į šeimą; / giminė kaip 
valstybės, rinkos dominuoja būsto teikėjos ir 
arba šeimos? nevyriausybinės garantas 
nepelno siekiančios 
organizacijos 
Valstybės Centralizuotas Decentralizuotas, Nežymus Nežymus Nežymus 
reguliavimas orientuotas į reguliavimas reguliavimas reguliavimas 
problemų sprendimą, (tiek valstybiniu, (tiek valstybiniu, (tiek valstybiniu, 
instrumentinis tiek savivaldybių tiek savivaldybių | tiek savivaldybių 
lygmeniu) lygmeniu) lygmeniu) 
Būsto politikos Užtikrinti Užtikrinti socialinio Užtikrinti rinkos Užtikrinti Užtikrinti rinkos 
tikslas universalų statuso skirtumus; dominavimą; privačios dominavimą; 
ir aukštos išsaugoti tradicinę valstybė remia tik | nuosavybės valstybė remia tik 
kokybės būstą šeimą; marginalizuotas dominavimą marginalizuotas 
skatinti namų ūkius grupes (ir pagal grupes 
ir privačius subjektus paveldėjimo 
imtis iniciatyvos, teisę) būsto 
susijusios su sektoriuje; 
aprūpinimu būstu skatinti 
savarankišką 
būsto statybą 
Kainų politika Stipri valstybės | Nuosaiki valstybės Rinka nustato Rinka nustato Rinka nustato 
(nustatymas ir įtaka kainų įtaka kainų būsto kainą būsto kainą būsto kainą 
reguliavimas) nustatymui ir reguliavimui; 
reguliavimui valstybė reguliuodama 
kainas siekia 
sušvelninti neigiamus 
rinkos įtakos 
padarinius 

Kriterijus Socialdemo- Konservatyvusis- Liberalusis Viduržemio Pokomunistinis 
kratinis korporatyvinis jūros / Latin 
Rim 
Subsidijavimo Didelio masto Segmentų subsidijos; Pajamų testavimo | Stigmatizuota Pajamų testavimo 
sistema būsto statybų konkrečios priemonės subsidijos; pagalba tik subsidijos; 
subsidijavimas; | specifinėms grupėms socialinio būsto toms gyventojų socialinio būsto 
subsidijos subsidijos grupėms, kurios subsidijos 
didelėms negali adekvačiai 
tikslinėms dalyvauti rinkoje; 
grupėms socialinio būsto 
subsidijavimas 
Būsto nuomos Unitarinė Unitarinė Dualistinė Dualistinė Dualistinė 
sistema 
Būsto Pagal poreikius | Valstybė kišasi Rinkos Klientelistinis, Rinkos 
paskirstymas norėdama atitaisyti dominavimas socialinių tinklų dominavimas 
rinkos neigiamą įtaką; | skirstant ir šeimos pagalba | skirstant 
tam tikroms grupėms būstą; valstybė skirstomas / būstą; valstybė 
teikiamos privilegijos reguliuoja tik teikiamas būstas, | reguliuoja tik 
mažas pajamas valstybės įtaka mažas pajamas 
turinčių asmenų labai ribota gaunančių 
priėjimą prie asmenų priėjimą 
būsto rinkos prie būsto rinkos 
Būsto politikos Griežtas Vidutiniškai griežtas Jokio griežto Jokio griežto Jokio griežto 
organizavimas erdvinis erdvinis planavimas; erdvinio erdvinio erdvinio 
planavimas; privatūs aktoriai planavimo; planavimo; planavimo; 
valstybė (namų ūkiai, mažos privatūs privatūs rinkos privatūs 
inicijuoja bendrovės) inicijuoja rinkos dalyviai dalyviai (namų rinkos dalyviai 
(didelės naujų namų statybą (daugiausia ūkiai, mažos (daugiausia 
valstybinės didelės bendrovės) didelės 
bendrovės) bendrovės) inicijuoja naujų bendrovės) 
naujų namų inicijuoja naujų namų statybą) inicijuoja naujų 
statybą namų statybą) namų statybą) 
Erdvinė Didelė Maža Didelė Maža Maža 
segregacija 


Šaltinis: Allen, 2006; Arbaci, 2007, 1 lentelė, p. 412; Balchin, 1996; Hoekstra, 2003, 1 lentelė, 
p. 62; Lux, 2003a; Ruoppila, 2005; Tsenkova, 2009. 


Remdamiesi 1 lentelėje apibendrintais duomenimis, aptarkime pagrin- 
dinius būsto politikos bruožus skirtinguose gerovės valstybės modeliuose. Už- 
sienio tyrėjai būsto politiką grupuoja į skirtingus modelius atsižvelgdami į tris 
kriterijus - tuos pačius, pagal kuriuos šalys grupuojamos į skirtingus gerovės 
valstybės modelius: į dekomodifikaciją, stratifikaciją ir kuriam iš trijų (šeimai, 
valstybei ar rinkai) institutų tenka pagrindinis vaidmuo garantuojant socialinį 
saugumą (būsto politikos srityje: prieinamą ir kokybišką būstą). Dekomodi- 
fikacija būsto politikoje suprantama kaip individo / šeimos galimybė išlaiky- 
ti adekvatų būstą nedalyvaujant darbo rinkoje. J. Hoekstra dekomodifikaciją 
matuoja pagal socialinių išmokų dydį bei teisę į tas išmokas ir būsto nuomos 
kainų reguliavimą. J. Allen (remdamasi Harloe, 1995) teigia, kad dekomodifi- 
kacija turi būti matuojama pagal socialinio būsto prieinamumą. Stratifikacijos 
kriterijus rodo, ar būsto politika sumažina klasinius skirtumus visuomenėje, 
ar juos įtvirtina. Trečias, bene svarbiausias, kriterijus atskleidžia, kuris iš trijų 


institutų - valstybė, rinka ar šeima - dominuoja užtikrinant būsto poreikius. 
Tai lemia būsto politikos organizavimo savybes (dominuoja privatūs investuo- 
tojai arba valstybė) ir būsto politikos pasekmes (būsto prieinamumą, kokybę, 
pasirenkamumo galimybes). Kiti kriterijai, pavaizduoti 1 lentelėje, išplaukia iš 
trijų svarbiausių ir juos papildo: valstybės reguliavimo sistema (centralizuota, 
decentralizuota); būsto politikos tikslas; kainų politika (nustatymas ir regulia- 
vimas); subsidijavimo sistema (pasiūlos arba paklausos subsidijavimas); būsto 
nuomos sistema (unitarinė arba dualistinė); būsto paskirstymas (pagal porei- 
kius arba pagal pajamas); būsto politikos organizavimas (planavimo sistema, 
pagrindiniai aktoriai, inicijuojantys statybą) ir erdvinės segregacijos mieste 
mastai („blogų“ bei „gerų“ rajonų išsidėstymas ir jų atskirtis). Verta atkreipti 
dėmesį į skirtingas būsto nuomos sistemas. Unitarinė sistema reiškia, kad pri- 
vati (kai nuomojama iš privačių bendrovių arba savininkų) ir valstybinė (kai 
nuomojama iš valstybės arba savivaldybių) nuomos rinkos yra integruotos į 
vieną visumą. Tokioje sistemoje dominuoja valstybinis kainų reguliavimas, o 
privati ir valstybinė rinkos konkuruoja tarpusavyje - taip siekdamos sumažin- 
ti nuomos kainą privačioje rinkoje. Šalyse, kur dominuoja unitarinė nuomos 
sistema, nemaža dalis gyventojų nuomoja būstą iš valstybės bei savivaldybių, 
tad sumažėja poreikis pirkti nuosavą būstą. O dualistinė sistema reiškia, kad 
dominuoja privati nuomos rinka, valstybinis nuomos sektorius (socialinis sek- 
torius) yra stigmatizuotas ir teikia paslaugas tik pažeidžiamiausioms gyven- 
tojų grupėms. Valstybė kontruoliuoja ir marginalizuoja socialinį (ne-pelno) 
nuomos sektorių, siekdama apsaugoti nereguliuojamą privatų, pelno siekiantį 
sektorių nuo konkurencijos. Dualistinė sistema skatina gyventojus pirkti nuo- 
savą būstą (Arbaci, 2007; Balchim, 1996). Remdamiesi J. Allen, S. Arbaci ir 
J. Hoekstros darbais, išgryninkime būsto politikos modelių idealius bruožus. 
Taigi, visi minėti kriterijai padeda apibūdinti būsto politikos sistemas 
skirtinguose gerovės modeliuose ir atskleidžia skirtumus tarp jų. Būsto poli- 
tikos sistema (sąvoka, kurią pavartojo J. Hoekstra) apima visus mūsų aptartus 
kriterijus (žr. 1 lentelę). Skirtingos būsto politikos sistemos sudaro nevieno- 
das galimybes šalies piliečiams įsigyti, nuomoti ir eksploatuoti būstą; naudotis 
valstybės parama įsigyjant būstą bei socialinio būsto prieinamumu; naudotis 
skirtingais infrastruktūros bei rekreacinių zonų patogumais; gauti paramą 
bendruomenėms kurti, būstui renovuoti ir prižiūrėti. Socialdemokratiniame 
gerovės valstybės modelyje valstybė prisiima svarbią atsakomybę garantuo- 
jant kokybišką ir prieinamą būstą kiekvienam, atsižvelgiant į poreikius. So- 
cialdemokratinės šalys garsėja būsto kokybe, prieinamumu, infrastruktūros 
patogumais, valstybės arba savivaldybių nuomojamo būsto gausia pasiūla. 
Tokiame būsto politikos modelyje valstybė nustato ir reguliuoja būsto kainas, 
subsidijuoja tiek būsto statybą, tiek atskirus individus, suteikdama jiems so- 
cialinę paramą. Dekomodifikacija tokiame modelyje yra aukšta, o stratifika- 
cija santykinai žema. Dosnios socialinės išmokos, bedarbio pašalpos leidžia 
išsaugoti kokybišką būstą patekus į ilgalaikę socialinę riziką (neįgalumo atveju, 

sunkios ligos, senatvės, ilgalaikio nedarbo atveju). Valstybė subsidijuoja būs- 
to statybą, kuri galėtų atitikti kiekvieno poreikius atsižvelgiant į kainą (būstas 
studentams bei gaunantiesiems mažas pajamas), specialius poreikius (būstas 
senjorans, neįgaliesiems), šeimos dydį ir pan. Vyrauja unitarinė nuomos sis- 
tema, kai privatus ir valstybinis būsto sektoriai yra subalansuoti, egzistuoja 
harmoningai papildydami vienas kitą, o ne konkuruodami. Didelė kokybiško 
ir prieinamo socialinio būsto pasiūla leidžia išlaikyti pakankamai žemas būs- 
to nuomos kainas privačiame sektoriuje, tad nesusidaro sąlygos būsto kainų 
„burbului“ augti. Būsto politika socialdemokratiniame modelyje reguliuoja- 
ma centralizuotai, vyrauja griežtas erdvinis planavimas. Šalies regionai, miestų 
rajonai vystomi tolygiai, atsižvelgiant į gyventojų poreikius ir problemas. Vis 
dėlto socialdemokratinė gerovės valstybė neišvengia ir socialinės atskirties Ži- 
dinių susiformavimo didžiųjų miestų pakraščiuose. Pavyzdžiui, didelio masto 
būsto statyba pramoninių miestų pakraščiuose, plėtojama stambių valstybinių 
bendrovių, siekiant patenkinti atvykstančių emigrantų poreikius, suformavo 
etninę bei erdvinę segregaciją Švedijos miestuose (Arbaci, 2007). To pasekmė 
- bloga etniškai atskirtų rajonų reputacija, kuri ir toliau įtvirtina erdvinę segre- 
gaciją mieste (žr. Andersen, 2002). 

Konservatyviosios-korporatyvinės gerovės valstybės šalyse valstybė 
prisiima svarbią atsakomybę garantuojant būstą kiekvienam, tačiau valstybės 
įtaka būsto politikos srityje yra ne tokia visapusiška ir dosni negu socialde- 
mokratinio modelio šalyse. Būsto politikos reguliavimas konservatyviojo- 
korporatyvinio modelio šalyje yra decentralizuotas, orientuotas į problemų 
sprendimą, instrumentinis. Būsto statybą plėtoja mažos bendrovės, įvairios 
nevyriausybinės organizacijos, taip pat patys namų ūkiai inicijuoja ir vykdo 
būsto statybą. Kaip ir socialdemokratinio modelio šalyse, vyrauja unitarinė 
būsto nuomos sistema, subalansuojanti privataus ir socialinio būsto nuomos 
kainas bei sąlygas. Prieinamas ir kokybiškas socialinis būstas, teikiamas savi- 
valdybių ir nevyriausybinių organizacijų, sudaro sąlygas ilgalaikei nuomai, o 
tai sumažina poreikį pirkti nuosavą būstą. Dekomodifikacija tokiame mode- 
lyje yra gana aukšta, įvairios socialinio draudimo schemos leidžia išsaugoti 
kokybišką būstą net ir patekus į socialinę riziką, bet būsto politikos sistema yra 
stratifikuojanti, pagrįsta socialiniu statusu, kada būstas statomas ir paskirsto- 
mas, atsižvelgiant į skirtingų klasių poreikius, o valstybės kainų reguliavimo 
politika yra gana nuosaiki. Valstybė reguliuoja kainas, siekdama sušvelninti 
neigiamus rinkos įtakos padarinius, bet nesiekia sumažinti klasinių skirtumų 
tarp atskirų socialinių segmentų visuomenėje. Konservatyviosios-korporaty- 
vinės gerovės valstybėje tikslai sutampa su jos būsto politikos tikslais - išsau- 
goti esamą stratifikacinę sistemą bei tradicinę šeimą, skatinti namų ūkius ir 
privačius subjektus imtis iniciatyvos, susijusios su būsto statyba, todėl domi- 
nuoja pagalba šeimoms įsigyjant ir nuomojant būstą, o tam tikroms grupėms 
teikiamos privilegijos, skirstant būstą. Erdvinis planavimas yra ne toks griežtas 
kaip socialdemokratinės gerovės valstybės šalyse. Rajonų, regionų plėtrą vyk- 


do tiek didelės, tiek mažos bendrovės, patys namų ūkiai inicijuoja statybą, tad 
neatsiranda tokia ryški socialinių erdvių segregacija, kaip socialdemokratinės 
gerovės valstybės šalyse. Konservatyviajame-korporatyviniame modelyje rasi- 
me mažiau problemų, susijusių su „patologiškų“ rajonų susiformavimu miesto 
zonose, kurie tampa skurdo, socialinės atskirties, nusikalstamuno bei žemos 
būsto kokybės ir infrastruktūros židiniais. 

Liberaliojoje gerovės valstybėje būsto plėtrą, statybas ir naudojimą re- 
guliuoja rinka (Ruoppila, 2005). Stambios privačios bendrovės inicijuoja naujų 
būstų statybą, socialinio būsto sektorius mažas ir menkai išplėtotas. Gali- 
ma teigti, kad liberaliojoje gerovės valstybėje būstas yra privataus sektoriaus 
rankose, valstybinis sektorius yra minimalus, socialinį būstą garantuoja tik 
pažeidžiamiausioms gyventojų grupėms; todėl dekomodifikacija liberaliosios 
gerovės valstybės šalyse yra maža, o stratifikacija didelė, pagrįsta pajamomis. 
Skirstant būstą dominuoja rinka, taip pat rinka nustato būsto kainas, valstybi- 
nis reguliavimas yra labai nežymus, apsiriboja pagalba mažas pajamas gaunan- 
tiesiems, teikiant jiems įvairias socialines pašalpas, susijusias su būsto išlaiky- 
mu. Būsto politikos tikslas - užtikrinti rinkos dominavimą statant, skirstant ir 
naudojant būstą. Vyrauja dualistinė nuomos sistema. Tokiose šalyse socialinė 
atskirtis, erdvinė būsto segregacija ypač ryški - kai labiau pasiturintys žmonės 
susitelkia geresnę infrastruktūrą, kokybiškesnį būstą turinčiuose rajonuose, 
o neturtingi teišgali nuomotis gyvenamąjį plotą blogesnę reputaciją bei inf- 
rastruktūrą turinčiuose daugiabučių kvartaluose (Andersen, 2002; Hoekstra, 
2003; Musterd, Ostendorf, 1998). Didelę erdvinę segregaciją užtikrina nežy- 
mus valstybės kišimasis į būsto politikos reguliavimą bei didelių bendrovių 
vykdomos statybos, nesilaikančios griežto erdvinio planavimo (Arbaci, 2007). 

Pietų Europos / Viduržemio jūros gerovės valstybės šalyse dominuoja 
šeima / giminė kaip būsto teikėjos ir garantas. Familializmas ir neformali būsto 
rinka, pagrįsta klientelizmu, - ryškiausios Pietų Europos būsto politikos mo- 
delio savybės. Dekomodifikaciją, įsigyjant ir išlaikant būstą, galima apibūdinti 
kaip gana didelę. Nors ne valstybė, o šeima išlieka svarbiausias būsto garantas 
patekus į socialinę riziką. Pavyzdžiui, J. Allen (2006) teigia, kad Viduržemio 
jūros baseino šalyse labai didelė dalis senyvo amžiaus žmonių (75 metų am- 
žiaus ir vyresni) gyvena su savo vaikais — tai gerokai daugiau negu kitose Eu- 
ropos Sąjungos šalyse. Kitas pavyzdys - vienišos motinos mažiausiai skursta 
būtent Viduržemio jūros baseino šalyse, tačiau valstybė joms nesuteikia jokios 
pagalbos. Pagalbą vienišoms motinoms užtikrina gyvenimas kartu su išplėsti- 
nės šeimos nariais. Stratifikaciją būsto srityje Pietų Europos šalyse galima api- 
būdinti kaip gana aukštą. Nežymus valstybės reguliavimas, apsiribojantis tik 
pagalba marginalizuotoms gyventojų grupėms, neužtikrina socialinės lygybės 
perkant, nuomojant arba statant būstą. Vyrauja dualistinė būsto nuomos siste- 
ma. Būsto politikos tikslas - užtikrinti privačios nuosavybės dominavimą (taip 
pat ir pagal paveldėjimo teisę) būsto sektoriuje ir leisti savarankišką būsto sta- 
tybą, todėl Viduržemio jūros baseino šalyse dominuoja namų ūkių bei mažų 

privačių bendrovių inicijuojamos statybos. Būsto sektoriaus kainas nustato 
rinka, taip pat ir erdvinis planavimas yra menkai reguliuojamas valstybės, tad 
atsiranda ryškių regioninių infrastruktūros plėtros skirtumų. Vis dėlto griežto 
erdvinio planavimo nebuvimas užtikrina mažesnę erdvinę segregaciją mies- 
tuose negu liberaliojoje gerovės valstybėje. Viduržemio jūros baseino šalyse 
yra mažiau „patologiškų“, socialinės atskirties židinių, susitelkusių didžiųjų 
miestų pakraščiuose (Arbaci, 2007). 

Ankstesni tyrimai (Balchin, 1996; van Kempen et al., 2005; Tosics, 2005; 
Tsenkova, 2009), atlikti Vidurio ir Rytų Europos šalyse, leidžia išskirti pagrin- 
dinius pokomunistinio būsto politikos bruožus. Pokomunistiniame modelyje 
rinka dominuoja kaip būsto teikėja ir garantas. Vidurio ir Rytų Europos šalyse 
vyrauja dualistinė būsto nuomos sistema, t. y. dominuoja privati būsto nuosa- 
vybė, o socialinis būsto sektorius yra labai mažas ir prieinamas tik marginali- 
zuotoms grupėms. Valstybės nesikišimas į kainų reguliavimą ir siekis užtikrin- 
ti rinkos dominavimą būsto sektoriuje nepagrįstai „išpūtė“ būsto nuomos ir 
pirkimo kainas šiose šalyse. Būsto statybą daugiausia vykdo stambios privačios 
bendrovės, nesilaikančios griežto erdvinio planavimo. Kita ryški problema, 
būdinga pokomunistiniam modeliui, - pasenę ir nusidėvėję gyvenamieji būs- 
tai. Nekokybiška statyba komunistiniais laikais, siekusi patenkinti dėl augančio 
gyventojų skaičiaus ir sparčiai plėtojamos pramonės miestuose didėjantį būsto 
poreikį, šiuo metu neatitinka statybos standartų ir reikalinga visiškos renova- 
cijos. Pokomunistiniams miestams iki šiol būdinga maža erdvinė segregacija. 
To priežastis - komunizmo laikotarpiu vykdyta griežta erdvinio planavimo 
politika, siekusi sumažinti klasinius skirtumus būsto sektoriaus srityje. Išimtis 
buvo privilegijuoti būstai, skirti nomenklatūrai, statomi prestižiniuose rajo- 
nuose. Socialinės atskirties židiniai buvo ir tebeišlieka romų rajonai, egzistavę 
komunizmo laikotarpiu, o pastaraisiais laisvos rinkos ekonomikos įsigalėjimo 
metais jų problemos ypač išryškėjo dėl susilpnėjusios socialinės politikos dau- 
gelyje pokomunistinių šalių. 

Apibendrinant galima teigti, kad iki šiol egzistuoja gana ryškūs skirtu- 
mai tarp būsto politikos sistemų skirtinguose gerovės valstybės modeliuose. 
Socialdemokratinė gerovės valstybė visiems užtikrina universalų priėjimą prie 
kokybiško būsto, atsižvelgdama į kiekvieno poreikius. Konservatyvioji-korpo- 
ratyvinė garantuoja būstą kiekvienam, tačiau stengiasi išsaugoti esamą strati- 
fikacinę sistemą ir pirmenybę teikia tradicinei šeimai. Pietų Europos modelio 
šalyse būsto garantas išlieka šeima. Liberalioji gerovės valstybė yra labiausiai 
stratifikuojanti, nes rinkos dominavimas būsto sektoriuje užtikrina didžiausią 
socialinę nelygybę skirstant būstą. Pokomunistinė gerovės valstybė užima uni- 
kalią vietą dėl savo istorinės patirties, kurios įtaka iki šiol išlieka, ir dėl įvykdy- 
tos masinės būsto privatizacijos. Pokomunistinių šalių būsto politikos sistema 
panaši į liberaliosios gerovės valstybės šalyse esamą sistemą, tačiau ji funkcio- 
nuoja skirtingomis socialinėmis bei ekonominėmis sąlygomis, kur laisva rinka 
dominuoja būsto sektoriuje, bet dėl žemų gyvenimo standartų šeimos įtaka iki 


šiol išlieka svari, o maža imigracija taip sparčiai nedidina erdvinės atskirties 
didžiuosiuose miestuose, kaip tai turėtų vykti rinkai dominuojant būsto sekto- 
riuje (Aidukaite, 2014). 

Aptarėme idealius būsto politikos sistemų bruožus skirtinguose gerovės 
valstybės modeliuose. Panagrinėkime realias sistemas atskirose šalyse. Ban- 
dysime atskleisti, kiek šalys atitinka idealius būsto politikos tipus, kuriems jos 
atstovauja. 


2lentelė. Pagrindiniai būsto sektoriaus rodikliai 2011 m. 


Švedija Vokietija | Didžioji Ispanija | Čekija Estija Lietuva 
Britanija 

Išlaidos būsto politikai (BVP 0,458 0,629 151 0,224 0113 0,05 0,002 
procentas) 2010 m. 
Būsto nuosavybė, proc. 697 53,4 67,9 827 80,1 83,5 923 
Būsto nuosavybė (be paskolų), 37 25,3 26,0 49,8 61,0 66,9 85,6 
proc. 
Būsto nuosavybė (su paskola), 65,9 28,1 419 32,9 181 16,7 67 
proc. 
Nuomojamas būstas, proc. 303 46,6 321 17,3 199 16,5 77 
Nuomojamas būstas (rinkos 30,0 39,9 13,3 90 13,0 2,5 13 
kaina), proc. 
Nuomojamas būstas 03 67 18,8 82 6,9 140 63 
(sumažinta kaina arba 
nemokamai) - socialinis 
būstas, proc. 
Namų ūkiai, gyvenantys 11,3 67 72 51 211 144 197 
perpildytame gyvenamajame 2010m. 2010m. 2010m. 2010m. 2010m. 2010m. 2010m. 
plote — perpildymo lygis, proc. -111 -71 -73 -36 -22,5 -397 -464 
Būsto nepriteklius: prakiuręs 84 15,9 146 15,6 119 19,2 19,2 
stogas, išpuvusios grindys, 
langai, supelijusios sienos, 
prakiurę langai, proc. 
Būsto nepriteklius: trūksta 00 16 0,5 00 07 111 15,8 
nuleidžiamojo vandens tualeto, 
proc. 
Būsto nepriteklius: be 06 01 03 00 05 10,5 16,0 
stacionariosios dušo kabinos 
arba vonios, proc. 
Gyvenamasis plotas, tenkantis 45,2 429 440 33,0 287 297 24,9 
vienam gyventojui, m? 2008 m. 2006 m. 2001 m. 2008 m. | 2001m. 2009 m. 2008 m. 


Šaltinis: „Eurostat“ 2011 m. duomenys. 

Būsto politika Švedijoje 


Vakarų Europos šalyse ypač sparti būsto sektoriaus plėtra vyko pasibai- 
gus Antrajam pasauliniam karui (Balchin, 2006). Švedijoje ji buvo ypatinga dar 
ir tuo, kad sutapo su dosnios socialdemokratinės gerovės valstybės kūrimu. Po 
Antrojo pasaulinio karo gerovės valstybės augimas ir vis didėjančios socialinės 
garantijos formavo valstybės - „tautos namų“ (Folk hem) idėją (Nilsson, An- 
dersson, 2001). Socialdemokratų partija, kuri buvo valdžioje beveik viso XX 
amžiaus laikotarpiu, siekė mažinti klasinius skirtumus Švedijos visuomenėje, 
stiprinti demokratiją ir užtikrinti, kad ne daugiau negu 20 proc. disponuoja- 
mų namų ūkio pajamų sudarytų būsto išlaidos (SABO, 2012). Taigi, Švedijos 
vyriausybės tikslas buvo / tebėra kiekvienam garantuoti kokybišką ir prieina- 
mą būstą, nepriklausomai nuo disponuojamų pajamų. Vyriausybė nuo 1946 
m. įteisino priemones šiam tikslui įgyvendinti: subsidijavo naujų namų, kurie 
priklausė ir buvo administruojami per savivaldybes, statybos paskolas (SABO, 
2012). Tad labai išsiplėtė socialinis nuomos sektorius (nuo 6 proc. 1945 m. iki 
25 proc. 1990 m.), sumažėjo privatus nuomos sektorius (nuo 52 proc. 1945 m. 
iki 20 proc. 1990 m.), privati būsto nuosavybė liko beveik nepakitusi (nuo 38 
proc. 1945 m. iki 40 proc. 1990 m.) ir labai išaugo kooperatinė nuosavybė (nuo 
4 proc. 1945 m. iki 15 proc. 1990 m.) (Turner, 1996, 7.1 lentelė, p. 99). Kita 
priemonė, irgi buvusi labai reikšminga ir paskatinusi minėtus būsto sektoriaus 
pokyčius, tai garsi programa „Milijonas naujų būstų“, inicijuota 1960 m., kurią 
įgyvendinus labai išsiplėtė socialinio būsto sektorius (SABO, 2012). Galima 
teigti, kad socialdemokratų siekis garantuoti kokybišką būstą kiekvienam, ne- 
priklausomai nuo jo pajamų, amžiaus, lyties arba socialinio statuso, buvo įgy- 
vendintas. Nors nelygybė būsto sektoriaus srityje neišnyko. Tyrimai (Turner, 
1996) liudija, kad socialinis būsto sektorius (savivaldybių būstas), nors jo ko- 
kybė yra aukšta, populiaresnis tarp mažesnes pajamas gaunančių namų ūkių 
ir emigrantų. Programa „Milijonas naujų būstų“, patenkinusi būsto poreikį 
pramoniniuose rajonuose, prisidėjo ir prie erdvinės segregacijos įtvirtinimo. 
Kai kurie naujai pastatyti rajonai (nuo 1965 iki 1975 m.) tapo socialinės at- 
skirties židiniais - juose neproporcingai susitelkę emigrantai ir mažas pajamas 
gaunantys arba kitų socialinių problemų turintys gyventojai (SABO, 2012), 
todėl nuo 1990 m. Švedijos vyriausybės vykdoma dosni subsidijų būsto staty- 
bai bei renovacijai sistema pradėjo keistis: palūkanų subsidijos naujoms staty- 
boms ir reabilitacijai / renovacijai buvo gerokai sumažintos, o parama pradėjo 
koncentruotis ties tikslinėmis subsidijomis tam tikriems regionams, rajonams 
ir pajamų subsidijomis tam tikroms gyventojų grupėms (Turner, Whitehe- 
ad, 2002: 201). Įgyvendinus naujas priemones, gerokai sumažėjo naujų būstų 
statyba (Balchin, 1996); išaugo būsto nuomos kainos ir padidėjo spaudimas 
įsigyti nuosavą būstą; sumažėjo socialinio būsto statyba, o savivaldybės savo 
veiklą pradėjo organizuoti labiau atsižvelgdamos į rinkos pokyčius (Turner, 
Whitehead, 2002). 


Nepaisant tam tikrų pokyčių būsto politikos liberalizavimo link, būsto 
politikos sistema iki šiol išlieka dosniausia. Būstas pasižymi ne tik aukšta ko- 
kybe, bet ir puikiai išplėtota infrastruktūra, sutvarkyta aplinka ir aktyviu gy- 
ventojų įsitraukimu į būsto problemas. Švedijoje būsto politika buvo ir tebėra 
svarbi sudedamoji gerovės valstybės dalis. Esminiai principai - aukštas būsto 
subsidijavimo lygis ir ilgalaikis planavimas bei reguliavimas - išlieka būsto po- 
litikos ašis. Švedijos būsto sektoriaus kokybė yra viena iš aukščiausių. Švedijoje 
nėra lūšnynų, o socialinis būstas iki šiol išlieka alternatyva privačiam nuomos 
sektoriui. Nuomos kainos privačiame sektoriuje reguliuojamos, atsižvelgiant 
į valstybinio / savivaldybių būsto nuomos kainas (Lund, 2011; Turner, 1996). 


Būsto politika Vokietijoje 


Vienas iš išskirtinių būsto politikos bruožų Vokietijoje - tai didelė nuo- 
mojamo sektoriaus dalis (Balchin, 1996; Tomann, 1996). Nuomojamo sekto- 
riaus dalis yra didesnė negu Švedijoje: Vokietijoje, paskutiniais (2011 m.) „Eu- 
rostat“ duomenimis, ji sudarė beveik 47 proc., o Švedijoje - neviršijo 31 proc. 
(žr. 2 lentelę). Kitas išskirtinis bruožas - didžioji nuomojamo sektoriaus dalis 
priklauso privačiai rinkai, o ne valstybiniam arba savivaldybių sektoriui. Nors 
nuomojama iš privačių bendrovių, nuomininkų teises gina valstybė, o nuo- 
mos įstatymai yra vieni palankiausių nuomininkams Europoje. Tai pagrindinė 
priežastis, kodėl nuomojamas būstas yra toks populiarus Vokietijoje. Nuomos 
kainas reguliuoja valstybė, jos išlieka mažesnės negu mokamos palūkanų nor- 
mos įsigijus nuosavą būstą. Nuomojamas būsto sektorius, nors ir privatus, yra 
geros kokybės: valstybė subsidijuoja privačių įmonių būsto statybą ir renova- 
ciją (Balchin, 1996; Tomann, 1996). 

Svarbu paminėti, kad Vokietijoje, kaip ir Švedijoje, svarią vietą būsto po- 
litikoje užima pašalpos būstui išlaikyti. Jos mokamos nuomininkams ir nuosavą 
būstą turintiems asmenims, nors didesnė lyginamoji dalis tenka nuomininkams 
(Balchin, 1996). Nuo 1990 m., kaip ir kitose Vakarų Europos šalyse, Vokieti- 
jos būsto politikoje pradėjo įsivyrauti liberalios nuostatos, skatinančios privačią 
būsto nuosavybę. Tiesa, Vakarų ir Rytų Vokietijos susivienijimas taip pat ins- 
piravo šiuos procesus. Rytų Vokietijoje prasidėjo būsto nuosavybės atkūrimas, 
taikant restituciją. Pasak H. Tomann (1996: 64), „nuo 1990 m. iki 1996 m. buvo 
pateikta net 2,5 milijono ieškinių, reikalaujančių atkurti buvusią būsto nuosavy- 
bę.“ Šiuo metu vienas iš svarbiausių būsto politikos uždavinių — nusidėvėjusio 
būsto renovacija buvusioje Rytų Vokietijos teritorijoje. Vyriausybė, norėdama 
paskatinti renovaciją, vykdė / tebevykdo privatiems statytojams ir investuoto- 
jams ypač palankią politiką. H. Tomann (1996: 65) teigia, kad „buvo laikinai 
įteisintos labai dosnios mokesčių nuolaidos, kai investuotojai galėjo iš apmokes- 
tinamųjų pajamų atskaityti 50 proc. investicijos išlaidų.“ Valstybė dosniai subsi- 
dijuoja bendroves, vykdančias renovaciją. 

Autoriai (Balchin, 1996; Tomann, 1996) pabrėžia ir svarbias Vokietijos 

būsto sektoriaus problemas: tebeegzistuoja skirtumas tarp Vakarų ir Rytų būs- 
to sektorių kokybės; daug apleistų, tuščių būstų Rytų Vokietijos teritorijoje; 
privatūs savininkai, nuomojantys būstą, diskriminuoja kai kurias grupes: vie- 
nišus tėvus, daugiavaikes šeimas, etnines mažumas, priklausomybę turinčius 
asmenis; mažas pajamas gaunantys žmonės turi nedaug galimybių pagerinti 
savo būsto kokybę. 


Būsto politika Jungtinėje Karalystėje 


Būsto politikos raidą Jungtinėje Karalystėje lėmė ilgą laiką šioje šalyje 
dominavusios (neo)liberaliosios ideologinės nuostatos, skatinusios ir gynusios 
privačią nuosavybę. Būsto privatizacija ypač sustiprėjo nuo 1980 m. ir sietina 
su Margaret Thatcher valdymo reformomis, kai daugiau negu 2 milijonai savi- 
valdybių nuomojamų būstų buvo parduoti už mažą kainą jų nuomininkams. 
Tai nepagrįstai padidino nekilnojamojo turto kainas ir sumažino nuomojamo 
socialinio būsto fondą. Patys britai savo būsto politiką vadina „sergančia“ ir 
akcentuoja daugybę problemų: didelės būsto nuomos ir pirkimo kainos, tad 
būsto prieinamumas ir įperkamumas vis mažėja; nėra lengvatų būstui įsigyti; 
būsto pasiūla neatitinka paklausos; didelis socialinio būsto poreikis; didėja so- 
cialinė ir erdvinė atskirtis didžiuosiuose miestuose (UK Housing Policy, 2013). 

Šiuo metu Jungtinėje Karalystėje būsto nuosavybė sudaro beveik 68 
proc. (žr. 1 lentelę). Padėtis panaši į Švedijos, kur būsto nuosavybė dabar su- 
daro 69 proc., tačiau skiriasi sąlygos. Švedijoje būsto nuosavybė skatinama tik 
nuo 1990 m., ir valstybė sudaro labai palankias sąlygas įsigyti nuosavą būstą. 
O Jungtinėje Karalystėje, pasak P. Balchin (2006: 159), nėra jokių žemų pa- 
lūkanų normų, padedančių namų ūkiams nusipirkti būstą (kaip Ispanijoje, 
Italijoje arba Prancūzijoje), ir nėra jokių būsto pašalpų / mokesčių nuolaidų 
tiems, kurie perka būstą (kaip Vokietijoje ir Švedijoje). Nuomoti arba pirkti 
būstą Jungtinėje Karalystėje yra vienodai brangu. Tai skatina būsto pirkimą, 
tačiau bankai būsto paskolas teikia tik tiems asmenims, kurie gali įmokėti di- 
delę dalį įmokos. Nepalankios kreditavimo sąlygos mažina būsto įperkamumą 
(UK Housing Policy, 2013). Apie tai byloja ir „Eurostat“ statistika. 2011 m. būs- 
to nuosavybė (su paskola) Jungtinėje Karalystėje sudarė 42 proc., o Švedijoje 
net 66 proc. (žr. 2 lentelę). Mažėjantis būsto įperkamumas didina socialinio 
būsto poreikį. 2011 m. net 19 proc. gyventojų nuomojo socialinį būstą (būs- 
tas sumažinta kaina), o Švedijoje — tik 0,3 proc., Vokietijoje - beveik 7 proc. 
Svarbu pažymėti, kad socialinis būstas šiuo atveju - būstas, paskirtas savival- 
dybės, išnagrinėjus asmens / šeimos pajamas. Tačiau didelė dalis valstybės / 
savivaldybių nuomojamo būsto sektoriaus paskirstyta neatsižvelgiant į asmens 
/ šeimos pajamas, bet valstybei nustatant nuomos kainą (atsižvelgiant į rinkos 
pokyčius), kaip tai daroma Švedijoje ir Vokietijoje. 

Taigi, būsto politika Jungtinėje Karalystėje, kitaip negu Švedijoje ir Vo- 
kietijoje, ilgą laiką skatino būsto nuosavybę. Pagrindinė valstybės teikiama pa- 


galba - tai pašalpos pajamų testavimo pagrindu ir socialinio būsto suteikimas 
pažeidžiamiausioms visuomenės grupėms (Balchin, 1996; UK Housing Policy, 
2013). 


Būsto politika Ispanijoje 


Ispanijos išskirtinis bruožas - būsto nuosavybė yra pagrindinė būsto 
disponavimo forma. Šiuo metu net 83 proc. būsto sektoriaus priklauso jo sa- 
vininkams (žr. 2 lentelę), tačiau, pasak Baralides Alberdi ir Gustavo Levenfeld 
(1996), tokia padėtis įsivyravo tik XX a. antroje pusėje. Nuo 1960 m. privati 
būsto nuomos rinka pradėjo sparčiai nykti dėl priimtų itin nepalankių įsta- 
tymų būsto nuomotojams, leidusiems nuomos sutartį perleisti nuomininko 
šeimos nariams (buvo galima paveldėti nuomos sutartį, net trys šeimos nariai 
galėjo jį paveldėti). Iškeldinti nuomininką dėl nuomos nemokėjimo irgi buvo 
gana sudėtinga, todėl privati nuomos rinka pradėjo nykti. Nuo 1960 iki 1991 
m. būsto nuosavybė išaugo nuo 50,5 iki 77,5 proc. O nuomojamo būsto sek- 
torius sumažėjo nuo 42,5 iki 14,9 proc. (Alberdi, Levenfeld, 1996, 12.1 lentelė, 
p. 170). Nors nuo 1985 m. buvo pakeisti nuomos įstatymai, jie suteikė daugiau 
galios nuomotojams (buvo liberalizuotos nuomos kainos ir nuomos trukmės 
sąlygos), tai nepadėjo atgaivinti nuomos rinkos, ji išliko maža (Alberdi, Leven- 
feld, 1996: 174; Balchin, 1996). Paskutiniais „Eurostat“ duomenimis, nuomo- 
jamas būstas tesudaro 17 proc.: 9 proc. nuomoja būstą rinkos kaina ir 8 proc. 
- sumažinta kaina (socialinį būstą) (žr. 2 lentelę). 

Kadangi būsto nuosavybė yra pagrindinė disponavimo būstu forma, 
vyriausybė stengiasi sudaryti palankias sąlygas nuosavam būstui įsigyti. Pa- 
grindinė parama, kurią gauna būsto pirkėjai, tai įvairios mokesčių nuolaidos 
/ lengvatos, kurios yra vienos iš dosniausių Europoje: pavyzdžiui, dalis palū- 
kanų ir būsto pirkimo investicijų gali būti padengiamos mokestine prievole ir 
pan. (Alberdi, Levenfeld, 1996; Balchin, 1996). 

Socialinis būstas Ispanijoje yra stigmatizuotas, prastos kokybės, neturi 
jokios įtakos nustatant nuomos kainas privačiame sektoriuje, todėl dominuoja 
dualistinė būsto nuomos sistema (Alberdi, Levenfeld, 1996; Balchin, 1996; Ho- 
ekstra et al., 2010). Taip pat verta paminėti ir subsidijuojamo būsto įsigijimo 
praktiką, kuri taikoma Ispanijoje. Subsidijuojamas būstas nusiperkamas arba 
statomas gerokai mažesne negu rinkos kaina. Bėda ta, kad tokio būsto negali- 
ma parduoti arba įkeisti už rinkos kainą tol, kol nepasibaigs tam tikras kvali- 
fikacinis terminas. Jis gali tęstis 20-50 metų. Ši praktika iš dalies padeda plėsti 
socialinio būsto rinką, bet-kartu yra pagalba mažas pajamas gaunančioms šei- 
moms, kurios nori įsigyti nuosavą būstą (Hoekstra et al., 2010). 

Verta pažymėti, kad Ispanijos būsto rinka pasižymi antro namo staty- 
ba, t. y. dauguma turi antrus namus, kurie dažnai būna tušti arba nuomojami 
turistams ir pan. (Hoekstra et al., 2010). Šie antrieji namai labai dažnai nau- 
dojami kaip tėvų savo vaikams teikiama pagalba, jie tampa pirmaisiais namais 

jaunoms šeimoms (Allen, 2006). Nors valstybė teikia įvairias mokesčių nuolai- 
das, įsigyjant nuosavą būstą, įperkamumas ir prieinamumas Ispanijoje mažė- 
ja, o dualistinė nuomos sistema skatina kainų augimą (Hoekstra et al., 2010). 
Ispanijoje labai didelė dalis jaunų žmonių (iki 30 metų) gyvena su savo tėvais. 
Tai liudija, kad įsigyti nuosavą būstą arba išsinuomoti yra sunku (Lund, 2011). 


Būsto politika Čekijoje 


Būsto sektoriaus plėtra Čekoslovakijoje socializmo laikotarpiu, kai kurių 
autorių (Ripka, 2013; Syroka, 1996) nuomone, geriausiai įkūnija socialistinės 
ideologijos tikslus: panaikinti privačią nuosavybę ir užtikrinti būstą augančiai 
darbininkų klasei, sparčiai plečiantis pramonei ir miestų urbanizacijai; garan- 
tuoti būstą kiekvienam pagal poreikius ir panaikinti būsto nelygybę. Subyrėjus 
socializmui ir Slovakijai atsiskyrus nuo Čekijos, Čekijos Respublika paveldėjo 
tris pagrindines būsto disponavimo formas: valstybiniai (dar vadinami komu- 
naliniais) ir įmonių būstai, kurie dar 1980 m. sudarė 41 proc. būsto rinkos; 
kooperatiniai būstai, kurie buvo labai populiarūs ir tais pačiais metais sudarė 
34 proc. būsto rinkos; ir privatūs būstai, kurie taip ir nebuvo visiškai panaikinti 
socializmo laikotarpiu, jie sudarė 24,5 proc. 1980 m. (Syroka, 2006, 17.1 lente- 
lė, p. 275). Autoriai (Lund, 2011; Ripka, 2013; Syroka, 2006) detalizuoja būs- 
to paskirstymo ir įsigijimo būdus socializmo laikotarpiu. Individualūs namai 
galėjo būti perkami, statomi arba paveldimi. Statybos turėjo būti patvirtintos 
Vietos nacionalinio komiteto. Kooperatinio būsto statyba buvo dosniai subsi- 
dijuojama valstybės (būsimi savininkai padengdavo tik 20 proc. būsto statybos 
lėšų) ir administruojama kooperatyvų. Komunaliniai ir įmonių būstai buvo 
skirstomi eilės tvarka arba per darbovietes. Taigi, valstybė prisiėmė pagrindinę 
atsakomybę aprūpindama gyventojus būstu ir net subsidijuodama individua- 
lias statybas. 

Šiuo metu pagrindinė būsto disponavimo forma Čekijoje yra privati 
nuosavybė - 80 proc. būsto sektoriaus priklauso savininkams (žr. 2 lentelę). 
Autoriai (Balchin, 1996; Lux, 2003a) teigia, kad didelio masto privatizacija 
vyko tokiose šalyse kaip Estija, Rumunija ir iš dalies Slovakija. O Lenkijoje ir 
Čekijoje privatizavimo mastas buvo daug kuklesnis. Bulgarija buvo ypatingas 
pavyzdys, nes komunizmo laikotarpiu buvo skatinama būsto nuosavybė. Di- 
delio masto privatizacija buvo įgyvendinama leidžiant labai maža kaina nusi- 
pirkti būstus juose gyvenantiems nuomininkams. Lenkijoje ir Čekijoje būsto 
nuosavybė buvo skatinta taikant restituciją. Antra privatizacijos forma buvo 
savivaldybių būsto sektoriaus privatizavimas, vykęs gana lėtai, ir dar 1995 m. 
privati būsto nuosavybė Čekijoje tesudarė vos 41 proc., o nuomojama - 59 
proc. (Syroka, 1996: 289). Šiuo metu nuomojamas būstas sudaro beveik 20 
proc.: 13 proc. nuomojama rinkos kaina, 0 7 proc. - sumažinta kaina (žr. 2 len- 
telę). Komunizmo laikotarpiu valstybė dosniai subsidijavo būsto nuomą. Nuo 
1990 m. subsidijos buvo panaikintos, kainos sparčiai išaugo, tačiau nuomos 


kainas Čekijoje iki šiol reguliuoja valstybė, o nuomininkus saugo Civilinio 
kodekso įstatymai, leidžiantys nuomininkus iškeldinti tik teismo sprendimu 
arba abipusiu susitarimu. Vyriausybė taip pat teikia būsto pašalpą mažas paja- 
mas gaunančioms šeimoms, siekdama palengvinti didėjančios nuomos naštą 
(Syroka, 1996). 

Socializmo laikotarpiu būstas valstybės lėšomis buvo plėtojamas ben- 
drovių, nuo 1989 m. valstybės vaidmuo būsto statyboje drastiškai sumažėjo. 
Šiuo metu būsto statybą vykdo privačios įmonės. Komerciniai bankai paskolą 
teikia rinkos sąlygomis, šeimoms, norinčioms įsigyti nuosavą būstą, valstybė 
nesuteikia jokių lengvatų (Syroka, 1996). 

Autoriai (Lund, 2011; Lux, 2003a) pabrėžia šias būsto politikos proble- 
mas Čekijoje: pigaus būsto stygius; problemos, susijusios su būsto priežiūra, 
remontu ir eksploatacija; augančios būsto sektoriaus kainos; socializmo lai- 
kotarpiu pastatytiems ir jau nusidėvėjusiems pastatams reikalinga renovacija. 


Būsto politika Estijoje 


Estija, viena iš buvusių Sovietų Sąjungos respublikų, atgavusi nepriklau- 
somybę 1991 m., paveldėjo visas planinės būsto politikos problemas. Bene 
ryškiausia iš jų — tai 1960-1980 m. laikotarpiu pastatyti nekokybiški blokiniai 
namai, kuriuos būtina renovuoti. Sovietų Sąjungoje vyko masinė urbanizacija 
ir industrializacija, o blokinė statyba užtikrino greitą statybą ir šiek tiek švel- 
nino chronišką būsto stygių buvusioje Sovietų Sąjungoje (Gerdvilis, 2007; Le- 
onavičius, Žilys, 2009). Šiuo metu nekokybiški blokiniai namai - pagrindinė 
socialinė ir urbanistinė problema ne tik Estijoje, bet ir kitose Vidurio ir Rytų 
Europos šalyse (Leonavičius, Žilys, 2009; Ruoppila, 2005). 

Kita svarbi problema susijusi su būsto restitucija. Estijoje, kaip ir Čeki- 
joje, restitucija buvo vyriausybių prioritetas ir svarbi būsto nuosavybės atkūri- 
mo forma. Kitaip negu Čekijoje, Estijoje nuomininkams nebuvo garantuotos 
„saugios“ teisės. Įvykdžius būsto privatizaciją, valstybė pasitraukė iš būsto sek- 
toriaus, o nuomos kainos buvo nereguliuojamos. Estijoje nuo 1993 m. privati 
nuomos rinka buvo visiškai nereguliuojama, nuomininkai, gyvenantys būs- 
tuose, kurie buvo grąžinami restitucijos būdu jų savininkams, privalėjo išsikel- 
ti, jeigu neišgalėjo mokėti nuomos rinkos kaina. Tai suformavo nelygybę tarp 
tų, kurie gyveno valstybiniuose būstuose ir galėjo privatizuoti savo namus, 
ir tų, kurie gyveno socializmo laikotarpiu nacionalizuotuose senos statybos 
namuose, pastatytuose dar prieš Antrąjį pasaulinį karą. Vienintelė valstybės 
nuomininkams teikiama pagalba - tai galimybė išsikelti į socialinį būstą, kurio 
paklausa Estijoje yra labai didelė. Valstybė siekia užpildyti augančios paklau- 
sos spragas statydama naujus socialinius būstus (Lux, Kahrik, Sunega, 2012; 
Ruoppila, 2005). 

Šalia restitucijos proceso vyko ir valstybinio būsto privatizacija, kai už 
labai mažą kainą kiekvienas, nuomojantis valstybinį būstą, galėjo jį nusipirkti. 

Šiuo metu būsto nuosavybė yra pagrindinė būsto disponavimo forma Estijo- 
je: net 83,5 proc. būsto sektoriaus priklauso privatiems asmenims. Restitucija, 
kuri buvo didesnė negu kitose Rytų Europos šalyse, išskyrus Čekiją, galėjo pa- 
skatinti privataus nuomos sektoriaus raidą (Lux, Kahrik, Sunega, 2012), tačiau 
nuomojamo sektoriaus dalyje privati nuoma už rinkos kainą tesudaro vos 2,5 
proc., o socialinio būsto nuoma - net 14 proc. (žr. 2 lentelę). Tai liudija, kad 
nuomininkai pritaikius restituciją stengiasi išsikelti į socialinį būstą, o privati 
nuomos rinka išlieka maža, ja naudojasi didesnes negu vidutines pajamas gau- 
nantys Estijos gyventojai (Ruoppila, 2005). 

Autoriai (Lux, Kahrik, Sunega, 2012; Ruoppila, 2005) nurodo, kad vie- 
nas iš Estijos būsto strategijos uždavinių yra plėsti socialinio būsto sektorių. 
Bėda ta, kad mažos pajamos nėra pakankama sąlyga gauti socialinį būstą. So- 
cialinis būstas Estijoje skirtas nuo restitucijos „nukentėjusių“ šeimų / asmenų 
poreikiams tenkinti. Būsto politika, pasak Sampo Ruoppilos (2005), Estijoje 
nelaikoma socialinės politikos dalimi. Pagrindinis būsto politikos tikslas, ku- 
ris yra fiksuojamas vyriausybės dokumentuose, - sudaryti sąlygas kiekvienam 
įsigyti nuosavą būstą. Akivaizdu, kad Estijoje vyrauja dualistinis būsto nuo- 
mos modelis. S. Ruoppilos (2005) studija rodo, kad valstybė nesiekia mažinti 
nelygybės būsto srityje, kaip tai daroma daugelyje išsivysčiusių Europos šalių, 
bet vykdydama liberaliąją politiką, kai kainų reguliavimas ir statyba paliekami 
privačiam sektoriui, didina socialinę nelygybę ir erdvinę segregaciją mieste. 

Senos statybos namų renovacija Estijoje plėtojama gyventojų lėšomis, iš da- 
lies subsidijuojant valstybei. Valstybė siūlo dvi negrąžinamų subsidijų programas 
(Ruoppila, 2005: 291-293): „bendroji parama“ suteikiama visoms bendrijoms, ku- 
rios nusprendžia vykdyti renovaciją; ir parama renovacijos techniniam projektui 
parengti, padengianti 50 proc. išlaidų. Savivaldybės suteikia papildomą paramą 
subsidijuodamos palūkanų normas, todėl bendrijos gali lengvatinėmis sąlygomis 
gauti paskolą iš komercinių bankų renovacijai atlikti. Reikia pažymėti, kad gyven- 
tojai, neišgalintys susimokėti už renovaciją, privalo parduoti savo būstą ir išsikelti. 
Tokia politika, pasak S. Ruoppilos, didina socialinę atskirtį ir erdvinę segregaciją 
Taline. Renovuojami tie namai, kuriuose gyvena labiau pasiturintys gyventojai, o 
už renovaciją neišgalintys susimokėti asmenys keliasi į blogesnės kokybės būstus ir 
atokesnius rajonus, kur būstai pigesni. 

Estijos vyriausybė, skatindama būsto nuosavybę, sudaro sąlygas tam ti- 
kroms gyventojų grupės gauti lengvatines paskolas būstui įsigyti: tai parama 
jaunoms šeimoms arba asmenims iki 35 metų. Būsto nuosavybė su paskola 
2011 m. Estijoje sudarė beveik 16,5 proc. (žr. 2 lentelę). 


Būsto politika Lietuvoje 


Lietuvos, kaip vienos iš buvusių Sovietų Sąjungos Respublikų, būsto politi- 
kos raida yra labai panaši į Estijos. Nors Lietuvoje privatizacijos mastai yra gerokai 
didesni - net 92 proc. sudaro būsto nuosavybė, o, Lietuvos statistikos departamen- 
to (2013) duomenimis, net 97 proc. gyvenamojo būsto fondo yra privatizuota. 
Išlaidos būsto politikai Lietuvoje yra mažiausios, palyginti su kitomis ES šalimis, 
ir tesudaro vos 0,002 proc. bendro vidaus produkto. Tai nestebina, nes socialinis 
būstas tesudaro vos 6 proc. (žr. 2 lentelę). Socialinio būsto trūkumas yra svarbi 
problema (Mikniūtė, 2013; Jurevičienė, 2007), todėl Lietuvos būsto strategijoje yra 
akcentuojama socialinio būsto plėtra. 

Nuomojamas būstas, „Eurostat“ duomenimis, tesudaro vos 8 proc. Tai vie- 
nas prasčiausių rodiklių Europoje (žr. 2 lentelę). Vidutinis gyvenamasis plotas, 
tenkantis vienam gyventojui, taip pat yra vienas mažiausių ES. Vidutinis gyvena- 
masis plotas, tenkantis vienam gyventojui, Lietuvoje 2008 m. sudarė beveik 25 m?, 
o Estijoje jis sudarė beveik 30 m?, Čekijoje - 29 m?, Ispanijoje - 33 m2, o tokiose 
išsivysčiusiose šalyse kaip Švedija, Jungtinė Karalystė ir Vokietija - daugiau kaip 
40 m*. Pagal būsto nepriteklių Lietuva vėlgi atsiduria blogiausioje padėtyje. Net 
16 proc. namų ūkių gyvena būste, kuriame trūksta nuleidžiamojo vandens tualeto 
ir nėra stacionariosios dušo arba vonios kabinos; o kaimyninėje Estijoje situacija 
geresnė, ten tik 11 proc. neturi nuleidžiamojo vandens tualeto, 10 proc. gyvena be 
stacionariosios dušo arba vonios kabinos. Situacija senose ES šalyse yra nepalygi- 
namai geresnė. Ten su tokiomis problemomis susiduria vos keli procentai namų 
ūkių (žr. 2 lentelę). Taigi, gyvenamojo būsto sektorius Lietuvoje pasižymi ryškio- 
mis problemomis. 

Įvykdžius masinę būsto privatizaciją, valstybės vaidmuo reguliuojant būsto 
sektorių ir jo rinką tapo rudimentinis. Nuo 1993 m. statybos sektoriuje dominuoja 
privačios statybų bendrovės. Jos bando pritraukti klientų net iki statybos pradžios, 
reklamuodamos dar nepastatytus būstus. Dauguma dujų ir šilumos tiekimo įmo- 
nių taip pat buvo privatizuotos. Nauji gyvenamieji namai statomi didelių privačių 
statybos įmonių, kuriose dirba daugiau kaip 250 darbuotojų. Mažesnės statybos 
įmonės atlieka esamų būstų remonto ir rekonstrukcijos darbus (Zavadskas, Ka- 
klauskas, Banaitis, 2002). 

Masinė būsto sektoriaus privatizacija „sukūrė“ būsto savininkų grupę, kuri 
turi problemų tinkamai pasirūpinti savo nuosavybe: aptriušę ir nusidėvėję pasta- 
tai, apleistos laiptinės ir daugiabučių namų rūsiai bei aplinka - masinės privatizaci- 
jos, bet ir sovietmečio palikimas, su kuriuo susijusias problemas sunkiai sprendžia 
būsto savininkai. Privatizavimas taip pat sukūrė nelygybę tarp kartų. Lietuvoje 
jauni žmonės turi pirkti arba nuomoti būstą rinkos kaina, o jų tėvai būstą įsigi- 
jo už labai mažą kainą naudodami „vaučerius“ (investicinius čekius). Ši situacija 
yra labai nepalanki jauniems žmonėms. Iš savivaldybių nuomojamo būsto rinka 
Lietuvoje nebuvo sukurta, o įpirkti būstą daugeliui jaunų žmonių yra prabanga. 
Tai gali būti viena priežasčių, kuri skatina emigraciją iš Lietuvos (Aidukaite, 2014, 

2013b). Lietuvoje beveik 86 proc. gyventojų nuosavą būstą yra įsigiję be pasko- 
lų, o įsigijusieji su paskola tesudaro vos 7 proc. Tai labai mažas rodiklis, net jeigu 
lyginsime su Estija (17 proc.) arba Čekija (18 proc.) (žr. 2 lentelę). Galima teigti, 
kad dekomodifikacija būsto srityje yra gana didelė Lietuvoje, nes dauguma būstą 
įsigijo už labai mažą kainą masinės privatizacijos metu; tačiau tiems, kurie turi įsi- 
gyti arba nuomoti būstą rinkos kaina, dekomodifikacija yra labai maža (Aidukaite, 
2014). Pastebimas taip pat ir stratifikacijos būsto srityje didėjimas, kai didesnes 
pajamas gaunantys gyventojai išsikelia į naujos kokybiškesnės statybos namus arba 
išgali gyventi gerą reputaciją turinčiuose ir saugesniuose miesto rajonuose su pui- 
kia infrastruktūra. 

Dauguma Lietuvos gyventojų (66 proc.) gyvena daugiabučiuose, pastaty- 
tuose 1961-1990 m. (žr. 1 il.). Valstybei priklausęs nuomojamo gyvenamojo būsto 
fondas buvo greitai privatizuotas, tačiau teisinė ir institucinė sistema, turėjusi pa- 
sirūpinti gyvenamųjų namų technine priežiūra ir remonto darbais, nebuvo tin- 
kamai sukurta. Šiuo metu Lietuvos būsto sektorius „kenčia“ dėl prastos kokybės 
(ypač dėliki 1989 m. pastatytų namų) ir darnios būsto valdymo sistemos bei būsto 
politikos institucijų stokos (Lietuvos Respublikos Vyriausybė, 2004a). Be to, visuo- 
se didžiuosiuose miestuose didelė problema yra energinis neefektyvumas, atsira- 
dęs dėl prastos daugiabučių statybos ir stringančios jų renovacijos (apie renovaciją 
skaitykite ketvirtame skyriuje). Daugeliu atvejų senų daugiabučių pastatų šildymo 
sąnaudos žiemos sezono metu yra bent du kartus didesnės negu Vakarų Europoje. 
Todėl šiuo metu vienas svarbiausių Lietuvos prioritetų yra gyvenamųjų pastatų re- 
novacija, siekiant pagerinti jų šildymo efektyvumą (Petkevičius, 2005). 


2 4 B - 
1 il. Tipinės blokinės sovietinės statybos 1960-1990 m. laikotarpiu namai. Vilniaus miestas, 
Karoliniškių mikrorajonas.č3 lentelė. Septynių šalių palyginimas: pagrindiniai būsto politikos 
bruožai 


3 lentelė. Septynių šalių palyginimas: pagrindiniai būsto politikos bruožai 


Gerovės Socialde- Konservaty- | Liberalusis Pietų Pokomunis- Pokomu- Pokomunistinis 
valstybės mokratinis | vusis-korpo- Europos tinis nistinis 
modelis ratyvinis 
Šalis Švedija Vokietija Didžioji Ispanija Čekija Estija Lietuva 
Britanija 
Būsto Unitarinė Unitarinė Dualistinė Dualistinė Mišri Dualistinė | Dualistinė 
nuomos 
sistema 
Išskirtiniai Aukšta Didelis ir Rinka regu- | Vyrauja Valstybė Rinka Rinka reguliuoja 
bruožai būsto kokybiškas liuoja būsto | šeimos reguliuoja reguliuoja | būsto kainas, 
kokybė ir privatus kainas, pagalba nuomos būsto statybą ir paskirs- 
prieina- nuomos statybą ir įsigyjant kainas; kainas, tymą 
mumas; sektorius; paskirs- būstą iki šiol išlikęs | statybą ir 
dominuoja | valstybės tymą savivaldybių paskirs- 
valstybinis | parama būsto sekto- tymą 
reguliavi- orientuota rius; 
mas į tradicinę rinka regu- 
šeimą liuoja būsto 
statybą, 
paskirstymą 
ir iš dalies 
kainą 
Pagrindinės | Socialinės | Skirtumas Socialinės Socialinio Didėjančios Nesaugi Prasta būsto 
problemos atskirties tarp Vakarų atskirties būsto būsto kainos; nuomos kokybė; 
židiniai ir Rytų būsto | židiniai trūkumas; | pigaus būsto | rinka; mažas būsto 
susiforma- | sektorių susiforma- | mažėja stygius būtinybė įperkamumas 
vę didžiųjų | kokybės; vędidžiųjų | būsto renovuoti (rinkos kaina); 
miestų privatūs miestų įperkamu- sovietinės | būtinybė reno- 
pakraš- nuomotojai pakraš- mas statybos vuoti 
čiuose diskriminuo- | čiuose; namus; sovietinės staty- 
ja tam tikras | socialinio socialinio bos namus; 
nuomininkų | būsto būsto socialinio būsto 
grupes stygius; trūkumas trūkumas 
mažėjantis 
būsto įper- 
kamumas 


Diskusija: šalių palyginimas 


Akivaizdu, kad šalys pakankamai gerai reprezentuoja idealius būsto poli- 
tikos tipus, bet pastebimi ir visoms šalims būdingi panašūs pokyčiai, leidžiantys 
kalbėti apie būsto politikos supanašėjimą (konvergenciją). Trečia lentelė apiben- 
drina septynių analizuotų šalių būsto politikos sistemą. Pagrindinis visas šalis 
vienijantis bruožas - Vyriausybė skatina būsto nuosavybę, tačiau skirtingomis 
priemonėmis. Švedija, Ispanija ir Vokietija subsidijuoja būsto paskolas taikyda- 
mos mokesčių nuolaidas arba reguliuoja palūkanų normas; Estija, Lietuva, Jung- 
tinė Karalystė ir iš dalies Čekija leidžia rinkai reguliuoti būsto statybą, kainas ir 
paskirstymą, o socialinio būsto sektorius išlieka marginalinis. Tad gyventojams 
dažnai paliekama tik viena alternatyva - įsigyti nuosavą būstą. Nepaisant pana- 

šių tendencijų, šalys vis dėlto išlaiko savitumą. Švediją iki šiol galima apibūdinti 
kaip valstybę, kurioje būsto prieinamumas ir kokybė yra geriausi, o dekomo- 
difikacija didžiausia — apie tai liudija vis dar dosni subsidijų sistema, mokesčių 
nuolaidos, didelės socialinės išmokos ir jų įvairovė, palankios sąlygos įsigyti būs- 
to paskolą. Valstybė reguliuoja būsto sektoriaus statybą, kainas ir paskirstymą. 
Aukštą būsto kokybę liudija ir statistiniai duomenys. Būsto nepriteklius (prakiu- 
ręs stogas, išpuvusios grindys, langai, supelijusios sienos) Švedijoje sudaro šiek 
tiek daugiau kaip 8 proc., o Vokietijoje ir Ispanijoje beveik 16 proc., Jungtinėje 
Karalystėje - 14,6 proc., Čekijoje - 11,9 proc., Estijoje ir Lietuvoje — net 19,2 
proc. Gyvenamasis plotas, tenkantis vienam gyventojui, taip pat yra didžiausias 
Švedijoje - 45, 2 m? (žr. 2 lentelę). 

Vokietijos būsto politikos sistema panaši į Švedijos, tik valstybės vaidmuo 
nuosaikesnis, statybos vykdomos smulkių bendrovių, dominuoja parama tradi- 
cinei šeimai. Jungtinė Karalystė - idealus liberaliosios būsto politikos atspindys, 
kai rinka reguliuoja statybą, kainas ir paskirstymą. Ispanijoje vyrauja šeimos pa- 
galba įsigyjant būstą, valstybė skatina nuosavo būsto statybą ir palaiko smulkių 
būsto statytojų dominavimą būsto rinkoje. Trys šalys, atstovaujančios pokomu- 
nistiniam modeliui, turi nemažai panašumų, tačiau ir esminių skirtumų. Čekija 
ir Estija įvykdė būsto privatizaciją ir šiuo metu pasiekė panašių rezultatų: abiejo- 
se šalyse būsto nuosavybė sudaro apie 80 proc., tačiau privatizacija buvo įvykdy- 
ta skirtingais metodais. Čekijoje restitucija užėmė didesnę dalį (7-8 proc.), o li- 
kusio būsto privatizacija buvo vykdoma savivaldybių, nes žlugus komunistiniam 
režimui joms atiteko komunalinio ir įmonių būsto sektorius. Estijoje restitucija 
užėmė reikšmingą, bet mažesnę dalį negu Čekijoje (2-3 proc.), o privatizaci- 
ja buvo vykdoma naudojant „vaučerius“ (investicinius čekius), kai kiekvienas, 
gyvenantis valstybiniame būste, galėjo be jokių problemų jį privatizuoti (Lux, 
Kahrik, Sunega 2012). Estijoje pastebimos didesnės problemos, susijusios su re- 
novacija ir nuomininkų teisėmis. Čekijos nuomos modelį galima būtų pavadinti 
„mišriu“ arba „nuosaikiu“, nes nuomininkų teises iki šiol gina valstybė, panašiai 
kaip Vokietijoje. Tiesa, Čekijos vyriausybė apsaugo tik dalies nuomininkų teises 
- tų, kurie nuomos sutartį sudarė iki 1992 m. Tiems, kurie sutartis sudarė vėliau, 
„saugios nuomos“ įstatymai nebegalioja (Syroka, 1996). Čekijos būsto sektoriaus 
kokybė primena išsivysčiusių šalių modelius - būsto nepriteklius yra mažas, ma- 
žesnis negu Vokietijoje ir Jungtinėje Karalystėje (žr. 2 lentelę), bet Čekijoje yra 
daugiausia namų ūkių, gyvenančių perpildytame gyvenamajame plote - net 21 
proc. Dar 2010 m. padėtis Estijoje buvo gerokai blogesnė - net 39,7 proc. gyveno 
perpildytame plote, tačiau skaičiai, pateikti 2011 m., yra gerokai pasikeitę - tik 
14,4 proc. tebegyvena perpildytame plote (žr. 2 lentelę). Šiuos pokyčius galima 
būtų paaiškinti išaugusia emigracija" arba padidėjusiu naujų būstų pirkimu. 
2010 m. Estija įsivedė eurą - tai galėjo paskatinti būsto pirkimą. 

Lietuvos situacija ypatinga tuo, kad privatizacija buvo masinė ir sparčiai 


7 Emigrantų skaičius, tenkantis 1 000 gyventojų (nuo 2010 iki 2011 m.), Estijoje padidėjo nuo 
4iki 4,6 emigranto (Aidukaite, Genelyte, 2012, 4 lentelė). 


vykdoma. Šiuo metu būsto nuosavybė yra viena didžiausių ES, o savivaldy- 
bių būsto sektorius tesudaro vos 2,8 proc. (Lietuvos statistikos departamentas, 
2013). Būsto sektorius Lietuvoje išsiskiria prasta kokybe, mažu įperkamumu ir 
socialinio būsto stoka. 


Išvados 


Šiame skyriuje buvo siekiama ištirti būsto politiką skirtinguose gerovės 
valstybės modeliuose, į būsto modelių klasifikaciją įtraukiant ir naująsias Eu- 
ropos Sąjungos šalis iš Vidurio ir Rytų Europos. Gilesnei analizei atlikti buvo 
pasirinktos septynios šalys, geriausiai atstovaujančios idealiems gerovės vals- 
tybės modeliams. Analizė atskleidė, kad, nepaisant panašių tendencijų, susi- 
jusių su būsto liberalizavimu, šalys iki šiol išlaiko tik joms būdingus bruožus. 
Švediją galima apibūdinti kaip šalį, kurioje būsto prieinamumas ir kokybė yra 
geriausi, o valstybinis reguliavimas - didžiausias. Vokietijoje būsto prieina- 
mumas ir kokybė panašūs į Švedijos, tačiau valstybės įtaka būsto politikai yra 
nuosaikesnė, nukreipta į paramą tradicinei šeimai, o nuomos rinkoje domi- 
nuoja privatus sektorius. Jungtinė Karalystė idealiai atitinka liberalųjį būsto 
politikos modelį, kai rinka reguliuoja statybą, kainas ir paskirstymą, o soci- 
alinis būstas yra mažas ir tenkina tik pažeidžiamiausių, mažas pajamas gau- 
nančių gyventojų poreikius. Ispanijos būsto politikoje vyrauja familializmas 
- šeima garantuoja galimybę įsigyti / turėti adekvatų būstą. Ispanijoje privati 
būsto nuosavybė yra didesnė negu Jungtinėje Karalystėje, nes valstybė skatina 
būsto nuosavybę teikdama mokestines lengvatas būsto paskolai gauti, o soci- 
alinio būsto sektorius yra labai mažas ir nepopuliarus. Čekijos ir Estijos būsto 
sektoriuose taip pat dominuoja būsto nuosavybė, o nuomojamas būstas suda- 
ro panašią dalį kaip ir Ispanijoje (16-20 proc.). Lietuva išsiskiria didele būsto 
nuosavybe ir labai nežymiu nuomos sektoriumi (7,7 proc.). Vis dėlto Estijos, 
Lietuvos ir Čekijos padėtis yra išskirtinė - būsto nuosavybė šiose valstybėse 
išaugo tik nuo 1990 m., kai planinė ekonomika buvo pakeista rinkos ekonomi- 
kos principais. Nepaisant panašių istorinių aplinkybių, yra skirtumų tarp trijų 
analizuotų pokomunistinių šalių. Čekijoje privatizacija nebuvo tokia masinė ir 
sparti kaip Estijoje, o valstybės „nesikišimo“ į būsto sektoriaus statybą, kainų 
nustatymą ir paskirstymą politiką galima vadinti nuosaikesne negu Estijoje. 
Čekijoje valstybė iš dalies reguliuoja nuomos kainas ir sąlygas, o savivaldy- 
bės iki šiol išsaugojo dalį nuomojamo sektoriaus. Estijoje ir Lietuvoje valstybės 
įtaka būsto politikai yra labai nežymi, reguliuoja tik socialinio būsto statybą, 
administraciją ir paskirstymą. 

Apibendrinant galima teigti, kad teoriniai būsto politikos modeliai, ati- 
tinkantys gerovės valstybės modelius, iki šiol atspindi realias jiems atstovau- 
jančių šalių būsto politikos sistemas. Estijos, Lietuvos ir Čekijos atvejų analizė 
atskleidžia nežymius skirtumus ir bendrus bruožus, patvirtinančius pokomu- 
nistinio modelio savybes. Pokomunistinis būsto politikos modelis pasižymi 

šiomis savybėmis: būsto nuosavybė yra pagrindinė disponavimo gyvenamuo- 
ju plotu forma; rinka dominuoja būsto sektoriuje, valstybinis reguliavimas 
nežymus; statybą vykdo stambios privačios bendrovės; pasenusius ir nusidė- 
vėjusius gyvenamuosius būstus, pastatytus socializmo laikotarpiu, reikia visiš- 
kai renovuoti arba nugriauti. Taigi atrodo, kad pokomunistinis modelis turi 
liberaliojo būsto politikos modelio bruožų. Kaip jau buvo minėta, kai kurie 
autoriai (Lipnevič, 2012; Keparutytė, 2013) Lietuvą priskyrė liberaliajam būsto 
politikos modeliui. Deja, šiame skyriuje atlikta išsami trijų pokomunistinių 
šalių analizė atskleidė, kad Vidurio ir Rytų Europos šalys funkcionuoja skir- 
tingoje socialinėje-ekonominėje terpėje, jas nėra taip paprasta interpretuoti 
pasitelkiant modelius, kurie buvo sukurti tirti išsivysčiusias Vakarų šalis. Šis 
tyrimas rodo, kad Vidurio ir Rytų Europos šalys gerokai skiriasi nuo liberaliojo 
modelio, nors ir turi nemažai jo bruožų. Galima teigti, kad dekomodifikacija 
Vidurio ir Rytų Europoje yra gana didelė, nes dauguma gyventojų gyvena būs- 
te, kurį įsigijo už labai mažą kainą; bet dekomodifikacija yra maža tiems, kurie 
būstą turi įsigyti už rinkos kainą. Be to, tokioje pokomunistinėje šalyje kaip 
Lietuva šeima atlieka svarbų vaidmenį kaip būsto garantas, o tai Pietų Europos 
modelio bruožas (Aidukaitė, 2014). 

Būsimi tyrimai turėtų į analizę įtraukti daugiau Vidurio ir Rytų Europos 
šalių, išanalizuoti ir palyginti jų būsto politikos sistemą, siekiant nustatyti vy- 
raujančius panašumus ir skirtumus bei jų atitiktį esamiems, šiame straipsnyje 
aprašytiems, teoriniams būsto politikos modeliams. 


2 SKYRIUS 
Būsto politikos raida Lietuvoje: teisinė bazė ir 


statistinė analizė* 


Įvadas 


Būsto politikos poreikio atsiradimas susijęs su XIX a. prasidėjusia pra- 
monės revoliucija. Dėl sparčios urbanizacijos kilusio kaimo gyventojų antplū- 
džio į miestus labai stipriai išaugo būsto paklausa. Dar XX a. pradžioje Vakarų 
Europos šalyse didelė dalis samdomų darbuotojų neturėjo normalių gyvena- 
mojo būsto sąlygų, gyveno perpildytuose butuose (Vanagas, 2012). Visa tai 
kėlė nemažai problemų, o šios skatino miestų valdžią ir net darbdavius imtis 
priemonių spręsti darbuotojų būsto problemas (Ynkanosa, 2006). Šių proble- 
mų sprendimas įgavo pasaulinį mastą, būsto politikos priemonės įtraukė vis 
daugiau žmonių ne tik miestuose, bet ir kaimuose. 

Kaip jau aptarėme pirmame skyriuje, būsto politika yra svarbi socialinės 
politikos dalis. Ji apima visus valdžios veiksmus, teisės aktus arba ekonominę 
politiką, kuri turi tiesioginį arba netiesioginį poveikį būstui. Tai gali būti po- 
veikis įvairiomis kryptimis: būsto pasiūlai, būsto kainoms, mokesčių politikai 
ir galimybėms įsigyti būstą, būsto valdymo standartams ir modeliams (Egner, 
2012; Blakemorem, Griggs, 2007; Lux, 2003b). Pinigų politika, mokesčių prie- 
monės ir finansinis reguliavimas yra galingi veiksniai, formuojantys specifinį 
ekonominį ir socialinį kontekstą, aprūpinimą būstu, sistemos funkcionavimą 
(Tsenkova, Vestergaard, 2011). 

Šio skyriaus tikslas — išnagrinėti būsto politikos raidą Lietuvoje ir iš- 
ryškinti pagrindines su būstu? susijusias problemas. Svarbiausi uždaviniai: 
pateikti su būsto politika susijusių 1990-2012 m. teisės aktų apžvalgą ir statis- 
tinių duomenų pagrindu atskleisti pagrindines būsto politikos problemas bei 
tendencijas. Atliekant tyrimą naudojami mokslinės literatūros ir teisės aktų 
apžvalgos bei statistinių duomenų analizės metodai. 


š 2 skyrių parašė Anna Lipnevič ir Jolanta Aidukaitė. 

* Būstas (gyvenamosios patalpos) — vienbutis gyvenamasis namas, jo dalis, butas arba kitos 
gyvenamosios patalpos, tinkamos asmeniui arba šeimai gyventi (Lietuvos Respublikos aplin- 
kos ministerija, 2003). 

Būsto politiką formuojančios ir ją įgyvendinančios 
institucijos 


Yra daug būsto politikos dalyvių, tačiau galima išskirti pagrindines ins- 
titucijas. Kaip rodo 4 lentelė, Lietuvos Respublikos Seimas leidžia įstatymus, 
tvirtina valstybės biudžetą ir prižiūri, kaip jis vykdomas, prižiūri Vyriausybės 
veiklą. Lietuvos Respublikos Vyriausybė vykdo įstatymus ir Seimo nutarimus 
dėl įstatymų įgyvendinimo, rengia valstybės biudžeto projektą ir teikia jį Sei- 
mui, vykdo valstybės biudžetą ir teikia Seimui biudžeto įvykdymo apyskaitą, 
rengia ir teikia Seimui svarstyti įstatymų projektus, koordinuoja ministerijų ir 
kitų Vyriausybės įstaigų veiklą. O Lietuvos Respublikos aplinkos ministerija 
yra atsakinga už valstybinės būsto politikos plėtrą ir įgyvendinimą (Zavadskas, 
Kaklauskas and Banaitis, 2002). Atskiri jos padaliniai sprendžia atitinkamas 
mažesnės apimties problemas. 


4lentelė. Pagrindinės būsto politiką formuojančios ir vykdančios institucijos 


Lo Funkcijos Su būsto politika susiję padaliniai 
Lietuvos Leidžia įstatymus, tvirtina valstybės Socialinių reikalų ir darbo komitetas 
Respublikos biudžetą ir prižiūri, kaip jis vykdomas, Biudžeto ir finansų komitetas 
Seimas prižiūri Vyriausybės veiklą. Aplinkos apsaugos komitetas 
Ekonomikos komitetas 
Valstybės valdymo ir savivaldybių komitetas 
Lietuvos Vykdo įstatymus ir Seimo nutarimus dėl įstatymų įgyvendinimo, rengia valstybės biudžeto projektą ir teikia jį 
Respublikos Seimui, vykdo valstybės biudžetą ir teikia Seimui biudžeto įvykdymo apyskaitą, rengia ir teikia Seimui svarstyti 
Vyriausybė įstatymų projektus, koordinuoja ministerijų ir kitų Vyriausybės įstaigų veiklą. 
Lietuvos Vyriausybės institucija, atsakinga už Už statybos ir būsto valdymo, priežiūros ir atnaujinimo 
Respublikos šalies aplinkos apsaugos, miškų ūkio, politikos formavimą ir jos įgyvendinimo koordinavimą yra 
aplinkos gamtos išteklių naudojimą, geologijos ir atsakingas ministerijos Statybos ir būsto departamentas. Jo 
ministerija hidrometeorologijos, teritorijų planavimo, veiklą prižiūri aplinkos viceministras. 
statybos ir būsto valdymo, priežiūros ir Būsto skyrius koordinuoja būsto strategijos įgyvendinimą, 
atnaujinimo politikos formavimą bei jos rengia ir įgyvendina gyvenamųjų namų atnaujinimo 
įgyvendinimo koordinavimą. (modernizavimo) programas, yra atsakingas už gyvenamųjų 
namų atnaujinimo (modernizavimo), gyvenamųjų namų 
valdymo ir naudojimo bei nuosavybės teisių į gyvenamąsias 
patalpas atkūrimo valstybinio reguliavimo klausimus. 
Lietuvos Vyriausybės institucija atsakinga už Finansų ministerija vykdo viešosios įstaigos Centrinės projektų 
Respublikos fiskalinę bei išlaidų politiką, išteklių valdymo agentūros steigėjo funkcijas; patikėjimo teise valdo UAB 
finansų paskirstymo optimizavimą, valstybės Būsto paskolų draudimo valstybės akcijas. 
ministerija biudžeto projekto parengimą, valstybės 
biudžeto įgyvendinimą bei jo įvykdymo 
apyskaitą. 


ZA Funkcijos Su būsto politika susiję padaliniai 

Lietuvos Formuoja ir įgyvendina socialinės apsaugos ir darbo politiką. Jos misija — sukurti ir įgyvendinti efektyvią su 

Respublikos Europos Sąjungos teise suderintą socialinės paramos, socialinio draudimo bei darbo sistemą, stiprinančią šalies 

socialinės gyventojų saugumą. Į ministerijos formuojamą piniginės socialinės paramos politiką įeina išlaidų, susijusių su 

apsaugos ir darbo | būsto išlaikymu, kompensavimas mažas pajamas gaunantiems asmenims bei šeimoms, valstybės parama būstui 

ministerija įsigyti arba išsinuomoti. Ministerija atsakinga už kompensacijų gyventojams už šilumą, karštą ir šaltą vandenį 
įstatymo įgyvendinimą, taip pat į Lietuvą grįžusiems reabilituotų politinių kalinių ir tremtinių aprūpinimo būstu 
programos įgyvendinimą. 

Viešoji įstaiga Administruoja ir įgyvendina savivaldybių bei kitų subjektų programas ir projektus, finansuojamus iš Europos 

Centrinė projektų | Sąjungos tarptautinių finansinių organizacijų, valstybės, savivaldybių, agentūros ir kitokių lėšų. 

valdymo 

agentūra 

BĮ Būsto ir Įstatymų ir kitų teisės aktų nustatyta tvarka įgyvendina būsto atnaujinimo (modernizavimo) ir efektyvaus būsto 

urbanistinės naudojimo politiką: administruoja ir teikia valstybės paramą, kompensacines išmokas pagal Klimato kaitos 

plėtros agentūra specialiąją programą, užtikrina šios paramos ir kompensacinių išmokų naudojimo pagrįstumą ir daugiabučio 
namo atnaujinimo (modernizavimo) projektų įgyvendinimo kokybės priežiūrą, teikia pagalbą savivaldybėms, 
pastatus administruojančioms įmonėms, daugiabučių namų patalpų savininkams bei jų įsteigtoms bendrijoms 
organizuojant daugiabučių namų priežiūrą ir modernizavimą; pagal kompetenciją įgyvendina įstatymų ir kitų 
teisės aktų reglamentuojamą valstybės teritorijų planavimo politiką apskrityse. 

UAB Būsto Draudimo įmonė, draudžianti su ja bendradarbiavimo sutartis pasirašiusių Lietuvos Respublikoje registruotų 

paskolų bankų arba kitų kredito įstaigų paskolas, skirtas būstui statyti, pirkti arba rekonstruoti. 

draudimas 


Šaltinis: Lietuvos Respublikos aplinkos ministerija, 2012. 


Pavyzdžiui, Statybos ir būsto departamentas atsakingas už statybos 
ir būsto valdymo, priežiūros ir atnaujinimo politikos formavimą ir jos įgy- 
vendinimo koordinavimą. Jo veiklą prižiūri aplinkos viceministras; o Būsto 
skyrius koordinuoja būsto strategijos įgyvendinimą, rengia ir vykdo gyvena- 
mųjų namų atnaujinimo (modernizavimo) programas. Šis padalinys taip pat 
atsakingas už gyvenamųjų namų atnaujinimo (modernizavimo), gyvenamųjų 
namų valdymo ir naudojimo bei nuosavybės teisių į gyvenamąsias patalpas at- 
kūrimo valstybinio reguliavimo klausimus (žr. 4 lentelę). Kai kurie konkretūs 
būsto klausimai (subsidijavimas, socialinio būsto ir būsto išmokos) sprendžia- 
mi Lietuvos Respublikos finansų ministerijos, Vidaus reikalų ministerijos bei 
Socialinės apsaugos ir darbo ministerijos. Savivaldybės administruoja sociali- 
nės paramos išmokas ir priima sprendimą dėl socialinio būsto skyrimo. Vietos 
savivaldybės taip pat tvarko su žemės nuoma ir pardavimu bei būsto statybos 
leidimais susijusius klausimus (Zavadskas, Kaklauskas, Banaitis, 2002). 

Be minėtų institucijų, būsto politikoje dalyvauja LR ūkio, Energetikos, 
Vidaus reikalų bei Švietimo ir mokslo ministerijos. Valstybės įmonė Registrų 
centras kaupia statistinius duomenis apie gyvenamąjį fondą ir juos perduoda 
Lietuvos statistikos departamentui. Yra svarbi valstybės įmonių Energetikos 
agentūros ir Statybos produkcijos sertifikavimo centro veikla. Reikšmingas 
indėlis formuojant būsto politiką tenka arba turėtų tekti mokslinių tyrimų įs- 

taigoms (VGTU, KTU, Lietuvos laisvosios rinkos institutui), taip pat su būsto 
statyba, priežiūra ir administravimu susijusioms asociacijoms ir bendrijoms: 


+ Lietuvos savivaldybių asocia- + Lietuvos šilumos tiekėjų asociacijai 
cijai + Lietuvos vandens tiekėjų asociacijai 
+ Lietuvos statybininkų asocia- + Respublikinei langų ir durų gamin- 
cijai tojų asociacijai 


+ Lietuvos architektų sąjungai + Lietuvos energijos konsultantų aso- 


+ Respublikiniams būsto valdy- ciacijai 

mo ir priežiūros rūmams (senas + Lietuvos stogdengių asociacijai 
pavadinimas - LR daugiabučių + Daugiabučių namų savininkų ben- 
namų savininkų bendrijų federa- drijoms 

cija) 


+ Lietuvos butų ūkio įmonių aso- 


ciacijai 
Būsto politikos raida Lietuvoje iki 1990 m. 


Prieš pradedant analizuoti būsto politikos raidą nepriklausomybės lai- 
kotarpiu (nuo 1990 m.), svarbu atskleisti, kokia būsto politikos sistema vyravo 
tarpukario ir sovietinės okupacijos metu. 

Yra labai mažai tyrimų, nusakančių būsto ir urbanistinės politikos pro- 
blemas prieš Antrąjį pasaulinį karą (Aidukaitė, 2013c; Keparutytė, 2013). Ty- 
rimai (Gerdvilis, 2007; Kiškienė, 2011) liudija, kad XIX a. pabaigoje ir XX a. 
pradžioje Europoje ir Rusijoje plito pigaus, nuomojamo būsto idėjos, kurias 
įkvėpė pramoninė revoliucija. Šios idėjos neaplenkė ir Lietuvos miestų. Vilniu- 
je buvo statomos vadinamosios būsto kolonijos, kuriose turėjo gyventi šeimos 
(to paties socialinio statuso), besidalijančios ne tik bendra gyvenamąja vieta, 
bet ir bendrais interesais. 

Po Antrojo pasaulinio karo Lietuva buvo inkorporuota į Sovietų Sąjungą 
ir jai buvo taikomos tos pačios socialistinių miestų planavimo taisyklės, kaip 
ir visoje šalyje. Sovietmečio metu Lietuvos visuomenė tapo urbanizuota: jau 
1970 m. miesto gyventojai sudarė 50 proc. (Leonavičius, Žilys, 2009); iki 1945 
m. Lietuvos visuomenė buvo agrarinė, net 76 proc. gyventojų gyveno kaime 
(Aidukaitė, Bogdanova, Guogis, 2012). Šiuo metu 66 proc. gyventojų gyvena 
miestuose, 33,1 proc. - kaime (Lietuvos statistikos departamentas, 2011: 37). 

Socializmo laikotarpiu rinkos jėgų įtaka būsto politikai ir miestų plėtrai 
buvo oficialiai panaikinta. Žemės ir nekilnojamojo turto rinkos buvo naciona- 
lizuotos. Kaip teigia I. Tosics (2005), būsto politika buvo visiškai pavaldi Ko- 
munistų partijai; būstas ir jo statybos buvo svarbus politinis klausimas. Būsto 


politika plėtota centralizuotai, o jos svarbiausi tikslai buvo sumažinti skirtu- 
mus tarp miesto ir kaimo; panaikinti klasinius skirtumus būsto srityje, t. y. su- 
teikti kokybišką ir prieinamą būstą visoms socialinėms klasėms vienodai. Nors 
tenka pripažinti, kad egzistavo statyba sovietinės nomenklatūros nariams, kuri 
buvo kokybiškesnė ir plėtojama prestižiniuose rajonuose. Būsto statyba ir inf- 
rastruktūra buvo plėtojamos pagal socialistinio planavimo metodą; statybas 
vykdė daugiausia valstybinės statybos bendrovės arba įmonės, o būstas buvo 
paskirstomas dažniausiai per darbovietes ir dosniai subsidijuojamas valstybės. 
Nauji gyvenamieji rajonai buvo statomi plečiant infrastruktūrą: mokyklos, 
parduotuvės, sveikatos priežiūros įstaigos ir ikimokyklinės ugdymo įstaigos 
buvo statomos rajono kaimynystėje. Dėmesys buvo skiriamas ir vaikų žaidimų 
aikštelėms (žr. 2 il.). Deja, būsto kokybė buvo prasta (ypač būstų, pastatytų iki 
1970 m.), o butai buvo maži (Gerdvilis, 2007). Vyravo nuolatinis būsto stygius, 
nulėmęs greitos, bet prastos kokybės būstų statybą - juo buvo siekiama paten- 
kinti vis didėjantį būsto poreikį (Leonavičius, Žilys, 2009). Sovietinės statybos 
pavyzdys pateiktas 3 il. 

Žlugus Sovietų Sąjungai, Lietuvoje pradėjo sparčiai mažėti gyventojų, 
tai siejama su masine deindustrializacija ir gyventojų ekonominės situacijos 
pablogėjimu. Gyventojų skaičiaus mažėjimas lemia, kad mieste vidutinis gy- 
venamasis plotas, tenkantis vienam gyventojui, statistiškai kiekvienais metais 
didėja (Leonavičius, Žilys, 2009). Vidutinis gyvenamasis plotas!“, tenkantis 
vienam gyventojui, 2010 m. siekė 26,1 m?, mieste - 24,8 m“, kaime - 28,9 m? 
(Lietuvos statistikos departamentas, 2011: 199). Nors vidutinis gyvenamasis 
plotas didėja, jis vis dar santykinai mažas, jeigu lyginsime su kitomis ES šalimis 
(žr. 1 skyrių, 2 lentelę). 

Tyrėjai (Leonavičius, Žilys, 2009: 324) prognozuoja, kad išlaikant pras- 
tas demografines tendencijas (didelė emigracija, gyventojų senėjimas ir mažas 
gimstamumas) nebebus poreikio plėtoti masinę naujų būstų statybą ateityje. 
Vietoj to Lietuvos valstybės ir verslo interesai bus siejami su esamo būsto eks- 
ploatacija ir renovacija, garantuojant gyvenamojo būsto kokybę ir užtikrinant 
įvairių socialinių grupių poreikius. Jaunų šeimų poreikių užtikrinimas bus 
vienas svarbiausių būsto politikos uždavinių, kadangi ši socialinė grupė turi 
palankiausias galimybes paimti būsto paskolą ilgiausiam laikotarpiui. 


W Vidutinis gyvenamasis plotas, tenkantis vienam gyventojui (vidutinis gyvenamasis 
plotas, naudingasis plotas, tenkantis vienam gyventojui), - gyvenamojo fondo (m? 
naudingojo ploto) ir gyventojų santykis (Lietuvos Respublikos aplinkos ministerija, 
2003). 

3il. Sovietinės statybos fragmentas. Vilnius, Šnipiškių mikrorajonas. 


Toliau šiame darbe nagrinėsime būsto politikos raidą antruoju nepri- 
klausomybės laikotarpiu. Kad išryškėtų pagrindinės būsto politikos kryptys, 
savo analizę pradėsime nuo teisės aktų apžvalgos, vėliau ją papildysime pasi- 
telkdami statistinių duomenų analizę. 


Būsto politikos raida nuo 1990 m.: teisinė bazė 


Lietuvos Respublikos būsto politikos formavimo pradžia galima laikyti 
1991 m., kai buvo pradėtas butų privatizavimas. LR butų privatizavimo įsta- 
tyme (1991 m. gegužės 28 d. Nr. I-1374) buvo įtvirtinta Lietuvos gyventojų, 
nuomojančių iš valstybės (savivaldybės) gyvenamąsias patalpas, teisė įsigyti 
vieną gyvenamąją patalpą lengvatine tvarka (įstatymas galiojo net 10 metų). 
Šiuo teisės aktu prasidėjo vadinamoji būsto politikos decentralizacija. 1992 m. 
buvo priimtas Gyventojų apsirūpinimo gyvenamosiomis patalpomis įstatymas 
(1992 m. balandžio 7 d. Nr. I-2455 ), kuriame nustatyti piliečių apsirūpinimo 
gyvenamosiomis patalpomis būdai, valstybės teikiamos paramos formos įsi- 
gyjant gyvenamąjį namą arba butą, šios paramos suteikimo ir panaudojimo 
tvarka bei sąlygos, taip pat gyvenamųjų patalpų statybos ir eksploatavimo vals- 
tybinė kontrolė. Šiame teisės akte buvo apibrėžta, kad teisę į valstybės paramą 
apsirūpinti gyvenamosiomis patalpomis turintys piliečiai gali pasirinkti vieną 
iš šių valstybės paramos formų: 1) kreditą lengvatinėmis sąlygomis arba subsi- 
dijas gyvenamajam namui arba butui pasistatyti arba nusipirkti; 2) išsinuomoti 
savivaldybių gyvenamąsias patalpas, taikant valstybės reguliuojamus nuomos 
mokesčių tarifus; 3) pirkti išsimokėtinai iš savivaldybių ir valstybinių įmonių 
nuomojamas gyvenamąsias patalpas. Šis įstatymas buvo keistas daugiau kaip 
20 kartų, buvo keičiamas ir įstatymo pavadinimas (nuo 2009 m. liepos 17 d. - 
Valstybės paramos būstui įsigyti arba išsinuomoti ir daugiabučiams namams 
atnaujinti (modernizuoti) įstatymas). Tik įpusėjus antrajam nepriklausomybės 
dešimtmečiui, 2005 m. įstatymą papildė penktas skirsnis „Valstybės parama 
daugiabučiams modernizuoti“ (2005 m. kovo 24 d. įstatymas Nr. X-143). Šia- 
me teisės akte numatytos tokios paramos teikimo sąlygos, būdai ir finansa- 
vimas. Šio skirsnio atsiradimą nulėmė blogėjanti situacija būsto sektoriuje ir 
2004 m. patvirtinta Lietuvos būsto strategija (2004 m. sausio 21 d. LRV nuta- 
rimas Nr. 60). Tik įpusėjus antrajam nepriklausomybės dešimtmečiui LR Vy- 
riausybė patvirtino šį būsto politikai svarbų teisės aktą, kuriame buvo nustatyti 
ilgalaikiai valstybės politikos būsto srityje tikslai ir uždaviniai iki 2020 metų. 
Įgyvendinant šią strategiją, 2004 m. buvo patvirtintos Socialinio būsto fondo 
plėtros, Daugiabučių namų atnaujinimo (modernizavimo) programos, kurio- 
se numatytos teisinės, finansinės ir organizacinės priemonės Būsto strategijos 
tikslams ir uždaviniams įgyvendinti. 

Gyvenamųjų namų administravimo matmenys buvo apibrėžti 1992 
m. įstatyme Nr. I-1374. Šio įstatymo 6 straipsnis apibrėžė gyvenamųjų namų 
bendrijų steigimo galimybę. Piliečiai turėjo teisę sukurti gyvenamojo namo 

arba kelių gyvenamųjų namų statybos bendriją. Be to, galėjo būti sudaromos 
ir pastatytų arba kitokiu būdu įsigytų gyvenamųjų namų, butų eksploatavimo 
bendrijos. LRV nutarime (1993 m. balandžio 23 d. Nr. 280) buvo patvirtinti 
pavyzdiniai gyvenamojo namo statybos bendrijos ir gyvenamojo namo eks- 
ploatavimo bendrijos įstatai. Jie neteko galios 1995 m., kai buvo patvirtintas 
Daugiabučių namų savininkų bendrijų (DNSB) įstatymas. Pastarasis priimtas 
tik įpusėjus pirmajam nepriklausomybės dešimtmečiui (1995 m. vasario 21 
d. Nr. I-798). Šis teisės aktas reglamentuoja DNSB steigimą, valdymą, veiklą, 
reorganizavimą ir likvidavimą, bendrijai priklausančių butų ir kitų patalpų 
(pastatų) savininkų - bendrijos narių teises ir pareigas. Be to, šis įstatymas 
taikomas bendrijoms, kurios įsteigtos valdyti, naudoti ir prižiūrėti bendrosios 
dalinės nuosavybės teisės objektus, o jų veiklos nereglamentuoja specialieji 
įstatymai. 2012 m. balandžio 12 d. LR Seimas priėmė DNSB įstatymo pakeiti- 
mus, pagal kuriuos bendrijų priežiūrą ir kontrolę vykdo savivaldybės (Lietu- 
vos Respublikos Seimas, 2012c). 

2001 m. liepos mėnesį įsigaliojęs naujas Civilinis kodeksas numatė tris 
bendrosios nuosavybės valdymo formas: kurti daugiabučių namų bendriją, 
pasirašyti jungtinės veiklos sutartį, arba savivaldybė skiria administratorių, 
kurį galėtų pasirinkti patys namų gyventojai. Savininkai turi apsispręsti, kuri 
bendrosios nuosavybės valdymo forma jiems priimtiniausia. Iki tol daugia- 
bučių namų administravimas buvo daugiau savivaldybės arba jos butų ūkių 
rankose. 

Apibendrinant galime teigti, kad pirmasis nepriklausomybės dešimtme- 
tis buvo būsto politikos decentralizavimo etapas. Daugiabučių administravimą 
savivaldybės ir butų ūkiai palaipsniui ėmė perduoti pačių namų savininkams. 
Antrajame dešimtmetyje numatyti ilgalaikiai strateginiai tikslai, sukurta teisi- 
nė bazė daugiabučiams namams modernizuoti sudarė palankias sąlygas dau- 
giabučių renovacijai. 


Būsto politikos statistinė analizė 


Tikrą situaciją Lietuvos būsto sektoriuje atskleidžia būsto statistikos 
analizė. Pirmiausia svarbu išanalizuoti, kaip kinta gyvenamasis fondas!! (GF) 
ir jo struktūra. 

Lietuvos gyvenamasis fondas, Lietuvos statistikos departamento duo- 
menimis, 2011 m. pabaigoje sudarė 84,8 mln. m? (5,7 proc. daugiau negu 2004 
m. pabaigoje). Privačios nuosavybės gyvenamasis fondas didėja beveik trigu- 


V Gyvenamasis fondas (GF) - tai būstų fondas, arba gyvenamųjų patalpų gyvenamuosiuose 
namuose, bendrabučiuose ir negyvenamuosiuose pastatuose visuma. Prie būstų fondo nepri- 
skiriami vasarnamiai, medžioklės nameliai, sporto, turizmo bazės, kempingai, viešbučiai, sa- 
natorijos, poilsio namai, kolektyvinių sodų nameliai, pensionatai, geležinkelio vagonai ir kiti 
pastatai bei statiniai, skirti laikinai gyventi (Būsto ir urbanistinės plėtros agentūra, 2011b:16). 
Paprastai skaičiuojamas visas naudingasis plotas (m?). 


bai sparčiau (nuo 2004 m. iki 2011 m. pabaigos padidėjo 5,9 proc.) negu vals- 
tybės ir savivaldybių gyvenamasis fondas (nuo 2004 m. iki 2011 m. pabaigos 
padidėjo 2,1 proc.). Mieste esantis gyvenamasis fondas didesnis negu kaime: 
2011 m. pabaigoje siekė 53,9 mln. m?, kaime - 30,9 mln. m*. Gyvenamąjį fondą 
2011 m. sudarė 1,3 mln. butų, 1 tūkst. gyventojų teko 400 butų. 

Statistinių duomenų analizė rodo, kad gyvenamasis / būsto fondas, 
tenkantis vienam gyventojui Lietuvoje taip pat palaipsniui didėja. Šio fondo 
didėjimas nebūtinai susijęs su naujų būstų statyba. Kaip liudija seniau atlikti 
tyrimai, gyvenamojo fondo didėjimas gali būti susijęs su masine emigracija, 
gyventojų senėjimu ir retai apgyvendintų teritorijų didėjimu Lietuvoje (Leo- 
navičius, Žilys, 2009; Daugirdas et al., 2014). 


Būsto nepriteklius ir socialinio būsto politika. Lietuvos statistikos de- 
partamentas šiuo metu rengia gyvenimo kokybės Lietuvoje rodiklius. Vienas iš 
jų - aprūpinimo būstu nepritekliaus lygis'?. Šis rodiklis rodo dalį visų gyvento- 
jų, kurie gyvena perpildytu laikomame būste ir susiduria su bent viena iš būsto 
problemų - nėra tualeto su nutekamuoju vandeniu ir / arba nėra vonios / dušo. 
Būstas laikomas perpildytu, jeigu namų ūkis užima mažiau kambarių, negu 
nustatytas minimalus kambarių skaičius. Minimalus kambarių skaičius nusta- 
tomas taip: 1) vienas kambarys namų ūkiui, 2) vienas kambarys kiekvienai su- 
tuoktinių arba sugyventinių porai, 3) vienas kambarys kiekvienam vyresniam 
negu 18 metų namų ūkio nariui, nepriskirtam prie ankstesnės kategorijos, 3) 
vienas kambarys dviem 12-17 metų amžiaus tos pačios lyties asmenims, 4) 
vienas kambarys kiekvienam 12-17 metų asmeniui, nepriskirtam prie anks- 
tesnės kategorijos, 5) vienas kambarys dviem vaikams iki 12 metų amžiaus. 

Oficialios statistikos duomenų analizė rodo, kad pastaraisiais metais 
būsto nepriteklius tolygiai mažėja (žr. 5 lentelę). 


5lentelė. Aprūpinimo būstu nepritekliaus lygis, proc. 


Metai 2005 2006 2007 2008 2009 2010 2011 


Dalis, proc. 28,3 26 210 19,8 16,8 13,6 7,70 


(L - eilutės lūžis) 


Šaltinis: Lietuvos statistikos departamentas, 2012. 


Iš vienos pusės, būsto nepriteklius mažėja dėl didėjančio gyvenamojo 
fondo, iš kitos pusės (daug liūdnesnė situacija) - dėl mažėjančio gyventojų 
skaičiaus šalyje. Būsto nepritekliaus problemas padeda spręsti valstybė, būstu 
aprūpindama tam tikras grupes (lengvatinės paskolos, subsidijos, socialinis 


" Lietuvos statistikos departamento duomenys. Prieiga per internetą: http://osp.stat.gov.lt/do- 
cuments/10180/483818/Gyvenimo, lygis. 130911p.pdf [žiūrėta 2012-05-04]. 

būstas). Tačiau 6 lentelėje matyti, kad asmenų, gavusių valstybės remiamus 
būsto kreditus, skaičius mažėja. 


6 lentelė. Asmenys (šeimos), gavę valstybės remiamus būsto kreditus 


Metai 2008 2009 2010 2011 


Asmenys (šeimos), gavę valstybės remiamus būsto 
kreditus 429 61 23 80 


Gauta kredito suma, tūkst. litų 603443 5926 2189,2 7354,6 


Šaltinis: Lietuvos statistikos departamentas, 2012. 


Socialinio būsto“ politika yra labai svarbi būsto politikos dalis. Ji Lietu- 
voje pradėta formuoti prasidėjus daugiabučių namų privatizacijai. Viena ver- 
tus, ji sprendžia būsto nepritekliaus problemas, kita vertus, kyla nemažai kitų 
problemų (nemokumo, svetimo turto netausojimo, blogos kaimynystės ir kt.). 

Socialinio būsto fondas!“ šiuo metu priklauso savivaldybėms. Įgyvendi- 
nant 2004 m. Lietuvos būsto strategiją, buvo patvirtinta Socialinio būsto fondo 
plėtros programa. Teisę į socialinį būstą turi asmenys (šeimos), jeigu 1) jie 
neturi Lietuvos Respublikos teritorijoje nuosavybės teise priklausančio būsto; 
2)jų metinės pajamos ir turtas prieš socialinio būsto suteikimo metus yra ma- 
žesni už pajamas ir turtą, kurių didžiausią dydį nustato Vyriausybė (Lietuvos 
Respublikos Vyriausybė, 2007a). 

Lietuvos statistikos departamento duomenimis, 2011 m. pabaigoje as- 
menų (šeimų) socialiniam būstui nuomoti sąrašuose buvo apie 30 tūkst., t. y. 
beveik 50 proc. daugiau negu 2007 metais. Trečdalį visų laukiančiųjų sudaro 
jaunos šeimos". 

Dar 2011 m. pradžioje Vilniaus arkivyskupijos „Caritas“ ragino keisti 
socialinio būsto aprūpinimo sistemą ir, užuot skyrus būstą, mokėti nuompini- 


5 Socialinis būstas - nekomerciniu pagrindu, pagal Vyriausybės nustatytą nuomos mokesčio 
apskaičiavimo tvarką nuomojamos savivaldybės gyvenamosios patalpos, skirtos mažas pa- 
jamas gaunantiems asmenims ir šeimoms apgyvendinti pagal šio Įstatymo nustatytas sąlygas 
(socialinio būsto kategorijai nepriskiriamos tarnybinės gyvenamosios patalpos, bendrabučiai, 
nakvynės namai, gydymo arba globos (rūpybos) gyvenamosios patalpos) (LR Seimas, 2013). 

“ Savivaldybės socialinio būsto fondas - savivaldybei nuosavybės teise priklausantys, taip pat 
patikėjimo teise jos valdomi gyvenamieji namai, jų dalys, butai (ir kitos tinkamos gyventi pa- 
talpos), skirti šeimoms ir asmenims, turintiems teisę į socialinį būstą, nuomoti) (LR Seimas, 
2013). 

5 Jauna šeima - šeima, kurioje kiekvienas iš sutuoktinių yra ne vyresnis kaip 35 metų, taip pat 
šeima, kurioje motina arba tėvas vieni augina vieną arba daugiau vaikų (įvaikių) ir yra ne vy- 
resni kaip 35 metų. Jaunos šeimos nariais taip pat laikomi asmenys, teismo tvarka pripažinti 
šeimos nariais, ir gali būti laikomi sutuoktinių arba vienišo asmens kartu gyvenantys tėvai 
(įtėviai) (LR Seimas, 2013). 


gius!“. 2012 m. spalį prie šio klausimo buvo grįžta. Vyriausybė pritarė planams, 
kad asmenims, turintiems teisę į socialinį būstą, būtų skiriama parama būstui 
išsinuomoti!'. Numatoma remti apie 14 m? vienam asmeniui. Tokia politika 
padėtų patenkinti būsto poreikį platesniam žmonių ratui, tačiau kai kurioms 
socialinėms grupėms būtų sunku išsinuomoti būstą, pvz., daugiavaikėms šei- 
moms su mažamečiais vaikais. Jeigu pastaroji neišgalėtų mokėti už nuomą ir 
paslaugas, būtų sudėtinga tokią šeimą išvaryti iš būsto, kadangi taip pasielgti 
neleidžia galiojantys teisės aktai. 


Būsto modernizavimas. Daugiau kaip 60 proc. šalies gyventojų įsikūrę 
daugiabučiuose namuose. Tačiau net 38 proc. namų yra statyti iki 1960 m. (žr. 
7 lentelę). LR aplinkos ministerija koordinuoja daugiabučių namų atnaujini- 
mo (modernizavimo) programos įgyvendinimą, planuoja jos finansavimą ir 
vykdo jos įgyvendinimo stebėseną nuo 2004 m. rugsėjo 23 dienos. 


7 lentelė. Daugiabučiai namai pagal statybos metus 


Namų skaičius Bendrasis plotas 
Statybos metai 
Vienetais Procentais Kv. metrais Procentais 

Iki 1940 m. 10362 28 3790024 7A 
1941—1960 m. 3740 10 2259 107 44 
1961—1992 m.* 21090 56,5 39 244 450 76A 
1993 m. ir vėliau* 2075 55 4092634 11,8 
Išviso 37267 100 51386305 100 


* 1991 m. ir vėlesnių duomenų šaltiniai - Nekilnojamojo turto registras ir Lietuvos statistikos 
departamentas. 


Šaltinis: Lietuvos Respublikos Vyriausybė, 2011. 


Daugiabučių namų atnaujinimo (modernizavimo)!* programą adminis- 
truoja Būsto ir urbanistinės plėtros agentūra. Pagal minėtą programą parama 
atnaujinimui suteikiama tik tiems daugiabučiams namams, kuriems statybos 
leidimai buvo išduoti iki 1993 metų. 

Jeigu paanalizuosime modernizuotų namų statistiką, labai aiškus pagy- 
vėjimas prasidėjo tik antrojo nepriklausomybės dešimtmečio viduryje 2005 m. 


16 Motiejūnienė, 2011. 

V Juršytė, 2012. 

' Daugiabučio namo atnaujinimas (modernizavimas) — statybos darbai, kuriais atkuriamos 
arba pagerinamos pastato ir (arba) jo inžinerinių sistemų fizinės ir energinės savybės ir (arba) 
kuriais užtikrinamas iš atsinaujinančių energijos šaltinių gaunamos energijos naudojimas (LR 
Seimas, 2013). 

BŪSTO 
POLITIKA V 


Iki to laiko Lietuvoje visiškai modernizuotų daugiabučių namų buvo tik 3 (žr. 
8 lentelę). Nuo 2006 iki 2011 m. Lietuvoje buvo tik 369 visiškai renovuoti na- 
mai - tai nedidelis skaičius, žinant, kad net 94 proc. visų daugiabučių buvo pa- 
statyti iki 1992 metų. 4 il. pateiktas renovuoto namo Vilniaus mieste pavyzdys. 


8 lentelė. Daugiabučių gyvenamųjų namų (DGN) atnaujinimo (modernizavimo) statistika iki 
2011 m. 


Metai Visiškai modernizuoti namai Iš dalies modernizuoti namai 
1998 0 2 
1999 0 1 
2000 3 0 
2001 0 1 
2002 0 2 
2003 0 0 
2004 0 1 
2005 2 9 
2006 23 47 
2007 35 70 
2008 66 37 
2009 70 45 
2010 90 41 
2011 80 7 
Išviso 369 263 


Šaltinis: Lietuvos šilumos tiekėjų asociacija, 2012. 


Įsibėgėjus DGN modernizavimui, nuo 2012 m. vidurio imta kalbėti ir 
apie individualių namų atnaujinimą“. Individualiuose namuose gyvena apie 
34 proc. šalies gyventojų, tačiau jiems modernizuoti skiriama gerokai mažesnė 
suma negu daugiabučiams namams atnaujinti. 


" Stažytė, 2012. 


BŪSTO ! 
POLITIKA is 

2 pav. Asmenų, gyvenančių namų ūkiuose, 

Šaltinis: Lietuvos statistikos departamentas, 
I0ū5  DūOS 2007 I008 2008  Dū1ū 2012. 

Būsto sektoriaus problemos Lietuvoje. Nors Lietuva susiduria su įvai- 
riomis būsto sektoriaus problemomis, situacija būsto rinkoje gėrėja (žr. 2 pav.): 
mažėja būstų, kuriuose nėra vonios arba dušo ir kitų matomų trūkumų. 49 

Formuojant būsto politiką svarbu atsižvelgti į tai, kad nemaža dalis gy- 
ventojų susiduria su ekonominiais sunkumais išlaikant būstą (žr. 9 lentelę). 
Tačiau džiugina, jog šių asmenų dalis turi tendenciją mažėti. Nors ekonominės 
krizės metais (2009-2010) pastebimas asmenų, susiduriančių su sunkumais 
išlaikant būstą, didėjimas. Dar 2008 m. tik 8 proc. namų ūkių dėl pinigų sto- 
kos negalėjo laiku sumokėti būsto nuomos, komunalinių mokesčių, būsto arba 
kitų paskolų, kredito įmokų; o 2010 m. - ši dalis jau buvo 12 proc. 


9lentelė. Asmenų, susiduriančių su išvardytais ekonominiais sunkumais išlaikant būstą, dalis, proc. 


2005 2006 2007 2008 2009 2010 


Namų ūkis dėl pinigų stokos 
negali laiku sumokėti būsto 
nuomos, komunalinių 
mokesčių, būsto arba kitų 
paskolų, kredito įmokų 


Visi asmenys 22 15 9 8 10 12 
Mieste 24 15 10 9 9 12 
Kaime 18 14 8 7 1 12 


Namų ūkis negali sau leisti 


pakankamai šildyti būsto 


Visi asmenys 35 28 22 22 24 25 
Mieste 40 32 25 25 29 29 
Kaime 25 20 16 16 15 18 


Šaltinis: Lietuvos statistikos departamentas, 2012. 


Daugiabučių administravimas pradėtas perleisti patiems daugiabučių 
savininkams tik pirmojo nepriklausomybės dešimtmečio viduryje. Nors dau- 
giabučių namų savininkų bendrijų (DNSB) įstatymas buvo priimtas dar 1995 
m., tačiau bendrijų skaičius sparčiai ėmė didėti tik antrajame nepriklausomy- 
bės dešimtmetyje. Nuo 2002 iki 2005 m. jų padaugėjo daugiau kaip 2 kartus 
ir siekė 3 tūkstančius. Kaip keitėsi bendrijų skaičius ir su kokiais sunkumais 
jos susiduria vykdant savo veiklą, bus analizuojama penktame ir šeštame šios 
knygos skyriuose. 


Išvados 


1. Analizuojant teisės aktus paaiškėjo, kad pirmąjį nepriklau- 
somybės dešimtmetį galima vadinti būsto politikos decentralizavimo 
etapu. Akivaizdu, kad valstybės vaidmuo formuojant ir įgyvendinant 
būsto politiką mažėjo. 

2. Antrasis nepriklausomybės dešimtmetis ir trečiojo pradžia - 
tai ilgalaikių strateginių tikslų formavimo ir įgyvendinimo laikotarpis, 
gyvenamojo fondo modernizavimo etapas. Būsto politikos decentrali- 
zavimas lėmė daugelį problemų, susijusių su būsto valdymu, bendros 
nuosavybės priežiūra, gyvenamojo fondo ir infrastruktūros plėtra bei 
modernizacija. 

3. Analizuojant statistinę informaciją paaiškėjo, kad Lietuvoje 
pastebimos teigiamos tendencijos: gyvenamasis fondas palaipsniui di- 
dėja, būsto nepriteklius mažėja: mažėja būstų, kuriuose nėra vonios 
arba dušo ir kitų matomų trūkumų. Žinoma, šie teigiami pokyčiai gali 
būti susiję su masine emigracija, gyventojų senėjimu ir retai apgyven- 
dintų teritorijų didėjimu Lietuvoje (žr. Leonavičius, Žilys, 2009; Dau- 
girdas et al., 2014). 

4. Analizė atskleidė, kad socialinio būsto poreikis nuolat didė- 
ja, tačiau pasiūla mažėja. Asmenų, gavusių valstybės remiamus būsto 
kreditus, skaičius mažėja. 

5. Gyvenamųjų namų modernizacija Lietuvoje prasidėjo tik 
antrojo nepriklausomybės dešimtmečio viduryje 2005 m. Iki to laiko 
Lietuvoje visiškai modernizuotų daugiabučių namų buvo tik 3. Nuo 
2006 iki 2011 m. Lietuvoje buvo tik 369 visiškai renovuoti namai - tai 
nedidelis skaičius, žinant, kad net 94 proc. visų daugiabučių buvo pa- 
statyti iki 1992 metų. 

6. Antrajame nepriklausomybės dešimtmetyje pilietinės inici- 
atyvos būsto politikos srityje intensyvėjo labai sparčiai: augo daugia- 
bučių namų savininkų bendrijų skaičius, spartėjo daugiabučių namų 
modernizavimas. Tačiau analizę apsunkina išsamios viešai prieinamos 
statistikos apie DNSB kūrimąsi, jų veiklą trūkumas. 

3 SKYRIUS 


Lietuvos politinių partijų nuostatos dėl būstopolitikos: 
politinių partijų rinkimų programų, vyriausybių 
programų ir Lietuvos būsto stategijos analizės?" 


Įvadas 


Šio skyriaus tikslas - išanalizuoti, kaip būsto politika ir vietos bendruo- 
menės vaidmuo būsto politikoje atsispindi Lietuvos politinių partijų rinki- 
mų programose, 0 po to perkeliama į vyriausybių programas ir dera su būsto 
strategija. Tai aktualu, kadangi kuriant demokratinę visuomenę piliečių daly- 
vavimas tvarkant valstybės reikalus yra būtina sąlyga. Būtent įsitraukdami į 
klausimų, susijusių su būsto politika, sprendimą piliečiai negali likti abejingi, o 
politinis elitas (politinių partijų nariai), deklaruodamas, o po to įgyvendinda- 
mas savo nuostatas būsto politikos klausimu, tai gali realiai atlikti ir padidinti 
gyventojų - piliečių pasitikėjimą valdžia. Antra vertus, turint tikslą įvykdyti 
tam tikrus pokyčius pasirinktose viešose srityse, o šiuo atveju - būsto poli- 
tikoje, reikia idėjas, kurios išsakomos politinių partijų rinkimų programose, 
instrumentalizuoti, t. y. įrašyti į vyriausybių programas arba kitus strateginius 
dokumentus, o dabar tai bus būsto strategija ir kitos Vyriausybės vykdomos 
programos. 

Analizei atlikti pasirinktos penkių politinių partijų, kurios nuo 2004 m., 
kai buvo priimta būsto strategija, ne tik vienokia arba kitokia forma (pagal 
koalicijos arba tik pagal partijos sąrašą) dalyvauja rinkimuose ir gauna vietų 
LR Seime, bei trijų vyriausybių programos. Atliekama kiekybinė būsto politiką 
atskleidžiančių žodžių arba žodžių junginių analizė ir kokybinė programose 
esančių teiginių analizė, ieškant, kiek jie atitinka skirtingų politinių partijų vy- 
raujančias nuostatas dėl būsto politikos ir kiek būsto strategijos nuostatos atsi- 
spindi politinių partijų bei vyriausybių programose. Visa tai ir bus aptariama 
šio skyriaus dviejuose poskyriuose, aprėpiančiuose politinių partijų rinkimų 
bei vyriausybių programų kiekybinę analizę ir politinių partijų ideologines 
nuostatas dėl būsto politikos, pasireiškiančias siūlant būsto politikos priemo- 
nes politinių partijų rinkimų ir vyriausybių programose. 

Politinių partijų rinkimų programų analizė buvo atlikta naudojant do- 
kumentų analizės metodą. Kontekstinė analizė (analysis contextual) - tyrimo 
tipas, kuriame kartu su individualiais reiškinio požymiais atsižvelgiama į kon- 
teksto, kuriam priklauso reiškinys, požymius, o konteksto požymiai pasireiš- 
kia kaip priklausomi kintamieji (Tidikis, 2004: 378). Buvo taikytas tradicinis 


** Trečią skyrių parašė Saulius Nefas ir Jolanta Aidukaitė. 


dokumentų analizės metodas (kai siekiama išsiaiškinti ir išryškinti analizuoja- 
mos medžiagos esmę) ir formalizuotas kiekybinis (turinio (kontent) analizė), 
kai siekiama išsiaiškinti tam tikrus žodžius, frazes, prasminius vienetus, tad 
svarbiausia atlikti tinkamą atranką, ką ir pagal ką norima analizuoti (Bailey, 
1987: 302). 


Būsto politika ir politinių partijų 
ideologinės nuostatos 


Būsto politika, kaip ir kitos socialinės politikos sritys, buvo ir tebėra vei- 
kiamos skirtingų ideologinių nuostatų. Kairiosios ideologinės nuostatos ir jų 
dominavimas sietinas su būsto prieinamumu kiekvienam pagal poreikius ir 
nelygybės būsto srityje eliminavimu arba mažinimu. Vyriausybės, kurių ide- 
ologinės nuostatos pagrįstos kairiųjų vertybėmis, daro įtaką būsto politikai 
tokiomis priemonėmis: reguliuoja rinkos jėgų poveikį būsto prieinamumui ir 
kainai; finansuoja socialinio būsto statybą; remia vietos valdžios bei nevyriau- 
sybinių organizacijų pastangas užtikrinti įperkamą ir prieinamą būstą kiekvie- 
nam; siekia užtikrinti, kad būsto sektoriaus resursai būtų tinkamai paskirsto- 
mi. Dešiniosios konservatyviosios ideologinės nuostatos sietinos su didesnės 
stratifikacijos būsto srityje užtikrinimu, remiant tradicinės šeimos vertybes ir 
subsidijuojant būsto statybą skirtingoms socialinėms klasėms. Liberaliosios 
(neoliberaliosios) ideologijos dominavimas užtikrina būsto politikos privati- 
zavimą bei marketizavimą (Balchim, 1996: 1; Lund, 2011). 

Daugybė tyrimų (Arbaci, 2007; Hoekstra, 2003) jau atskleidė, kad kuo 
mažesnis valstybės vaidmuo būsto politikos srityje, tuo didesnė nelygybė įsi- 
gyjant ir naudojant kokybišką bei prieinamą būstą. Valstybės vaidmuo per 
pastaruosius šimtą metų būsto politikos srityje buvo ir išlieka įvairus. Šalys, 
kuriose dominavo kairiosios ideologinės nuostatos, turi didesnę lygybę būsto 
srityje, kaip antai Švedija, Norvegija arba Suomija. (Neo)liberaliųjų pažiūrų 
dominavimas tokiose valstybėse kaip JAV, Didžioji Britanija ir Australija sufor- 
mavo situaciją, kai rinka, o ne valstybė reguliuoja būsto plėtros bei vartojimo 
galimybes. Šios knygos pirmame skyriuje detaliai išanalizavome penkis skir- 
tingus būsto politikos modelius, sutampančius su idealiais gerovės valstybės 
modeliais. Kiekvienas modelis yra pagrįstas politine ideologija, todėl atsiranda 
skirtingos būsto politikos pasekmės. Šiame skyriuje mes išskirsime tris būsto 
politikos modelius, kurių ideologinės nuostatos yra labai aiškiai išreikštos: so- 
cialdemokratinį, konservatyvųjį-korporatyvinį ir liberalųjį. Kiti du modeliai: 
Pietų Europos ir pokomunistinis derina minėtų trijų modelių nuostatas ir jas 
papildo savo šalių specifinėmis charakteristikomis (plačiau apie tai skaitykite 
pirmame skyriuje). 

3 pav. Politinių ideologijų būsto politikoje modelis 
Šaltinis: Arbaci, 2007; Balchim, 1996; Hoekstra, 2003; Lund 2011. 


Toliau šiame skyriuje bus vartojami sąlyginiai terminai „socialde- 
mokratinė būsto politika“ „konservatyvioji-korporatyvinė būsto politika“ 
ir „liberalioji būsto politika“, nusakantys pagrindines ideologines nuostatas 
ir priemones, kuriomis dominuojančios politinės partijos siekia savo tikslų. 
„Socialdemokratinę būsto politiką“ labiausiai išreiškia šios nuostatos ir prie- 
monės: stengiamasi, kad kokybiškas būstas būtų prieinamas kiekvienam, ir 
atsižvelgiama į kiekvieno poreikius; siekiama eliminuoti arba mažinti nelygy- 
bę būsto srityje; šių tikslų siekiama reguliuojant rinkos jėgų poveikį būsto 
kainai; finansuojama socialinio būsto statyba; telkiamos vietos valdžios bei 
nevyriausybinių organizacijų pastangos užtikrinant įperkamą ir prieinamą 
būstą kiekvienam; siekiama, kad būtų tinkamai paskirstyti būsto sektoriaus 
resursai. „Konservatyviąją-korporatyvinę būsto politiką“ atspindinčios ideo- 
loginės nuostatos sietinos su didesnės stratifikacijos būsto srityje užtikrinimu; 
pirmenybė ir daugiau dėmesio skiriama tradicinei šeimai bei jos aprūpinimui 
būstu; valstybė subsidijuoja būsto statybas skirtingoms socialinėms grupėms. 
„Konservatyvioji-korporatyvinė būsto politika“ pasižymi taip pat ir „social- 
demokratinėmis“ tradicijomis: siekiama patenkinti specialių poreikių turinčių 
asmenų priėjimą prie kokybiško būsto ir siekiama didinti socialinio būsto pa- 
siūlą. „Liberaliajai būsto politikai“ būdingas privatizavimas ir marketizavimas, 
t. y. būsto politikos plėtra atiduodama į privataus sektoriaus rankas, skatinama 
būsto nuosavybė, o socialinis būstas tenkina tik mažiausias pajamas gaunan- 
čių asmenų poreikius pajamų testavimo būdu ir yra stigmatizuojantis (plačiau 
apie tai skaitykite pirmame šios knygos skyriuje). Privatizavimas susijęs su 
būsto nuosavybės skatinimu ir privačių statybos bendrovių dominavimu būs- 
to sektoriuje, o marketizavimas - su privačių investuotojų įtraukimu į būsto 


politikos sektorių ir didesnio pelno siekiu. 

Šiomis nuostatomis sudarytą konceptualų modelį matome 3 pav. Kaip 
minėjome, svarbu išsiaiškinti, kaip šios ideologinės nuostatos dėl būsto poli- 
tikos atsispindi politinių partijų rinkimų į Seimą ir vyriausybių programose. 

Aptarę tris pagrindines ideologines nuostatas dėl būsto politikos, toliau 
analizuosime politinių partijų rinkimų ir vyriausybių programas. 


Politinių partijų rinkimų ir vyriausybių programų 
kiekybinė analizė 


Kai kurie principai atvirai deklaruojami per politinius debatus, jų empi- 
rinė išraiška fiksuojama politinių partijų rinkimų programose, o dar vėliau da- 
lis nuostatų perkeliama į vyriausybių programas. Partijų rinkimų programose 
atsiskleidžia partijų vertybinis požiūris, prioritetinės sritys, taip pat - ar partija 
skiria pakankamą dėmesį probleminėms sritims, ar gali pasiūlyti konkrečių 
priemonių ir metodų, ar žino, kad reikia toje srityje kaip nors gerinti situaciją. 
Laikotarpis, kurį čia nagrinėjame apima 2004 - 2013 metus, nes 2004 m. buvo 
priimta Lietuvos būsto strategija. Tyrinėjama šalies situacija būsto politikos 
srityje analizuojant politinių partijų ir vyriausybių deklaratyvius (politinių 
partijų rinkimų programos) ir institucinius - juridinius (13, 15 ir 16 vyriausy- 
bių programos) įsipareigojimus vykdant būsto politiką. 

Šiuo atveju tradicinis dokumentų analizės metodas buvo naudojamas 
nagrinėjant politinių partijų rinkimų ir vyriausybių programų turinį būsto po- 
litikos aspektu, t. y. kaip būsto politika atrodo bendrame programose numa- 
tomos politikos kontekste. Turinio (kontent) analizės metodas taikytas ieškant 
būsto politiką atspindinčių esminių žodžių arba junginių (būstas, butas, dau- 
giabutis, namas, bendrija (gyventojų), renovacija (būsto), gyvenamoji aplinka) 
ir skaičiuojant jų panaudojimo dažnį, kiekybinį atspindį atsižvelgiant į progra- 
mos visumą. 

Analizei atlikti politinių partijų rinkimų programos atrinktos laikantis 
šių dviejų kriterijų: pirmojo — kiek partija rinkimuose gavo vietų Seime ir ar 
turės galimybę per savo atstovus formuoti būsto politiką; antrojo - ar po 2004 
m. priimtos strategijos partija Seime savo atstovų turėjo visas tris kadencijas 
(2004-2008, 2008-2012 ir 2012-2016 m.). Kokių partijų rinkimų programos 
buvo analizuojamos, matome 10 lentelėje. 

10 lentelė. Seimo kadencijos ir analizuojamos partijų rinkimų programos 


. 2 LSDP TS, DP Liberalų sąjūdžio, „Tvarkos ir teisingumo“ (neanalizuojamos: Valstiečių 
2004-2008 m. Seimo kadencija 5 | ) . . 2“ 
iaudininkų sąjungos, Liberalų ir centro sąjungos, Naujosios sąjungos) 


LSDP, TS-LKD, DP, Liberalų sąjūdžio, „Tvarkos ir teisingumo“ (neanalizuojamos: 


2008-2012 m. Seimo kadencija ž : . PE 2 T 
Liberalų ir centro sąjungos, Krikščionių partijos, Tautos prisikėlimo). 


LSDP, TS-LKD, DP, Liberalų sąjūdžio, „Tvarkos ir teisingumo“ (neanalizuojamos: 


2012-2016 m. Seimo kadencija š 0 | . 
Lietuvos lenkų rinkimų akcijos, „Drąsos kelio“) 


Analizuojant politinių partijų, partijų koalicijų rinkimų programas, tir- 
tas šis probleminis klausimas: koks dėmesys politinių partijų, partijų koalicijų 
rinkimų programose skiriamas būsto politikos sampratai apskritai? Buvo ana- 
lizuojama būsto politikos ir jai artimų terminų kiekybinė vartosena politinių 
partijų, partijų koalicijų rinkimų programose. Atlikus esminių žodžių, tokių 
kaip būstas, butas, daugiabutis, namas, bendrija (gyventojų), renovacija (būs- 
to), gyvenamoji aplinka, paiešką 2004 m. rinkimų į Seimą politinių partijų, 
partijų koalicijų rinkimų programose, paaiškėjo (žr. 11 lentelę), kad žodžiai, 
kurie išreikštų būsto politikos vykdymo siekiamybę, vartojami gana retai (tarp 
visų kiekvienos partijos rinkimų programos žodžių tokie žodžiai sudaro nuo 
0,04 iki 0,2990). Kiek daugiau būsto politiką atspindinčių žodžių rasta social- 
demokratų ir socialliberalų koalicijos rinkimų programoje, kita vertus, ir šią 
programą sudaro daugiausia žodžių, todėl šią politiką atspindinčių žodžių kie- 
kis procentine išraiška tapatus DP programos procentinei išraiškai, nors pasta- 
rojoje yra tik šeši esminiai žodžiai, išreiškiantys būsto politiką. 


11 lentelė. 2004 m. partijų rinkimų programų žodžiai, atspindintys būsto politiką 


Algirdo Brazausko ir Artūro Rolando Pakso 
TS- LKD DP 2004 Liberalų ir centro Paulausko koalicijos „Už darbą koalicijos „Už tvarką ir 
Partija 2004 m. 2 sąjungos (liberalų) Lietuvai“ teisingumą“ („Tvarkos 
Ė 2004 m. (socialdemokratų) irteisingumo") 
2004 m. 2004m. 
suo I 5 446 žodžiai 9121 žodis 3 653 žodžiai 
programoje žodžiai žodžių 
Esminiai žodžiai 
Būstas 1žodis 5 žodžiai 1 žodis 20 žodžių 0 
Butas 0 0 0 0 0 
Daugiabutis 0 0 0 2žodžiai 0 
Namas 0 0 1 žodis 2žodžiai 0 
Bendrija 0 0 0 0 0 
(gyventojų) 


Algirdo Brazausko ir Artūro Rolando Pakso 
TS- LKD Liberalų ir centro Paulausko koalicijos „Už darbą koalicijos „Už tvarką ir 
2 DP 2004 ; 2 i 2 
Partija 2004 m. s sąjungos (liberalų) Lietuvai teisingumą“ („Tvarkos 
: 2004 m. (socialdemokratų) ir teisingumo“) 
2004 m. 2004 m. 
Rerdvau 0 1 žodis 0 0 0 
(būsto) 
SAS) 1 žodis 0 0 2 žodžiai 1 žodis 
aplinka 
Išviso: 2žodžiai 6 žodžiai 2žodžiai 26 žodžiai 1 žodis 
į 0,0390 0,2806 0,0496 0,2996 0,0396 


Taip pat buvo analizuojama, ar 2004 m. rinkimų į Seimą partijų ir par- 
tijų koalicijų rinkimų programose vartojami esminių žodžių junginiai, tokie 
kaip būsto politika, būsto strategija ir būsto programa. Paaiškėjo, kad tokių 
žodžių junginių yra liberalų rinkimų programoje („bus paruošta ir pradėta 
įgyvendinti asbecemento lakštais padengtų stogų gyvenamuosiuose namuo- 
se keitimo programa“) ir socialdemokratų („bus skiriamos lėšos daugiabučių 
namų renovavimo programai įgyvendinti“ ir „bus įgyvendinta Lietuvos būsto 
strategija ir su ja susijusios būsto rėmimo programos“). 


12 lentelė. 2008 m. partijų rinkimų programų žodžiai, atspindintys būsto politiką 


* Liberalų sąjūdis Socialdemokratai „arką | - 
Partija TS-LKD 2008 m. | DP 2008 m. (iberalai) 2008 m. | 2008 m. teisingumas 
2008 m. 
Žodžių skaičius 68 034 žodžiai 3370 4033 žodžiai 14604 žodžiai 3960 žodžių 
programoje žodžių 
Esminiai žodžiai 
Būstas 0 1 žodis 0 3 žodžiai 1 žodis 
Butas 11 žodžių 0 0 1 žodis 0 
Daugiabutis 4žodžiai 4žodžiai 2žodžiai 1 žodis 1 žodis 
Namas 3 žodžiai 0 2žodžiai 1žodis 1 žodis 
Bendrija (gyventojų) 5 žodžiai 0 0 0 0 
Renovacija (būsto) 1 žodis 0 2 žodžiai 1 žodis 1 žodis 
Gyvenamoji aplinka 1žodis 1žodis 0 1 žodis 1 žodis 
Išviso 25 žodžiai 6 žodžiai 6 žodžiai 8 žodžiai 5 žodžiai 
0,0496 0,1896 0,1596 0,0696 0,1396 

Atlikus esminių žodžių, tokių kaip būstas, butas, daugiabutis, namas, 
bendrija (gyventojų), renovacija (būsto), gyvenamoji aplinka, paiešką 2008 m. 
rinkimų į Seimą politinių partijų, partijų koalicijų rinkimų programose, pa- 
aiškėjo (žr. 12 lentelę), kad tokių esminių žodžių, kurie išreikštų būsto politi- 
kos vykdymo siekiamybę, vartojimas didėja (buvo 37, o dabar 50). Daugiausia 
(25 žodžiai) būsto politiką atspindinčių žodžių rasta TS-LKD partijos rinkimų 
programoje, DP rinkimų programoje jų liko toks pat skaičius (6 žodžiai), kaip 
ir 2004 m. Tiesa, šį sykį plačiausios apimties yra TS-LKD rinkimų programa 
(sudaryta iš 68 034 žodžių), todėl šią politiką atspindinčių žodžių kiekis pro- 
centine išraiška yra tik 0,0494, t. y. pats mažiausias. 

Išnalizavus, ar 2008 m. rinkimų į Seimą partijų ir partijų koalicijų rin- 
kimų programose vartojami esminių žodžių junginiai, tokie kaip būsto poli- 
tika, būsto strategija ir būsto programa, paaiškėjo, kad tokių žodžių junginių 
yra „Ivarkos ir teisingumo“ partijos („parengsime ir įgyvendinsime valstybinę 
daugiabučių namų renovavimo programą“), socialdemokratų („peržiūrėsime 
nacionalinę „Būsto“ programą“) ir TS-LKD („neįgyvendino energiją švaistan- 
čių gyvenamųjų namų renovavimo programos“ <...> „įgyvendindami masi- 
nio gyvenamųjų namų renovavimo programą“) rinkimų programose. Deja, 
nė vienos partijos rinkimų programoje jau nebeminima būsto strategija, kaip 
buvo 2004 m. rinkimų programose. Matyt, tai susiję su tuo, kad 2004 m. būsto 
strategija buvo rengiama ir priimta, todėl ir rado didesnį atgarsį būtent social- 
demokratų rinkimų programoje. 

Atlikus esminių žodžių, tokių kaip būstas, butas, daugiabutis, namas, 
bendrija (gyventojų), renovacija (būsto), gyvenamoji aplinka, paiešką 2012 m. 
rinkimų į Seimą politinių partijų rinkimų programose, paaiškėjo (žr. 4 lentelę), 
kad tokių esminių žodžių, kurie išreikštų būsto politikos vykdymo siekiamybę, 
vartojimas dar labiau padidėjo (2004 m. - 37 žodžiai, 2008 m. - 50 žodžių, o 
dabar 122 žodžiai). Daugiausia (43 žodžiai) būsto politiką atspindinčių žodžių 
rasta DP rinkimų programoje. TS-LKD rinkimų programoje padaugėjo nuo 
25 iki 36 žodžių, o socialdemokratų rinkimų programoje nuo 8 žodžių 2008 
m. pasiekė 26 žodžius, kaip ir 2004 m., kai jie tarp partijų šiuo atžvilgiu pirma- 
vo. Kadangi TS-LKD partijos rinkimų programa išsiskiria bendru programos 
žodžių gausumu, jų programoje būsto politiką išreiškiančių žodžių kiekis ir 
vėl lieka pats menkiausias (0,0690), ir šiuo atveju ryškiai pirmauja DP, kurios 
žodžių kiekis yra pats didžiausias - 0,4396. 


13 lentelė. 2012 m. partijų rinkimų programų žodžiai, atspindintys būsto politiką 


Liberalų sąjūdis | Socialdemokratai „Tvarka 
Partija TS-LKD 2012 m. DP 2012 m. 2 teisingumas“ 

2012m. 2012 m. 

2012m. 
Žodžių skaičius 62 109 žodžiai 10060 žodžių 7318 žodžių 16 985 žodžiai 4657 žodžiai 
programoje 
Esminiai žodžiai 
Būstas 3 žodžiai 12 žodžių 0 6 žodžiai 2žodžiai 
Butas 1 žodis 0 0 0 0 
Daugiabutis 2žodžiai 5 žodžiai 3 žodžiai 5 žodžiai 4žodžiai 
Namas 16 žodžių 10 žodžių 5 žodžiai 5 žodžiai 4žodžiai 
Bendrija (gyventojų) | 1 žodis 0 1žodis 0 0 
Renovacija (būsto) 12 žodžių 5 žodžiai 21 žodis 7 žodžiai 0 
Gyvenamoji aplinka 1žodis 13 žodžių 4žodžiai 3 žodžiai 1 žodis 
Išviso 36 žodžiai 43 žodžiai 6 žodžiai 26 žodžiai 11 žodžių 
0,0696 0,4396 0,0896 0,1596 0,2496 


Taip pat buvo analizuojama, ar 2012 m. rinkimų į Seimą partijų progra- 
mose vartojami esminių žodžių junginiai, tokie kaip būsto politika, būsto stra- 
tegija ir būsto programa. Paaiškėjo, kad junginys su žodžiu „programa“ var- 
tojamas visų (išskyrus liberalų) analizuojamų politinių partijų rinkimų pro- 
gramose (žr. 13 lentelę). TS-LKD programoje yra „šeimų apsirūpinimo būs- 
tu programa“ ir „daugiabučių namų renovacijos programa“; DP programoje 
- „daugiabučių namų renovavimo iki 2020 m. programa“ ir „socialinio būsto 
programa“; Socialdemokratų partijos programoje - „pirmojo gyvenimo starto 
programa jauniems žmonėms, kuri apimtų pirmojo būsto įsigijimą“, „valstybės 
lėšomis grindžiama namų renovacijos programa“ arba „vykdyti šalies sporto 
bazių statybos ir renovacijos programą, kad ji būtų tolygiai išplėtota visuose 
Lietuvos regionuose, prieinama kiekvienam gyventojui jo aplinkoje“; „Tvarkos 
ir teisingumo“ partijos programoje - „valstybinė daugiabučių namų ir visuo- 
meninės paskirties pastatų atnaujinimo programa“. Matome, kad daugiausia 
prie būsto politikos plėtros per rinkimus buvo nusiteikę prisidėti socialdemo- 
kratai, minintys net tris programas. 

Suprantama, kad dėl subjektyvių ir objektyvių priežasčių rinkimų nuos- 
tatos netampa realiais darbais. Kur kas realesnės yra vyriausybių programos, 
kurios sudaromos po rinkimų suformavus Vyriausybę, kuri ir turi realių 
administracinių, finansinių resursų numatytiems programiniams teiginiams 
įgyvendinti. Išanalizavus 13, 15 ir 16 (neanalizuojama 14 Vyriausybės progra- 
ma, kuri buvo sudaryta 2006 m., t. y. praėjus dvejiems metams po rinkimų) 

vyriausybių programas, paaiškėjo, kad esminių žodžių, susijusių su būsto po- 
litika, tarp kitų žodžių yra nuo 0,1 96 iki 0,29 96 (žr. 14 lentelę). 13 Vyriausybės 
programoje būsto politiką išreiškiančių esminių žodžių kiekis buvo pats di- 
džiausias. Išanalizuoti, kiek realių darbų būsto politikos srityje atliko 13 ir 15 
vyriausybės, yra kito tyrimo objektas. 


14 lentelė. Vyriausybių programų žodžių ir esminių žodžių, atspindinčių būsto politiką, skaičius 


13 Vyriausybė 15 Vyriausybė 16 Vyriausybė 
Žodžių skaičius programoje 6301 žodis 29 147 žodžiai 18939 žodžiai 
Esminiai žodžiai 
Būstas 14 žodžių 8 žodžiai 9 žodžiai 
Butas 1 žodis 0 0 
Daugiabutis 0 7 žodžiai 3 žodžiai 
Namas 1 žodis 1 žodis 0 
Bendrija (gyventojų) 0 0 0 
Renovacija (būsto) 0 3 žodžiai 6žodžiai 
Gyvenamoji aplinka 2žodžiai 3 žodžiai 0 
Išviso 18/0,2996 22/0,0896 18/0,196 


Apibendrinant galima teigti, kad politinių partijų rinkimų programose 
pastebimai auga esminių žodžių, išreiškiančių būsto politikos vykdymą, skai- 
čius. Taigi, kalbant apie politines deklaracijas, pastebima teigiama tendencija. 
Tačiau ši tendencija kiekybiškai reikšmingai neperkeliama į konkrečius veiks- 
mus atspindintį dokumentą - vyriausybių programas. Todėl hipotetiškai ga- 
lime teigti, kad žmonėms ir valstybei gana svarbi būsto politika nėra ir net 
neartėja prie sričių, kurias būtų galima įvardyti kaip prioritetines. Tam tikrą 
pozityvų pokytį ir sąsają tarp esminių žodžių vartosenos partijų rinkimų ir 
vyriausybių programose rodo esminio žodžio „renovacija“ vartojimo kitimas 
politinių partijų rinkimų programose (2004 m. - 1, 2008 m. - 5, 02012 m. - 45 
žodžiai) ir atitinkamai 16 Vyriausybės programoje (6 žodžiai). 


Būsto politikos ideologinių nuostatų raiška politinių 
partijų rinkimų ir vyriausybių programose 


Remdamiesi politinių partijų rinkimų ir vyriausybių programomis (ku- 
rios ir kodėl buvo pasirinktos, nurodyta antrame poskyryje) bei Lietuvos būsto 
strategija (2004), analizuojame, kaip ir ar Lietuvos politinių partijų rinkimų ir 
vyriausybių programose pasireiškia skirtingos ideologinės nuostatos dėl būsto 


politikos ir kaip jos siejasi su būsto strategija. 

Dokumentų analizė atskleidė, kad socialdemokratų rinkimų programose 
galima rasti „socialdemokratinę būsto politiką“ atspindinčių nuostatų. Prieina- 
mumo ir kartu didesnio valstybės vaidmens, formuojant būsto politiką, užtikri- 
nimo nuostatą atspindi šie programos teiginiai: „butų bus statoma 1,5 karto dau- 
giau negu 2004 m.“ (2004); „ieškosime daugiau lėšų, šaltinių namams atnaujinti, 
apšiltinti, naujiems socialiniams butams statyti“ (2008); „valstybė turi rūpintis 
būsto plėtra ir efektyviu jo valdymu“; „spartinti solidarumo, viešojo intereso 
principais ir labiau valstybės lėšomis grindžiamą namų renovacijos programą, 
gyvenamojo būsto modernizavimą“ (2012). Vyriausybių programose prieina- 
mumo nuostatą randame tik 16 Vyriausybės programoje, kur teigiama: „masi- 
nį daugiabučių namų renovavimą skelbsime nacionaliniu Lietuvos prioritetu, 
pasiūlydami gyventojams papildomus finansavimo modelius ir neversdami jų 
skolintis iš komercinių bankų, o investicijas kompensuodami iš sutaupytų lėšų 
už šilumą.“ 

Socialdemokratų rinkimų programose taip pat randame įsipareigojimų 
plėsti socialinio būsto fondą ir užtikrinti žmonių, turinčių negalią, poreikius. 
Šias nuostatas atspindi tokie programų teiginiai: „plečiamas socialinio būsto 
fondas“, „neįgaliųjų poreikiams bus pritaikoma gyvenamoji aplinka, remiant 
savivaldybių socialinio būsto fondo plėtrą“ (2004); „ieškosime daugiau lėšų 
naujiems socialiniams butams statyti“ (2008); „statyti socialinį ir municipalinį 
būstą“ (2012). Šios „socialdemokratinės būsto politikos“ nuostatos atsispindi 13 
Vyriausybės programoje („remti savivaldybių socialinio būsto fondo plėtrą“) ir 
16 Vyriausybės programoje („rūpinsimės socialinio būsto plėtra ir efektyviu jo 
valdymu, kad šios investicijos skatintų darbo vietų augimą labiausiai nuo eko- 
nomikos lėtėjimo kenčiančiame statybų sektoriuje“ arba „remdami savivaldybių 
socialinio būsto fondo plėtrą“). 

Atlikus analizę, kiek „socialdemokratinės būsto politikos“ ideologinių 
nuostatų yra Socialdemokratų partijos programose ir kaip tai siejasi su būsto 
strategija, randame tik menkų sąsajos požymių, nes tik strategijos 45.4. punkte 
sakoma, kad „reikalinga efektyvi ir tikslinė finansinė parama būstui įsigyti ne- 
pakankamas pajamas turintiems namų ūkiams.“ Toliau teigiama, kad „iš namų 
ūkių tyrimų rezultatų matyti, kad įsigyti ar išsinuomoti tinkamą būstą rinkoje be 
valstybės paramos šiuo metu gali apie 40 procentų namų ūkių“; „<...> atlikti ty- 
rimai parodė, kad penktadalis namų ūkių (šeimų) Lietuvoje turi labai mažas pa- 
jamas (neviršijančias 500 litų) ir gali gyventi tiktai socialiniame būste, o turimą 
būstą išlaikyti tik valstybės padedami“, „<...> maksimaliai panaudojant privataus 
sektoriaus galimybes ir jo turimą būsto fondą“, „<...> plėtojant socialinio būsto 
fondą valstybės ir savivaldybių lėšomis“. Taigi socialinio būsto plėtros nuostatos 
- esminis Socialdemokratų partijos siekis (bent jau Vakaruose), atsiskleidžiantis 
ir Lietuvos socialdemokratų programose ir turintis atgarsį Lietuvos būsto stra- 
tegijoje. Kita vertus, kaip rodo kiekybinė esminių žodžių analizė, būsto politikai 
skiriama labai mažai dėmesio ir sąsajos su būsto strategija požymiai yra menki. 

Kita „socialdemokratinės būsto politikos“ nuostata yra būsto resursų 
tinkamas paskirstymas ir nelygybės būsto srityje mažinimas. Ji atsispindi šiuose 
socialdemokratų programų teiginiuose: „bus grąžintos kompensacijos už valsty- 
bės išperkamą turtą (gyvenamuosius namus, butus, žemę ir kt.)“; „bus grąžintos 
palūkanos už paimtą kreditą gyvenamajam būstui, sudaromos palankesnės būs- 
to kreditavimo sąlygos, teikiamos mokestinės lengvatos būstui renovuoti. Ma- 
žas pajamas turinčioms šeimoms bus kompensuojama daugiau būsto išlaikymo 
išlaidų rūšių. kompensuojant išlaidas būsto privačiuose namuose nuomai. Bus 
skiriamos lėšos daugiabučių namų renovavimo programai įgyvendinti“ (2004); 
„masinę daugiabučių namų renovaciją skelbti nacionaliniu Lietuvos prioritetu 
- taikyti visai kitokį gyventojams priimtinesnį modelį, neverčiant jų skolintis iš 
komercinių bankų. Investicijos bus grąžintos iš sutaupytų lėšų už šilumą“ (2012). 
Atlikus vyriausybių programų analizę nustatyta, kad minėta nuostata atsispindi 
13 Vyriausybės programoje: „išmokėti kompensacijas už valstybės išperkamą 
turtą (žemę, mišką, vandens telkinius, gyvenamuosius namus, butus ir kita)“. Ta- 
čiau apie kompensacijų išmokėjimą nekalbama būsto strategijoje. Lietuvos būsto 
strategijos 45 punkte kalbama apie socialinio būsto plėtrą, kuri, kaip aptarėme, 
minima ir socialdemokratų programose. 

Socialdemokratų partijos rinkimų ir vyriausybių programų analizė paro- 
dė aiškią tendenciją, kad rinkimų programose stokojama „socialdemokratinės 
būsto politikos“ permanentinio požiūrio į būsto politiką, o iš vyriausybių pro- 
gramų tik 13 Vyriausybės programoje kalbama apie socialinio būsto plėtrą, ir tai 
yra vienintelė sąsaja su būsto strategija. Tai suponuoja prielaidą, kad tėra labai 
menkas Socialdemokratų partijos rinkimų programų ryšys su būsto strategija, 
todėl ir šių nuostatų įgyvendinimas yra abejotinas. 

Buvo analizuojama, kiek „socialdemokratinė būsto politika“ atsispindi 
kitų partijų rinkimų programose. TS-LKD yra dešiniosios pakraipos partija, 
nors jos rinkimų programose yra atspindimos socialinio būsto statybos bei soci- 
alinės įtraukties nuostatos. Jas išreiškia tokie teiginiai: „senų žmonių priežiūros 
klausimai lengviau būtų sprendžiami steigiant - senų žmonių bendro gyveni- 
mo namus (ne senelių namus, o socialinį būstą seniems žmonėms), kuriuose 
priežiūros reikalaujantys seneliai būtų apgyvendinti jiems skirtame name, pa- 
tys susimokėtų už komunalines paslaugas, maistą, tačiau prireikus galėtų gauti 
reikiamą pagalbą iš tokius namus aptarnaujančių kelių darbuotojų“ (2008). Čia 
tiesiogiai kalbama apie pagyvenusiems žmonėms skirto būsto statybą, kuris būtų 
pritaikytas jų poreikiams. Toks būstas statomas socialdemokratinės gerovės šaly- 
se, pavyzdžiui, Švedijoje. 

TS-LKD rinkimų programose randama ir socialinę atskirtį mažinančių 
priemonių, kurios priskiriamos „socialdemokratinės būsto politikos“ nuosta- 
toms, bet taip pat yra nesvetimos ir konservatyviosios-korporatyvinės gerovės 
valstybės šalims. Ši nuostata atspindima 15 Vyriausybės programoje („siekiama, 
kad gerėtų neįgaliųjų socialinė integracija į darbo rinką, taip pat būsto ir aplin- 
kos pritaikymas“) ir 16 Vyriausybės programoje („pakeisime neįgaliųjų būsto 


kreditavimo sistemą, kad kiekvienas neįgalusis, neatsižvelgiant į jo pajamas, ga- 
lėtų įsigyti jo poreikius atitinkantį būstą“). Neįgaliųjų integracija ir jų poreikių 
tenkinimas ypač akcentuojamas tokioje konservatyviosios-korporatyvinės gero- 
vės šalyje kaip Vokietija (žr. Aidukaitė, 2010; Žalimienė et al., 2011). 

TS-LKD rinkimų programose skiriama dėmesio ir jaunimui: „Sukursime 
ir įgyvendinsime pirmojo gyvenimo starto programą jauniems žmonėms, kuri 
apimtų sklandų jauno žmogaus perėjimą iš švietimo sistemos (prieinamas pro- 
fesinis mokymas ir aukštasis mokslas) į savarankišką profesinę karjerą (lengva- 
tinės paskolos, karjeros pradžios pagalba, pirmojo būsto įsigijimo programos).“ 

„Socialdemokratinė būsto politika“ pasižymi nevyriausybinių organiza- 
cijų įsitraukimu į infrastruktūros plėtros, būsto eksploatacijos, saugios kaimy- 
nystės klausimų sprendimą bei socialinio kapitalo kaimynystėje didinimą. Ši 
nuostata nesvetima ir „konservatyviosios-korporatyvinės būsto politikos“ mo- 
delio šalims, jos ypač sveikina nevyriausybinių organizacijų įsitraukimą į būsto 
statybą ir eksploataciją (žr. pirmą šios skygos skyrių). Vietos valdžios ir NVO 
pastangas būsto politikoje atspindi tokie TS-LKD rinkimų programų teiginiai: 
„namų bendrijos ir gyventojų kolektyvai turėtų gauti pritaikytus tipinius racio- 
nalaus namo renovavimo projektus su sąmatomis, investicijų kaštų paskirstymu 
tarp gyventojų, valstybės ir/ar savivaldybės dengiamų kaštų dydžiu ir kreditavi- 
mo sąlygomis, garantuojamais kaštų ir naudos rodikliais“; „daugiabučių namų 
savininkų bendrijų įstatyme ir privalomuose statinių naudojimo bei priežiūros 
reikalavimuose reikia nustatyti paprastesnes bendrijos narių ar/ir gyventojų 
sprendimo priėmimo namo renovavimo klausimais procedūras ir privalomus 
sprendimus dėl tokio renovavimo“ (2008); „sprendimus dėl lėšų panaudojimo 
priima vietos bendruomenių tarybos, sudarytos iš seniūnijų aptarnaujamų te- 
ritorijų ar kitų gyvenamųjų vietovių gyventojų, šiose teritorijose veikiančių 
bendruomeninių organizacijų, religinių bendruomenių ir bendrijų bei kitų ne- 
vyriausybinių organizacijų atstovų“; „Energetikos ministerija ir Finansų minis- 
terija atskirose savivaldybėse jau išbandė naują renovacijos modelį, pagal kurį 
savivaldybė ruoš renovacijos planą ir priims sprendimus dėl pastatų renovacijos, 
o visą procesą valdys savivaldybės komunalinių paslaugų įmonė, kuri ims ir pa- 
skolas, reikalingas renovacijai, bei prisiims riziką“ (2012). Akivaizdu, kad TS- 
LKD rinkimų programose akcentuojamas renovacijos procesas ir bendrijų bei 
bendruomenių įsitraukimas į šį procesą kaip viena iš sąlygų užtikrinti sėkmin- 
gą namų atnaujinimo politiką. Analizuojant, kiek programų teiginiai siejasi su 
būsto strategija, artimiausių sąsajų randame su būsto strategijos 46.1.1. punktu, 
kuriame kalbama apie „būtinybę skatinti daugiabučių namų savininkų bendrijų 
steigimą, didinti būsto savininkų gebėjimą tinkamai valdyti ir prižiūrėti būstą, 
šiuo tikslu užtikrinti savininkams teisę įsigyti geriausios kokybės paslaugas rin- 
koje už jiems priimtiną kainą“ o „savivaldybės turi pradėti vykdyti Lietuvos Res- 
publikos vietos savivaldos joms pavestą statinių naudojimo priežiūros funkciją, 
kuri užtikrintų deramą daugiabučių namų bendrosios nuosavybės naudojimo ir 
techninės priežiūros kontrolę.“ 

„Socialdemokratinės būsto politikos“ ideologijos nuostata - būsto resursų 
tinkamas paskirstymas - atsispindi šiuose TS-LKD rinkimų programų teiginiuo- 
se: „neatidėliotinai padaryti įstatymų ir kitų teisės aktų pakeitimus, numatant 
kuo paprastesnes namų renovavimo projektų parengimo ir derinimo procedū- 
ras, veiksmingus finansavimo ir kreditavimo mechanizmus. Siūlysime, kad re- 
novavimo eilės laukiančių namų energetinis įvertinimas ir renovavimo projek- 
tai būtų rengiami apmokant iš centralizuoto renovavimo fondo, suformuoto iš 
paramos šaltinių“ (2008); „daugiabučio gyventojas neturės rūpintis renovacijos 
darbais, jam nebus užkraunama kokia nors paskola. Gyventojas gaus garantiją, 
kad jo sąskaita sumažės, butas taps šiltesnis, o komunalinių paslaugų įmonė grą- 
žins renovacijai paimtą paskolą iš sutaupytos energijos sąskaitos“ (2012). Vėlgi 
akcentas yra namų renovacijos procesas ir kaip jį padaryti patogesnį bei pigesnį 
gyventojams, kurių namai renovuojami. 15 Vyriausybės (TS-LKD turėjo dau- 
gumą) programoje yra tokios „socialdemokratinės būsto politikos“ ideologijos 
nuostatos: „sukursime būstų renovavimo programą, kuri bus papildoma lėšo- 
mis, gautomis iš valstybės biudžeto, ES fondų, Ignalinos paramos fondo, JESSI- 
CA programos ir kitų šaltinių, ir bus naudojama pastatų savininkams skatinti ir 
finansiškai remti“; „siekdami sumažinti energijos vartojimą, pagal atskiras pas- 
tatų grupes nustatysime energijos suvartojimo normas ir už virš normos vartoja- 
mą energiją vartotojams taikysime padidintus tarifus. Padidintų tarifų skirtumą 
nukreipsime būsto renovavimui.“ 

Analizuodami, kiek Liberalų sąjūdžio rinkimų programose atsispindi 
„socialdemokratinės būsto politikos“ ideologijos nuostatos, randame, kad pri- 
einamumas išreiškiamas šiomis nuostatomis: „Bus paruošta ir pradėta įgyven- 
dinti asbecemento lakštais padengtų stogų gyvenamuosiuose namuose keitimo 
programa, iš ES fondų kompensuojant gyventojams išlaidas“ (2004); „Didėjan- 
čių energijos kainų poveikį gyventojams mažinsime ne trumpalaikiais (pvz., 
didindami kompensacijas) ar trumparegiškais sprendimais (pvz., nustatydami 
ekonomiškai nepagrįstas mažas kainas, kurias vis tiek reikės padengti ateityje), 
bet sudarydami palankias sąlygas daugiabučių namų renovacijai. Daugiabučių 
namų renovaciją taip pat remsime panaudodami 2007-2013 m. ES paramos lė- 
šas, skiriamas efektyviam energijos naudojimui“ (2008). Vietos valdžios ir NVO 
pastangos būsto politikoje atspindimos: „skirsime techninę bei kitą paramą sau- 
gios kaimynystės ir kitoms iniciatyvoms, užtikrinančioms saugią aplinką savo 
bendruomenėse“ (2012). Liberalų sąjūdžio rinkimų programose visai nekalba- 
ma apie tokias nuostatas: būsto resursų tinkamą paskirstymą, nelygybės mažini- 
mą, kainų reguliavimą ir socialinio būsto statybą. 

Atlikus „Tvarkos ir teisingumo“ partijos rinkimų programų analizę, su- 
sijusią su „socialdemokratinės būsto politikos“ ideologijos nuostatų paieška, 
rasti šias nuostatas patvirtinantys teiginiai: prieinamumas - „Nemokamai, bet 
be teisės perleisti kitiems, panaudai su galimybe vėliau išsipirkti suteiksime vals- 
tybės žemę tiems, kurie imtų ją dirbti ir statytųsi gyvenamąjį būstą“; „Garan- 
tuosime, kad Lietuvoje būtų sukurtos sąlygos žmonių gyvenimo kokybei gerėti, 


pasieksime, kad realiai veiktų formulė: Nuosavas būstas - Transporto priemonė 
- Atostogos kartą per metus“; „Parengsime ir įgyvendinsime valstybinę daugia- 
bučių namų ir visuomeninės paskirties pastatų atnaujinimo programą“ (2012). 
Nelygybės mažinimas: „Ar teisinga, kad trečdalis piliečių gyvena prastuose būs- 
tuose, menkai apsirengę ir pavalgę, negalintys siekti išsilavinimo, negaunantys 
reikiamo poilsio, neturintys jokios galimybės pagerinti savo ir savo vaikų dalią“ 
(2008). Būsto resursų tinkamas paskirstymas: „Sudarysime sąlygas decentrali- 
zuoti karšto vandens tiekimą daugiabučiuose namuose“; „atskirsime šilumos 
kainų nustatymo metodikos rengimo, tvirtinimo ir vykdymo kontrolės funkci- 
jas, jas paskirstant skirtingoms institucijoms“ (2012). Tačiau šios gana deklara- 
tyvaus pobūdžio nuostatos neatsispindi vyriausybių programose, nerandama ir 
sąsajų su būsto strategija. 

DP rinkimų programose yra atspindimos šios „socialdemokratinės būs- 
to politikos“ ideologijos nuostatos: prieinamumas: „mokestinėmis priemonė- 
mis skatinsime įmones užsiimti ilgalaikio gyvenamojo būsto nuoma, kadangi 
nuomojant sprendžiamas prieinamumas, bet kadangi ne dykai duodant, tai yra 
ir marketizavimo požymis“; „skatinsime ilgalaikės gyvenamojo būsto nuomos 
rinkos plėtrą; per ketverius metus atnaujinsime 25 procentus daugiabučių gyve- 
namųjų namų“ (2012). Būsto kainų reguliavimą rodo šios nuostatos: „sumažinti 
gyventojams šildymo išlaidas už būsto šildymą iki 20 proc., atsižvelgiant į šeimos 
pajamų lygį“ (2004). Būsto resursų tinkamas paskirstymas atspindimas: „sukur- 
sime efektyvų valstybinį būsto renovacijos fondą, kuris padengtų 100 procentų 
renovacijos sąnaudų, kompensuojamų iš gyventojų už šildymą“ (2012). 

Apibendrinant galima teigti, kad nemažai „socialdemokratinės būsto po- 
litikos“ ideologijos nuostatų yra visose trijose Socialdemokratų partijos rinkimų 
programose, tik nėra nuostatų, kuriose būtų atspindimas kainų reguliavimas bei 
vietos valdžios ir NVO pastangos būsto politikoje. Pastaroji nuostata („energe- 
tikos problemų sprendimas, šildymo kainų mažinimas, visuotinis daugiabučių 
namų renovavimas ir šilumos ūkio pertvarka skiriant paramą savivaldybėms, 
platesnis atsinaujinančių energijos išteklių naudojimas“) yra 16 Vyriausybės (so- 
cialdemokratai šioje koalicinėje Vyriausybėje turi daugumą) programoje. „Soci- 
aldemokratinės būsto politikos“ ideologijos nuostatos gana kukliai atsispindi 13 
ir 16 vyriausybių (socialdemokratų) programose. 

Toliau analizuosime, kiek „konservatyviosios-korporatyvinės būsto poli- 
tikos“ ir „liberaliosios būsto politikos“ nuostatos atsispindi penkių partijų rinki- 
mų ir jų vyriausybių programose. 

Modelyje (žr. 3 pav.) matome, kad „konservatyviąją-korporatyvinę būsto 
politikos“ ideologiją TS-LKD rinkimų programose atspindi tam tikros nuostatos. 
Nuostata, susijusi su šeimos aprūpinimu būstu, atsispindi: „šeima, auginanti bent 
2 vaikus, turi pirmenybę gauti lengvatinį kreditą būstui statyti“ (2004); „numa- 
tysime šeimai prieinamas sąlygas apsirūpinti pirmuoju būstu“ (2008); „sieksime, 
kad būtų kuo greičiau paruošta ir įgyvendinta jaunų šeimų apsirūpinimo būstu 
programa“ (2012). Tai išreiškiama 13 Vyriausybės programoje („sudaryti palan- 

kesnes sąlygas šeimoms įsigyti ar išsinuomoti būstą - teikti valstybės remiamus 
būsto kreditus“ arba „remti jaunas šeimas, garantuoti joms lengvatinį ilgalaikį 
kreditavimą įsigyjant būstą, kompensuoti kredito būstui įsigyti palūkanas“) ir 
15 Vyriausybės programoje („parengsime jaunų šeimų, auginančių vaikus, apsi- 
rūpinimo būstu programą. Didinsime būsto prieinamumą šeimoms, ypač augi- 
nančioms vaikus ir turinčioms mažas pajamas“, taip pat „tobulinsime paramos 
priemones jaunoms šeimoms apsirūpinant būstu“). Ieškodami ryšių tarp TS- 
LKD rinkimų programų ir vyriausybių programų randame, kad 16 Vyriausybės 
programoje numatytos šios „konservatyviosios-korporatyvinės būsto politikos“ 
ideologijos nuostatos: „Didinsime paskatas kurti šeimas ir gimdyti vaikus. Šei- 
ma ir vaikai visada bus mūsų prioritetas. Valstybės remiamas pajamas didinsime 
taip, kad nedidėtų šeimos išlaidų dalis, tenkanti mokesčiams už šildymą ir kitas 
būsto priežiūros paslaugas“; „Sudarysime palankesnes sąlygas šeimoms įsigyti ar 
išsinuomoti būstą, teikdami valstybės remiamus būsto kreditus.“ 

Analizuodami TS-LKD rinkimų programų nuostatas ir jų ryšius su būsto 
strategija, galime įžvelgti šiokių tokių sąsajų su 45.4.2. punktu, kuriame sako- 
ma: „būsto paramos programos turėtų būti skirtos daugiau tikslinėms sociali- 
nėms grupėms ir suderintos su kitais šios Strategijos tikslais ir būsto subsidijų 
sistema. Sutaupytos biudžeto lėšos turėtų būti skiriamos kitoms būsto paramos 
programoms. Jomis galima būtų padengti dalį nuomos mokesčio mažas paja- 
mas turintiems namų ūkiams, kurie nuomojasi būstą privačiame sektoriuje (taip 
sumažėtų socialinio būsto plėtros poreikis), taip pat finansuoti socialinio būsto 
plėtrą.“ Nors TS-LKD rinkimų programose akcentuojama parama šeimai, būsto 
strategijoje kalbama apie tikslines grupes. 

Remdamiesi ta pačia logika, kaip ir prieš tai analizuodami Socialde- 
mokratų partijos rinkimų programas ir „socialdemokratinės būsto politikos“ 
ideologijos apraiškas kitų partijų rinkimų programose, čia nagrinėsime, kiek 
„konservatyvioji-korporatyvinė būsto politika“ atsispindi kitų partijų rinkimų 
programose. Paaiškėjo, kad ir socialdemokratams priimtinos konservatyviosios 
nuostatos apie šeimos aprūpinimą būstu, nes jie teigia, kad „vyriausybė sieks, kad 
kiekviena šeima pajėgtų įsigyti ir išlaikyti būstą“ (2004). Ši nuostata gali būti pri- 
skiriama „konservatyviajai-korporatyvinei būsto politikai“ tik tuo atveju, jeigu 
kalbama apie tradicinę šeimą (pagrįstą santuoka), o visos kitos šeimos formos 
(vienišos motinos / tėvo, išplėstinės šeimos ir pan.) neremiamos. 

DP rinkimų programose yra šių konservatyviosios ideologijos nuostatų: 
šeimos aprūpinimas būstu - „Suformuoti kompensacijų mechanizmą būsto sta- 
tybos ir renovacijos darbams, įsigyjant būstą jaunoms šeimoms“ (2004); „Suma- 
žinti gyventojams šildymo išlaidas už būsto šildymą iki 20 proc., atsižvelgiant į 
šeimos pajamų lygį“; „Šeimoms, kurių sutuoktinių vidutinis amžius iki 45 metų, 
kompensuoti 100 proc. palūkanų kredito būstui įsigyti“; „Garantuoti jaunoms 
šeimoms lengvatinį ilgalaikį kreditavimą įsigyjant būstą“ (2004). 

„Ivarkos ir teisingumo“ partijos ir Liberalų sąjūdžio rinkimų programose 
nepavyko rasti „konservatyviosios būsto politikos“. 


Apibendrinant galima teigti, kad TS-LKD rinkimų programose gana daug 
„konservatyviosios-korporatyvinės būsto politikos“ ideologijos nuostatų; jas at- 
spindi šeimos, kaip institucijos, rėmimas įvairiomis lengvatomis, įsigyjant būstą. 

Modelyje (žr. 3 pav.) matome, kad liberaliąją ideologiją būsto politikoje 
išreiškia privatizavimas ir „marketizavimas“. Liberalų sąjūdžio rinkimų progra- 
mose nerasta „liberaliosios būsto politikos“ ideologijos nuostatas atspindinčių 
teiginių. Vyriausybių programose taip pat nėra „liberaliąją būsto politiką“ iš- 
reiškiančių ideologijos nuostatų. Tačiau „liberaliosios būsto politikos“ ideolo- 
gijos nuostatų randame TS-LKD rinkimų programose. Jose atspindimas priva- 
tizavimas: „Skatinsime ir privačias iniciatyvas, galinčias pasiūlyti finansuoti ir 
atlikti renovaciją, o grąžą gauti per sumažintą energijos sąskaitą“ (2008). Taip 
pat marketizavimas: „reikia sudaryti galimybes trečiųjų asmenų privačiam ka- 
pitalui investuoti į namų renovavimą, suteikiant dalinio dalyvavimo pagrindais 
teisę“ (2008); „Privačiam verslui reikėtų sudaryti sąlygas vietoj avarinės būklės 
daugiabučio gyvenamojo namo arba namo, kurio renovavimas techniškai nega- 
limas ar neefektyvus, susitarti su gyventojais pastatyti jiems naują gyvenamąjį 
namą, suteikiant tam reikalingą valstybinės žemės sklypą, perduoti naujai pa- 
statytus butus gyventojams, o jų buvusius butus su žemės sklypu - privatiems 
investuotojams, pastačiusiems tokį naują pastatą“ (2008); „Įgyvendindami ma- 
sinio gyvenamųjų namų renovavimo programą greta energijos taupymo efekto 
pasiektume ir gretutinį efektą: suteiktume darbo apimtis ir sukurtume naujas 
darbo vietas statybininkams; pakeltume gyvenamųjų namų ir atskirų butų ver- 
tę, sukurdami naudą kiekvienam gyvenamųjų namų bendrijos nariui; padidin- 
tume renovuotų butų pasiūlą rinkoje; padidėtų valstybės biudžeto pajamos už 
perkamas paslaugas ir medžiagas bei gaminius, pasipildytų „Sodros“ biudžetas“ 
(2008). Analizuodami programų sąryšį su būsto strategija, matome, kad strate- 
gijoje siekiant 45.2.2. punkto pirmo tikslo numatyta, kad turi būti „patobulintos 
teisinės sąlygos, skatinančios gyvenamųjų namų statybą kooperuotomis gyven- 
tojų lėšomis, - kuriamos kooperatinės statybos asociacijos arba bendrovės (ne 
pelno organizacijos)“. Tiesioginių „marketizavimo“ ir privatizavimo nuostatų 
Lietuvos būsto strategijoje nėra. 

„Ivarkos ir teisingumo“ partijos rinkimų programose ir DP rinkimų pro- 
gramose beveik nėra liberaliosios ideologijos nuostatų. Apibendrinant galima 
teigti, kad Liberalų sąjūdžio, „Tvarkos ir teisingumo“ bei DP rinkimų programo- 
se nėra liberaliąją ideologiją atspindinčių būsto politikos nuostatų, o Socialde- 
mokratų, TS-LKD partijų rinkimų programose tokių nuostatų yra. 

Nė vienos partijos rinkimų ir nė vienos Vyriausybės programoje neatsi- 
spindi būsto strategijos 45.2.2. punkto pirmo tikslo nuostata, kalbanti apie naujų 
būstų statybos plėtrą, 46.1.1 punkto antro tikslo nuostata, kad „būtina skatinti 
daugiabučių namų savininkų bendrijų steigimą, didinti būsto savininkų gebėji- 
mą tinkamai valdyti ir prižiūrėti būstą“, ir 46.3.2. punkto nuostata apie tai, kad 
„siekiant išlaikyti gyventojų socialinę įvairovę daugiabučiuose namuose, numa- 
toma plačiau taikyti rentą iki gyvos galvos, įdiegti paramos vietinėms iniciaty- 

voms sistemą, kur savivaldybės turėtų skatinti nevyriausybines organizacijas, 
daugiabučių namų savininkų bendrijas ir pavienius asmenis aktyviai dalyvauti 
rengiant ir įgyvendinant gyvenamųjų vietovių atnaujinimo ir socialinės plėtros 
planus“. Programose neatsispindi ir 47.1.2. punkto trečio tikslo nuostatos apie 
„savivaldybių funkcijų ir finansinių galimybių išplėtimą įgyvendinant būsto po- 
litiką (galios naudoti valstybei priklausančią žemę, kurti infrastruktūrą, formuo- 
ti ir naudoti socialinio būsto fondą)“ bei 47.1.3. nuostata apie „pajėgių būsto sa- 
vininkų ir naudotojų atstovaujamų institucijų (bendrijų ir jų asociacijų) interesų 
gynimą būsto rinkoje“. O būtent antro ir trečio tikslų minėtos nuostatos kokybi- 
niu aspektu išreiškia savivaldumo - decentralizacijos paradigmos įgyvendinimą 
būsto politikoje (apie tai plačiau 7 skyriuje). 

Analizė parodė, kad socialdemokratų rinkimų programose galima rasti 
ir ne vieną „konservatyviosios būsto politikos“ ideologijos nuostatų elementą. 
Deja, programose išreikštų nuostatų sąsaja su būsto strategija yra epizodinė. 

TS-LKD programose nemažai naudojama „socialdemokratinės būsto po- 
litikos“ nuostatų (nelygybės mažinimas, socialinio būsto statyba, vietos valdžios 
bei NVO dalyvavimas ir būsto resursų tinkamas paskirstymas). DP rinkimų 
programose yra trys socialdemokratinės nuostatos. Tai prieinamumas, kainų 
reguliavimas ir būsto resursų tinkamas paskirstymas. „Ivarkos ir teisingumo“ 
partijos programose yra dvi nuostatos, iš kurių „būsto resursų tinkamas paskirs- 
tymas“ yra ir TS-LKD partijos programose, ir „būsto prieinamumas“. „Būsto re- 
sursų tinkamas paskirstymas“ atsispindi ir Liberalų sąjūdžio rinkimų programo- 
se. Matome, kad populiariausia „socialdemokratinės būsto politikos“ ideologijos 
nuostata yra būsto prieinamumas. 

DP rinkimų programoje neatspindimos kai kurios socialdemokratinės 
ideologijos nuostatos (socialinio būsto statyba, vietos valdžios bei NVO pastan- 
gos būsto politikoje ir nelygybės mažinimas būsto politikoje) ir viena „konser- 
vatyviosios būsto politikos“ ideologijos nuostata - subsidijavimas skirtingoms 
socialinėms grupėms. „Tvarkos ir teisingumo“ partijos rinkimų programose 
visai neišreiškiamos šios „socialdemokratinės būsto politikos“ nuostatos: kai- 
nų reguliavimas, socialinio būsto statyba bei vietos valdžios ir NVO pastangos 
būsto politikoje, subsidijavimas skirtingoms socialinėms grupėms. 15 Vyriau- 
sybės programoje randame dvi „socialdemokratinės būsto politikos“ nuostatas, 
o „konservatyviosios būsto politikos“ ideologijos nuostatas randame visų trijų 
vyriausybių programose. 


Išvados 


1. Politinių partijų rinkimų programose skiriamas dėmesys 
būsto politikai, būsto politiką išreiškiančių esminių žodžių - būstas, 
butas, daugiabutis, namas, bendrija (gyventojų). renovacija (būsto), 
gyvenamoji aplinka - politinių partijų rinkimų programose santy- 
kinai didėjo. Tačiau vyriausybių programose santykinis būsto po- 


litiką išreiškiančių žodžių kiekis beveik nedidėja, o tai reiškia, kad 
tiek programinių teiginių, tiek juos įgyvendinančių būsto politikos 
darbų atliekama nedaug. Išimtiniu atveju galime laikyti tik esminio 
žodžio - būsto renovacija - vartojimo ženklų padidėjimą 16 Vy- 
riausybės programoje. 

2. Politinių partijų rinkimų programose daugiausia yra „s0- 
cialdemokratinės ir konservatyviosios būsto politikos“ ideologijos 
nuostatų, bet tai nereiškia, kad atitinkamai šios nuostatos labiau- 
siai pasireiškia konservatorių arba socialdemokratų partijų rinkimų 
programose. Ideologinis pliuralizmas šiuo atveju rodo, kad politi- 
nių partijų pasirinktos nuostatos dėl būsto politikos mažai ką turi 
bendro su politinėmis ideologijomis, o yra diktuojamos laikmečio 
problemų (pvz., energinių resursų kainų sąnaudos atkreipė visų po- 
litinių partijų didesnį dėmesį tiek į renovaciją, tiek į jos įgyvendini- 
mą daugiau remiantis savivaldumo - decentralizacijos paradigma, 
t. y. daugiau svertų suteikiant savivaldybėms). 

3. 2004 m. priimtos būsto strategijos nuostatos daugiausia 
atsispindėjo 2004 m. socialdemokratų programoje, kadangi jiems 
valdant ši strategija ir buvo priimta. Vėlesniais metais strateginių 
nuostatų naudojimas visų lygių programose menkėja, o kartu ma- 
žėja ir strategijos veiksmingumas, nes joje iškelti ambicingi tikslai 
nebuvo įgyvendinti pasitelkiant vyriausybių programų priemones. 
Todėl darytina prielaida, kad pagal strateginio valdymo principus 
būtinas strategijų koregavimas ir atnaujinimas būsto strategijai yra 
neaktualus. Tokiu atveju strategija yra ne veiksmingas dokumentas, 
o deklaracija. 

4. Nė vienos partijos rinkimų ir nė vienos Vyriausybės pro- 
gramoje neatsispindi būsto strategijos savivaldumo - decentrali- 
zacijos paradigmos veiksmingas įgyvendinimas tai išreiškiančiose 
strategijos nuostatose apie daugiabučių namų savininkų bendrijų 
steigimą bei būsto savininkų gebėjimą tinkamai valdyti ir prižiū- 
rėti būstą, apie paramos vietinėms iniciatyvoms sistemą, kur savi- 
valdybės turėtų skatinti nevyriausybines organizacijas, daugiabučių 
namų savininkų bendrijas ir pavienius asmenis aktyviai dalyvauti, 
rengiant ir įgyvendinant gyvenamųjų vietovių atnaujinimo bei so- 
cialinės plėtros planus, ir apie savivaldybių funkcijų bei finansinių 
galimybių plėtrą įgyvendinant būsto politiką bei apie pajėgių būsto 
savininkų ir naudotojų atstovaujamų institucijų (bendrijų ir jų aso- 
ciacijų) interesų gynimą būsto rinkoje. Taip pat nuostatose, susiju- 
siose su naujų būstų statybos plėtra. 

4 SKYRIUS 


Žiniasklaidoje pristatoma būsto politikos ir 
visuomenės iniciatyvų problematika: 
kiekybinė ir kokybinė analizės?! 


Įvadas 


Lietuvai atgavus nepriklausomybę būsto sektoriuje, kaip ir daugelyje 
kitų sričių, įvyko daug struktūrinių pokyčių. Tvarkant daugiabučių namų ūkį 
ir gyvenamąją aplinką dominavusį valstybinį sektorių pakeitė privačios (dau- 
giabučių namų administratoriai) ir pilietinės iniciatyvos (bendrijos, jungtinės 
veiklos sutartys, bendruomenės). Pokyčiai tebevyksta iki šiol: privatus, vals- 
tybinis ir viešasis sektoriai nuolat persiskirsto pareigas, priemones bei įtakos 
zonas būsto administravimo, teritorijos tvarkymo, infrastruktūros formavimo, 
renovacijos ir kitose būsto politikos srityse. Stebėti šiuos procesus ir teikti in- 
formaciją visuomenei - tai viena svarbiausių žiniasklaidos funkcijų. Pateikta 
viename arba kitame socialiniame kontekste, ši informacija gali lemti susida- 
rančias skirtingas nuomones, nusistatymus, vertinimus, o vėliau ir veiksmus. 
Kaip teigia Jolanta Pivorienė (2009), žiniasklaidos, arba kitaip „ketvirtosios 
valdžios“, poveikis visuomenei yra akivaizdus, o pagal pasiekiamumą ir pa- 
teikiamos informacijos apimtis viena iš lyderiaujančių jos formų yra būtent 
internetinė žiniasklaida. Tad ją pasitelkiant straipsnyje nagrinėjama, kiek dė- 
mesio skiriama ir kaip straipsniuose pristatomos su daugiabučių namų ūkio ir 
aplinkinės teritorijos valdymu susijusios visuomenės iniciatyvos. Svarbiausia 
atskleisti, kaip šios iniciatyvos rodomos žiniasklaidoje, kaip pateikiamas ben- 
drijų ir bendruomenių vaidmuo, kokie privalumai bei trūkumai išryškinami 
ir kaip vertinamas jų darbas. Nuo to, kaip ir kiek žiniasklaidoje viešinama 
bendrijų arba bendruomenių veikla, priklauso ne tik visuomenės bei politikų 
požiūris į jas, bet ir įtakos būsto sektoriuje, taip pat resursų plėtros galimybės. 
Šio skyriaus tikslas — taikant kiekybinę ir kokybinę turinio analizes, atskleisti 
visuomenės iniciatyvų vaidmens valdant daugiabučių namų ūkį ir gyvenamąją 
teritoriją pristatymą internetinėje žiniasklaidoje. 


Metodologija 


Žiniasklaidos analizei atlikti dėl savo populiarumo ir pateikiamos in- 
formacijos pobūdžio (būsto problemoms nagrinėti yra išskirta atskira skiltis 


*! Ketvirtą skyrių parašė Alvita Narkevičiūtė ir Fausta Anulytė. 


„Būstas ir statybos“, interneto vartotojams ir tyrėjams palengvinanti tikslinę 
paiešką) buvo pasirinktas naujienų portalas www.lrytas.lt. 2011 m. vasario 
mėnesio „Gemius Baltic“? duomenimis, naujienų portalas lrytas.lt dvidešimt 
penkių Lietuvoje populiariausių interneto svetainių sąraše buvo antroje vieto- 
je. Palyginus su 2013 m. vasario mėnesiu, lrytas.lt nukrito į trečią vietą, tačiau 
išlieka skaitomiausių tinklalapių trejete. Analizei atlikti buvo surinktas 251 
straipsnis, o jų atranka buvo vykdoma pagal pasirinktus reikšminius žodžius 
(bendrija, bendruomenė, būsto administravimas, renovacija, daugiabutis, būs- 
to politika, namų ūkis), geriausiai atspindinčius nagrinėjamą temą ir garan- 
tuojančius objektyvų, patikrinamą ir įvertinamą informacijos turinio kiekį. 
Publikavimo laikotarpis - nuo 2008 m. pradžios iki 2013 m. spalio mėnesio 
- buvo pasirinktas atsižvelgiant į straipsnių pasiekiamumo galimybes (prieiga 
prie senesnių straipsnių yra ribojama). Atrinkti straipsniai analizuoti pagal ke- 
lias kategorijas: straipsnio datą, nuotaiką, analitiškumą, komentarų skaičių ir 
skiltį, kurioje jis skelbiamas. Kiekybinė turinio analizė buvo atlikta pasitelkiant 
Microsoft Excel ir Hamlet II 3.0 (c) programas. Pastaraja koduojama, tematiš- 
kai lyginama ir konceptualizuojama surinkta informacija. Atliekant kokybi- 
nę analizę, buvo siekta padaryti išvadas, sistemiškai identifikuojant surinkto 
teksto masyvo apibrėžtas charakteristikas (Holsti, 1968). Remiantis S. Lamnek, 
kiekybinę turinio analizę verta papildyti kokybine dėl kelių jos principų: atvi- 
rumo - nėra apribojimų dėl interpretavimo; komunikatyvumo - tyrimo centre 
yra komunikacijos bei sąveikos; ir interpretavimo - tikrovė konstruojama re- 
miantis reikšmėmis, kurios nėra objektyviai duotos (Lamnek, 1988). Tad ko- 
kybinė turinio analizė reikalinga įžvalgoms, kurios neatsiskleidė analizuojant 
surinktus kiekybinius duomenis, aprašyti. 


Portalo www.lrytas.lt publikuojamų straipsnių 
kiekybinė analizė 


Pirmiausia, žvelgiant į straipsnių paskelbimo laiką, galima pastebėti in- 
formacijos, susijusios su būsto politikos tematika, srauto skirtingą pasiskirs- 
tymą. Daugiausia straipsnių, kuriais apžvelgiami būsto valdymo ir statybų 
klausimai, buvo paskelbti 2012 m., jie sudaro 54 proc. visų rastų straipsnių 
pagal pasirinktus raktinius žodžius (žr. 4 pav.). Viena iš pagrindinių priežas- 
čių, galinti paaiškinti šį skaičių, yra tai, kad 2012 m. buvo išleistas Lietuvos 
Respublikos daugiabučių namų ir kitos paskirties pastatų savininkų bendrijų 
įstatymas, kuriuo buvo pakoreguotas 1995 m. Daugiabučių namų savininkų 
bendrijų įstatymas. Šis įstatymo pakeitimas nustatė „daugiabučių gyvenamųjų 


* „Gemius Baltic“ - tarptautinės interneto rinkos tyrimų bendrovės „Gemius“ padalinys Lietu- 
voje. „Gemius“ yra didžiausia interneto tyrimų bendrovė Vidurio ir Rytų Europoje, savo vei- 
klą pradėjusi 1999 metais. Dėl pastangų pateikti maksimaliai patikimus, kokybiškus ir tikslius 
duomenis „Gemius“ tapo didžiausia interneto tyrimų bendrove Vidurio ir Rytų Europoje per 
mažiau negu penkerius veiklos metus. 

namų ir kitos paskirties pastatų savininkų bendrosios dalinės nuosavybės val- 
dymo būdą steigiant bendriją“, taip pat reglamentavo „šios bendrijos steigimą, 
valdymą, veiklą, reorganizavimą ir likvidavimą, bendrijai priklausančių butų ir 
kitų patalpų (pastatų) savininkų - bendrijos narių teises ir pareigas“ (Lietuvos 
Respublikos Vyriausybė, 2012: 1). Taigi 2012 m. paskelbtuose straipsniuose 
ypatinga reikšmė skiriama bendrijoms ir jų veiklai, aprašoma gausybė proble- 
mų, su kuriomis susiduria daugiabučių namų savininkai. 


Cr ED Kia 3 Kai 5 T "a 


4 pav. Straipsnių būsto politikos tematika kiekis naujienų portale lrytas.lt pagal metus 


Žinoma, viena svarbiausių temų šiuo laikotarpiu yra daugiabučių re- 
novacija. Straipsnių gausą šia tema paaiškina būsto sektoriaus nusidėvėjimas, 
būtinybė jį modernizuoti ir nuolatinis renovacijos finansavimo mechanizmo 
kitimas. Senasis finansavimo modelis, taikytas nuo 2005 iki 2008 m., leido pre- 
tenduoti į 50 proc. kompensaciją, tačiau likusias lėšas projektui reikėdavo sko- 
lintis savarankiškai. Nuo 2009 m. Vyriausybės nustatyta tvarka buvo kompen- 
suojama 50 proc. išlaidų modernizavimo projektui parengti ir statybos tech- 
ninei priežiūrai vykdyti, o energinį efektyvumą didinančioms priemonėms 
tenkančias investicijas kompensuota 15 proc., su sąlyga, kad pasiekiama ne 
mažesnė negu C pastato energinio naudingumo klasė (Lietuvos Respublikos 
Vyriausybė, 2009). Nuo 2012 m. pradėtas taikyti naujas finansavimo modelis, 
kai siūloma 15 proc. parama, o jeigu 40 proc. sumažinamos šilumos energijos 
sąnaudos, papildomai suteikiama 15 proc. parama investicijoms. Tais pačiais 
metais išaugo straipsnių apie renovuotinus namus skaičius: viena vertus, su- 
interesuoti daugiabučių namų gyventojai pradėjo reikšti nepasitenkinimą dėl 
nuolat kintančių finansavimo sąlygų (nuo 2005 iki 2013 m. įstatymas kito šešis 
kartus), antra vertus, didelė dalis pirmų renovuotų namų gyventojų susidūrė 
su nekokybiškai atliktų darbų ir pasibaigusio garantinio laikotarpio dilema — 
kokiomis lėšomis likviduoti trūkumus ar tiesiog susitaikyti su bloga investicija 
ir įsiskolinimu bankui. Abiem atvejais daugiabučių namų savininkus bei ben- 
drijas kreiptis į žiniasklaidą ir viešinti būsto renovavimo problemas paskati- 
no finansiniai motyvai. Ši tema išliko aktuali ir 2013 m., kai buvo patvirtinta 
įstatymo pataisa, pagal kurią į renovavimo procesą galėjo įsitraukti savival- 
dybės programos įgyvendinimo administratorius, o sumažinus šilumos ener- 
gijos sąnaudas 40 proc. ir daugiau papildomai kompensuojama iki 25 proc. 


investicijų. Nuo 2013 m. sausio iki spalio mėnesio daugiausia straipsnių buvo 
rasta apie renovacijos pasekmes, tiek neigiamas, tiek teigiamas: vieni gyvento- 
jai džiaugėsi sumažėjusiomis šildymo kainomis („Renovacijos sėkmės istorija 
Panevėžyje: sąskaitos už šildymą sumažėjo keturis kartus“), kiti liko nepaten- 
kinti statybų procesu ir neįgyvendintais pažadais („Namo stogas - kiauras, o 
atgrubnagiai statybininkai - bankrutavę“?*; „Atnaujinto namo privalumai kas- 
met mažėja“?). Iš viso renovavimo problematika 2013 m. sudarė 43 proc. visų 
atrinktų straipsnių (Žr. 5 pav.). 

5 pav. Straipsnių renovacijos tematika procentinė dalis naujienų portale lrytas.lt pagal metus 


Antra, reikia apžvelgti, kokiose skiltyse dažniausiai pasitaiko straipsnių, 
atitinkančių būsto politikos tematiką. Jeigu skilties pavadinime minima būsto 
politika arba jos elementai, galima daryti išvadą, kad šiai sričiai žiniasklaidoje 
ir kartu visuomenėje yra skiriama gana daug dėmesio. Kadangi yra šių straips- 
nių skaitytojų / paklausa, žurnalistai suinteresuoti koncentruotai ir tikslingai 
teikti informaciją / pasiūlą ir taip plėsti savo vartotojų ratą. Tiesa, gali būti ir 
taip, kad žurnalistai, matydami egzistuojančias sektoriaus problemas, siekia jas 
efektyviai spręsti šviesdami ir aktyvindami visuomenę, gausindami straipsnių 
kiekį ir skirdami tam visą skiltį. Atliekant pirminę straipsnių paiešką įvairiuose 
interneto portaluose, pastebėta, kad būtent lrytas.lt yra tas tinklalapis, kuris su 
būsto politika susijusius straipsnius skirsto kryptingai. Didžioji dalis (74 proc.) 
portale rastų straipsnių buvo iš skilties „Būstas ir statybos“ (žr. 15 lentelę). Tad 
ši skiltis leido išskirti straipsnius, kurie savo turiniu nėra nutolę nuo anali- 
zuojamos temos. Taip pat buvo rasta straipsnių „Rinkos pulso“ ir „Aktualijų“ 
skiltyse. 

Aptariant straipsnių pateikimo pobūdį, galima pastebėti, kad nesiekiama 
straipsnių, susijusių su kasdienėmis būsto valdymo ir techninėmis problemomis, 
pateikti analitiškai - išryškinti potencialiai problemines situacijas, numatyti gali- 
mus rezultatus. Rūta Marcinkevičienė (2008) pabrėžia, kad analitinis straipsnis — 
„tai publikacija, kuriai būdinga reiškinių ir problemų analizė, leidžianti atskleisti 
tam tikrus dėsningumus, ir kuri turi spėjamąją vertę“ (p. 140). 


* Lrytas.lt (2013-05-16). 
*4 Lrytas.lt (2013-08-18 ). 
5 Lrytas.lt (2013-03-09 ). 

15 lentelė. Straipsnių pasiskirstymas naujienų portalo lrytas.lt skiltyse (2008-01-2013-10) 


Skilties pavadinimas Vienetai Procentai 
Aktualijos 18 700 
Būstas ir statybos 186 7496 
Energetika 3 196 
Išklausykite 3 196 
Komentarai 4 206 
Kriminalai 3 196 
Politiko žodis 1 0,496 
Rinkos pulsas 2 1196 
Skonis 1 0,496 
Žmonės 1 0,496 
Įžvalgos ir nuomonės 2 196 
Įvairenybės 1 0,49 
Karjera ir rinkodara 1 0,496 


Iš 251 straipsnio buvo rasti tik šeši straipsniai, kuriuose buvo siek- 
ta analitiškai pažvelgti į problemą. Tačiau būtų klaidinga sakyti, kad šie šeši 
straipsniai yra analitiški - juose pateikiama labiau apibendrinta informacija, 
paminimi keli įstatymai arba perteikiama autoritetingų žmonių nuomonė 
(„Technikos mokslų daktaras Č. Ignatavičius: „Pinigai, išleidžiami pastatų 
šildymui, išmetami į balą'**). Tačiau juose nesiremiama moksliniais tyrimais 
arba duomenų analizėmis, jie nepasižymi iš tikrųjų gilia analize, kai siekia- 
ma atskleisti galimus problemos padarinius. Likę straipsniai yra aprašomojo 
pobūdžio, juose pateikiami faktai ir įvykiai, netiesioginis arba tiesioginis jų 
vertinimas. 

Aprašomojo pobūdžio straipsniuose dažniausiai vyrauja neutrali nuo- 
taika (šiuo atveju tokių straipsnių yra 45 proc.), t. y. vengiama vertinti, o straips- 
nio autorius išlieka nešališkas. Vis dėlto beveik tiek pat nagrinėjamų šaltinių 
(43 proc.) pasižymi neigiamomis emocijomis ir neigiamais vertinimais. Šiuose 
straipsniuose dažnai jaučiamas autoriaus palankumas arba net atviras palaiky- 
mas gyventojų, nepatenkintų būsto valdymu arba pastatų renovacijos kokybe 
(„Patikėję gražia vizija gali netekti pusantro milijono litų““?), valdžios priima- 
mų sprendimų kritika („Šilumos ūkio įstatymo pataisos - meškos paslauga 


6 Lrytas.lt (2012-02-09). 
7 Lrytas.lt (2009-08-17). 


gyventojams'?š). Straipsniai, kuriuose vyrautų teigiama nuotaika, sudaro tik 11 
proc. Dažniausiai jie skirti bendrijų bei bendruomenių laimėjimams garsinti 
(„Į bendruomenę susibūrę Balsių gyventojai saugumu rūpinasi patys“) ir sė- 
kmingai atliktos renovacijos statybų rangovams teigiamai įvertinti. 

Galiausiai tiriamas straipsnio komentarų skaičius, siekiant įvertinti 
skaitytojų domėjimąsi būsto politika ir norą dalyvauti ją formuojant. Skaičiuo- 
jant vidurkį, kiekvienas straipsnis gavo po 35 komentarus. Straipsniai, susiję su 
renovacijos klausimais, domino nemažą skaitytojų auditoriją - vidutinis jų ko- 
mentarų skaičius siekia 45. O kitas būsto politikos temas aprašantys straipsniai 
sulaukė vidutiniškai 28 komentarų. Taigi dar kartą patvirtinama, kad aktua- 
liausia būsto politikos tema yra renovacija - ja rašoma daugiausia straipsnių, 
o šie straipsniai sulaukia daugiausia komentarų. Tiesa, dažnai reaguojama ne 
į temos aktualumą, bet į patį straipsnio pobūdį: daug skaitytojų komentarų 
sulaukia tie straipsniai, kuriuose aprašomos problemos bei nesėkmės („Pik- 
tas bendrijos pirmininkas kauniečių šeimą vertė mokėti už nieką“““), kontro- 
versiškos nuomonės („Renovuoti sovietinius daugiabučius - naikinti mūsų 
paveldą““!) ir išreiškiamas pasipiktinimas valdžia bei jos sprendimais („Po 
gautos sąskaitos už šildymą palangiškei pakirto kojas“*?). Taigi pastebimas vi- 
suomenės polinkis įsitraukti į neigiamą atspalvį turinčias diskusijas. Iš kitos 
pusės, galima būtų teigti, kad skaitytojai nelieka abejingi kitų problemoms ir 
nevengia išsakyti savo nuomonės vienu arba kitu klausimu. 


Žiniasklaidos analizė su programa Hamlet II 3.0(c) 


Pagrindinė programos Hamlet II 3.0(c) paskirtis - tekste ieškoti žodžių 
arba kategorijų pagal sudarytą žodyną ir skaičiuoti jų pasikartojimo dažnį bet 
kuriame nurodytame kontekste, sakiniuose arba žodžių junginiuose. Taip pat 
ši programa padeda rasti jungtis tarp esminių žodžių ir grafiškai jas vizuali- 
zuoti. Programa Hamlet II 3.0(c) buvo pasitelkta atlikti kiekybinę portalo lry- 
tas.lt straipsnių turinio analizę, siekiant lengviau atrasti sąsajas tarp prasminių 
žodžių grupių ir toms sąsajoms suteikti reikšmes. Analizuojamos žodžių gru- 
pės (daugiabučiai, gyventojai, šildymo sistema, mokesčiai, renovacijos proce- 
sas, teritorija, parama, administratoriai ir bendrijos) sudarytos iš dažniausiai 
straipsniuose pasikartojančių žodžių. 

Iš atrinktų straipsnių programa Hamlet II 3.0(c) sudarė dažniausiai pa- 
sikartojusių žodžių sąrašą (word list). Šis žodžių sąrašas užtikrina, kad teksto 
masyvas yra tinkamas tyrimo temai, o atrinkti straipsniai tematiškai nenutolę 
nuo paties tyrimo tikslo. Gautas žodžių sąrašas (word list) parodė, kad svar- 


2 Lrytas.lt (2012-03-06). 
5 Lrytas.lt (2011-04-09). 
*0 Lrytas.lt (2010-11-14). 
* Lrytas.lt (2013-05-21). 
32 Lrytas.lt (2013-01-29). 

biausi, daugiausia pasikartojantys žodžiai yra „namas“, „gyventojai“, „šiluma“, 
„litai“ ir „daugiabučiai“. Pateiktoje grafinėje vizualizacijoje matomi tikslūs žo- 
džių grupių tarpusavio ryšiai, stipresnės ir silpnesnės jungtys (Žr. 6 pav.). 

Stipriausia jungtis matoma tarp žodžių grupės „daugiabučiai“, kurią su- 
daro pastatai ir jų probleminės dalys, tokios kaip liftai, balkonai, langai ir pan., 
ir žodžių grupės „renovacijos procesas“, apimančios žodžius, susijusius su sta- 
tybomis, modernizavimu ir atnaujinimu. Taigi nagrinėjant būsto politikos pa- 
teikimą naujienų portale lrytas.lt galima daryti išvadą, kad spaudoje šiuo metu 
aktualiausia tema yra daugiabučių renovacija. Žinoma, prie šios žodžių grupės 
prisijungia „gyventojai“, jų vaidmuo ir veikla renovuojant daugiabučius itin 
reikšmingi. Be gyventojų nebūtų svarstymų ir sprendimų dėl pastato moder- 
nizavimo ir atnaujinimo darbų. 


Pama 


Poro 


TI 


6 pav. Straipsniuose dažniausiai pasikartojančių žodžių grupės ir jų tarpusavio ryšiai 


Kita atskira žodžių grupės jungtis tarp „mokesčių“ (litai, pinigai, sąskai- 
tos, išlaidos ir kt.) ir „šildymo sistemos“ tampa priežastimi, kodėl tokia aktu- 
ali renovacijos tema. Svarbiausia problema, kodėl gyventojai pradeda mąstyti 
apie daugiabučio modernizavimą, - šildymo kainos Lietuvoje. Sudarant teksto 
masyvą buvo galima pastebėti, kad didžioji dalis straipsnių yra apie dideles šil- 
dymo kainas, apie didžiulius mokesčius ir sprendimus, kaip būtų galima juos 
sumažinti. Tad šis finansinis klausimas neišvengiamas straipsniuose pagrindi- 
ne renovacijos tema. Žodžių grupių grafikas puikiai atskleidžia šią sąsają, ir ji 
tampa abipusiškai priežastiniu ryšiu. 

Prie šių žodžių grupių jungties prisijungia žodžių grupė „parama“, ku- 
rią sudaro išorinės lėšos, skiriamos iš valstybinio arba iš privataus sektoriaus. 
Kalbant apie daugiabučių renovacijos procesą, negalima išvengti šio projekto 
finansavimo modelio aspekto. Viena iš opiausių problemų, kodėl gyventojai 
svarsto, ar verta pradėti atnaujinti pastatą, - nepasitenkinimas renovacijos fi- 


nansavimo mechanizmu. Jau minėjome jo pokytį 2012 m., kuris stabdo dau- 
giabučių renovavimą, todėl galima rasti ne vieną pranešimą, kad valdžia pla- 
nuoja imtis veiksmų, kaip priversti renovuoti daugiabučius. 

Analizuodami 6 pav., matome, kad minėta žodžių grupių jungtis susiju- 
si su „administratoriais“ ir „bendrijomis“. Šios žodžių grupės reikalingos no- 
rint suprasti jų įtaką renovacijos procesui. Tiek administratoriai, tiek bendrijų 
pirmininkai daugiau arba mažiau rūpinasi daugiabučių renovavimo darbais, 
jiems reikia domėtis esama situacija, suteikti informacijos gyventojams ir būti 
tarpininkams tarp valdžios ir gyventojų. Atlikdami kokybinę straipsnių turi- 
nio analizę, panagrinėsime, kaip sekasi su šiomis užduotimis, t. y. su būsto 
valdymu ir tvarkymu, susidoroti tiek pastatus administruojančioms įmonėms, 
tiek bendrijoms. Atrenkant temai reikalingą teksto masyvą, buvo pastebėta, 
kad vertinimai ir nuomonės nėra pastovūs, jie keičiasi nuo tam tikrų situacijų, 
pasisekimų ir klaidų, todėl negalima teigti, kas geriau atlieka savo darbą - ben- 
drijos ar pastatus administruojančios įmonės. 

Ir galiausiai visas žodžių grupes sujungia žodžių grupė „teritorija“, kurią 
sudaro klausimai, susiję su daugiabučio aplinka ir jos priežiūra. Artimiausias 
jos ryšys yra su žodžių grupe „bendrijos“ nes bendrijoms dažniausiai kyla 
problemų dėl daugiabučio teritorijos apibrėžties, dėl dar nuo sovietinių laikų 
vadinamųjų pastato „raudonųjų linijų“ nubraižymo. Šiuo metu daugiausia ne- 
sutarimų kelia žemės aplink daugiabutį nuomos mokesčio klausimas, teritori- 
jos detaliojo plano patvirtinimas. Daugumai bendrijų žemės sklypo priežiūra 
yra itin svarbi, jai skiriama daug laiko ir lėšų, todėl žodžių grupė „teritorija“ 
atitolusi nuo visų kitų žodžių grupių jungčių, taip pat ir nuo administratorių. 

Apibendrinant svarbu pabrėžti tai, kad žodžių grupių analizė atskleidė 
pagrindinę temą, vyraujančią atrinktuose naujienų portalo lrytas.lt straips- 
niuose. Spaudoje ieškant informacijos apie būsto politiką, daugiausia randama 
straipsnių, susijusių su būsto tvarkymu ir atnaujinimu. Orientuojamasi į ma- 
terialines problemas, finansinius klausimus, kylančius dėl pastatų renovavimo. 
Straipsnių autoriai dažniau pateikia informaciją apie pastatų būklę, problemas, 
su kuriomis susiduria gyventojai. Tačiau iš tiesų yra mažai informacijos apie 
būsto valdymą, apie bendrijų arba pastatus administruojančių įmonių laimė- 
jimus. Jų veikla nėra pabrėžiama, jos tėra grandis tarp valdžios ir gyventojų, 
reaguojanti į įvairius nutarimus dėl gyvenamojo pastato einamųjų ir specialių- 
jų darbų. 

Dar vienas faktas, kurio negalima nepastebėti, yra tai, kad spaudoje 
ypač retai apžvelgiama bendruomenių veikla ir jų vaidmuo būsto politiko- 
je. Vieni svarbiausių bendruomenių veiklos tikslų — atstovauti gyventojams 
vietos savivaldos bei kitose valstybės institucijose, įstaigose ir siekti tenkinti 
svarbiausius bendruomenės socialinius, kultūrinius bei ūkinius poreikius. Ar 
šie tikslai nėra aktyviai įgyvendinami? Ar jie nėra vertinami kaip pakankamai 
svarbūs? Ar veikla yra per daug lokalizuota, o rezultatai per menki? Ar nėra 
užmegztas ryšys tarp bendruomenių ir žiniasklaidos? Tai klausimai, kylantys 

atlikus duomenų kiekybinę analizę su programa Hamlet II 3.0(c). Nors žodžio 
„bendruomenė“ pasikartojimo dažnis gautame žodžių sąraše buvo itin mažas, 
bandyta išskirti žodžių grupę „bendruomenė“, tačiau ši žodžių grupė, kaip ne- 
pakankamai reikšmingas elementas, iškraipė žodžių grupių analizės grafiką. 
Galiausiai nuspręsta žodžių grupes „bendruomenė“ ir „bendrijos“ sujungti 
siekiant parodyti bendrą pilietinės iniciatyvos padėtį tarp kitų būsto politiką 
veikiančių elementų. 


Kokybinė straipsnių turinio analizė 
Bendrijos ir pastatus administruojančios įmonės 


Būsto valdymas priklauso nuo kiekvieno daugiabučio gyventojų pasi- 
rinkimo. Senos statybos namams savivaldybė paskiria administratorių, kuriam 
gyventojai moka nustatytus mokesčius. Dauguma kooperatinių daugiabučių 
(dar iš sovietinių laikų) po Lietuvos nepriklausomybės atgavimo įkūrė bendri- 
jas. O dabar daugiabučių gyventojai patys renkasi, ar jie nori, kad už jų būstą 
būtų atsakinga namą administruojanti įmonė, ar kuria bendriją dėl gyventojus 
vienijančių tikslų. Spaudoje, kur skelbiami įvykiai ir nuomonės apie bendrijų 
bei pastatus administruojančių įmonių veiklą, galima atskleisti skaitytojams 
pateikiamus šių organizacijų privalumus bei trūkumus. Dažniausiai rastuose 
straipsniuose pristatomi įvykiai, susiję su iškilusiomis pastatų problemomis, 
tokiomis kaip sugedęs liftas, durų kodai ir kt., arba su finansinėmis proble- 
momis. Šiuose straipsniuose neanalizuojama bendrijų arba administratorių 
veikla, o tik pateikiami faktai, kokių veiksmų jie ėmėsi arba kaip vengė atsako- 
mybės tam tikrai problemai išspręsti. Rastas tik vienas straipsnis, kuriame aiš- 
kinamasi, kodėl gyventojai vengia kurti bendrijas („Kodėl daugiabučių namų 
gyventojai nenori kurti bendrijų?““*). Jame buvo atsižvelgta į tokius veiksnius 
kaip gyventojų nenorą mokėti mokesčių bendrijos pirmininkui bei buhalterei, 
taip pat į įgaliotinių neaktyvumą, didžiules problemas dėl namo aplinkos tvar- 
kymo ir teisės į žemės sklypą. Galiausiai pastebima, kad visi šie su daugiabučių 
namų administravimu susiję veiksniai trukdo sėkmingai vykdyti masinę reno- 
vaciją Lietuvoje, apie ją kalbėsime šiek tiek vėliau. 

Reikia būtinai paminėti, kad daugumoje straipsnių - tiek apie pastatus 
administruojančias įmones, tiek apie bendrijas - neigiamai atsiliepiama apie 
jų veiklą, pabrėžiami jų trūkumai ir padarytos klaidos. Bendrijų pirmininkai 
kritikuojami dėl nekompetencijos ir nesąžiningos veiklos. Taip pat aprašomas 
ir administratorių neskaidrus valdymas, kai darbai atliekami be gyventojų 
sutikimo, savo nuožiūra, o vėliau pateikiamos sąskaitos. Paminėtina tai, kad 
kritiški atsiliepimai konstruoja neigiamą įvaizdį, tad skaitytojams tenka atsi- 
rinkti, kuris daugiabučių namų valdymo būdas jiems atrodo palankesnis ir pa- 
trauklesnis. Atsirenkant svarbūs teigiami atliktų darbų įvertinimai. Naujienų 

portale lrytas.lt rasta straipsnių, kuriuose administratoriai apibūdinami kaip 
profesionalūs darbuotojai, užtikrinantys, kad būtų greitai ir efektyviai atlikti 
daugiabučių renovacijos darbai. Pastatus administruojančių įmonių darbuo- 
tojai ir būsto vadybininkai gerai išmano įstatymus, dokumentų tvarkymo bei 
namo priežiūros procedūras, todėl gali sparčiai parengti namo renovacijos 
projektą, profesionaliai prižiūrėti vykstančius procesus, įvertinti atliktų darbų 
kokybę. Tačiau bendrijų privalumas - žmogiškasis veiksnys. Bendrijų gyven- 
tojai geriau pažįsta vieni kitus, taip atsiranda bendrų interesų, asmeninis ryšys, 
dėl kurio darbai atliekami atsižvelgiant į gyventojų finansines galimybes, jų 
poreikius ir pasiūlymus, o administratoriai šiuo požiūriu yra abejingi. 


Bendruomenės 


Kaip parodė kiekybinė analizė, straipsnių, kuriuose minima bendruo- 
menė, skaičius yra labai nedidelis. Darant prielaidą, kad taip yra todėl, kad 
aktyviai veikiančių bendruomenių Vilniaus ir Kauno miestuose yra per mažai, 
straipsniuose galima ieškoti priežasčių, kodėl taip yra. Taigi, su kokiomis kliū- 
timis susiduria bendruomenės, kas stabdo jų veiklą? Visų pirma, galima būtų 
įvardyti biurokratizmą ir valdžios abejingumą visuomenės iniciatyvoms. „Bet 
jie dažniausiai yra „užgesinami“ net nepradėję jokios veiklos. Dirbu seniūnijo- 
je, žinau savivaldybės biurokratų požiūrį - dėl tokių dalykų jie patys nė piršto 
nepajudins““*, - apie bendruomenių aktyvistų santykius su valdžios atstovais 
kalba Pilaitės rajono seniūnas Albinas Šniras. Iniciatyvūs gyventojai neretai 
nesulaukia nei žodinio paskatinimo, nei piniginės paramos iš savivaldybių, o 
dažnai atvirkščiai - susiduria su ilgus metus trunkančiu dokumentų tvarkymu, 
klaidžiojimu po įvairias institucijas, siekiant gauti leidimą įgyvendinti idėją. 
Veiklos pradžioje, tuomet, kai sunkiausia rasti bendraminčių, materialinių re- 
sursų ir vidinės drąsos pradėti ką nors nauja, tokia valdžios stagnacija gali tapti 
pagrindine priežastimi, kodėl mieste nevyksta pokyčių, rajonų gyventojai van- 
giai įsitraukia į naujas iniciatyvas, nesiburia į bendruomenines organizacijas. 

Antroji priežastis, demotyvuojanti aktyvius bendruomenių narius, - gy- 
ventojų tarpusavio nesutarimai, skirtingas gyvenamojo rajono ateities vizijos 
matymas ir savanaudiškos intencijos. Visi šie aspektai gali peraugti į konfliktus 
ir taip kompromituoti bendruomenių vardą. Paviešinti keli skandalai verčia 
žmones nebepasitikėti bendruomeninėmis organizacijomis (BO) ir nedaly- 
vauti jų veikloje. „Beveik esu tikras, kad dabartinė rėksminga šios bendruo- 
menės veikla nutaikyta į artėjančius rinkimus. Apmaudu, kad tokie veikėjai 
niekina kitaip galvojančius, prisižada neįgyvendinamų dalykų. Tokia veikla 
kompromituoja patį bendruomenių judėjimą““?, - teigia Kauno bendruome- 
nių centrų asociacijos (KBCA) tarybos pirmininkas Ramūnas Navickas. Tai 
vienas iš pavyzdžių, kai bendruomenine veikla siekiama ne suaktyvinti ir leis- 

ti vietos gyventojams patiems spręsti savo rajono problemas arba organizuo- 
ti užimtumą, o asmeninės naudos, pasipelnymo. Būna atvejų, kai teritorijoje 
aktyviai veikiančios BO pavadinimą pasisavina naujai įsikūrusioji, siekianti 
pasinaudoti užsitarnautu pasitikėjimu ir taip greičiau bei efektyviau paskleisti 
savo idėjas. 

Literatūroje (Atkočiūnienė, Leliūgienė, 2010) kaip pagrindiniai kliuvi- 
niai dažnai įvardijami lėšų veikloms įgyvendinti stygius, pilietinio sągmoningu- 
mo trūkumas, bendruomenės lyderio nebuvimas ir kt. Tačiau spaudoje šios te- 
mos nenagrinėjamos - bendruomeninių organizacijų kūrimo problemos arba 
apskritai gilesnė jų veiklos ir galimybių analizė yra pateikiama tik moksliniuo- 
se darbuose. O vienas iš skaitomiausių Lietuvoje interneto portalų paviešina 
tik konkrečius bendruomenių veiksmus, turinčius didesnę įtaką viso miesto 
funkcionavimui, o tokių yra nedaug. Pavyzdžiui, kiekviena bendruomenė 
stengiasi paminėti įvairias šventes (šv. Kalėdas, šv. Velykas, Jonines, Užgavė- 
nes, Vasario 16-ąją ir t. t.) ir taip pritraukti naujų narių į organizaciją, suteikti 
galimybę turiningai leisti laisvalaikį arčiau namų. Tačiau žiniasklaidoje apie 
tokius renginius retai minima, nebent organizuojamas tikrai didelis renginys 
(„Žirmūnų gyventojai rengia šventę - bendruomenių tiltai“?*) arba kuriamas 
ypatingas pasirodymas („Sostinėje šviesos instaliacija — festivalis Pilaitę pa- 
vertė magiška vieta“*"). Taigi, susidaręs įspūdis, kad mikrorajonų gyventojai 
yra labai pasyvūs, gali būti klaidingas, tiesiog jų vykdoma veikla yra per daug 
lokali, kad patrauktų didžiųjų informacinių šaltinių dėmesį. Prie tokių veiklų 
taip pat būtų galima priskirti ir aplinkos tvarkymą bei saugumo užtikrinimą, 
nes paviešinamos tik tos, kurios buvo masiškai vykdomos („Organizatoriai tei- 
gia, kad „Darom“ išvadavo miestus nuo šiukšlių“**) arba su valdžios atstovų 
pagalba („Justiniškių gyventojai prikėlė fontaną naujam gyvenimui“*?), arba 
buvo apgaubtos skandalingų aplinkybių („Skulptūra pastatyta, o pinigų taip 
ir nesulaukė““", „Užupio gyventojai bandys sudaryti landynių sąrašą“*!). Ar tai 
būtų organizuota talka, ar atgaivinta apleista mikrorajono erdvė, ar pastatyta 
nauja skulptūra - kiekvienas įvykis sulaukė žiniasklaidos dėmesio tik dėl pir- 
miau išvardytų priežasčių. 

Taigi, logiška, kad didžioji dalis spausdinamų tekstų apie bendruomenes 
apima dvi sritis: bendradarbiavimą ir konfrontaciją su valdžia. Pirmuoju atveju 
viešinama informacija siekiama iliustruoti aktyvius politikų veiksmus, palai- 
kant vietos bendruomenių kūrimą, o antruoju atveju — užtikrinamas straips- 
nio populiarumas dėl jo skandalingo pobūdžio ir aktualumo visuomenei. Ben- 
dradarbiavimas pasireiškia keliomis kryptimis: bendruomeninių organizacijų 

veiklos finansavimu, tikintis, kad taip bendruomenės galės spręsti savo aplin- 
kos problemas („Bendruomenėms mokyti ir jų projektams remti bus skirta 
1,77 mln. litų“*?), bendrų veiklų, tokių kaip švenčių rengimas, aplinkos tvar- 
kymas, plėtra („Joninių šventė džiugins visą Kauną““*), padėkos už nuveiktus 
darbus išreiškimu („Vilniuje apdovanotos pavyzdingiausios bendruomenės“**) 
ir dialogo su gyventojais per seniūnaičio ir seniūno pareigybes užmezgimu. 
Kauno miesto tarybos narys, Savivaldos ir bendruomenių plėtojimo komiteto 
pirmininkas Gediminas Žukauskas, apibūdindamas savivaldybėms skirtų lėšų 
panaudojimą per seniūnijas, teigė: „Už šias lėšas seniūnijose bus gražinama 
aplinka - įrengiamos vaikų žaidimų aikštelės, suoliukai, lauko treniruokliai, 
stacionarios krepšinio lentos, bus organizuojamos vasaros stovyklos socia- 
liai remtinų šeimų vaikams, įvairios šventės vietos bendruomenėms“*. Ma- 
toma Socialinės apsaugos ir darbo ministerijos (kurios siūlymu nepanaudoti 
2 proc. gyventojų pajamų mokesčio perskirstomi savivaldybėms) intencija su 
mikrorajono gyventojais pasidalyti atsakomybe už jo infrastruktūros ir soci- 
alinių paslaugų tinklo formavimą. Taip lėšų paskirstymas per bendruomenių 
tarybas (į kurias įeina seniūnas, seniūnaičiai, religinių ir vietos bendruome- 
nių nariai“) atitinka vietos bendruomenių poreikius. Iš dalies, jeigu pinigai 
išnaudojami neefektyviai, bendruomenė gali kaltinti tik save, tačiau nereikėtų 
pamiršti, kad būtina bendruomenės narių edukacija, garantuojanti sklandų 
procesą. Sunku pasakyti, kiek valdžios atstovai iš tikrųjų yra suinteresuoti ati- 
duoti atsakomybės ir galių gyventojams, skatinti jų pilietiškumą ir lavinti jų 
gebėjimus dalyvauti priimant politinius sprendimus. Juk išprususi visuomenė 
taip pat yra ir daugiau reikalaujanti visuomenė, aktyviai veiksmingomis prie- 
monėmis ginanti savo interesus. Kaip minėjome, antroji tema sulaukia daug 
žiniasklaidos dėmesio - piliečių konfrontacija su valdžia, kylanti dėl gyven- 
tojams nepriimtinos miesto plėtros. Tai yra ir nelegalios („Prieškario medinis 
namas Vilniuje paskelbtas kultūros vertybe“) bei aplinkosaugos reikalavimus 
pažeidžiančios statybos („Vilniaus Lazdynų gyventojai dėl atliekų deginimo 
gamyklos bylinėjasi teisme“*), ir neteisėtai privatizuojami sklypai („Ar Kau- 
no Ąžuolynas pasipriešins verslui?“*?) bei namai („Privatizuoti Sapiegų rūmų 
neleido gyventojai'*?), ir neparankūs infrastruktūros pakitimai („Vilniuje nuo 
liepos privačių vėžėjų nebeliks visiškai '*!) arba atvirkščiai - laukiamų refor- 

mų neįgyvendinimas („Romainių gyventojai nenurims be mokyklos'*?). Daž- 
niausiai pasitaikanti oponentų priemonė - peticijos surašymas ir gyventojų 
parašų rinkimas, gerokai rečiau kreipiamasi pagalbos į žiniasklaidą (straipsnių 
užsakymas kainuoja, o parašyti kokybišką straipsnį, kad jį publikuotų, gali ne 
kiekvienas), rengiamas mitingas arba iškeliama viešojo intereso gynimo byla. 
Tačiau jeigu bendruomenės organizacijos turėtų daugiau intelektinių išteklių, 
pastarosios formos taptų ne tik patrauklesnės, bet ir paveikesnės. 

Galiausiai, kalbant apie bendruomenes, derėtų paminėti, kad BO kuria 
pilietiški visuomenės nariai, siekiantys ginti savo teises ir viešąjį interesą, pa- 
gerinti gyvenimo kokybę (gyventi sutvarkytoje, estetiškoje, saugioje aplinkoje, 
aktyvų socialinį ir kultūrinį gyvenimą), o kartu ugdyti likusių bendruomenės 
narių sąmoningumą. „Projektu siekiama sutelkti mokyklose bei vietos ben- 
druomenėse slypinčią pilietinę jėgą ir nukreipti ją Lietuvos Respublikos kūri- 
mui. Projekte dalyvausiančios mokyklos bus skatinamos veikti kaip mažosios 
respublikos - kaip savarankiškos, demokratiškos bendrus reikalus tvarkančios 
laisvų ir atsakingų žmonių bendrijos““*, - rašoma Pilietinės visuomenės insti- 
tuto parengtame projekte. Miesto bendruomenės lyderiai buriasi į asociacijas, 
organizacijas, sąjungas, judėjimus ir siekia aplinkiniams skleisti pilietiškumo 
idėją, pabrėždami, kad tik tokiu atveju veikia demokratija ir klesti valstybė. 
Tarp portalo lrytas.lt straipsnių dažniausiai buvo minimos Vilniaus Užupio, 
Žvėryno ir Pilaitės bendruomenės, kaip ne tik aktyviai veikiančios savo mi- 
krorajonų teritorijų ribose, bet ir dalyvaujančios priimant valstybinio masto 
sprendimus““. 


Būsto politika ir infrastruktūra 


Šiuo metu Lietuvoje būsto politikos formavimo funkcijas yra pasiskirs- 
čiusios bent aštuonios iš trylikos ministerijų. Tai Aplinkos, Finansų, Socialinės 
apsaugos ir darbo, Ūkio, Žemės ūkio, Teisingumo, Kultūros ir Vidaus reikalų 
ministerijos. Jų tarpusavio darbas nėra reglamentuotas arba efektyviai koordi- 
nuotas, nėra ir vienos institucijos, išskirtinai atsakingos už sklandų būsto po- 
litikos formavimą ir plėtrą. Todėl miesto urbanistinis modelis bei infrastruk- 
tūra yra planuojami chaotiškai ir neatsakingai. Tokias išvadas galima padaryti, 
analizuojant žiniasklaidą („Chaotišką miestų plėtrą būtina suvaldyti“; „Vil- 
nius 2030 metais: jaunimas pabėgęs, centre - tik pensininkai ““). Iš visų būsto 
politikos nagrinėjamų klausimų mūsų temai yra aktualiausi: būsto sektoriaus 
ir jo rinkos reguliavimas; būsto nuoma, pirkimas, statymas; infrastruktūros 
plėtojimas; parama bendruomenių ir bendrijų kūrimuisi, veiklai; parama būs- 

to renovacijai ir eksploatacijai; saugios kaimynystės ir socialinio kapitalo didi- 
nimas padedant bendruomenėms bei socialinės atskirties mažinimas su būstu 
susijusiomis priemonėmis (Aidukaitė, 2013b; žr. taip pat pirmą šios knygos 
skyrių). Kadangi pastarųjų sprendimas yra patikėtas įvairioms ministerijoms, 
kurių departamentai plėtoja skirtingas strategijas ir vizijas, būsto politika yra 
nepaslanki pokyčiams, o nutarimai stringa biurokratiniame aparate. „Jeigu iš 
tiesų teritorija būtų paskirstyta, žemė ir tokios aikštelės priskirtos kiekvienam 
namui, tuomet žmonės ir rūpintųsi jomis“, — teigiama viename straipsnių 
apie Kauno miesto teritorijų aplink gyvenamuosius namus problemas. Dauge- 
lis daugiabučių namų vis dar neturi detaliojo teritorijos plano, vaikų žaidimų 
aikštelės nepriklauso nei namo gyventojams, nei savivaldybei, todėl aplinka 
yra neprižiūrima, o atsakomybės niekas neprisiima. Panaši situacija aptariama 
ir Vilniuje: „Aikštelių registracija Nekilnojamojo turto registre - tai pirmoji 
užkarda, kad šios erdvės nebūtų nusavintos kokioms nors daugiabučio staty- 
boms. Tačiau savivaldybės tarybos Miesto ūkio komiteto narį Rytį Šatkaus- 
ką stebina itin lėtai vykstančios perėmimo procedūros“**. Tokie pastebėjimai 
straipsniuose rodo, kad institucijoms nepakanka informacijos apie viena kitos 
darbą, todėl procesai yra vilkinami, o jų vykdymo sąnaudos auga. Kai Vyriau- 
sybė nėra suformavusi aiškių politinių gairių, atsiranda daugiau laisvės kitiems 
rinkos veikėjams (investuotojams į statybų sektorių, mecenatams, gyventojų 
bendruomenėms, verslininkams), pasitelkiant savo galią, formuoti miesto vei- 
dą. Kaip jau minėjome, miestų BO Lietuvoje nėra stiprios, todėl jos labiausiai 
nukenčia dėl nekokybiškos būsto politikos plėtros: svarbiausi tampa privataus 
verslo sektoriaus interesai, kurio atsakomybė miestui yra labai ribota, visų pir- 
ma paisoma pelno, o tik vėliau tvarios miesto plėtros. Sutartys, įpareigojančios 
statybos bendrovę sutvarkyti infrastruktūrą aplink naujai statomą objektą, ne 
visada yra veiksmingos, nes įstatymuose gausu spragų, kurios ilgą laiką nepas- 
tebimos dėl nesistemingos politikos. Deja, net ir aiškiai paskirstytos pareigos 
vykdomos aplaidžiai: portale lrytas.lt daugybė straipsnių, kuriuose gyventojai 
skundžiasi dėl neasfaltuojamų gatvių, nenutiestų vandentiekio komunikacijų, 
apleistų valstybinių pastatų, kuriuose įsikuria benamiai asmenys. Kiekvienas iš 
šių atvejų priskirtinas konkrečiam departamentui arba skyriui, tad problemos 
nėra sprendžiamos dėl valdžios institucijų neiniciatyvumo ir prasto pareigų 
atlikimo. Nėra abejonės, kad gyventojai siekia susikurti gerovę. „Dėl prastos 
gatvių būklės seniūnija apipilta gyventojų skundais. Kai kurios jų atrodo lyg 
po ką tik įvykusio bombardavimo. Ir taip prastas gatves dar labiau gadina ko- 
munikacijas klojantys gyventojai ar darbininkai. Yra daug atvejų, kai po dar- 
bų gatvės viduryje paliekamos atviros duobės ar žemių krūvos, netvarkomi 
kelkraščiai““?, - viename straipsnių teigia Aleksoto seniūnijos specialistas Al- 
girdas Guiga. Taigi į problemas yra reaguojama, tačiau gyventojai, kitaip negu 


* Lrytas.lt (2013-07-20). 
*8 Lrytas.lt (2013-06-16). 
* Lrytas.lt (2012-07-29). 

spaudimą galintis daryti privatus kapitalas, neturi galios jų išspręsti arba pri- 
versti savivaldybę pasirūpinti miestu. 

Efektyviau plėtoti miestą ir formuoti būsto politiką galėtų padėti glau- 
dus pilietinių iniciatyvų ir valdžios ryšys. Užmezgus dialogą, būtų užtikrinta, 
kad teikiamų paslaugų pasiūla atitinka gyventojų jaučiamą poreikį, o iš kitos 
pusės - piliečiai aiškiau suvoktų galimybes, todėl būtų keliami adekvatūs rei- 
kalavimai, tikslingai prisidedama prie miesto vizijos kūrimo ir įgyvendinimo. 
Iš analizuojamų straipsnių matome, kad kristalizuojasi gana aiškus konceptas, 
kaip tuos tarpusavio ryšius sutvirtinti — piliečiai turi turėti teisę į savivaldą. 
Viename straipsnyje yra siūlomas toks savivaldos modelis: kiekvienoje seniū- 
nijoje turėtų būti bent viena rinkimų apygarda, kurioje tiesioginiais rinkimais 
būtų renkami savivaldos tarybos nariai, rajono meras ir seniūnas. Vietos sa- 
vivaldos rinkimai turėtų būti laikomi teisėtais tik tuo atveju, jeigu juose daly- 
vauja daugiau kaip 50 proc. rinkėjų, išrinkti kandidatai galėtų būti pašalinami 
iš postų už netinkamai atliekamą darbą, tam tikram skaičiui rinkėjų pareiškus 
nepasitikėjimą jais. Galiausiai savivaldai yra būtinas biudžetas, kurį sudary- 
tų apie 70 proc. savivaldybės teritorijoje mokamų mokesčių“. Toks kelias yra 
svarstomas todėl, kad centrinė valdžia per dvidešimt metų nepajėgė susidoroti 
su jai pavestomis prievolėmis: lėšos yra paskirstomos neefektyviai, savivaldy- 
bės yra įsiskolinusios, nėra išplėtoti statybos kokybės kriterijai („Po milijonus 
kainavusios rekonstrukcijos vėl griūva Aleksoto ir Vilijampolės tiltai““'), o 
infrastruktūra neatitinka gyventojų poreikių („Rožinė namo su sodu svajonė 
gyventojus pavertė miestiečiais kaime““"). Tiek Vilniuje, tiek Kaune šiuo metu 
mažinamas seniūnijų skaičius, siekiant optimizuoti jų darbą. Dabartinės se- 
niūnijos turi labai mažai joms priklausančių galių, jos neturi savo biudžeto, 
yra palikti tik 2-3 darbuotojų etatai. Tokia seniūnija nėra labai funkcionali, 
tačiau žiniasklaidos analizė atskleidė, kad bendruomeninės organizacijos daž- 
nai bendradarbiauja su seniūnijomis ir vertina jų teikiamą pagalbą, sėkmingai 
panaudoja vietos taryboms patikėtas lėšas. Pajėgesnė seniūnija ir jos tvirtas 
ryšys su vietos bendruomene užtikrintų tvarią mikrorajono plėtrą ir efektyvią 
būsto politikos plėtrą. 


Renovacija 


Kaip jau minėjome, svarbiausia problema atrinktame teksto masyve yra 
daugiabučių namų renovacijos procesas. Pirmiausia ypatingas dėmesys atkrei- 
piamas į tai, kad Lietuvos gyventojai nesiryžta renovuoti savo daugiabučių. 
Reikšminga to priežastis - žinių trūkumas. Gyventojai negauna pakankamai 
tikslios informacijos apie statybos darbus, nuo ko ir kaip pradėti. Gyvento- 
jams trūksta žinių, kaip apskaičiuoti tikslią renovacijos kainą, kaip įmanoma 


9 Lrytas.lt (2010-02-25). 
8 Lrytas.lt (2012-10-25). 
* Lrytas.lt (2013-01-04). 


sutaupyti ir kokios siūlomos alternatyvos. Taip pat dažniausiai vadovaujamasi 
nepagrįstomis prielaidomis, kodėl renovacija yra nereikalinga ir neefektyvi. 
Gyventojai nuogąstauja, kad renovacija bus atlikta nekokybiškai, situacija po 
renovacijos nepasikeis, o pinigai bus išleisti veltui. Tikima pažįstamais, kai- 
mynais, giminėmis, o ne specialistais. Nepasitikėjimas susijęs su nekokybiškai 
atlikta renovacija ir neigiamais gyventojų atsiliepimais apie ją, taip pat su ran- 
govų aplaidumu ir statybininkų kvalifikacijos bei darbų kontrolės stygiumi. 
Neigiami pavyzdžiai skatina gyventojus atsargiai priimti sprendimą renovuoti 
savo namą. Taip pat sprendimui turi įtakos plintanti korupcija, kuri gyvento- 
jams susijusi ir su renovacijos procesu. Manoma, kad renovacijos kaina yra 
neadekvati tikrajai, ją nustato biurokratinis aparatas ir paskirti rangovai. Be 
šių prielaidų, renovacijos procesą stabdo vidiniai gyventojų nesutarimai. Šių 
nesutarimų priežastys būna įvairios: straipsniuose randama pavyzdžių, kai 
renovacijai priešinasi pensinio amžiaus gyventojai, taip pat pradėti statybos 
darbų neleidžia gyventojai, gaunantys nedideles pajamas. Tai tos žmonių gru- 
pės, kurios gauna piniginę savivaldybės paramą daliai komunalinių būsto 
mokesčių padengti, todėl mokestinių išlaidų mažinimas atnaujinant daugia- 
butį joms nėra aktualus. Taigi dalis gyventojų aktyviai siekia modernizacijos, 
o kiti jai priešinasi arba tiesiog pasyviai reaguoja į šaukiamus susirinkimus 
ir taip vilkina procesą. Kita priežastis, stabdanti daugiabučių namų renova- 
cijos procesą, yra individualios atsakomybės nusimetimas. Namas yra ben- 
dra visų gyventojų nuosavybė, vadinasi, visos kilusios problemos turėtų būti 
sprendžiamos bendrai ir visi turėtų būti suinteresuoti tą daryti. Tačiau esant 
kolektyvinei atsakomybei suveikia James Samuel Coleman (2005) aprašy- 
tas mechanizmas - kiekvienas tikisi, kad problemą sutvarkys kas nors kitas 
iš atsakingųjų. Taip problema lieka neišspręsta. Akivaizdus pavyzdys - stogo 
tvarkymas. Daugelis gyventojų apsimeta nematą, kad stogą reikia remontuoti, 
tikėdamiesi, kad viršutinių aukštų gyventojai, tiesiogiai susiduriantys su pro- 
blema, patys ją ir išspręs. Pageidautina savo lėšomis („Stogas - visų aukštų 
gyventojų rūpestis““*). Dėl tos pačios priežasties daugiabutyje name sudėtinga 
įkurti veiklią bendriją. Visų pirma, retas gyventojas ryžtasi tapti pirmininku ir 
prisiimti atsakomybę. Visų antra, net įkūrus bendriją, į susirinkimus gyvento- 
jai susirenka vangiai, dažnai priešinasi bet kokioms naujovėms, todėl pradėti 
renovuoti namą yra ypač užsitęsiantis procesas. 

Individualios atsakomybės nebuvimą galima sieti taip pat ir su turimos 
nuosavybės nevertinimu. Nors Lietuvoje nuosavą būstą turi 88 proc. gyventojų, 
o tai yra vienas didžiausių rodiklių ES, daugelis jį įgijo dar sovietiniais laikais, 
kai butų kainos buvo labai mažos, daug jų buvo tiesiog paskiriami. Todėl senos 
statybos daugiabučiuose gyvenantys asmenys nejaučia atsakomybės už savo 
turtą, nenori į jį investuoti, nes niekada to nedarė. Nėra jaugusio jausmo, kad 
savo nuosavybe reikia rūpintis ir ją puoselėti, todėl renovacija, jų manymu, yra 
visiškai nereikalinga ir nenaudinga. Todėl daugelis gyventojų renovaciją verti- 

na tik ekonominiu aspektu, t. y. ar padidės namo energinė kokybė ir ar greitai 
atsipirks išleisti pinigai, sumažėjus šildymo sąskaitoms. Estetinis ir socialinis 
aspektai arba visai nesvarstomi, arba vertinami tik kaip pridėtinė renovacijos 
vertė, o ne kaip paskata jos imtis. Viename iš straipsnių“* Vilniaus miesto savi- 
valdybės įmonės „Vilniaus planas“ vyriausiasis architektas Mindaugas Pakalnis 
ypač pabrėžė socialinį aspektą, teigdamas, kad tinkamai renovuotas namas bei 
gyvenamoji aplinka pritraukia jaunų šeimų bei pasiturinčių gyventojų, atsi- 
randa pagrindas plėtoti infrastruktūrą, pritraukiamas verslas. Taip garantuo- 
jama aukštesnė gyvenimo kokybė atsinaujinusiame kvartale. Gyventojams re- 
novacija aiškiausiai suprantama ekonominiu aspektu, todėl viena svarbiausių 
problemų yra didžiulės išlaidos bei nenuoseklūs su renovacija susiję įstatymai. 
Jau akcentavome, kad kintantys įstatymai nustato skirtingas paskolos teikimo 
sąlygas bei darbų atlikimo standartus, įvairaus dydžio - nuo 50 iki 15 proc. 
- valstybės teikiamą kompensuojamą investicijų dalį. Gyventojai, jau pradėję 
tvarkyti renovacijos dokumentus, dažnai būna priversti juos rengti iš naujo, vėl 
pradėti derybas su banku arba ieškoti naujų rangovų. Keičiasi ir administra- 
vimo tvarka, ir įmonių priklausomybė savivaldybei arba privačiam sektoriui. 
Todėl gyventojų kaupiamos lėšos perskirstomos, kilus renovacijos poreikiui 
atsiranda kliūčių jomis pasinaudoti. 

Tad yra daug įvairiausių kliūčių, dėl kurių daugiabučių namų renova- 
cijos procesas Lietuvoje vyksta vangiai. Tačiau atrinktų straipsnių masyve ga- 
lima rasti teigiamų renovacijos pavyzdžių, skatinančių gyventojus imtis inici- 
atyvos ir pradėti koordinuoti savo namo atnaujinimo darbus, nesibaiminant 
jokių išorinių arba vidinių kliūčių. Labiausiai gyventojus motyvuoja ir drąsina 
padidėjęs renovuotų daugiabučių namų šildymo efektyvumas ir sutaupoma 
energija, o tai lemia mažesnius mokesčius už šildymą - vienos iš aktualiausių 
daugiabučių gyventojų problemų išsprendimą. Atrinktuose straipsniuose taip 
pat buvo rasta informacijos apie didėjantį gyventojų sąmoningumą ir ben- 
druomeniškumą bei apie ypač veiklius ir iniciatyvius bendrijų pirmininkus / 
grupes, kurie stengiasi dėl spartesnės renovacijos proceso eigos. Ir galiausiai, 
atsižvelgiant į finansinį aspektą, gyventojus modernizuoti savo namus paskati- 
na finansinė parama, palankesnės sąlygos dėl paskolos ir skiriamų lėšų iš vals- 
tybės. 


Išvados 


1. Kiekybinė žiniasklaidos turinio analizė parodė, kad pagrindi- 
nė atrinktų 2008-2013 m. laikotarpio straipsnių tema yra daugiabučių 
namų renovacijos procesas. Tokių straipsnių gausą paaiškina būsto 
sektoriaus nusidėvėjimas, būtinybė jį modernizuoti ir nuolatiniai re- 
novacijos finansavimo mechanizmo pokyčiai. Atliekant kiekybinę tu- 

rinio analizę, pastebėta, kad straipsniuose pateikiama nepakankamai 
informacijos apie būsto valdymą, apie bendrijų arba pastatus adminis- 
truojančių įmonių laimėjimus. Nėra akcentuojama ir pabrėžiama, kad 
būsto valdymo sistema yra reiškinys, kurį būtina analizuoti ir vertinti. 

2. Žiniasklaidos analizė nagrinėjant žodžių grupes su programa 
Hamlet II 3.0(c) patvirtino, kad aktualiausia būsto politikos problema 
yra daugiabučių namų renovacija. Pagrindinė paskata ją pradėti yra 
šildymo kainos Lietuvoje, o didžiausias trukdis ją įgyvendinti - ne- 
pasitenkinimas renovacijos finansavimo mechanizmu. Nustatyta, kad 
daugiabučių namų savininkų bendrijos ir pastatus administruojančios 
įmonės yra labai panašios reikšmės ir pajėgumo būsto politikos vei- 
kėjos. Analizė taip pat parodė, kad spaudoje ypač mažai apžvelgiama 
bendruomenių veikla ir jų vaidmuo būsto politikoje. 

3. Kokybinė turinio analizė atskleidė, kad tiek bendrijų, tiek 
pastatus administruojančių įmonių būsto valdymas dažniausiai kriti- 
kuojamas ir vertinamas neigiamai. Dauguma rastų straipsnių nagrinė- 
jo bendrijų ir pastatus administruojančių įmonių trūkumus, padary- 
tas klaidas, o ne jų pranašumus ir veiklos laimėjimus. 

4. Žiniasklaidos analizė parodė du bendruomeninių organiza- 
cijų (BO) veiklos trukdžius: biurokratizmą, valdžios abejingumą pi- 
lietinėms iniciatyvoms ir gyventojų tarpusavio nesutarimus. Taip pat 
nustatyta, jog BO vykdoma veikla yra per daug lokali, kad patrauktų 
didžiųjų informacinių šaltinių dėmesį, o bendruomeninių organiza- 
cijų kūrimo problemos arba apskritai išsamesnė jų veiklos ir galimy- 
bių analizė yra pateikiama tik moksliniuose darbuose. Didžioji dalis 
spausdinamų tekstų apie bendruomenes apima dvi sritis: bendradar- 
biavimą su valdžia ir konfrontavimą su ja. Bendradarbiavimas pasi- 
reiškia finansuojant BO veiklą, plėtojant bendras veiklas, išreiškiant 
padėką už nuveiktus darbus ir užmezgant dialogą su gyventojais per 
seniūnaičio ir seniūno pareigybes. Piliečių konfrontacija su valdžia 
kyla dėl gyventojams nepriimtinos miesto plėtros: nelegalių ir aplin- 
kosaugos reikalavimus pažeidžiančių statybų, neteisėtai privatizuoja- 
mų sklypų bei namų, neparankių infrastruktūros pakitimų arba lau- 
kiamų reformų neįgyvendinimo. 

5. Spaudoje daugiabučių namų renovacija pateikiama kaip su- 
dėtingas procesas, kuriam įgyvendinti reikia daug pastangų ir kantry- 
bės. Dažniausiai aprašomos kliūtys, trukdančios vykdyti daugiabučių 
atnaujinimo ir modernizavimo darbus Lietuvoje. 

5 SKYRIUS 


Daugiabučių namų bendrijų kūrimasis, 
veikla ir problemos: 


Vilniaus ir Kauno atvejai“? 


Įvadas 


Tinkamai valdomas ir prižiūrimas būstas - svarbus būsto politikos 
uždavinys. Daugiabučių gyvenamųjų namų priežiūros ir valdymo problema 
aktuali daugumai Lietuvos gyventojų, kadangi daugiau negu pusė jų gyvena 
tokiuose namuose. 2001 m. gyventojų surašymo duomenimis, miestuose 79,0 
proc. gyventojų gyveno daugiabučių namų butuose (Statistikos departamen- 
tas, 2003). Tačiau šis tyrimas parodė, kad tik 16 proc. Lietuvos daugiabučių 
gyventojų yra susibūrę į bendrijas, o pastaruoju metu naujų bendrijų kūrima- 
sis gerokai sulėtėjo. 

Daugiabučių namų savininkų bendrijų (DNSB) analizei nemažai dėme- 
sio skiriama užsienio mokslinėje literatūroje (Mullins, Moore, 2013; McKee, 
2012). Dažnai jos nagrinėjamos kaip neatsiejama pastatų valdymo dalis (Vi- 
lutienė, 2004). Tačiau Lietuvoje nėra išsamių mokslinių tyrimų DNSB tema, 
trūksta visuminio, tarpdisciplininio požiūrio į šį fenomeną. Yra pavienių 
mokslo darbų, susijusių su einamosiomis ekonominėmis, pastatų valdymo ir 
inžinerinėmis problemomis (Alchimovienė et al., 2011; Vilutienė, 2004; Mali- 
nauskas el al., 2001), tyrimai atlikti LR Aplinkos ministerijos užsakymu. Dau- 
giabučių namų valdymo formų, tarp jų ir DNSB, analizei ir lyginamiesiems 
tyrimams mokslininkai skiria nepakankamai dėmesio. Autoriams yra žinoma 
Natalijos Lepkovos (2012) knyga. Joje analizuojant pastatų ūkio valdymo bei 
architektūros klausimus nagrinėjamas daugiabučių gyvenamųjų namų valdy- 
mas Lietuvoje, Estijoje, Latvijoje ir Rusijoje, šalys lyginamos su Lietuvos dau- 
giabučių valdymo formomis, taip pat nagrinėjamas Rusijos būsto valdymas. 
Skaidrė Keparutytė (2013) analizavo daugiabučių namų bendrijų veiklą Vil- 
niaus mieste. Jos tyrimas rodo, kad įsisteigusios bendrijos vykdo namo prie- 
žiūrą bei dalinę renovaciją, tačiau dauguma gyventojų vengia atsakomybės už 
bendros nuosavybės priežiūrą ir nepakankamai supranta su būsto administra- 
vimu susijusių problemų svarbą. Janis Kursis (2000) (percituota iš Vilutienė, 
2004:17), nagrinėdamas būsto privatizavimo procesą Baltijos šalyse, tyrinėjo 
butų savininkų bendrijų steigimo problemas, išryškino butų savininkų inici- 
atyvos prisiimti atsakomybę už būsto valdymą stoką ir rekomendavo plėtoti 


“ Penktą skyrių parašė Jolanta Aidukaitė ir Anna Lipnevič. 


valstybės paramą būsto finansavimui, steigti butų savininkų bendrijas. Nepai- 
sant kelių minėtų tyrimų, Lietuvoje DNS bendrijos iš esmės nėra analizuotos 
iš mikro- ir mezosociologinės perspektyvos. Lietuvos mokslinėje literatūroje 
taip pat nėra išsamių darbų apie DNS bendrijų kūrimąsi, jų ir jas sudarančių 
narių problemas. 

Daugiabučių namų priežiūros ir administravimo problema Lietuvoje 
tapo aktuali tik XX amžiuje. Masinės daugiabučių namų statybos prasidėjo tik 
sovietmečiu (Vanagas, 2012), tačiau DNS bendrijos pradėjo kurtis tik atkūrus 
nepriklausomybę. Sovietiniais laikais veikė vadinamieji kooperatyvai, kuriuos 
galima laikyti DNS bendrijų pirmtakais. 

Šio skyriaus tikslas — atskleisti DNS bendrijų kūrimosi Lietuvoje raidą 
ir išryškinti svarbiausias su DNS bendrijomis susijusias problemas. Skyriuje 
analizuojami ne tik antriniai (mokslinės literatūros, teisės aktų, statistiniai 
duomenys), bet ir pirminiai duomenys. Pirminius duomenis sudaro anketi- 
nių apklausų, atliktų su daugiabučių namų bendrijų pirmininkais, rezultatai. 
Analizuojami ir kokybinio tyrimo duomenys: pusiau struktūruoti interviu su 
bendrijų pirmininkais (plačiau šie duomenys (anketinės apklausos ir interviu 
aprašyti šios knygos Pratarmėje ir 1, 2, 3 prieduose). Pirmoje šio skyriaus da- 
lyje pateikiama DNS bendrijų koncepcijų apžvalga, antroje dalyje - kiekybinio 
ir kokybinio tyrimų duomenų analizės rezultatai. 


Daugiabučių namų savininkų bendrijų koncepcijos 


Iš vienos pusės, būstas yra vienas pamatinių žmogaus poreikių, iš kitos - 
jis nulemia ne tik fiziologinių, bet ir socialinių poreikių tenkinimo sąlygas. 
Du daugiabučiai namai““, pastatyti vienu metu to paties statytojo, su tokiomis 
pačiomis medžiagomis, vienodai atrodantys, gali suteikti skirtingas darnaus 
gyvenimo sąlygas (Nielsen el al., 2012). 

Žodis bendrija Terminų žodyne (2011) apibrėžiamas kaip kokio nors 
bendro tikslo siekiantis žmonių susivienijimas, draugija arba grupė. Lietu- 
vos Respublikos teisinėje sistemoje šis žodis nurodo juridinio asmens teisinę 
formą. Daugiabučių namų savininkų bendrija - viena iš daugiabučių namų 
valdymo formų. Nuo 2012 m. liepos 1 d. įstatyme (1995 m. įstatymo pakei- 
timo įstatymas) apibrėžiama, kad daugiabučių gyvenamųjų namų savininkų 
bendrija (toliau - DNS bendrija) yra pelno nesiekiantis juridinis asmuo, kuris 
steigiamas naudoti, valdyti ir prižiūrėti bendrosios dalinės nuosavybės teisės 
objektus arba juos sukurti bendrijos narių poreikiams, arba kitiems bendrie- 
siems poreikiams tenkinti. Bendrijos steigėjai yra butų ir kitų namo patalpų sa- 
vininkai. DNS bendrijų įstatyme (1995) numatyta, kad pagrindinis tokios ben- 
drijos tikslas yra bendrosios nuosavybės valdymas ir priežiūra. Nuo 2012 m. 


“ „Daugiabutis namas - trijų ir daugiau butų gyvenamasis namas. Daugiabučiame name gali 
būti ir negyvenamųjų patalpų - prekybos, administracinės, viešojo maitinimo ir kitos“ (Lie- 
tuvos Respublikos Vyriausybė, 1995). 

jau nurodoma, kad jos gali būti kuriamos ir kitiems bendriesiems DNS porei- 
kiams tenkinti (plačiau apie tai skaitykite antrame šios knygos skyriuje). 

Mokslinėje literatūroje yra pabrėžiama takoskyra tarp bendrijos ir ben- 
druomenės (Leliūgienė, Sadauskas, 2011; Budvydis, 1994; Lietuvos Respubli- 
kos socialinės apsaugos ir darbo ministerija, 2011): bendrija - teritorija su joje 
gyvenančiais žmonėmis ir jų tarpusavio ryšiais, o bendruomenė susiformuoja, 
skatinama aiškaus konkretaus intereso (apie bendruomenes plačiau skaitykite 
šios knygos septintame ir aštuntame skyriuose). Bendrijai būdinga tiesioginė 
socialinė sąveika (Leonavičius, Ozolinčiūtė, 2008). Nepaisant visų skirtumų 
tarp bendrijos ir bendruomenės, yra nemažai bendrų dalykų. Visų pirma šios 
sąvokos yra sinonimiškos. Antra, Georgeo Hillerio (1955) daugelyje bendruo- 
menės apibrėžimų kaip pagrindas išskirti pagrindiniai bendruomenės požy- 
miai - socialinė sąveika, gyvenamoji teritorija ir bendras ryšys - yra būdingi 
ir bendrijai. 


16 lentelė. DNS bendrijų tipologijos 


Eil. nr. | Kriterijus 


Tipai 


1. Dydis Didelės, vidutinės, mažos 

2, Apimtis Kelių namų, vieno namo, laiptinės 
3. Vietovės Miesto ir kaimo 

4. Funkcionalumas Funkcionalios ir nefunkcionalios 
5, Vidaus santykiai Stiprios ir silpnos 

6. Išorės santykiai Atviros ir uždaros 


Namo statybos metai arba laikotarpis 


Senos arba naujos statybos namo; sovietinių laikų arba nepriklausomybės; 


tam tikrų metų 


DNS bendrijų narių bruožai 


Vyraujančio vyresnio, vidutinio arba jaunesnio amžiaus namo savininkų 
bendrijos 


Įkūrimo tikslai 


Renovacija, nepasitenkinimo administratoriaus teikiamomis paslaugomis 
bei jų kainomis ir kt. 


Iniciatyva būsto politikos srityje 


Aktyvios arba pasyvios 


Šaltinis: sudaryta autorių. 


Nors teigiama, kad bendrijai labiau negu bendruomenei būdingas te- 
ritorinis aspektas, tačiau toje pačioje teritorijoje (šiuo atveju daugiabučiame 
name) žmones susijungti į DNS bendriją gali paskatinti konkretus interesas, 
pvz., namo renovacija, siekis daryti įtaką būsto politikos srityje ir pan. Tai- 
gi, bendrija gali būti vadinama namo bendruomene. DNS bendrijos gali būti 
priskirtos kelių tipų bendruomenėms: kaimynystės bendruomenėms, interesų 


ir veiklos bendruomenėms, funkcionalioms arba nefunkcionalioms bendruo- 
menėms ir kt. Kai kurios DNS bendrijos turi ir virtualiosios bendruomenės 
bruožų, kadangi dalis jų narių dalijasi informacija ir žiniomis, tariasi įvairiais 
klausimais, sprendžia problemas ir virtualiojoje erdvėje. Kai kuriuos bendruo- 
menių tipologizavimo kriterijus galima pritaikyti ir bendrijas skirstant į tipus 
(žr. 16 lentelę). 

DNS bendrijos yra ne tik organizacijų sociologijos (angl. sociology of 
organizations), bet ir kitų socialinių mokslų disciplinų (ekonomikos, polito- 
logijos, psichologijos, vadybos ir organizacijos komunikacijos) tyrimų objek- 
tas. Be to, įvairius bendrijų klausimus analizuoja ir kiti mokslai. Sociologija 
organizacijas, tarp jų ir bendrijas, nagrinėja pirmiausia institucijų požiūriu. 
Šiuo požiūriu organizacija yra vertinama kaip kryptinga struktūra tam tikra- 
me socialiniame kontekste. Šia prasme DNS bendriją galima analizuoti kaip 
tam tikrų elementų nusistovėjusią tvarką (Herberto Spencerio organicistinė 
socialinės struktūros koncepcija), arba kaip konfliktą tarp bendriją sudarančių 
narių (Karlo Marxo konfliktinė socialinės struktūros koncepcija), arba nagri- 
nėti derinant įvairių tradicijų komponentus. Organizacija yra aplinka, kurioje 
vyksta socialinis (visuomeninis) gyvenimas. Pasak Roy Bhaskaro (percituota 
iš Jonavičius, 2009: 45), ši aplinka sudaryta iš skirtingų tarpusavyje susijusių 
dimensijų: materialiosios dimensijos (ištekliai, fiziniai atributai ir t. t.); inter- 
intrasubjektyvios dimensijos (taisyklės, normos, įsitikinimai, institucijos ir t. 
t.); socialinių santykių (klasės, tapatybė ir t. t.); veikėjų subjektyvumo (subjek- 
tiškumas, tapatybė ir t. t.). 

Bendrija, kaip ir kitos organizacijos, turi vidinių ir išorinių problemų. 
Kad bendrijos veikla būtų sėkminga, bendrijos pirmininkas turi laikytis moty- 
vavimo principų. Apgalvotai paveikus žmones galima pasiekti tam tikrų tikslų 
(Dubauskas, 2006). Kalbant apie bendrijas, tikslas gali būti, pavyzdžiui, namo 
renovacija. Spręsdami vienokius arba kitokius klausimus, siekdami tam tikrų 
tikslų, DNS nariai sąveikauja tiek viduje, tiek su išore. 

Kaip kūrėsi DNS bendrijos Lietuvoje per du Lietuvos nepriklausomybės 
dešimtmečius, padės atskleisti statistinių duomenų analizė. 


DNS bendrijų kūrimasis 1990-2012 m. 
ir jų pasiskirstymas Lietuvoje 


Lietuvos būsto strategijoje (2004) numatyto vieno iš prioritetų - skatinti 
daugiabučių namų savininkų (toliau - DNS) bendrijų steigimą ir veiklą - kol 
kas nėra kryptingai siekiama. Tačiau galimybė patiems būsto savininkams da- 
ryti didesnę įtaką gerinant būsto priežiūros ir administravimo paslaugų ko- 
kybę yra svarus argumentas DNS bendrijoms steigti. Tiems daugiabučiams 
namams, kurių gyventojai nesteigia namo savininkų bendrijos ir nesudaro 
jungtinės veiklos sutarties, savivaldybė yra įpareigota skirti pastato bendrojo 
naudojimo objektus administruojančias įmones. 

Nuo Lietuvos nepriklausomybės atgavimo iki 2012 m. pabaigos iš viso 
Lietuvoje įkurtos 6 255 DNS bendrijos. Sparčiausiai DNS bendrijos kūrėsi iki 
2002 m. (žr. 7 pav.), o nuo 2007 m. šio reiškinio tempai labai sulėtėjo. Jų spar- 
tesnį kūrimąsi tam tikrais etapais skatino vis kitokios priežastys. Galima išskir- 
ti keturis DNS bendrijų bumus: 

1. 1993 ir 1994 m. - įkurta atitinkamai 186 ir 138 vnt. 
2. 1995 ir 1996 m. - įkurta atitinkamai 704 ir 688 vnt. 
3. 1999 m. - įkurta 770 vnt. 
4.2002 m. - įkurta 654 vnt. 

Pirmuoju laikotarpiu gyvenamųjų namų statybos kooperatyvai buvo re- 
organizuojami į bendrijas pagal LRV nutarimą (1993), kuris iš dalies pakeitė 
Lietuvos Ministrų Tarybos nutarimą (1983). Tame pačiame nutarime buvo nu- 
matyta galimybė steigti gyvenamojo namo eksploatavimo bendrijas, patvirtin- 
ti gyvenamojo namo statybos bendrijos ir gyvenamojo namo eksploatavimo 
bendrijos pavyzdiniai įstatai. Tačiau minėtas dokumentas bendrijų kūrimąsi 
tik išjudino - iki 1995 m. buvo įkurtos vos 359 DNS bendrijos. 


Ža 22550 
2004 1925.0 El Naujų DNSB 
skaičius 
1 ži 
1 Lė i 
Lidiki *54,0 
Ši 
a5 
[|| [————| 


iki 1942 1984-1987 1804-2002 2003-2007 2iMš-2012 


7 pav. DNS bendrijų kūrimasis Lietuvoje 1990-2012 m. 
Šaltinis: VĮ Registrų centras, 2012. 


Antruoju laikotarpiu DNS bendrijų kūrimąsi nulėmė aiškesnės DNS 
bendrijų teisinės bazės sukūrimas (1995 m. priimtas DNS bendrijų įstatymas). 
Šis teisės aktas sulaukė masinio tiek gyventojų, tiek žiniasklaidos susidomėji- 
mo, tačiau DNS bendrijų kūrimasis sparčiau vyko tik pirmais dvejais metais. 
Po 1996 m. šis procesas „sulėtėjo“ daugiau kaip tris kartus (susikurdavo tik 
apie 200 bendrijų per metus). 

Trečiuoju atveju - 1999 m. įregistruotas rekordinis DNS bendrijų skai- 


čius per visą nepriklausomybės gyvavimą. Viena iš priežasčių galėjo būti LR 
Konstitucinio Teismo nutarimas, tiksliau išaiškinantis DNS bendrijų įstatymo 
įgyvendinimo tvarką, o tiksliau - namo perdavimo bendrijai tvarką. 1999 m. 
padidėjusį įkurtų bendrijų skaičių gana sunku interpretuoti. Šie metai sutampa 
su Rusijoje vykusia ekonomikos krize, kuri atsiliepė ir Lietuvai. Galbūt žmonės 
būrėsi į bendrijas tikėdamiesi, kad tai gali padėti jiems sumažinti išlaidas, susi- 
jusias su būsto šildymu ir kitais komunaliniais mokesčiais (Aidukaite, 2013b). 

Ketvirtas DNS bendrijų steigimo bumas buvo 2002 metais. Pagrindinė 
to priežastis, kaip ir kitais atvejais, buvo naujovė teisinėje bazėje. Tai daugiabu- 
čių namų patalpų savininkų (bendrasavininkių) bendrosios nuosavybės admi- 
nistravimo pavyzdinių nuostatų patvirtinimas (2001). Šiuo atveju spartesnį 
steigimąsi galėjo nulemti daugiabučio namo rekonstrukcijos ir jos proceso 
aiškesnė koncepcija. 

Kitas dalykas, turėjęs nemenką įtaką šiam procesui, - 2001 m. liepos 1 d. 
įsigaliojęs dabartinis LR civilinis kodeksas. Šio kodekso 4.84 straipsniu savi- 
valdybės įpareigotos skirti daugiabučio namo bendrojo naudojimo objektų 
administratorių. 

Dar vienas dalykas, paskatinęs dalį senesnių namų susiburti į bendrijas, - 
namo renovacijos poreikis. Daugiabučių renovacija - valstybės skatinamas ir 
(arba) dėl privačių iniciatyvų vykstantis senos statybos daugiabučių namų at- 
naujinimo procesas. Pastatų modernizacija - sprendimas siekiant didinti ko- 
kybiško būsto fondą - pagerinti pastato estetinę raišką, jo vertę ir gyvenimo 
kokybę jame, sumažinti šildymo išlaidas (Lakštauskienė e! al., 2012). Lietuvos 
būsto strategijoje (2004) numatytas vienas iš tikslų ir prioritetinių krypčių - 
užtikrinti efektyvų esamo būsto atnaujinimą ir modernizavimą, iki 2020 m. 
modernizuoti pagal ekonominio pagrįstumo principą eksploatuojamus dau- 
giabučius namus. 

2012 m. duomenimis, 91,4 proc. visų daugiabučių namų yra pastatyti iki 
1991 m. (žr. 17 lentelę) ir atitinka daugiabučių namų atnaujinimo programos 
reikalavimus. Juose gyvena daugiau kaip 80 proc. visų daugiabučiuose gyve- 
nančių šalies gyventojų (BUPA, 2010). 


17 lentelė. Daugiabučiai namai pagal statybos metus (2012-01-01) 


Iki 1940 m. 1941-1960 m. 1961-1990 m. Nuo 1991 m. Išviso 
Vnt. 10311 3750 20118 3200 37379 
Proc. 276 10,0 53,8 86 100,0 


Šaltinis: Nacionalinės žemės tarnyba, 2012. 


Skubiai modernizuotinų namų sąrašuose (www.am.lt, 2013 m. kovo 
mėnuo) yra 2 127 daugiabučiai namai. Svarbu pažymėti, kad renovuotinuose 

namuose dažnai didelė dalis gyventojų yra vyresnio amžiaus arba pensininkai. 
Tokių namų bendrijų vadovybei reikia įdėti daugiau pastangų siekiant išaiš- 
kinti tam tikrus klausimus arba įtikinti gyventojus atlikti vieną arba kitą veiks- 
mą bendrosios nuosavybės labui. Maža to, dažnai beveik neįmanoma rinkti 
papildomas finansines lėšas. 

2013 m. sausio mėnesį priimtos Valstybės paramos būstui įsigyti arba 
išsinuomoti ir daugiabučiams namams atnaujinti (modernizuoti) įstatymo pa- 
taisos, leidžiančios būsto renovacijos paskolą imti ne gyventojui, o savivaldy- 
bės vardu, nebereikės kurti bendrijos. Tą pačią dieną patvirtintas Šilumos ūkio 
įstatymo pakeitimas, savivaldybėms suteikęs teisę atrinkti namus, kurie turi 
būti renovuojami. Šie žingsniai turėtų išjudinti renovaciją, tačiau DNS bendri- 
jų steigimas gali visai sustoti. 

Nors tam tikrais laikotarpiais DNS bendrijos kūrėsi sparčiau, tačiau šio 
proceso negalima vadinti masiniu, kadangi bendrijos apėmė tik labai nedi- 
delę dalį daugiabučių namų. Šiuo metu Lietuvoje į DNS bendrijas susibūrusi 
tik nedidelė dalis visų šalies daugiabučių namų. Pavyzdžiui, Vilniuje yra 1 147 
registruotos DNS bendrijos. Tačiau tik 16 proc. iš jų yra aktyvios. Interviu su 
Respublikinių būsto valdymo ir priežiūros rūmų pirmininku atskleidė, kad 
apie 80 proc. Vilniaus namų administruoja savivaldybės paskirti administra- 
toriai ir tik 20 proc. priklauso DNS bendrijoms. 

Lietuvoje esančias DNS bendrijas galima suskirstyti į tipus pagal įvai- 
rius kriterijus. Pagal vietovės kriterijų Lietuvoje vyrauja miesto DNS bendrijos, 
kadangi gerokai didesnė daugiabučių namų dalis yra būtent miestuose. Tikėti- 
na, kad seno tipo daugiabučių namų bendrijos neretai kuriasi namo renovaci- 
jos tikslais. Naujos statybos daugiabučių namų bendrijų įkūrimo tikslas tikrai 
nėra pastato renovacija. Greičiausiai tikslas - efektyviai valdyti ir prižiūrėti 
bendrąją ir dalinę nuosavybę. Pagal apimties kriterijų tikėtina, kad Lietuvoje 
vyrauja vieno namo DNS bendrijos, nors įstatymas (1995) numato galimybę 
kurti vienos laiptinės arba kelių namų DNS bendrijas. Kelių namų bendrija 
steigiama tuo atveju, jeigu neįmanoma šių namų naudoti atskirai. Jeigu yra 
galimybė atskirai naudoti daugiabučio namo korpusą arba sekciją, tuomet gali 
būti steigiama atskira jų bendrija. 


18 lentelė. Daugiausia DNS bendrijų turinčios savivaldybės (2012-01-01) 


Savivaldybė Daugiabučiai DNSB Proc. nuo daugiabučių 
Vilniaus m. sav. 6620 968 14,62 
Kauno m. sav. 4547 727 15,99 
Panevėžio m. sav. |866 649 74,94 
Šiaulių m. sav. 1098 495 45,08 
Alytaus m. sav. 591 429 72,59 


Savivaldybė Daugiabučiai DNSB Proc. nuo daugiabučių 
Klaipėdos m. sav. | 1921 368 19,16 
Kėdainių r. sav. 679 202 29,75 
Kauno r. sav. 749 196 26,17 
Marijampolės sav. |607 186 30,64 
Biržų r. sav. 268 111 41,42 
Išviso Lietuvoje: |37379 6130 16,40 


Šaltinis: VĮ Registrų centras, 2012; Nacionalinės žemės tarnyba, 2012. 


Pagal absoliutų DNS bendrijų skaičių pirmauja Lietuvos didmiesčių sa- 
vivaldybės (žr. 18 lentelę). 

Kaip atrodė bendrijų pasiskirstymas savivaldybėse 2012 m. pradžioje, 
gerai matyti 8 pav. 


8 pav. DNS bendrijų tankumo (DNS bendrijų ir daugiabučių namų skaičiaus procentinis santy- 
kis Lietuvos savivaldybėse) žemėlapis, 2012 m. 
Šaltinis: sudaryta autorių. 


Šiame pav. aiškiai matyti, kad Lietuvos DNS bendrijų žemėlapis yra gana 
tuščias. Svarbu pastebėti, kad lygiai pusėje Lietuvos savivaldybių DNS ben- 
drijas turi mažiau negu 10 proc. daugiabučių namų. Dviejuose didžiausiuose 
miestuose - Vilniuje ir Kaune - tik apie 15 proc. daugiabučių namų turi ben- 

drijas. Tik Panevėžio mieste trys iš keturių daugiabučių namų turi bendriją. 

Kaip veikiančiose DNS bendrijose vyksta veikla, sprendžiami vienokie 
arba kitokie klausimai, priklauso ne tik nuo bendrijų administracijos, bet ir 
nuo pačios bendrijos narių struktūros tam tikrų bruožų (amžiaus, išsilavini- 
mo, informuotumo ir kt.). Toliau šiame darbe pateiksime kiekybinio ir ko- 
kybinio tyrimų duomenų analizę, padėsiančią išryškinti svarbiausias su DNS 
bendrijomis susijusias problemas, atskleisti bendrijų kūrimosi sunkumus bei 
jų laimėjimus. 


Vilniaus ir Kauno daugiabučių namų bendrijų 
anketinių apklausų rezultatai 


Priežastys, skatinančios gyventojus kurti bendrijas 


Šiame poskyryje analizuosime daugiabučių namų bendrijų anketinių 
apklausų, atliktų 2013 m. Vilniaus ir Kauno miestuose, rezultatus. Tai unikalus 
tyrimas, kurio rezultatai pristatomi pirmą kartą šioje knygoje. Anketinių ap- 
klausų tikslas buvo ištirti daugiabučių namų bendrijų kūrimosi priežastis, jų 
veiklą bei priemones, kuriomis jos siekia savo tikslų. 

Tyrimas atskleidė, kad svarbiausia daugiabučių namų bendrijų įkūrimo 
priežastis - tai „noras patiems tvarkyti savo reikalus“. Abiejuose miestuose šį 
atsakymą pasirinko daugiau kaip 60 proc. bendrijų pirmininkų (žr. 19 lente- 
lę). Kita svarbi priežastis — tai „bendrijos įkūrimas bendrovės / kooperatyvo 
pagrindu“. Vilniuje net 37 proc. bendrijų pirmininkų nurodė minėtą priežastį, 
o Kaune - beveik 36 proc. Nestebina, kad kuriasi tų daugiabučių namų ben- 
drijos, kurių gyventojai nori savarankiškai tvarkytis. Pirmosios bendrijos, kaip 
atskleidė šios knygos antras skyrius, steigėsi kooperatyvų perorganizavimo 
pagrindu, ir tik vėliau pradėjo steigtis kitų daugiabučių namų bendrijos. Be 
šių dviejų pagrindinių priežasčių, paskatinusių steigti bendriją, dominuoja ir 
trečia priežastis - „noras pagerinti gyvenamąją aplinką (infrastruktūrą, žaidi- 
mų aikšteles, gatvių ir kiemų apšvietimą, užtikrinti saugumą)“. Ją pažymėjo 
šiek tiek daugiau kaip 22 proc. abiejų miestų bendrijų pirmininkų. Stebina, 
kad priežastis - „noras sumažinti vis didėjančią šilumos kainą“ - nėra pati 
svarbiausia įkuriant bendriją: 18 proc. Vilniaus bendrijų pirmininkų ir tik 12,9 
proc. Kauno bendrijų pirmininkų pažymėjo, kad ši priežastis yra svarbi. Lietu- 
voje šildymo kainos yra labai didelės, vienos iš didžiausių Europoje, ir dauge- 
liui mažas pajamas gaunančių šeimų jos yra nepakeliamos. Tyrimo rezultatai 
liudija, kad gyventojai netiki, jog bendrijos įkūrimas gali reikšmingai prisidėti 
prie šilumos kainos sumažinimo. 

Priežastis - „noras atlikti dalinę renovaciją (suremontuoti namo laipti- 
nę, stogą, kitas bendrąsias patalpas ir pan.)“ - yra svarbesnė Vilniaus miesto 
gyventojams negu Kauno. Šiek tiek daugiau kaip 13 proc. Vilniaus respondentų 


pasirinko šią priežastį, o Kaune ją pasirinko tik 11,4 proc. respondentų. Kitaip 
negu Vilniuje, Kaune beveik 13 proc. respondentų teigė, kad viena iš priežas- 
čių, paskatinusių įkurti bendriją, buvo „savivaldybės pasyvumas sprendžiant 
būsto politikos klausimus (neprižiūrima aplinka, neasfaltuojamos gatvės, ne- 
renovuojami namai)“. Tą pačią priežastį nurodė tik 9,7 proc. vilniečių. Nema- 
ža dalis respondentų įvardijo „kitas priežastis“, paskatinusias įkurti bendriją. 
Tarp jų vyravo nepasitenkinimas savivaldybės paskirto administratoriaus 
darbu, noras sutaupyti pinigų ir sumažinti namo administravimo mokesčius. 
Įdomu tai, kad vienas pirmininkas minėjo nuomojamų butų problemą, kuri 
susidarė dėl didelės emigracijos, todėl buvo sunku surinkti 51 proc. balsų ben- 
drijai įsteigti. Bendrija buvo įkurta kaip atstovaujamasis organas norint grei- 
čiau priimti sprendimus. 


19 lentelė. Respondentų atsakymų į klausimą „Kokios priežastys paskatino įkurti Jūsų bendri- 
ją?“ pasiskirstymas Vilniaus ir Kauno miestuose, proc. 


Teiginys Teiginio vertinimas Teiginio vertinimas 
Vilniaus m. N 154 Kauno m. N70 
Taip, proc. | Ne, proc. Taip, proc. | Ne, proc. 
Noras sumažinti vis didėjančią šilumos kainą 18,2 818 12,9 871 
Noras atlikti visišką namo renovaciją 97 903 10,0 90,0 
Noras atlikti dalinę renovaciją (suremontuoti namo laiptinę, 18,2 818 114 88,6 


stogą, kitas bendrąsias patalpas ir pan.) 


Noras patiems tvarkyti savo namo reikalus 60,4 396 614 38,6 
Noras pagerinti gyvenamąją aplinką (infrastruktūrą, žaidimų | 22,1 779 229 TA 
aikšteles, gatvių ir kiemų apšvietimą, užtikrinti saugumą) 

Noras apsiginti nuo nelegalių statybų kaimynystėje 78 92,2 0 100 
Savivaldybės vykdoma bendrijų kūrimosi skatinimo politika 3,9 96,1 14 98,6 
Savivaldybės pasyvumas sprendžiant būsto politikos 97 903 12,9 871 


klausimus (neprižiūrima aplinka, neasfaltuojamos gatvės, 
nerenovuojami namai) 


Iškilę nesutarimai tarp kaimynų 13 987 43 957 
Bendrija jau buvo sukurta statybos bendrovės / kooperatyvo 37,0 63,0 357 643 
Kita 188 81,2 171 82,0 


Kitos paminėtos priežastys: reikėjo ginti namo interesus teisme dėl bro- 
ko, kurį padarė namo statytojai; reikėjo apsiginti nuo benamių palėpėje; reikė- 
jo įteisinti namo nuosavybę - rūsio patalpas; noras įvesti autonominį šildymą; 
noras kontroliuoti pinigų naudojimą. Akivaizdu, kad įsteigiant bendriją sie- 
kiama išspręsti problemas, kurias sunku kontroliuoti neįregistravus bendrijos. 

Įdomu, kad tik 10 proc. Vilniaus ir Kauno bendrijų pirmininkų kaip 

bendrijos įsteigimo priežastį nurodė norą atlikti visišką renovaciją. Apie re- 
novacijos nepopuliarumą liudija ir kiti klausimai (plačiau šeštame šios knygos 
skyriuje). 

Statistiškai reikšmingų skirtumų tarp Vilniaus ir Kauno bendrijų pirmi- 
ninkų atsakymų į klausimą „Kokios priežastys paskatino įkurti Jūsų bendri- 
ją?“ nerasta. Pritaikę Chi kvadrato kriterijų, visais atvejais gavome: a = 0,05, 
p Z 0,05. Išimtį sudaro tik teiginio vertinimas „noras apsiginti nuo nelegalių 
statybų kaimynystėje“, kurį pasirinko beveik 8 proc. Vilniaus bendrijų pirmi- 
ninkų, o Kaune šio teiginio nepažymėjo nė vienas respondentas. Vilnius in- 
vestuotojams atrodo gerokai patrauklesnis negu Kaunas. Tyrimai liudija, kad 
Vilniuje atlyginimai didesni ir yra daugiau darbo vietų, čia susitelkusi politinė 
ir vykdomoji valdžia (žr. Lietuvos statistikos departamentas, 2011; Pichler- 
Milanovich, 1997), - atsiranda ir daugiau su statybomis susijusių problemų, 
kurių nepageidauga Vilniaus gyventojai. Neseniai atliktas tyrimas (Aidukaitė, 
2013c) parodė, kad Vilniaus bendruomeninėms organizacijoms gana dažnai 
tenka mobilizuotis kovojant su nelegaliomis statybomis jų kaimynystėje arba 
siekiant išsaugoti žaliąsias Vilniaus zonas. 


Priežastys, trukdančios kurti bendrijas 


Kaip ir buvo tikėtasi, pagrindinė priežastis, kodėl bendrijos vangiai ku- 
riamos, yra „gyventojų pasyvumas“ (žr. 20 lentelę). Net 44 proc. Kauno res- 
pondentų ir 36 proc. Vilniaus kaip pirmą ir pagrindinę priežastį, trukdančią 
įkurti bendriją, nurodė „gyventojų pasyvumą“. Nors pritaikius Chi kvadrato 
kriterijų paaiškėjo, kad statistiškai yra daugiau vilniečių, pasirinkusių šį tei- 
ginį, negu kauniečių (a = 0,05, p = 0,03). Antra pagal svarbą priežastis yra 
„gyventojų abejingumas juos supančiai aplinkai“, kurią pasirinko beveik 25 
proc. Vilniaus respondentų ir 21 proc. - Kauno. „Pilietinio sąmoningumo trū- 
kumas“ pasirodė svarbesnis vilniečiams, nors skirtumai tarp Vilniaus ir Kauno 
atsakymų nėra labai dideli, bet jie statistiškai reikšmingi (a = 0,05, p = 0,03). 

Įdomu tai, kad priežastys, aiškinančios gyventojų vangumą steigiant 
bendrijas (tokios kaip sovietinė praeitis, pajamų nelygybė), išryškėjusios atlie- 
kant pusiau struktūruotus interviu su bendrijų pirmininkais ir kitais eksper- 
tais, vykdant kiekybinį tyrimą pasirodė ne tokios nereikšmingos. Viena svar- 
biausių ir dažnai minimų priežasčių, kodėl pilietinė visuomenė yra silpna Rytų 
Europos šalyse, - tai sovietinė praeitis. Ji taip pat, kai kurių tyrėjų (Aidukaite, 
2013c; Pickvance, 2003; Žiliukaitė et al., 2006) nuomone, gali paaiškinti, kodėl 
pilietinės iniciatyvos būsto politikos srityje yra silpnos. 

Daugybė anksčiau atliktų tyrimų (Blom et al., 1996; Žiliukaitė et al., 
2006) kalba apie silpną pilietinę Lietuvos visuomenę, menką narystę įvairio- 
se visuomeninėse ir politinėse organizacijose bei mažą pasitikėjimą valstybės 
institucijomis ir vienas kitu. Pasak autorių (Žiliukaitė et al., 2006), Lietuvos 
visuomenė kenčia nuo „bejėgiškumo sindromo', t. y. gyventojai netiki, kad jų 


kolektyviniai veiksmai / veikla gali ką nors pakeisti visuomenėje. Dar blogiau 
- pilietinio dalyvavimo normos, kurios paskatintų arba palengvintų kolekty- 
vinius veiksmus, vis dar nesusiformavusios Lietuvoje. „Nedalyvavimas“ yra 
norma Lietuvoje, o pilietinis aktyvumas laikomas „nukrypimu“ (p. 277). Tokia 
situacija grindžiama sovietiniu palikimu, kartu ir vis stiprėjančios individu- 
alios, vartotojų kultūros įsigalėjimu, kai individams labiau rūpi jų asmeninė 
negu visuomenės gerovė. O visuomenės gerovė netapatinama su individualia 
gerove. Tokios tendencijos neabejotinai turi pasireikšti ir visuomenės mikro- 
ląstelės lygiu: steigiant daugiabučių namų savininkų bendrijas. Gyventojams 
rūpi jų asmeninė nuosavybė (butas), tačiau bendra nuosavybė (laiptinė, pas- 
tato būklė, kiemas) sulaukia mažai dėmesio. Kaip jau buvo minėta, sovieti- 
niais laikais būsto sektoriaus raida buvo sutelkta valstybės rankose ir valstybė 
buvo gyvenamojo būsto statytoja bei paskirstytoja (Tosics, 2005); valstybė rū- 
pinosi ir būsto eksploatacija bei priežiūra (Tsenkova, 2009), o tai suformavo 
požiūrį, kad ir toliau valstybė turi rūpintis daugiabučių bendrojo naudojimo 
patalpomis ir namo eksploatacija (Aidukaite, 2013b). Toks požiūris neskatina 
kurti bendrijų. Net 16 proc. Kauno bendrijų pirmininkų kaip pirmą svarbiau- 
sią priežastį, aiškinančią, kodėl Kauno bendrijos kuriasi vangiai, nurodė „so- 
vietinę patirtį, kai namo priežiūra rūpinosi valstybė“; o Vilniuje šią priežastį 
pasirinko tik 6 proc. respondentų. Šie skirtumai tarp Vilniaus ir Kauno yra 
statistiškai reikšmingi (a = 0,05, p = 0,009). 


20 lentelė. Respondentų atsakymų į klausimą „Kokios priežastys labiausiai trukdo kurti ben- 
drijas Jūsų mieste?“ pasiskirstymas, proc. Pasirinkusiųjų teiginį kaip pirmą ir antrą svarbiausią 
priežastį 


Teiginį pasirinkusiųjų dalis ir skaičius Vilniaus m. | Teiginį pasirinkusiųjų dalis ir skaičius Kauno m. 

S Pirma svarbiausia Antra svarbiausia Pirma svarbiausia Antra svarbiausia 

Teiginys e SAS ET R 
priežastis priežastis priežastis priežastis 
Proc. N Proc. N Proc. N Proc. N 

Šyvansojų 36,4 56 15,6 24 443 31 15,7 1 
pasyvumas 
Gyventojų 
abejingumas juos 65 10 247 38 71 5 214 15 
supančiai aplinkai 
Pilietinio 
sąmoningumo JA 11 84 13 29 2 86 6 
trūkumas 
mani 45 7 45 7 29 2 14 1 
susvetimėjimas 
Daugiabučiuose 
gyvena skirtingų 
interesų bei 78 12 52 8 43 3 29 2 
socialinių 
sluoksnių žmonių 

Teiginį pasirinkusiųjų dalis ir skaičius Vilniaus m. | Teiginį pasirinkusiųjų dalis ir skaičius Kauno m. 
sa Pirma svarbiausia Antra svarbiausia Pirma svarbiausia Antra svarbiausia 
Teiginys mos 2 Es enas 
priežastis priežastis priežastis priežastis 

Proc. N Proc. N Proc. N Proc. N 
Daugiabučiuose 
gyvena daug 
pensinio amžiaus 19 3 5,2 8 14 1 57 4 
žmonių, kurie yra 
pasyvūs 
Sovietinė 
pakirs Kalhamų 58 9 58 9 157 1 57 4 
priežiūra rūpinosi 
valstybė 
Didėjanti 
pajamų nelygybė 0,6 1 45 7 0 0 0 0 
Lietuvoje 
Per menka 
savivaldybės 
parama (lėšomis, 65 10 8,5 13 43 3 12,9 9 
informacija, 
patalpomis) 
Kita 67,5 27 12,5 5 647 1 118 2 


Kitos ekspertų, žiniasklaidoje ir kai kurių autorių (žr. Aidukaite, 2013b) 
minimos priežastys, tokios kaip pensinio amžiaus žmonių pasyvumas bei pa- 
jamų nelygybė, pasirodė ne tokios reikšmingos atlikus bendrijų pirmininkų 
anketines apklausas. Priežastys: „daugiabučiuose gyvena daug pensinio am- 
žiaus žmonių, kurie yra pasyvūs“, „daugiabučiuose gyvena skirtingų interesų 
bei socialinių sluoksnių žmonių“ arba „didėjanti pajamų nelygybė Lietuvoje“ 
- bendrijų pirmininkams pasirodė mažai arba visiškai nereikšmingos. Nors 
yra statistiškai reikšmingi skirtumai tarp Vilniaus ir Kauno respondentų atsa- 
kymų (a = 0,05, p = 0,01): nedidelei daliai vilniečių (5 proc.) pajamų nelygybė 
vis dėlto pasirodė svarbi priežastis, kodėl bendrijos vangiai kuriasi, o nė vienas 
Kauno respondentas nepaminėjo „didėjančios pajamų nelygybės“ tarp pirmo 
arba antro svarbumo priežasčių. 

Galima teigti, kad šios dažnai minimos priežastys (ekspertų ir žinias- 
klaidoje) nėra empiriškai pagrįstos. Nors pajamų nelygybė didėja Lietuvoje, 
vis dėlto dauguma gyventojų gauna panašias pajamas, o tie, kurie uždirba dau- 
giau, keliasi į naujos statybos namus. Todėl „gyventojų išsisluoksniavimas“ ir 
„pajamų nelygybė“ neturi įtakos bendrijų kūrimosi procesui. Bendrijų pirmi- 
ninkų apklausos taip pat „išsklaido“ mitą, kad daugiabučiuose gyvena daug 
pensinio amžiaus žmonių, kurie yra pasyvūs ir stabdo bendrijų steigimą. Nors, 
kaip atskleidžia šios knygos šeštas skyrius, pensininkų nemokumas yra mi- 
nimas kaip svarbus renovacijos procesą stabdantis veiksnys (apie tai plačiau 
skaitykite šeštame šios knygos skyriuje). 


Vis dėlto, analizuojant bendrijų apklausas, reikia nepamiršti, kad buvo 
apklausti bendrijų pirmininkai, sėkmingai įkūrę bendrijas, kurios iki šiol 
funkcionuoja. Todėl bendrijų pirmininkų apklausos atskleidžia priežastis, 
kurios buvo reikšmingos įkuriant jų bendriją. Kaip atskleidė Registrų centro 
ir Lietuvos statistikos departamento duomenų analizė, Lietuvoje tik 16 proc. 
daugiabučių namų yra valdomi bendrijų. Nepaisant to, šis tyrimas yra svarbus 
žingsnis į priekį bandant išsiaiškinti pilietinių iniciatyvų reikšmę būsto politi- 
kos srityje. 

Tarp kitų priežasčių, trukdančių įsteigti bendriją, respondentai gana 
dažnai minėjo šią priežastį: administratoriai trukdo įkurti bendriją (eina per 
butus ir agituoja, nepaleidžia), nėra suinteresuoti paleisti valdymą. Kitos pa- 
minėtos priežastys: atsakomybės baimė, bendrijai uždedama per didelė atsa- 
komybė - jeigu yra socialiai remtinų žmonių ir jie nemoka, tuomet bendrija 
turi išieškoti, t. y. mokėti jų skolas; ilgas dokumentacijos procesas; nuominin- 
kų ir savo būstą nuomojančių žmonių priešiškumas; jaunimo pasyvumas; tei- 
sinės kliūtys ir barjerai; nepalankūs įstatymai, pirmininkas turi turėti aukštąjį 
išsilavinimą; brangu įsteigti bendriją: reikia mokėti už notaro paslaugas ir re- 
gistracijos mokestį; niekas nenori būti pirmininku. 


Bendrijų veiklos rezultatai ir priemonės, kuriomis jos 
siekia savo tikslų 


Įsteigtos daugiabučių namų bendrijos aktyviai prisideda prie namo 
priežiūros ir renovacijos darbų. Ypač populiari dalinė namo renovacija (žr. 21 
lentelę). Tyrimas atskleidė, kad labai didelė abiejų miestų respondentų dalis 
pažymėjo, kad atliko dalinę renovaciją. Nors pritaikę Chi kvadrato kriterijų ga- 
vome, kad tarp kauniečių yra statistiškai reikšmingai daugiau (83 proc.) negu 
tarp vilniečių (71 proc.) (p = 0,04) dalinę namo renovaciją atlikusių gyventojų. 
Dalinės renovacijos populiarumą lemia gerokai mažesnės išlaidos, palyginti 
su visiška renovacija, ir darbų atlikimo eiliškumo pasirinkimas; biurokratinių 
trukdžių nebuvimas - tereikia visiems daugiabučio namo gyventojams sutikti 
su dalinės renovacijos darbais ir surinkti tam reikalingą pinigų sumą. Iš visų 
mūsų tyrime dalyvavusių bendrijų net 167 atliko įvairius renovacijos darbus, 
tarp jų buvo ir keletas atlikusiųjų visišką renovaciją. Visišką namo renovaciją 
atliko tik 13 Vilniaus bendrijų (7,6 proc.) ir tik 4 Kauno bendrijos (5,7 proc) 
(skirtumai statistiškai nereikšmingi, p > 0,05). Šie skaičiai nestebina, nors pas- 
taruoju metu renovacijos darbai intensyvėja ir jau buvo paskelbtas renovuo- 
tinų namų sąrašas, visiška namo renovacija vis dar lieka nepopuliari (plačiau 
apie tai skaitykite šeštame šios knygos skyriuje). 

Tarp populiarausių dalinės renovacijos darbų - namo laiptinės, stogo 
remontas, šilumos punkto atnaujinimas, langų pakeitimas. Nepopuliarūs re- 
novacijos darbai - šoninių namo sienų apšiltinimas ir radiatorių keitimas (žr. 
21 lentelę). Statistiškai reikšmingų skirtumų tarp Vilniaus ir Kauno, analizuo- 

jant dalinės renovacijos darbus, nerasta, išskyrus tai, kad statistiškai daugiau 
kauniečių pakeitė langus (p = 0,04). 


21 lentelė. Respondentų atsakymų į klausimą „Atlikta / atliekama dalinė namo renovacija (pa- 
žymėkite kokia)“ pasiskirstymas, proc. 


Respondentų atsakymai Respondentų atsakymai 
Vilniaus m. N110 Kauno m. N 68 

Telginys Taip Ne Taip Ne 
Proc. N Proc. N Proc. N Proc. N 
Pakeisti langai 427 47 573 63 58,8 40 41,2 28 
Pakeisti radiatoriai 10,0 11 90,0 99 5,9 4 941 64 
Pakeistas vamzdynas 291 32 919 78 42,6 29 574 39 
Pakeista elektros instaliacija 28,2 31 718 79 16,2 11 83,8 57 
Apšiltintos šoninės namo sienos 10,9 12 891 98 44 3 956 65 
Pakeistas namo stogas 60,0 66 40,0 44 618 42 38,2 26 
Atnaujintas šilumos punktas 58,2 64 418 46 588 40 412 28 
Suremontuota namo laiptinė 65,5 72 34,5 38 544 37 45,6 31 
Kita 45,5 50 54,5 60 38,2 18 61,8 50 


Daugiabučių namų bendrijos taip pat aktyviai rūpinasi gyvenamąja 
aplinka ir saugia kaimynyste (žr. 22 lentelę). Net 79 proc. Vilniaus bendrijų pi- 
mininkų ir 81 proc. Kauno pažymėjo, kad jų bendrijos rūpinasi namo kiemais 
ir želdynais. Nors daugiau kauniečių (85 proc.) negu vilniečių (66 proc.) gali 
pasidžiaugti sutvarkyta gyvenamąja aplinka (skirtumai statistiškai reikšmingi, 
p = 0,002) (žr. 5ir Gil). 

Saugesne kaimynyste rūpinasi 70 proc. Vilniaus bendrijų ir net 84 proc. 
Kauno. Ypač populiari viena iš saugesnės kaimynystės priemonių - kodinės 
laiptinės durų spynos įtaisymas (daugiau kaip 80 proc. Vilniaus ir Kauno 
bendrijų naudoja šią priemonę). Vilniečiai dažniau negu kauniečiai įsirengia 
stebėjimo kameras: beveik 13 proc. daugiabučių namų bendrijų, dalyvavusių 
atliekant tyrimą, yra jas įsirengusios, o Kaune - tik 9 proc. (nors šie skirtumai 
statistiškai nereikšmingi); o kauniečiai mieliau sudaro sutartį su policija (15 
proc.) negu vilniečiai (7 proc.) (skirtumai statistiškai reikšmingi). Suintensy- 
vėjęs gyventojų bendravimas, kaip viena iš saugios kaimynystės priemonių, 
pastebimesnis Vilniuje: beveik 50 proc. apklaustų bendrijų pirmininkų nurodė 
suintensyvėjusį kaimynų bendravimą. Net 77 proc. Kauno bendrijų pirminin- 
kų mano, kad gyventojų bendravimas nesuintensyvėjo. Šie skirtumai yra sta- 
tistiškai reikšmingi (p = 0,001). 


BŪSTO 


5il. Gražiai sutvarkytas želdynas šalia renovuoto namo. Žirmūnų mikrorajonas, Vilnius. 


6il. Sutvarkytas želdynas. Kauno miestas. 

22 lentelė. Atlikti / atliekami bendrijų darbai. Respondentų atsakymai (proc.) 


Respondentų atsakymai Respondentų atsakymai 
Vilniaus m. N 154 Kauno m. N 69 

Įsionys Taip Ne Taip Ne 

Proc. N Proc. N Proc. N Proc. N 
AUtYaKkyta Kamo 662 102 338 52 85,5 59 145 10 
gyvenamoji aplinka 
Išasfaltuota 
automobilių stovėjimo 311 32 68,9 "Al 30,9 21 69,1 47 
aikštelė 
iuo p 78,6 81 224 2 80,9 55 191 3 
kiemas, želdynai 
Vaikų žaidimų aikštelė | 23,3 24 767 79 26,5 18 3,5 50 
Kšatyšs/ ama 30,1 31 69,9 7 382 26 61,8 42 
apšvietimas 
Ria Aplinkos 243 25 757 78 44 3 95,6 65 
priežiūros darbai 
Saugesnė kaimynystė 701 108 29,9 46 841 58 14,5 10 
i oidin akaia as 72 8 928 103 147 10 85,3 58 
policija 
Įrengtos stebėjimo 126 14 874 97 88 6 912 62 
kameros 
Italsyta kodinė 820 91 180 20 809 55 191 13 
laiptinės durų spyna 
Suintensyvėjęs 
gyventojų tarpusavio 49,5 55 50,5 56 23,5 16 76,5 52 
bendravimas 
Kitaip padidėjęs 1,0 19 89,0 97 29 2 971 66 
saugumas 


Taigi, tyrimas rodo, kad dauguma bendrijų gana sėkmingai vykdo savo 
veiklą. Apie tai liudija 21 ir 22 lentelėse pateikti duomenys apie įvairius renova- 
cijos bei aplinkos tvarkymo darbus ir saugios kaimynystės priemones. Įdomu, 
kaip ir kokiomis priemonėmis bendrijos įgyvendina savo tikslus. Viena iš to- 
kių priemonių - tai bendrijos susirinkimas. Pasirodo, kad bendrijų susirinki- 
mai nevyksta reguliariai (žr. 23 lentelę). Butų savininkai renkasi tik tuomet, kai 
kyla probemų (55 proc. Vilniaus respondentų ir net 73 proc. Kauno respon- 
dentų nurodė šią priemonę). Vilniaus bendrijų gyventojai problemų aptarti 
susirenka tik kartą per metus - į metinį susirinkimą (45 proc. nurodė šią prie- 
monę); o kauniečiai dažnai renkasi „kelis kartus per metus“ (40 proc. bendrijų 


pirmininkų naudoja šią priemonę) arba „kartą per metus“ (33 proc. nurodė šią 
priemonę). Šie skirtumai yra statistiškai reikšmingi (p = 0,01). Toks susirinki- 
mų dažnis, iš vienos pusės, gali liudyti apie gyventojų pasyvumą sprendžiant 
namo reikalus, todėl sprendimus priima bendrijos pirmininkas ir jo komanda, 
o susirinkti dažnai „nėra reikalo“. Iš kitos pusės, tokie duomenys gali rodyti, 
kad gyventojai puikiai sutaria svarbiais klausimais ir nekyla poreikis dažniau 
rinktis. 


23 lentelė. Respondentų atsakymų į klausimą „Kaip dažnai vyksta Jūsų bendrijos narių susirin- 
kimas*“ pasiskirstymas, proc. 


Respondentų atsakymai Respondentų atsakymai 
Vilniaus m. N 154 Kauno m. N70 

Telgkiys Taip Ne Taip Ne 

Proc. N Proc. N Proc. N Proc. N 
Kartą per mėnesį 13 2 987 152 0 0 100,0 70 
Kelis kartus per metus 33,1 51 66,9 103 40,0 28 60,0 42 
Ais e eini 45,5 70 54,5 84 329 23 62, 17 
metiniai susirinkimai 
Kai iškyla problema, 
susirinkimai vyksta 55,2 85 448 69 72,9 51 271 19 
dažniau 
Nevyksta 3,9 6 96,1 148 29 2 971 68 
nankaia 110 17 890 | 137 43 3 95,7 67 
dažnumu 


Analizuojant respondentų atsakymus į klausimą „Su kokiomis pro- 
blemomis dažniausiai tenka susidurti einant pirmininko pareigas“, tampa 
akivaizdu, kad gyventojų susirinkimai vis dėlto vyksta retai dėl gyventojų 
pasyvumo (žr. 24 lentelę). Net 61 proc. vilniečių ir 53 proc. kauniečių nuro- 
dė gyventojų pasyvumą priimant / siūlant / vykdant sprendimus kaip vieną 
iš pagrindinių problemų einant pirmininko pareigas. Kita vilniečiams aktu- 
ali problema - kai kurie gyventojai nemoka mokesčių už paslaugas (šilumą, 
karštą ir šaltą vandenį, elektrą, šiukšlių išvežimą). Net 46 proc. respondentų 
minėjo šią problemą. Kitos problemos susijusios su lėšų trūkumu (40 proc.) ir 
bendrijos mokesčio nemokėjimu (33 proc.). Kauniečiams didžiausia problema 
po „gyventojų pasyvumo“ yra „lėšų trūkumas“ (49 proc.); toliau - „bendrijos 
mokesčio nemokėjimas“ ir galiausiai - „mokesčių už paslaugas nemokėjimas“ 
(36 proc.). Tačiau šie skirtumai nėra statistiškai reikšmingi. 

24 lentelė. Respondentų atsakymų į klausimą „Su kokiomis problemomis dažniausiai tenka su- 
sidurti einant pirmininko pareigas?“ pasiskirstymas, proc. 


Respondentų atsakymai Respondedntų atsakymai 
Vilniaus m. N 154 Kauno m. N70 

Telginys Taip Ne Taip Ne 

Proc. N Proc. N Proc. N Proc. N 
Kai kurie gyventojai šios „25 51 66,9 103 | 43 31 55,7 39 
mokėti bendrijos mokestį 
Kai kurie gyventojai 
nemoka mokesčių už 
paslaugas (šilumą, karštą 46,1 n 53,9 83 357 25 643 45 
iršaltą vandenį, elektrą, 
šiukšlių išvežimą) 
Gyventojų pasyvumas 
priimant / siūlant / 61,0 94 39,0 60 52,9 37 471 33 
vykdant sprendimus 
Sunkumai prižiūrint 
Šiliunos pankų 78 12 922 142 | 00 0 100,0 70 


(darbuotojų arba jų 
kompetencijos trūkumas) 


Sunkumai administruojant 
namą (darbuotojų arba jų 91 14 90,9 140 14 1 986 69 
kompetencijos trūkumas) 


Dažnai kyla ginčų su 

paslaugų teikėjais, 78 12 922 142 57 4 943 66 
rangovais 

Trūksta lėšų 396 61 604 93 48,6 34 514 36 
Kita 292 45 70,8 109 171 12 829 58 


Analizuojant kitas priemones (be susirinkimų), kurias pasitelkdamos 
bendrijos sprendžia savo problemas, paaiškėjo, kad bendrijos dažniausiai krei- 
piasi pagalbos į savivaldybę / seniūniją, antroje vietoje - tenka kreiptis į teismą 
(žr. 25 lentelę). Taigi pagalbos, sprendžiant problemas, bendrijos ieško savival- 
dybėje / seniūnijoje: net 50 proc. vilniečių ir 44 proc. kauniečių, dalyvavusių 
bendrijų pirmininkų apklausoje, nurodė šį atsakymą. Net 43 proc. vilniečių 
ir 35 proc. kauniečių kreipėsi į teismą (skirtumai statistiškai reišmingi, p = 
0,003). Vilniečiai kreipiasi ir į Respublikinius būsto valdymo ir priežiūros rū- 
mus, kurie ir buvo sukurti tam, kad padėtų bendrijoms spręsti jų problemas; 
o kauniečiai labai retai kreipiasi pagalbos į Respublikinius būsto valdymo ir 
priežiūros rūmus (skirtumai statistiškai reikšmingi, p = 0,000). Dar rečiau 
Vilniaus (3 proc.) ir Kauno (4 proc.) bendrijos kreipiasi į bendruomenines 
organizacijas. Nors verta pažymėti, kad Kaune yra statistiškai daugiau ben- 
drijų, kurios bendrauja su bendruomeninėmis organizacijomis (p = 0,003). 
Bendruomenės ir bendrijos turėtų bendradarbiauti siekdamos savo tikslų, nes 


jų tikslai dažnai susipina, bet, atrodo, kad jos labai retai bendrauja. Šį faktą 
patvirtina ir kokybinis tyrimas (apie tai plačiau skaitykite septintame šios kny- 
gos skyriuje). Bendrijos labai retai kreipiasi ir į politikus bei žiniasklaidą. Tai 
nestebina, nes bendrijų problemos retai aprašomos Lietuvos dienraščiuose, 
dar rečiau jos minimos politikų pasisakymuose ir programose (plačiau apie tai 
skaitykite trečiame ir ketvirtame šios knygos skyriuose). 


25 lentelė. Respondentų atsakymų į klausimą „Ar jums teko spręsti bendrijos problemas / klau- 
simus toliau išvardytomis priemonėmis?“ pasiskirstymas, proc. 


Respondentų atsakymai Respondentų atsakymai 
Vilniaus m. N 154 Kauno m. N70 
Telgkiys Taip Ne Nežinau Taip Ne Nežinau 


Proc. N Proc. | N L] N Proc. N Proc. | N Proc. | N 


Kreiptis į teismą | 42,9 66 55,2 85 19 |3 34,3 24 528 37 12,9 9 


Kreiptis į 
savivaldybę / 50,0 7 | 48 3 19 |3 442 31 42,9 30 129 |9 
seniūniją 


Kreiptis 
pagalbos į 
Respublikinius 
būsto valdymo 
ir priežiūros 
rūmus 


20,1 31 77,9 120 20 |3 57 4 814 57 12,9 9 


Kreiptis į 


politikus 71 11 90,9 140 20 |3 10,0 7 A 54 29 9 


Kreiptis į 


sa žias 5,2 8 929 | 143 19 |3 71 5 80,0 56 29 |9 
žiniasklaidą 


Kreiptis į 
mikrorajono 
bendruomeninę 
organizaciją 


3,2 5 948 146 20 |3 43 3 828 58 29 9 


Kiti galimi 


partneriai ŽlĖ 3 „766 MB 20 3 M |2 OSI 9 29 |9 


DNS bendrijų kūrimosi ir veiklos problemos 


(kokybinio tyrimo rezultatai) 


Kokybinio tyrimo pagrindą sudaro 16 interviu su Vilniaus ir Kauno 
daugiabučių namų bendrijų pirmininkais (apie interviu plačiau skaitykite pir- 
mame ir antrame šios knygos prieduose). Kokybinio tyrimo tikslas buvo gauti 
informaciją, kurią sunku sužinoti atliekant anketinę apklausą. Pusiau struktū- 
ruoti interviu išsamiau bei asmeniškiau atskleidė priežastis, skatinančias gy- 

ventojus kurti bendrijas, ir su bendrijų veikla susijusius sunkumus. 

Bendrijų steigimas. DNS bendrijas Lietuvoje kurti skatina įvairios prie- 
žastys. Yra nemažai atvejų, kai naujos statybos namų bendrijų kūrimą inicijavo 
gyvenamųjų namų statybos bendrijos arba daugiabučių statybos bendrovės: 

„Čia yra prievartavimas, statybos bendrovių pažeidimas, nes ką jie nori 
- jie padaro bendriją, pastato savo pirmininką, <...> tai yra tos bendrovės 
atstovas. Ir tada ta statybos bendrovė visus trūkumus, kas ten yra padaryta, 
tvarkosi už gyventojų lėšas. Yra garantinis laikotarpis. Bendrija yra juridinis 
asmuo, kuris steigiamas savanoriškumo principu. Niekas negali nurodyti, ben- 
driją kaip organizaciją įsteigti ar neįsteigti.“ (Ec45) 

Neretai DNS bendrijos atsiradimą nulemia konfliktas su pastatą admi- 
nistruojančiomis įmonėmis, didelės jų paslaugų kainos: 

„<...>, O iš tikrųjų tai turėtų kurtis ne todėl, kad nepatenkina veikla, o 
todėl, kad tai yra optimalus ir organizuotas, ir labai geras būdas valdyti bendrą 
turtą.“ (Ec45) 

Pabrėžiama, kad DNS bendriją sunku įkurti, jeigu name yra mažai ini- 
ciatyvių žmonių. Steigiant bendriją didelę reikšmę turėjo renovacijos poreikis. 
Tačiau kai kurioms namų bendrijoms įkurti trūko iniciatyvos, procesui trukdė 
neigiamai prieš modernizavimą nusiteikę gyventojai: 

„Mane pasikvietė čia va gretimas namas, norėjo sukurt bendriją. Ir 
mane pasikvietė paaiškint, kaip mes dirbam, kaip mes gyvenam. Tai atsirado 
vienas iš visos publikos, vienas - turi galingą balsą ir pradėjo šaukti: „Tu me- 
luoji, tu neteisybę sakai, aš žinau, kad yra taip, o ne taip, kaip tu sakai!“. Na ir ta 
moteris, kuri buvo sutikusi būti pirmininke, jinai jį ramina ir aš jį „nusodinau“, 
bet jis nežiūri. Jis vis savo varo ir varo, ir varo. Ir žmonės: „Gal čia susirinko ko- 
kia nors kompanija?“, ogi pas mus visi mato, kas darosi, visi žino, ir čia galbūt 
kokia grupelė susidarė... Ir žmonės taip po vieną, po kitą išsiskirstė, ir viskas. 
Ir nesukūrė ten.“ (Eb29) 

Lengviau bendriją buvo įkurti nuo sovietmečio užsilikusiems namo ko- 
operatyvams: 

„Mes kooperatininkai buvom <...> buvo startas duotas toksai <...> žmo- 
nės įprato būt kooperatyve, kolektyve, kaip ir, ir paskui tik pasikeitė pavadini- 
mas į bendriją. O įstatymai, viską ... tiktai gal formaliai taip pasikeitė.“ (Eb29) 

Bendrijos veiklos sunkumai. Didžiausi trukdžiai bendrijoms vykdyti 
veiklą: (1) žmonių vangumas, (2) nesidomėjimas DNS bendrijos reikalais, (3) 
jaunų šeimų uždarumas. 

„Ne mano. Užėjau, užsitrenkiau duris, ir viskas.“ (Eb31) 

Svarbu pažymėti, kad dalis gyventojų visada vėliau moka už paslaugas. 
Gyventojų nemokumas - rimta problema ir trukdis DNS bendrijų ūkinei vei- 
klai. 

DNS bendrijų socialinės funkcijos. Apklausti bendrijų vadovai įsitikinę, 
kad bendrijų funkcijos yra tik valdyti ir prižiūrėti bendrą turtą. Neįprasta ska- 
tinti bendrijos narių susitikimus kitais klausimais. 


„<...> tai bus kaip šalutinis jo (pirmininko [autoriaus pastaba]) darbas, 
kaip visuomeninis darbas, kaip suvienyti visą tą kolektyvą. <...> Bet tai nėra 
iš tikro tiesioginė bendrijų funkcija, bendrijos yra tiksliai nustatyta - bendro 
turto valdymas ir priežiūra.“ (Ec45) 

„Dėl šiaip tokių susibūrimų, tai kažkaip tai na lyg ir ruošiamės, bet nie- 
kaip nesusiruošiam į neformalų susirinkimą, tiesiog pabendrauti. Bet planuo- 
se yra toks dalykas. Tuo labiau kad yra, kur susirinkt - bendruomenės patal- 
pose.“ (Eb30) 

Tačiau informantai sutinka, kad tokie veiksmai būtų tiesiogiai ir netie- 
siogiai naudingi pačios bendrijos veiklai: kaimynams geriau pažinus vienas 
kitą, būtų lengviau spręsti iškilusias problemas. 

„<...> jeigu visuos namuos būtų bendrijos, tai ir bendravimas didesnis 
(būtų [autoriaus pastaba]) tarp gyventojų.“ (Eb30) 

Informantai, lygindami sovietmečiu ir dabar vyraujantį bendravimą 
tarp žmonių, teigia, kad šiuo metu žmonės yra uždaresni: 

„Žmonės užsidarę pasidarė, mažai bendraujantys tokie. Pavydumas tas: 
„Kodėl ji taip, o kodėl aš ne taip?“. Jaučiasi tarp žmonių, baisiai jaučiasi. Gal ir 
santvarka, gal čia žmonių mąstymas pasikeitė.“ (Eb31) 

Vienos bendrijos pirmininkas nurodė, kad mėginta organizuoti namo 
gyventojų susitikimus ne ūkiniais klausimais, tačiau žmonės vangiai į tai re- 
aguodavo: „neina jų išjudinti, neina žmonės (į susirinkimus)“ (Eb31). Infor- 
mantų teigimu, ypač sunku sukviesti gyventojus atlikti bendrą darbą, pvz., į 
kiemo talką. 

Kitas informantas sutinka, kad neformalus bendravimas labai reikalin- 
gas, tačiau jo iniciatorius turėtų būti ne vien pirmininkas: 

„Tie bendravimai yra labai gerai, aš juos sveikinu. Bet nesakyčiau, kad 
tuo turi užsiimti pirmininkas vien. Galėtų aktyvūs žmonės, kurie turi gerą iš- 
kalbą, turi energijos, kodėl ne?“ (Eb29) 

Didžioji dalis informantų vieningai sutaria, kad iniciatyvių žmonių dau- 
giabučiuose namuose labai trūksta. Jeigu jų būtų daugiau, galima būtų daryti 
didesnį poveikį būsto politikai, negu yra dabar. 


Išvados 


1. Daugiabučių namų savininkų bendrijos - daugelio mokslų tyri- 
mų objektas. Jos nemažai analizuojamos užsienio mokslinėje literatūroje. 
Nepaisant to, Lietuvos mokslinėje literatūroje nėra išsamių darbų apie 
DNS bendrijų kūrimąsi, jų ir jas sudarančių narių problemas, trūksta vi- 
suminio, tarpdisciplininio požiūrio į šį fenomeną. Čia DNS bendrijos iš 
esmės nėra analizuotos iš sociologinės perspektyvos. 

2. DNS bendrija yra asmenų grupė, kuri linkusi jungtis, siekiant 
kartu spręsti jai aktualias su daline arba bendra nuosavybe susijusias pro- 
blemas, teikti abipusę pagalbą, tenkinti kitus poreikius. Bendrijas nuo 

bendruomenių labiausiai skiria teritorinis aspektas, tačiau jos turi daug 
bendrų bruožų. Bendrijos gali būti klasifikuojamos panašiai kaip ir ben- 
druomenės: pagal dydį, funkcionalumą, vidaus bei išorės santykius ir kt. 
Be to, bendruomenių apibrėžimuose dažniausiai aptinkami jas apibūdi- 
nantys bruožai yra būdingi ir bendrijoms. 

3. Lietuvos savivaldybės skiriasi ne tik pagal absoliutų DNS ben- 
drijų skaičių, bet ir pagal jų bei daugiabučių namų skaičiaus santykį. Visos 
Lietuvos mastu tik 16 proc. daugiabučių namų turi DNS bendrijas. 

4. Spartesnį DNS bendrijų steigimą įvairiais nepriklausomos Lie- 
tuvos metais skatino vis kita priežastis. Daugiausia šis procesas priklausė 
nuo teisinės bazės šia kryptimi kūrimo ir tobulinimo. 

5. Kiekybinio tyrimo (anketinių apklausų) analizė atskleidė, kad 
pagrindinis kliuvinys kurti bendriją yra gyventojų pasyvumas. Ši proble- 
ma siejama su silpna pilietine Lietuvos visuomene. Kita svarbi priežastis 
- gyventojų abejingumas juos supančiai aplinkai. Gyventojams rūpi jų 
asmeninė nuosavybė (butas), tačiau bendra nuosavybė (laiptinė, pastato 
būklė, kiemas) sulaukia mažai dėmesio. 

6. Bendrijų pirmininkų anketinės apklausos taip pat „išsklaido“ 
mitą, kad daugiabučiuose gyvena daug pensinio amžiaus žmonių, kurie 
yra pasyvūs ir stabdo bendrijų steigimą. Nors pensininkų nemokumas 
yra kliuvinys renovacijos procesui (žr. šeštą skyrių). Atvirkščiai - jaunimo 
abejingumas dažnai minimas bendrijų veiklą stabdantis veiksnys. Taip 
pat „gyventojų išsisluoksniavimas“ ir „pajamų nelygybė“ neturi įtakos 
bendrijų kūrimosi procesui. 

7. Tyrimas atskleidė, kad svarbiausia daugiabučių namų bendrijų 
įkūrimo priežastis — tai „noras patiems tvarkyti savo reikalus“. Kita svarbi 
priežastis - „bendrijos įkūrimas bendrovės / kooperatyvo pagrindu“. 

8. Įsisteigusios daugiabučių namų bendrijos aktyviai prisideda prie 
namo priežiūros ir renovacijos darbų. Ypač populiari dalinė namo reno- 
vacija. Dalinės renovacijos populiarumą lemia gerokai mažesnės išlaidos, 
palyginti su visiška renovacija, ir darbų atlikimo eiliškumo pasirinkimas; 
biurokratinių trukdžių nebuvimas - tereikia visiems daugiabučio gyven- 
tojams sutikti su dalinės renovacijos darbais ir surinkti tam reikalingą pi- 
nigų sumą. Visiška renovacija išlieka nepopuliari. 

9. Spręsdamos problemas ir ieškodamos pagalbos, bendrijos daž- 
niausiai kreipiasi į savivaldybę / seniūniją arba į teismą. Jos labai retai 
kreipiasi į Respublikinius būsto valdymo ir priežiūros rūmus, kurie buvo 
įkurti siekiant padėti bendrijoms spręsti problemas. Dar rečiau jos krei- 
piasi į bendruomenines organizacijas. 

10. Vidinės priežastys, skatinusios kurti DNS bendrijas, yra įvai- 
rios. Kokybinio tyrimo rezultatai parodė, kad norint įkurti DNS bendriją 
yra svarbi vieno arba kelių žmonių iniciatyva, jų sugebėjimas motyvuoti 
kitus namo gyventojus. Kitos priežastys, kurias duodami interviu pabrėžė 


informantai, yra kilę neaiškumai administruojant priskirtam administra- 
toriui, didelės namo priežiūros kainos, noras tvarkytis patiems, sunkumai 
gauti sukauptas lėšas tam tikriems darbams atlikti arba įrenginiams pa- 
keisti, renovacijos poreikis. 

11. Sunkumų bendrijoms kyla ne tik dėl lėšų stygiaus. Kokybinis 
tyrimas parodė, kad didelė kliūtis siekiant tam tikrų tikslų (pvz., namo 
renovacijos) yra žmonių pasyvumas, atsiribojimas nuo DNS bendrijos 
reikalų. 


6 SKYRIUS 


Daugiabučių namų atnaujinimo (modernizavimo) 
raida Lietuvoje, problemos ir visuomenės iniciatyvos 


Vilniuje ir Kaune“? 


Įvadas 


Masinė daugiabučių namų (trijų arba / ir daugiau butų) statybų pradžia pa- 
saulyje laikoma XX a. pradžia. Lietuvoje šis procesas prasidėjo gerokai vėliau - XX 
a. viduryje, būnant Sovietų Sąjungos sudėtyje. Todėl masinės daugiabučių reno- 
vacijos poreikis atsirado taip pat vėliau, tik XX a. pabaigoje, senstant namams ir 
pasikeitus techniniams pastatų reikalavimams. 

Valstybės įmonės Registrų centro duomenimis, 2013 m. sausio 1 d. Lietuvo- 
je buvo 37 463 daugiabučiai (trijų ir daugiau butų) namai, iš jų apie 35 000 pastatyti 
pagaliki 1993 m. galiojusius statybos techninius normatyvus (Nacionalinės žemės 
tarnybos prie ŽŪM ir VĮ registrų centras, 2013). Nors jau įžengėme į trečiąjį nepri- 
klausomybės dešimtmetį, masinės DN modernizacijos poreikis smarkiai didėja, 
tačiau 2013 m. viduryje tik apie 1 tūkst. daugiabučių namų buvo visiškai atnaujinti. 

Daugiabučių atnaujinimas (langų ir durų keitimas, butų remontas ir kt.) 
neretai vykdomas individualiai pačių gyventojų lėšomis, tačiau ne visi turi pakan- 
kamai finansinių išteklių, arba trūksta iniciatyvos tą padaryti, be to, reikalingas 
kompleksinis pasenusių namų modernizavimas, todėl daugiabučių namų atnauji- 
nimas tampa valstybinio lygio uždaviniu. 

Viena iš svarbiausių būsto politikos sričių yra įvardijamas daugiabučių 
namų atnaujinimas (Tsenkova, 2005: 47). LR valstybės paramos būstui įsigyti arba 
išsinuomoti įstatymo tik 2005 m. pakeitime (LRS 2005 m. kovo 24 d. įstatymas 
Nr. X-143) atsirado nauja sąvoka: daugiabučio namo atnaujinimas (moderniza- 


* Šeštą skyrių parašė Anna Lipnevič. 


111 


112 


vimas), kuris iki šiol apibrėžiamas kaip „statybos darbai, kuriais atkuriamos ar 
pagerinamos pastato ir (ar) jo inžinerinių sistemų fizinės ir energinės savybės ir 
(ar) kuriais užtikrinamas iš atsinaujinančių energijos šaltinių gaunamos energi- 
jos naudojimas.“ Tačiau architektai tvirtina, kad yra kitos svarbios su daugiabučių 
namų atnaujinimu susijusios spręstinos problemos: socialinės, kraštovaizdžio bei 
transporto (Ruseckas, Kudlaitė, 2007). 

Šis fenomenas pasaulyje yra plačiai tyrinėjamas šilumos taupymo, architek- 
tūros, būsto politikos ir kitais aspektais (Hui, 2013; IEC, 2011; BPIE, 2011; Juo- 
zaitienė, 2007; Tsenkova, 2005). Be to, daugiabučių namų atnaujinimas laikomas 
neatsiejama miestų atnaujinimo politikos dalimi“ (Hui, 2013: 564). 

Daugiabučių namų modernizacija Lietuvoje - plačiai diskutuojamas reiš- 
kinys tiek politikoje, tiek žiniasklaidoje, tačiau visapusiškas mokslininkų dėmesys 
šiam fenomenui yra nepakankamas: DN atnaujinimas praktiškai nėra analizuo- 
jamas sociologų. Šis reiškinys Lietuvoje dažniausiai tiriamas inžineriniu arba / ir 
ekonominiu aspektais. 2012 m. pabaigoje Jurgita Alchimovienė apgynė technikos 
mokslų disertaciją „Daugiabučių namų miestų gyvenamuosiuose rajonuose dar- 
naus atnaujinimo vertinimas“. Tais pačiais metais pasirodė mokomoji knyga apie 
statinių eksploatavimą ir atnaujinimą (Ustinovičius et al., 2012), kurioje teigiama, 
jog pastatų atnaujinimas - galimybė ne tik sumažinti suvartojamos energijos ap- 
imtis, bet ir kartu „užtikrinti kitus darnos principus, kurių pagrindiniai ir lygiaver- 
čiai komponentai - ekologinis, ekonominis ir socialinis“ (Ustinovičius et al., 2012: 
96). Autoriai tvirtina, kad daugiabučių namų atnaujinimas padėtų išlaikyti mišrią 
socialinę struktūrą daugiabučiuose: „Gaunantys didesnes pajamas gyventojai ban- 
do išsikelti iš pasenusių kvartalų, kuriuos reikia atnaujinti, dėl tinkamų butų trū- 
kumo. Tokiems rajonams gresia socialinio stabilumo praradimas (Ustinovičius et 
al., 2012: 190). Svarbu pažymėti, kad šiame mokomajame leidinyje pateikiama kitų 
šalių (Danijos, Vokietijos ir Austrijos) daugiabučių namų atnaujinimo pavyzdžių, 
ką labai svarbu žinoti plėtojant Lietuvos daugiabučių namų atnaujinimo politiką. 

Kituose darbuose pateikiami Lietuvos daugiabučių gyvenamųjų namų 
techninės būklės tyrimo rezultatai (Alchimovienė et al., 2011), daugiabučių namų 
atnaujinimas analizuojamas darnios plėtros koncepcijos pagrindu (Alchimovienė, 
Raslanas, 2011), aptariama Lietuvos urbanizacija ir daugiabučių namų atnaujini- 
mo būtinybė, kadangi didelė Lietuvos visuomenės dalis yra „finansiškai neįgali“ 
(Leonavičius et al., 2009: 323), daugiabučių namų atnaujinimą siūloma vertinti 
(Biekša et al., 2011). 

Svarbu dar paminėti, kad Būsto ir urbanistinės plėtros agentūros prie Aplin- 
kos ministerijos užsakymu yra parengtos keturios daugiabučių namų atnaujinimo 
stebėsenos ataskaitos siekiant nustatyti ir įvertinti daugiabučių namų atnaujinimo 
(modernizavimo) programos rezultatus: 2007 m. (I etapas), 2008 m. (II etapas), 


6 Cit.: „<...>pastebima problema <...> Pavienių namų modernizacija ir pavienės aplinkos tvar- 
kymo iniciatyvos nėra perspektyvios ilgalaikiu požiūriu, siekiant spręsti daugelį miesto urba- 
nistinių problemų. <...> Trūkumas vieningos strategijos, kuria būtų siekiama darnios miesto 
plėtros ir efektyvaus energijos panaudojimo.“ (Matonienė, 2009) 


2009 m. (III etapas) ir 2010 m. (BUPA, 2011a; Kompetencijų centras, 2009; Rogo- 
ža, Martinaitis, 2008). Šiose ataskaitose ne tik nagrinėjami techniniai dalykai, bet 
ir pateikiami socialinio tyrimo rezultatai: atnaujintų (modernizuotų) daugiabučių 
namų bendrijų pirmininkų apklausos rezultatų analizė bei renovuotų daugiabučių 
namų gyventojų apklausos rezultatų analizė, kurių duomenis galima naudoti paly- 
ginamiesiems (laiko ir / arba erdvės požiūriu) tyrimams atlikti. Tačiau 2011 ir 2012 
m. panašių stebėsenos duomenų nėra publikuota. 

Skyriaus tikslai - atskleisti DN atnaujinimo politikos raidą Lietuvoje ir iš- 
ryškinti svarbiausias su DN atnaujinimu susijusias problemas. Pirmoje skyriaus 
dalyje pateikiama svarbiausių su DN atnaujinimu susijusių Lietuvos teisės aktų 
apžvalga, antroje dalyje - statistikos duomenų analizės rezultatai, trečioje - kieky- 
binio tyrimo (anketinių apklausų) rezultatų analizė, ketvirtoje dalyje - kokybinio 
tyrimo duomenų apibendrinimas, penktoje - tyrimo apibendrinimas ir išvados. 


Daugiabučių atnaujinimo politikos raida 


DN atnaujinimo politikos užuomazgų galime rasti tarp pagrindinių valsty- 
bės remiamos programos „Būstas“ (1992) nuostatų: užtikrinti esamo butų fondo 
šiltinimą ir statyti naujus šiltus būstus; pertvarkyti statybos industriją ir statybi- 
nių medžiagų pramonę, plėsti termoizoliacinių medžiagų bei konstrukcijų, taip 
pat šilumos, dujų, vandens suvartojimo apskaitos ir reguliavimo prietaisų gamybą 
ir ekonomiškai ją skatinti. Tais pačiais 1992 m. prieš minėtą programą „Būstas“ 
buvo patvirtintos naujos statybos normos, pagal kurias pastatams buvo keliami 
griežtesni šilumos izoliacijos reikalavimai. Nors minėti žingsniai labai svarbūs DN 
atnaujinimo procesui Lietuvoje vykdyti, tačiau daugiabučių atnaujinimo politi- 
kos pradžia galima laikyti tik nepriklausomybės pirmojo dešimtmečio vidurį, kai 
Lietuvos Respublikos Vyriausybė ir Pasaulio bankas 1996 m. pasirašė sutartį dėl 
daugiabučių namų atnaujinimo. Pagal šią sutartį 1996-2003 m. buvo įgyvendina- 
mas Energijos taupymo būste demonstracinis projektas (toliau - ETBD projektas) 
šilumos punktams ir šildymo sistemoms modernizuoti, langams ir lauko durims 
keisti, stogams bei sienoms šiltinti ir kt. Programos (LRV 2011 m. gruodžio 28 
d. nutarimas Nr. 1556) 8 punkte patikslinta, kad daugiabučių namų atnaujinimas 
buvo finansuojamas Pasaulio banko įsteigto apyvartinio fondo lėšomis, o iš Lietu- 
vos Respublikos valstybės biudžeto kompensuota 30 proc. investicijų. Tame pačia- 
me nutarimo punkte pažymėta, kad pagal šį projektą iš dalies atnaujinta (be sienų 
šiltinimo) daugiau kaip 700 daugiabučių namų, investuota daugiau kaip 70 mln. 
litų, o šilumos energijos sąnaudos šiuose pastatuose sumažintos apie ketvirtadalį 
(LRV 2011 m. gruodžio 28 d. nutarimas Nr. 1556). 

Svarbiausi su Lietuvos DN atnaujinimo politika susiję teisės aktai su trum- 
pujų aprašymu pateikiami 26 lentelėje. 

26 lentelė. Svarbiausi valstybės institucijų žingsniai siekiant atnaujinti daugiabučius namus 


Dokumento pavadinimas Naujovė 

1992 m. Patvirtinti nauji statybų reikalavimai. Nustatyti nauji normatyviniai reikalavimai pastatų atitvarų 
Statybos ir urbanistikos ministerijos 1992-05-20 šiluminiam laidumui, šildymo ir vėdinimo sistemoms. 
įsakymas Nr. 97 „Dėl statybos normų RSN 143-92 
„Pastatų atitvarų šiluminė technika“ tvirtinimo“ 

(Žin., 1994, Nr. 22-367; 1995, Nr. 95-2143). 

1992 m. Nauja paramos programa. Vienas iš tikslų buvo energijos taupymo pastatuose skatinimas. 
Lietuvos Respublikos Vyriausybės 1992-07-17 
nutarimas Nr. 562 „Dėl valstybės remiamos 
programos „Būstas“ (Žin., 1992, Nr. 27-791). 

1996 m. Energijos taupymo būste projektas. 1996-2003 m. atnaujinta (be sienų šiltinimo) daugiau kaip 700 
LRS ir Pasaulio banko pasirašyta sutartis dėl daugiabučių namų (Lietuvos Respublikos Vyriausybė, 2004b). 
energijos taupymo būste demonstracinio projekto. 

1999 m. Pakeisti statybų reikalavimai. Panaikino 1992-05-20 įsakymą Nr. 97. 

LR aplinkos ministro 1999-04-29 įsakymas Nr. 117 | Įsakymo 1 priedas: Statybos techninių reikalavimų reglamentas 

„Dėl statybos techninių reglamentų patvirtinimo“. | STR 2.05.01:1999 „Pastatų atitvarų šiluminė technika“. Jis 
nustato šiluminius techninius reikalavimus gyvenamųjų, 
viešosios paskirties ir pramonės pastatų atitvaroms projektuoti. 
Reglamentas taikomas projektuojant naujus ir rekonstruojamus 
pastatus. 

2004 m. Patvirtinta Lietuvos būsto strategija. Vienas svarbiausių strategijos tikslų — užtikrinti tinkamą būsto 
LRV 2004-01-21 nutarimas Nr. 60 „Dėl Lietuvos priežiūrą, atnaujinimą ir modernizavimą mažinant energijos 
būsto strategijos patvirtinimo“. sąnaudas. Laikotarpis — iki 2020 m. (Lietuvos Respublikos 

Vyriausybė, 2004a). 

2004 m. Daugiabučių namų modernizavimo programa. Svarbiausias šios programos tikslas — padėti daugiabučių 
LRV 2004-09-23 nutarimas Nr. 1213 namų savininkams modernizuoti daugiabučius namus, didinti 
„Dėl Daugiabučių namų modernizavimo energijos vartojimo efektyvumą, mažinti šildymo išlaidas ir 
finansavimo programos“. Įsigaliojo 2004-09-26, užtikrinti mažas pajamas gaunančioms šeimoms (vieniems 
Valstybės žinios, 2004-09-25, Nr. 143-5232. gyvenantiems asmenims) palankias sąlygas modernizuoti 

daugiabučius namus, kuriuose jos (jie) gyvena (Lietuvos 
Respublikos Vyriausybė, 2004b). 

2005 m. Valstybės paramos būstui įsigyti ar išsinuomoti Naujas pavadinimas „Valstybės paramos būstui įsigyti ar 
įstatymo pavadinimo pakeitimas. išsinuomoti bei daugiabučiams namams modernizuoti 
LRS 2005-03-24 įstatymas Nr. X-143, Valstybės įstatymas“. Šiame įstatyme nustatyti valstybės paramos 
žinios, 2005-04-12, Nr. 47-1554. daugiabučiams namams modernizuoti teikimo sąlygos ir būdai 

bei finansavimas. 

Papildytas apibrėžimu: daugiabučio namo modernizavimas — 
„Statybos darbai, kuriais iš dalies arba visiškai atnaujinamos 
ir pagerinamos pastato ir (ar) jo inžinerinių sistemų fizinės ir 
energinės savybės.“ 

2013 m. Pakeistas daugiabučių namų finansavimo modelis. | Patiems gyventojams nebūtina imti paskolos iš bankų, tai 
LRS 2013-01-17 įstatymas Nr. XII-149 „Valstybės gali daryti savivaldybių įmonės, o paskolos bus grąžinamos iš 
paramos būstui įsigyti ar išsinuomoti ir sutaupytų šildymo pinigų. Savivaldybės atrenka energetiškai 
daugiabučiams namams atnaujinti (modernizuoti) | neefektyviausius namus. 100 proc. padengiamos investicinio 
įstatymo 13, 14 ir 15 straipsnių pakeitimo projekto lėšos. 

ĮSTATYMAS" 
Įsigaliojo 2013-03-01 (4 straipsnio 2 dalis 
įsigalioja 2013-01-26). 


Lietuvoje būsto, o kartu ir DN atnaujinimo, politika kuriama gana van- 
giai: nors LRV 2001-2004 m. programoje buvo numatyta parengti būsto plė- 


tros strategiją dar 2003 m. I ketvirtyje, Lietuvos būsto strategija buvo priimta 
tik 2004 m. sausio 21 d., o jos nuostatų įgyvendinimo laikotarpis nurodomas 
iki 2020 metų. Tuos pačius 2004 m. galima laikyti aktyvios DN atnaujinimo 
politikos pradžia. Nuo 2013 m. pasikeitė DN modernizavimo finansavimo 
tvarka, kurią dar per anksti vertinti, kadangi dar nėra nė vieno pagal naują 
tvarką atnaujinto daugiabučio namo. 

Apibendrinant LR teisės aktus galima pastebėti, kad Lietuvos daugiabu- 
čių namų atnaujinimo politika, kuri pradėta kurti dar prieš du dešimtmečius, 
iki galo nesusiformavusi, yra nuolat tobulinama, keičiamas finansavimo mo- 
delis. Svarbu pabrėžti, kad svarbiausias DN atnaujinimo politikos prioritetas 
Lietuvoje - energijos vartojimo efektyvumo didinimas. 

Kokia yra daugiabučių namų situacija Lietuvoje, kiek ir kada DN namai 
buvo / yra atnaujinami, rodo toliau pateikta statistinių duomenų analizė. 


Lietuvos daugiabučių ir jų atnaujinimo statistika 


Lietuvoje 2013 m. sausio 1 d. buvo 37 463 daugiabučiai namai (Nacionalinė 
žemės tarnyba, VĮ Registrų centras, 2013). 2011 m. gyventojų ir būstų surašymo 
duomenimis, 59,8 proc. gyvena daugiabučiuose namuose: 81,2 proc. jų gyvena 
miestų DN, ir tik 17,1 proc. - kaimų DN (Statistikos departamentas, 2013). 

Daugiabučių namų atnaujinimo (modernizavimo) programoje (2004, 
toliau - Programa) numatyta skatinti daugiabučių namų, pastatytų pagal iki 
1993 m. galiojusius statybos techninius normatyvus, atnaujinimą. Nacionali- 
nės žemės tarnybos duomenimis (2013), Lietuvoje iki 1990 m. pabaigos pasta- 
tytų namų yra net 91,3 proc., t. y. devyni iš dešimties namų teoriškai atitinka 
minėtą kriterijų (žr. 27 lentelę). 


27 lentelė. Daugiabučiai namai pagal statybos pabaigos metus apskrityse 


Iki 1940 m. 1941-1960 m. 1961-1990 m. 1991-2012m. | IŠVISO 
Respublikoje, iš viso 27,596 10,09 53,896 8796 100,096 
Alytaus apskr. 11,40 6,296 72,096 10,49 4196 
Kauno apskr. 36,096 9,496 48,796 5,900 20,096 
Klaipėdos apskr. 34,996 8,606 47,49 9106 12,596 
Marijampolės apskr. 26,996 11,86 56,696 4796 5,196 
Panevėžio apskr. 17,496 11,296 64,296 7,26 7,496 
Šiaulių apskr. 15,590 17,20 61,896 5,500 10,496 
Tauragės apskr. 38,196 10,16 48,49 3,496 4496 
Telšių apskr. 22,696 10,496 60,996 6,296 4496 
Utenos apskr. 11,696 8006 73,606 6,796 5390 
Vilniaus apskr. 30,096 8,496 46,896 14706 26,396 

Šaltinis: Nacionalinė žemės tarnyba ir VĮ Registrų centras, 2013. 

Svarbu pažymėti, kad apie trečdalis daugiabučių keturiose - Kauno, 
Klaipėdos, Tauragės ir Vilniaus - apskrityse yra pastatyti iki 1940 metų. Gali- 
ma sakyti, kad Lietuvos daugiabučių gyvenamasis fondas yra gana senas. 

Nors jau įsibėgėjo trečiasis nepriklausomybės dešimtmetis, tačiau įvai- 
rių šaltinių duomenys rodo, kad atnaujintų daugiabučių kol kas yra tik iki 1 
proc. Svarbu pažymėti, jog yra su duomenų gavimu susijusi problema - Lietu- 
voje nėra bendros DN atnaujinimo statistikos, sudėtinga gauti duomenis, kur 
ir kokie buvo atlikti atnaujinimo darbai, kokia jų piniginė vertė. 

Iki 2004 m. DN atnaujinimo programos buvo iš dalies arba visiškai re- 
novuota tik apie 700 daugiabučių (LRV 2011 m. gruodžio 28 d. nutarimas Nr. 
1556). Kito šaltinio - Lietuvos šilumos tiekėjų asociacijos - duomenimis, nuo 
1998 iki 2010 m. visiškai atnaujinti 369 daugiabučiai, iš dalies - 256 (Žr. 28 
lentelę). 


28 lentelė. Daugiabučių namų atnaujinimo (modernizavimo) statistika 1998-2011 m. 


29 lentelė. Renovuotini daugiabučiai namai, 2013 m. I ir II etapai 


Apskritys 2013 m. kovas 2013 m. rugsėjis IŠVISO apskrityse 
1. Alytaus apskr. 68 142 210 
2. Kauno apskr. 128 319 447 
3. Klaipėdos apskr. 95 129 224 
4, Marijampolės apskr. 74 126 200 
5, Panevėžio apskr. 103 112 215 
6. Šiaulių apskr. 108 190 298 
7. Tauragės apskr. 48 89 137 
8. Telšių apskr. 56 167 223 
9. Utenos apskr. 55 82 137 
10. Vilniaus apskr. 101 324 425 

IŠVISO: 836 1680 2516 


Visiškai Iš dalies Visiškai Iš dalies 
Metai modernizuoti modernizuoti Metai modernizuoti modernizuoti 
namai namai namai namai 
1998 0 2 2005 2 9 
1999 0 1 2006 23 47 
2000 3 0 2007 35 70 
2001 0 1 2008 66 37 
2002 0 2 2009 70 45 
2003 0 0 2010 90 41 
2004 0 1 IŠVISO 369 256 


Šaltinis: Lietuvos šilumos tiekėjų asociacija, 2012. 


Šie duomenys rodo, kad aktyvesnis DN atnaujinimas prasidėjo tik 2006 
m. ir iki 2010 m. stabiliai po truputį plėtojosi. Tą, be abejo, paskatino priėmus 
Būsto strategiją LR teisinėje bazėje patvirtintas DN modernizavimo mechaniz- 
mas (Lietuvos Respublikos Vyriausybė, 2004b). 

Nuo 2013 m. kovo 1 d. imtas taikyti naujas DN atnaujinimo finansavimo 
modelis (2013-01-17 įstatymas Nr. XII-149 įsigaliojo 2013-03-01). Pirmuoju 
etapu pagal naują finansavimo tvarką planuojama renovuoti 836 namus, o an- 
truoju - net dvigubai daugiau - 1 680 namų (žr. 29 lentelę). Šie skaičiai rodo 
augantį ne tik savivaldybių, bet ir gyventojų aktyvumą, kadangi buvo atsižvel- 
giama į galimą gyventojų pritarimą. 


Šaltinis: Fuks, 2013; Karaliūnaitė, 2013. 


2013 m. kovo 15 d. su šalies savivaldybėmis pasirašytos I etapo partne- 
rystės sutartys (trišalės bendradarbiavimo sutartys su Aplinkos ministerija ir 
Būsto energijos taupymo agentūra) dėl daugiabučių namų renovacijos (Lietu- 
vos Respublikos Aplinkos ministerija, 2013a). Kito etapo sutartis planuota pa- 
sirašyti iki 2013 m. lapkričio 29 dienos. Iki 2014 m. gruodžio 31 d. planuojama 
parengti visų II etapo atrinktų namų modernizavimo investicijų planus. Tačiau 
realus šių atrinktų namų atnaujinimas, jeigu jam pritars gyventojai, pagal skel- 
biamus duomenis anksčiausiai prasidės tik 2015 m. pradžioje, kadangi tik iki 
to laiko planuojama organizuoti rangos darbų konkursus (BETA, 2013). 


Apibendrinant turimus statistinius duomenis, DN modernizacijos Lie- 
tuvoje kol kas dar negalime vadinti masine, kadangi iki 2013 m. vidurio tebuvo 
atnaujinta mažiau negu 1 proc. pagal iki 1993 m. galiojusius statybos reikalavi- 
mus pastatytų namų. Daugiabučių atnaujinimas kiek aktyvesnis didžiuosiuose 
miestuose, tačiau mažuose miesteliuose jis, galima sakyti, iš esmės nevyksta. 
Tačiau DN modernizavimo mechanizmo paprastinimas gali suaktyvinti šį 
procesą. 

Norint nustatyti, kodėl namai vis dar nerenovuoti, kokios priežastys gali 
paskatinti DN modernizaciją, kokie DN atnaujinimo darbai buvo / yra atlieka- 
mi, kiek gyventojai patenkinti įvykdytu namo atnaujinimu ir kt., buvo atliktos 
anketinės apklausos, kurių rezultatai pateikti kitoje dalyje. 

BŪSTO 
POLITIKA Mis. 


DN atnaujinimas: anketinių apklausų rezultatai 


Kitas tyrimas - anketinių apklausų analizė - padėjo nustatyti, kaip ir 
kokiomis lėšomis vyksta / vyko DN atnaujinimas Vilniaus ir Kauno miestuose 
(apie šį tyrimą skaitykite pratarmėje bei 2 ir 3 prieduose). Klausimyne viena 
iš dalių buvo devyni tiesiogiai su renovacija susiję klausimai. Kiekybiniai duo- 
menys buvo apdorojami SPSS programa. 

Atliekant tyrimą 13,8 proc. apklaustųjų atsakė, kad jų DN yra atnaujin- 
tas (renovuotas), 73,7 proc. patvirtino, kad nėra atliktas jų namo atnaujinimas 
(9 pav.). 

9 pav. Respondentų atsakymų į klausimą „Ar DN yra atnaujintas (renovuotas)?“ pasiskirstymas, 
proc., N=224 


Pagrindinėmis priežastimis, dėl kurių senas (pastatytas pagal iki 1993 
m. galiojusius reikalavimus) namas nėra atnaujintas, respondentai dažniausiai 
įvardijo gyventojų pasyvumą ir priešinimąsi, pinigų trūkumą, paveldosaugos 
reikalavimus, per ilgą atsipirkimo laikotarpį, kompetentingų specialistų trūku- 
mą, per menką valstybės paramą ir kt. 

Atliekant tyrimą 29 proc. pirmininkų pažymėjo, kad ateityje dar pla- 
nuoja dalyvauti DN atnaujinimo programoje (10 pav.). 

Kokie, apklaustųjų tvirtinimu, buvo atlikti jų daugiabučio namo atnauji- 
nimo darbai, matyti 30 lentelėje (atsakė 79,5 proc. respondentų). Tyrimo duo- 
menys rodo, kad dažniausiai daugiabučiams namams buvo atnaujintas stogas, 
šilumos punktas, suremontuota laiptinė, pakeisti langai. Tačiau šio tyrimo 
duomenys neatskleidžia, kokiomis lėšomis buvo finansuoti atskiri darbai. 

10 pav. Respondentų atsakymų į klausimą „Ar Jūsų bendrija ateityje planuoja dalyvauti renova- 
cijos programoje?“ pasiskirstymas, proc., N=224 


30 lentelė. Atlikti DN atnaujinimo darbai, proc., N=178 


Darbų rūšis Taip Ne 
1. Pakeisti langai 48,9 511 
2. Pakeisti radiatoriai 84 916 
3. Pakeistas vamzdynas 343 65,7 
4. Pakeista elektros instaliacija 23,6 764 
5, Apšiltintos šoninės namo sienos 84 916 
6. Namui pakeistas stogas 60,7 393 
7. Atnaujintas šilumos punktas 584 416 
8. Suremontuota namo laiptinė 61,2 38,8 
9. Kita 38,2 61,8 


Daugiau negu pusė apklaustųjų tvirtino, kad namui buvo pakeistas sto- 
gas, atnaujintas šilumos punktas ir suremontuota laiptinė. Beveik pusė į klau- 
simą atsakiusių pirmininkų teigė, kad jų name yra pakeisti ir langai. Radia- 
toriai keičiami rečiausiai, greičiausiai tik namui dalyvaujant DN atnaujinimo 
programoje. Panaši situacija yra ir su namo sienų apšiltinimu (žr. 30 lentelę). 

Kas apskritai finansuoja / finansavo DN atnaujinimo darbus, rodo 31 
lentelė. Beveik trečdalis atsakiusiųjų pažymėjo, kad DN modernizacija atlieka- 
ma / buvo atlikta vien gyventojų lėšomis. 

31 lentelė. Respondentų atsakymai į klausimą „Kokiomis lėšomis buvo atlikta / atliekama namo 
renovacija?“ (atsakė 17,9 proc., N=40) 


Atsakymai Proc. 
Vien daugiabučio namo gyventojų lėšomis 27,5 
Dalyvaujant daugiabučių namų renovacijos programoje, kai 50 proc. renovavimo sąnaudų padengė savivaldybė, o kitus 50 250 
proc. — namo gyventojai 

Dalyvaujant daugiabučių namų renovacijos programoje, kai 100 proc. dokumentų rengimo bei 15-30 proc. renovavimo 100 
sąnaudų padengė savivaldybė, o kitus 75 proc. — namo gyventojai j 
Kita 35,0 
Neatsakė 25 
IŠVISO 100,0 


Atliekant tyrimą, respondentai nurodė pagrindines problemas, su ku- 
riomis susidūrė atliekant / rengiantis atlikti renovaciją. Tai gyventojų pasiprie- 
šinimas, ilgas ir vangus dokumentų rengimo procesas, konsultacinės pagalbos 
trūkumas, vis keičiama parama ir tvarka, per didelė atsakomybė pirmininkui, 
nepasitikėjimas statybos įmonėmis, sunkumai su pensinio amžiaus gyvento- 
jais, nepasitikėjimas bankais dėl jų griūties bei kt. 

Nors didelė dalis atsakiusiųjų renovacijos rezultatu yra patenkinti, dalis 
respondentų minėjo, kad jų netenkina atliktų darbų kokybė, kai kuriais atve- 
jais pasitaikė net vagysčių. 

Atliekant anketinę apklausą, respondentai nurodė, kokios, jų nuomone, 
priežastys gali paspartinti DN atnaujinimą (žr. 32 lentelę). Svarbiausiais ska- 
tinamaisiais veiksniais respondentai įvardijo didesnį ir lankstesnį finansavimą 
iš savivaldybės lėšų bei mažesnius šildymo mokesčius. Apie 70 proc. respon- 
dentų nelabai tiki įstatymuose įteisintos privalomos renovacijos dideliu skati- 
namuoju poveikiu. 


32 lentelė. Priežastys, kurios galėtų skatinti daugiabučių namų renovaciją (atsakymai, proc., 
N=224) 


Taip Ne Nežino 
Tiesioginis teigiamas pavyzdys 39,3 53,1 76 
Mažesni šildymo mokesčiai 554 371 76 
Padidėjęs šildymo efektyvumas 415 50,9 76 
Pagerėjęs estetinis namo vaizdas 35,3 571 76 
Patrauklesnė ir saugesnė gyvenamoji aplinka 281 643 76 
Noras pakelti savo būsto vertę 219 70,5 76 


Taip Ne Nežino 
Didesnis ir lankstesnis finansavimas iš savivaldybės lėšų 57,6 348 76 
Aiškūs ir stabilūs įstatymai 442 48,2 76 
Informacijos apie renovacijos programas sklaida 210 70,5 76 
Įstatymuose įteisinta privaloma renovacija 237 68,8 76 
Kita 22,8 69,6 76 


Respondentai pažymėjo, kad svarbu užtikrinti atliekamų darbų kokybę. 
Nemažai pirmininkų minėjo, jog, panaikinus kompensacijas už šildymą, reno- 
vacijos procesas tikrai įsibėgėtų. Buvo siūlomas ir kitas būdas - neleisti prii- 
mant sprendimus dalyvauti žmonėms, kurie gauna kompensaciją už šildymą. 
Dar buvo pažymėta, kad „geriausia būtų griauti daugiabučius ir statyti naujus, 
kadangi renovacija per brangiai kainuoja.“ Kiti nurodė, kad turi būti skiriama 
dėmesio ne tik namo išorei, bet ir vidinių sistemų atnaujinimui. 

Kiekybinio tyrimo duomenys buvo papildyti kokybinio tyrimo duome- 
nimis. Pastarieji parodė, kaip vyksta / vyko DN atnaujinimas, kokios priežas- 
tys skatina / skatino arba stabdo / stabdė šį procesą. Abiejų tyrimų duomenų 
apibendrinimas pateikiamas toliau. 


Vilniaus ir Kauno skirtumų analizė 


Tyrime dvigubai aktyviau dalyvavo Vilniaus DNSB pirmininkai: buvo 
apklausti 154 Vilniaus pirmininkai ir 70 - Kauno. Nepaisant to, galima paly- 
ginti šių miestų respondentų pateiktus atsakymus imant procentines dalis. 

Lyginant Vilniaus ir Kauno respondentų atsakymus, galima pastebėti 
nemažai skirtumų. Visų pirma, beveik 18 proc. Vilniaus, o Kauno tik apie 6 
proc. respondentų nurodė, kad jų namas yra renovuotas (žr. 11 pav.). Taip pat 
didesnė dalis Vilniaus negu Kauno respondentų įvardijo, kad parengti doku- 
mentai, bet renovacija dar neprasidėjusi. Dar svarbu pažymėti, kad Vilniuje 
neatsakiusiųjų į šį klausimą dalis buvo mažesnė negu Kaune, t. y. Vilniaus res- 
pondentai buvo aktyvesni atsakydami į anketos klausimus. 

11 pav. Respondentų atsakymų į klausimą „Ar Jūsų namas yra renovuotas?“ pasiskirstymas, proc. 


Atliekant tyrimą paaiškėjo, kad daugiau kaip 70 proc. respondentų pri- 
žiūrimi namai nėra renovuoti (Vilniuje 70 proc, Kaune - 81 proc.). Šie atsa- 
kymai iš dalies atspindi DN atnaujinimo mastus Lietuvoje. Atliekant tyrimą, 
respondentai nurodė nemažai priežasčių, kodėl namas nėra renovuotas. Tiek 
Vilniaus, tiek Kauno respondentai dažniausiai minėjo finansines problemas, 
iniciatyvos stygių, gyventojų nenorą, tarpusavio nesutarimus arba pensinio 
amžiaus gyventojų pasipriešinimą, daugumos nepritarimą, per didelius pa- 
minklosaugos reikalavimus ir DN atnaujinimo tvarkos bei bankų nestabilumą. 
Vilniaus respondentai dažniau negu Kauno minėjo, kad namas gana naujas 
arba / ir nėra poreikio renovuoti. Dalis respondentų teigė, kad po truputį DN 
atnaujina savo lėšomis, arba renovavimo klausimas svarstomas. Tarp tyrimo 
duomenų galima išskirti kitas problemas, įdomiausius arba taikliausius atsa- 
kymus į anksčiau nurodytas nerenovavimo priežastis (žr. 33 lentelę). Tiek Vil- 
niaus, tiek Kauno respondentai nurodė, kad jų namo renovacija nėra atlikta 
dėl nepasitikėjimo darbų kokybe, per mažos paramos, vis keičiamos atnau- 
jinimo tvarkos, nenoro įsipareigoti bankams, lėšų trūkumo, didelių paveldo- 
saugos reikalavimų, didelės dalies pensinio amžiaus gyventojų. Be to, Vilniaus 
respondentai dar nurodė ir kitų priežasčių, dėl kurių jų namas vis dar neatnau- 
jintas: informacijos trūkumas, iniciatyvos stygius, gyventojų nedalyvavimas 
susirinkimuose, kitų skolų turėjimas, nedidelės šildymo išlaidos. 


8il. Renovuojamas namas. Žirmūnų mikrorajonas, Vilnius. 

9il. Renovuotos laiptinės fragmentas. Kauno miestas. 


33 lentelė. Respondentų išskirtos pagrindinės priežastys, kodėl jų namas nerenovuotas, N=144 


Kauno respondentų atsakymai 


Vilniaus respondentų atsakymai 


„Dauguma mano, kad tai dar vienas būdas 
„išplauti“ pinigus iš žmonių." 

„Dažnai kaitaliojami įstatymai, daug 
nežinomųjų“ 

„Dėl neteisingų ir nenaudingų renovacijos 
sąlygų.“ 

„Nebuvo sukurta bendrija, todel niekas 
nepradejo renovacijos.“ 

„Nenori paskolos imti 20-čiai metų.“ 
„Nepasitikėjimas renovacijos kokybe, čia 

tas pats, kas seną Žmogų aprengti naujais 
drabužiais, žmonėms nesakoma teisybė.“ 
„Nekokybiška renovacija, tik padailinimas iš 
išorės.“ 

„Nes atsijungę nuo bendros šildymo sistemos.“ 
„Nes savivaldybė nekompensuoja išlaidų." 
„Neverta, nes labai didelės išlaidos, o 

maža parama. Be to, blokiniai daugiabučiai 
nepritaikyti tokiai renovacijai.“ 
„Pensininkams sunku suprasti, kad galima imti 
renovacijos paskolas.“ 

„Per ilgas renovacijos atsipirkimo laikotarpis.“ 
„Per dideli paveldosaugos reikalavimai." 
„Per didelė atsakomybė pirmininkui, išlaidos 
gyventojams.“ 

„Pinigų plovimas, seno daikto aprengimas 
naujais drabužiais.“ 

„Renovacijos nenaudingumas piniginiu 
atžvilgiu." 

„Ruošiasi renovuoti iš dalies, o visiška — per 
brangi.“ 

„Trūksta lėšų, dauguma pensininkai ir 
nuomininkai, kurie priešinasi.“ 


„Atlikta dalinė renovacija. Pastatas priklauso kultūros paveldui, todėl yra problemų 
dėl fasado šiltinimo.“ 

„Bijo įsipareigoti bankui. 

„Butų savininkai abejoja dėl renovacijos pasekmių, bankų veiklos.“ 

„Buvo atliktas auditas ir pradėta rengtis investiciniam projektui, tačiau gyventojai 
sukilo dėl skolinimosi iš bankų“ 

„Dauguma narių yra pensinio amžiaus ir finansiškai nepajėgūs investuoti į namo 
renovaciją.“ 

„Gyventojai baiminasi ilgalaikių finansinių įsipareigojimų." 

„Gyventojai nesusirenka į susirinkimus, todėl renovavimo klausimas neišspręstas." 
„Išvažiavę savininkai, todėl sunku tartis, nesusirenka pakankamas skaičius narių.“ 
„Yra senų skolų, dėl ko negalim gauti paskolos.“ 

„Laukiam Vyriausybės sprendimų naikinti kompensacijas ir renovavimo išlaidas 
padengti valstybės lėšomis, jas susigrąžinant per sutaupytas sąskaitas už šildymą 
ar panašiu būdu.“ 

„Leidimas namo statybai išduotas 1990 m., o atiduotas naudoti tik 1997 m., todėl 
dar reikia išsiaiškinti, ar mums priklauso dalinė kompensacija už renovaciją.“ 
„Lėšų ir iniciatyvos stygius. Kita vertus, namas ne blokinis, tradicinės renovacijos 
jam nereikia.“ 

„Namai yra Senamiestyje; svarstysime galimybes, ką ir kaip renovuoti." 

„Nelabai pasitikime renovacija, namas už šildymą moka nedaug.“ 

„Nepatenka į renovuotinų namų sąrašą." 

„Nepopuliarus sprendimas tarp pensinio amžiaus žmonių." 

„Nes namo statybos metai neatitinka reikalavimų.“ 

„Pasikeitus valstybės ir savivaldybės apmokamų renovacijos išlaidų daliai (jai 
sumažėjus), taip pat dėl kilusio nepasitikėjimo bankais nemaža dalis butų 
savininkų renovacijos kategoriškai atsisakė.“ 

„Per brangu, gyventojai nesutiko, nepasitiki statybos firmomis.“ 

„Per menka valstybės parama ir itin didelė šių darbų kaina; renovacija atliekama 
dalimis, gyventojų lėšomis." 

„Renovacija nereikalinga, naujas namas, domintų nebent šilumos mazgo 
renovacija arba saulės baterijų įrengimas." 

„Trūksta kompetentingos informacijos, tipinių situacijų sprendimo būdų, projektų 
2 

„Užšildymą mažai moka, žmonėms neaktualu." 


Vieno respondento atsakymas buvo itin išsamus - jis akcentavo kompe- 
tencijos trūkumą, neišmanymą: 

„Turime viziją, kaip dar sutaupyti, deja, trūksta kompetentingų specia- 
listų, projektavimo paslaugų, net normalios techninės informacijos nesugeba- 
ma pateikti. O apie vizijas arba realius nebrangius įgyvendinimo mechanizmus 
neturima vizijos nei savivaldybės, nei valstybės lygmeniu. Viskas šioje srityje 
labai greitai keičiasi, tobulėja. Norime pakeisti šildymo sistemos vamzdyną 
kuo mažiausiomis sąnaudomis, bet trūksta ir informacijos, ir specialistų, ir 
lėšų. Nenorime keisti centrinio šildymo geoterminiu, dujų katilais ir kt. No- 
rime patobulinti butų vamzdynus, pakeisti radiatorius, tačiau tam reikia daug 
lėšų ir garantijų, kad tiek projektuotojas, tiek specialistai sugebės atsakyti už 
savo darbą. Dalį bandėme tobulinti 2012 m., tačiau nusivylėme nekompetenci- 
ja ir nutraukėme darbus. Šiuo metu aktyviai ieškome kitų alternatyvų, žinome, 
kad dėl sugebėjimo sutaupyti mes nei iš valstybės, nei iš savivaldybės negausi- 
me nė cento. Tokia „namo metų“ ir „suvartojimo procentais“ politika, deja. Iš 
viso investavome 26 tūkst. litų (patys derėjomės, sumažinome darbų kainas), 
o mokame už šildymą beveik tiek pat, kiek Ateities g. 5 namas, už renovaciją 
sumokėjęs apie 300 tūkst. litų... Bent jau mūsų mikrorajone žmonės tai žino, 
nenori renovacijos, nori net jungtis prie mūsų bendrijos, tačiau mes neturime 
tam nei jėgų, nei žmogiškųjų resursų, kad padėtume visiems.“ (respondentas 
iš Vilniaus) 

Šio respondento teigimu, pati valstybė ir savivaldybė neišmano, kaip 
nebrangiai, bet kokybiškai atlikti DN atnaujinimą. Labai svarbu, kad DN at- 
naujinimo iniciatoriai išmanytų techninius dalykus: kai kurie namai keliasde- 
šimt kartų permoka už tuos pačius darbus, o rezultatas yra toks pat. Tai yra, 
respondento teigimu, trūksta kompetentingų specialistų pačioje valdžioje, kad 
DN atnaujinimo procesas taptų efektyvesnis. Kai kurie namai, matydami gerą 
kitų DN atnaujinimo praktiką, nori jungtis prie pastarųjų, tačiau žmogiškųjų 
išteklių trūkumas juose neleidžia to padaryti. 

Tas pat respondentas parašė, ką žino apie DN atnaujinimą Rytų Vokie- 
tijoje: DN renovuojami pagal tipinius projektus vietos savivaldos institucijų 
lėšomis: 

„Žinau, kaip buvusios Rytų Vokietijos teritorijoje iki 1995 m. buvo re- 
novuoti posovietinės statybos namai, privalomai, žemės kanclerių nurodymu, 
pagal sudarytus tipinius projektus magistratų lėšomis.“ 

Svarbu išanalizuoti kitų valstybių DN atnaujinimo praktiką ir įvertinti 
tam tikrų priemonių naudą mūsų valstybei. Susipažinimas su tipiniais projek- 
tais galėtų padėti sutaupyti tiek valstybei, tiek gyventojams. Priverstinė reno- 
vacija esant dideliam gyventojų pasyvumui gali būti reikalinga DN atnaujini- 
mui paspartinti, tačiau reikia atsižvelgti ir į gyventojų finansines galimybes, 
ieškoti daugiau galimybių efektyviai finansuoti DN atnaujinimo darbus. 

Lyginant Vilniaus ir Kauno respondentų atsakymus į klausimą „Ko- 
kiomis lėšomis buvo atlikta / atliekama Jūsų namo / namų renovacija?“ (Žr. 

34 lentelę), galima pastebėti taip pat skirtumų. Daugiau kaip 42 proc. Kauno 
respondentų nurodė, kad DN atnaujinimas atliekamas arba atliktas gyventojų 
lėšomis, o šį atsakymą pažymėjo tik 24 proc. Vilniaus respondentų. Didesnė 
dalis Kauno respondentų nurodė DN atnaujinimo lėšų šaltinį - naująją reno- 
vacijos programą (75 proc./15 proc.). 


34 lentelė. Respondentų atsakymai į klausimą „Kokiomis lėšomis atliekamas / atliktas DN at- 
naujinimas*“, proc., N (Kaunas)=7, N (Vilnius)=33 


Atsakymai Kauno respondentų Vilniaus respondentų 
Gyventojų lėšomis 42,9 242 

Renovacijos programa 5096 / 5096 28,6 242 

Renovacijos programa 7596 / 1596 143 91 

Kita 143 394 

Neatsakė 0,0 30 

Iš viso: 100,0 100,0 


Problemos, su kuriomis susidūrė respondentai ruošiantis atnaujinti DN 
arba jį atnaujinant, taip pat šiek tiek skiriasi lyginant abu miestus (žr. 35 len- 
telę), tačiau abiejų miestų DNSB pirmininkai kaip svarbiausią problemą daž- 
niausiai pažymėjo gyventojų priešinimąsi. Tačiau didesnė Kauno respondentų 
dalis, lyginant su Vilniumi, pažymėjo antrą pagal svarbą problemą - prastą 
darbų kokybę. Daugiau negu dvigubai didesnė Vilniaus negu Kauno respon- 
dentų dalis nurodė svarbų atnaujinimo proceso trukdį - pasikeitusią renova- 
cijos tvarką. 


35 lentelė. Respondentų atsakymai į klausimą „Su kokiomis problemomis Jūs susidūrėte atlie- 
kant / rengiantis atlikti renovaciją?“ (proc.), N (Kaunas)>9, N (Vilnius)=46 


Atsakymai Kauno respondentų Vilniaus respondentų 
Žinių trūkumas ruošiantis renovacijai 222 261 

Pasikeitusi renovacijos tvarka 111 283 

Dalis gyventojų priešinosi renovacijai 444 37,0 

Sunkumai gaunant banko paskolą 111 87 

Renovacijos darbai vykdyti / vykdomi lėtai 222 13,0 

Prasta atliktų / atliekamų darbų kokybė (dėl rangovų, darbų vykdytojų 

nesąžiningumo, kvalifikacijos stokos) 232 2Bjl 

Kita (įrašykite) 33,3 348 


Kauno respondentai nurodė tik dvi kitas problemas (žr. 4 priedą), su kurio- 
mis susidūrė ruošiantis arba / ir atliekant DN atnaujinimą, - abi jos išorinio pobū- 
džio, o Vilniaus respondentai problemų nurodė daugiau: pažymėjo tiek išorinių, 
tiek vidinių trukdžių. Svarbiausios išorinės problemos, vilniečių respondentų nuo- 
mone, rengiantis renovacijai, yra paveldosaugos reikalavimai, ilgas dokumentų 
rengimo procesas, konsultacinės pagalbos trūkumas ir kt. Pagrindinės problemos, 
respondentų teigimu, jau renovuojant DN, buvo nepavykę viešieji pirkimai, pa- 
viršutiniškai parengtos sutartys, kuriose nebuvo numatyta vykdytojų atsakomybė 
dėl darbų vilkinimo, papildomos nenumatytos išlaidos vykstant DN atnaujinimo 
procesui (pvz., pastolių nuoma). Vidinės problemos, su kuriomis susidūrė respon- 
dentai ruošiantis arba / ir atliekant DN atnaujinimą, buvo gyventojų nesutarimai, 
nuo ko pradėti, jų pasipriešinimas, susijęs su tam tikrų darbų atlikimu. 

Atliekant tyrimą buvo klausiama respondentų nuomonės, kokios prie- 
monės galėtų pagreitinti DN atnaujinimą Lietuvoje. Didžioji dalis Vilniaus res- 
pondentų kaip svarbiausią veiksnį pažymėjo mažesnius šildymo mokesčius. O 
Kauno respondentams daug svarbesnis finansavimo dydis ir lankstumas. Atsi- 
žvelgiant į Vilniaus respondentų atsakymus, ši priemonė yra antroje vietoje po 
šildymo kainos. Įstatymuose įteisinta privaloma renovacija, tiek Vilniaus, tiek 
Kauno respondentų nuomone, yra viena mažiausiai veiksmingų (žr. 36 lentelę). 


36 lentelė. Respondentų įvardytos priežastys, kurios galėtų skatinti daugiabučių namų renova- 
ciją, proc., N (Kaunas)=68, N (Vilnius)=139 


Kauno Vilniaus 


Nurodyto: pūEž2>: E respondentų. respondentų 


Tiesioginis teigiamas pavyzdys (kaimynų, pažįstamų namų 


sėkmingai atlikta renovacija) ŽE 12 
Mažesni šildymo mokesčiai (po renovacijos) 457 597 
Padidėjęs šildymo efektyvumas (šilčiau bute) 40,0 422 
Pagerėjęs estetinis namo vaizdas 271 39,0 


Patrauklesnė ir saugesnė gyvenamoji aplinka (sutvarkytas kiemas, 
apšvietimas, šiukšlių išvežimas, automobilių stovėjimo aikštelė, 20,0 318 
vaikų Žaidimų aikštelė, stebėjimo kameros) 


Noras pakelti savo būsto vertę 11,4 26,6 
Didesnis ir lankstesnis finansavimas iš savivaldybės lėšų 64,3 54,5 
Aiškūs ir stabilūs įstatymai 40,0 46,1 
Informacijos apie renovacijos programas sklaida 214 221 
Įstatymuose įteisinta privaloma renovacija 17,1 26,6 


Kitos priežastys 157 26,0 

Atliekant tyrimą abiejų miestų DNSB pirmininkai įvardijo ir kitas prie- 
mones, galinčias paspartinti DN atnaujinimą Lietuvoje. Kaip ir atsakydami į 
ankstesnius atvirus klausimus, taip ir dabar Vilniaus respondentai buvo iškal- 
bingesni už Kaune atliekamo tyrimo dalyvius (žr. 5 priedą). Tiek Vilniaus, tiek 
Kauno respondentai akcentavo darbų kokybės svarbą. Kitos svarbios tyrimo 
dalyvių nurodytos priemonės: 

1) tikslūs naudos skaičiavimai; 

2) griauti ir statyti naujus namus - pigiau kainuos; 

3) mokymai DN atnaujinimo tema; 

4) kompensacijų už šildymą panaikinimas arba neleidimas prii- 
mant sprendimus dalyvauti žmonėms, kurie gauna kompensacijas; 

5) ženklus valstybės paramos padidinimas (iki 75 proc.); 

6) kompensacijų diferencijavimas komunalinių butų savinin- 
kams ir kitiems, kurie butus įsigijo už čekius; 

7) skatinimas kurti bendrijas; 

8) korupcijos pažabojimas; 

9) jau suteiktų paskolų tvarkos patobulinimas - paskolos perra- 
šymas gyventojų, ne bendrijų vardu; 

10) pradinio įnašo reikalavimo panaikinimas; 

11) glaudesnis valstybinių institucijų bendradarbiavimas ir pa- 
galba renkant informaciją; 

12) kt. 

Į klausimą, ar bendrija (DNSB) planuoja ateityje dalyvauti DN atnauji- 
nimo programoje, net 11,4 proc. visų Kauno respondentų neatsakė, o Vilniaus 
- tik 2,6 proc. Gerokai didesnė dalis Vilniaus negu Kauno respondentų tvirti- 
no, kad DN atnaujinimo programoje dalyvaus. Be to, tyrime dalyvavę Vilniaus 
DNSB pirmininkai rečiau buvo neapsisprendę negu Kauno DNSB pirmininkai 
(12 pav.): net 46 proc. Kauno (34 proc. Vilniaus) atsakiusių respondentų nuro- 
dė, kad nežino, ar dalyvaus DN atnaujinimo programoje. 

Svarbu pažymėti, kad net trečdalis atsakiusių (33,8 proc.) Vilniaus res- 
pondentų (tačiau Kauno - tik nevisas penktadalis (18,6 proc.) respondentų) 
nurodė, kad ateityje planuoja dalyvauti renovacijos programoje. Tai gali reikšti 
gyventojų iniciatyvos didėjimą DN atnaujinimo srityje arba pirmininko opti- 
mizmą ir jo iniciatyvumą. 

Beveik 10 proc. Vilniaus ir tik 4,3 proc. Kauno į klausimą atsakiusių 

Apibendrinant tyrimo duomenis, galima teigti, kad Vilniaus DNSB pir- 
mininkų iniciatyva yra ryškesnė negu Kauno respondentų: daugiau jų dalyva- 
vo pačiame tyrime, jie aktyviau atsakinėjo į klausimus, daugiau ketina reno- 
vuoti DN arba jau renovuoja ir rečiau yra neapsisprendę dėl DN atnaujinimo. 


E Eiuriai E Gilriuiis 


12 pav. Respondentų atsakymai į klausimą „Ar Jūsų bendrija ateityje planuoja dalyvauti renova- 
cijos programoje?“, proc., N (Kaunas)=62, N (Vilnius)=150 


DN atnaujinimas: kokybinio tyrimo 
duomenų apibendrinimas 


Svarbiausias su DN atnaujinimu susijusias problemas ir šio proceso pa- 
sekmes padėjo išryškinti atlikto kokybinio tyrimo (interviu) duomenys. 12 iš 
16 apklaustų pirmininkų valdomi namai (daugiau kaip 12 namų) yra renovuo- 
ti arba interviu metu buvo renovuojami. 

Atnaujinimo procesas apibūdinamas įvairiausiais epitetais: „kryžiaus 
keliai“ (Eb37), „didelė loterija“ (Eb40), „pinigų plovimas“ (Eb44) ir kt. 

Apibendrinant kiekybinio ir kokybinio DN atnaujinimo tyrimų analizės 
rezultatus, galima išskirti DN atnaujinimo procesą spartinančius ir lėtinan- 
čius veiksnius (žr. 37 lentelę). Svarbiausi DN atnaujinimo procesą spartinan- 
tys vidiniai veiksniai, respondentų teigimu, yra socialiniai: pačių gyventojų 
ir namo bendrijos pirmininko iniciatyvumas, o jį stabdantys veiksniai - gy- 
ventojų nedalyvavimas, pirmininko neveiklumas, tam tikrų gyventojų grupių 
pasipriešinimas, nuomonių nesutapimas, nepasitikėjimas pirmininku. Kaip 
svarbiausi atnaujinimą spartinantys išoriniai veiksniai buvo nurodomi infor- 
macija ir konsultacinė pagalba, finansavimo mechanizmo tobulinimas, atnau- 
jinimo išlaidų kompensavimas socialiai remtiniems žmonėms. Labiausiai DN 
atnaujinimą, respondentų nuomone, stabdo išoriniai ekonominiai veiksniai 
(ekonominiai svyravimai, bankų nestabilumas ir sunkumas gauti paskolą iš 
jų, paramos mažinimas, darbininkų trūkumas statybos įmonėse), socialiniai 
(tautos savimonė) ir politiniai (pasikeitus politinėms jėgoms, sumažėjo DN 
atnaujinimo parama). 

37 lentelė. DN atnaujinimo procesą skatinantys ir stabdantys veiksniai 


Procesą skatinantys veiksniai Procesą stabdantys veiksniai 


1. Pirmininko iniciatyvumas 1. Gyventojų pasyvumas 
2. Socialiniai ryšiai 2. Pirmininko neveiklumas 
3. Gera kaimynystė 3. Sudėtinga rasti gyventojus 
4. Didelės šildymo išlaidos 4. Nenori įsileisti į butus 
5. Namo nusidėvėjimas 5. Atskiros gyventojų grupės, pvz., teisininkai 
6. Nekokybiška statyba 6. Finansinis neįgalumas 
7. Gyventojų iniciatyvumas 7. Nuomonių nesutapimai, nesutarimai dėl išlaidų paskirstymo 
8. Nepasitikėjimas pirmininku ir kt. 
9. Savarankiškai atlikta dalinė buto renovacija 
10. Didelės finansinės išlaidos 


Išoriniai 

8. Savivaldybių kompensavimo mechanizmas socialiai 
remtiniems žmonėms 

9. Informacinė pagalba iš šalies, pvz., Būsto ir urbanistinės | Išoriniai 


plėtros agentūros (šiuo metu likviduojama) 11. Sunkumai gauti paskolą iš bankų, bankų nestabilumas 
10. Savivaldybės parama atskiriems darbams 12. Darbininkų trūkumas įmonėse 
11. Priverstinis DN atnaujinimas - „sąrašų“ atsiradimas 13. Politinių jėgų įtaka ir sąlygų keitimas 
12. Informacijos sklaida 14. Administracinės kliūtys ir sunkumai 
13. Teisiniai dalykai 15. Šilumos taupymo prioritetas 
14. Paslaugų kainų augimas 16. Tautos mentalitetas 
15. Atnaujinimo finansavimas ne tik bendrijoms 17. Ekonominiai svyravimai 


Vidinės atnaujinimo procesą skatinančios priežastys. Respondentų 
teigimu, pirmininkų iniciatyvumas turi lemiamą reikšmę pradėti renovaciją. 
Dažnai neskaičiuodami savo laiko jie aukojasi viso namo labui, tačiau nepa- 
miršta, kad pirmiausia gerina savo gerovę: 

„Aš pamačiau, kad 50 ir vieno aš niekada nesurinksiu. Tada aš indivi- 
dualiai ėjau per visus butus.“ (Eb37) 

„Aš pagalvojau, kad už dyka ar ne už dyka, bet mano pačios buto ver- 
tė, jeigu man reikės išsikelti, jo vertė tikrai pakils šimtu tūkstančių. Tai ir bus 
mano pačios vargo įvertinimas.“ (Eb41) 

Kad renovavimo procesas būtų sklandesnis, labai svarbūs socialiniai ry- 
šiai, kadangi DN atnaujinimo kelias yra sudėtingas, dažnai stringa dėl biuro- 
kratinių sunkumų: 

„Tai mane daug kur išgelbėjo ryšiai ir pažintys.“ (Eb37) 

DN atnaujinimo procesui yra svarbi gera kaimynystė. Kai gyventojai 
tarpusavyje pažįstami, kai jų yra nedaug, priimti sprendimą atnaujinti DN yra 
paprasčiau: 

„Pavyzdžiui, mūsų laiptinę kažkaip pavyko suburti, kaip šeima gyve- 
nam per 5 aukštus. Visi vienas už kitą.“ (Eb37) 

Svarbus motyvas gyventojams pasirašyti už DN atnaujinimą yra didelės 
šildymo išlaidos. Patikėjus išankstiniais skaičiavimais ir / arba jau atnaujintų 
namų pavyzdžiais, rezultatas nenuvilia: 

„<...> užtat labai triukšmingas mėnuo - lapkričio mėnuo, kai mes su- 
mokėjom, aš kalbu vien apie šildymą, 96 litus. Tai kiti žmonės netiki, prašo 


parodyt. O jeigu dar prieš Zuoką, kai buvo šildymo sezonas, tai palyginti mes 
už lapkričio mėnesį mokėjom 66 litus.“ (Eb29) 

„<...> mes mokėjome tūkstančiais. Buvo labai didelis energijos sunau- 
dojimas.“ (Eb41) 

„<...> yra požymiai: daug išleidžiam šildymui, namas blogai atrodo 
<...>“ (Ec47) 

Kuo senesnis namas, tuo didesnė paskata jį atnaujinti, kadangi akivaiz- 
du, jog kiekvienas DN turi savo gyvavimo laiką, keičiasi elektros suvartojimas, 
sensta komunikacijos: 

„Nes namas yra 1974 metų, jeigu realiai žiūrint, tai namas, kaip ir visi 
labai apleisti namai, apleisti vamzdynai, elektros instaliacijos apleistos, jas 
remontuoja tik tada, kai sugenda.“ (Eb39) 

Dalis gyventojų supranta, kad sovietmečiu skubant statyti daugiabučius 
namus dažnai darbai būdavo atliekami nekokybiškai: 

„Blokados metu nekokybiškai pastatyti visi monolitiniai, statybinin- 
kai, kad nereikėtų vibruoti, įpildavo vandens, keramzitas pakildavo į viršų, 
sunkus betonas nusėsdavo žemyn, išeidavo nevienodos frakcijos betonas, ir 
kada sutrūkinėjo, vienas namas visas yra kaip voratinklis.“ (Eb34) 

Apibūdinant gyventojų iniciatyvumo svarbą, puikiai tinka patarlė „Vie- 
nas lauke - ne karys.“ Pasitaiko, kad DN atnaujinimo procesą pradeda skatinti 
ne valdžia, o patys gyventojai. Tai vienas svarbiausių veiksnių išjudinant DN 
atnaujinimo procesą: 

„Paskui čia pas mus moteriškė gyvena viena, jinai sužinojo, kad aš 
norėčiau renovacijos, ir pati pas mane atėjo, ir mudu pabandėme agituoti 
pirmininkę. Pirmininkė pasakė: „Darykit, aš pasirašysiu, bet manęs nekiš- 
kit.“ Tai faktiškai mudu su ta Marija sutvarkėm tą visą reikalą. Pirmininkė, 
kur reikėdavo, parašus padėdavo, ir viskas, o šiaip nesikišo. Aš dalyvavau 
visais frontais.“ (Eb40) 

„<...> Mes jau ir prieš renovaciją patys savo jėgomis 1994 m. mazgą 
renovavom. Pasistatėm siurblius bei procesorių ir gavom paramą iš „Kauno 
energijos“, kaip pirmieji, darę renovaciją, - 1090 nuolaidą už energijos su- 
vartojimą. Mes jau tada buvom kone pigiausi. Ir stogą dar anais laikais patys 
vieną kartą dengėmės.“ (Eb43) 


Išoriniai atnaujinimą skatinantys veiksniai. Kad ir kiek svarbus pačių 
gyventojų dalyvavimas, paties DN būklė, yra ir kita medalio pusė - tai vals- 
tybės vykdoma būsto atnaujinimo politika. Kadangi atnaujinimo darbai yra 
labai brangūs, o nemaža dalis gyventojų neturi didelių santaupų arba net pa- 
kankamų pajamų, reikalinga išorinė pagalba. Ypač svarbus savivaldybių kom- 
pensavimo mechanizmas socialiai remtiniems žmonėms: 

„Turiu socialiai remtinų, - 10 gal tokių žmonių, nedaug - kompensuo- 
ja valstybė.“ (Eb31) 
„Socialiai remtiniems žmonėms dengia visą sumą.“ (Eb34) 


131 


132 


„Socialiai remtini turėtų iš viso, kiek rankų turi, tiek ir kelti už re- 
novaciją. Nes jiems viską dengia valstybė, nė vieno cento jie nemoka. Pas 
mus tik vieni tokie yra. Jeigu jie prieštarauja, vadinasi, yra spraga išaiškinimo 
procese.“ (Eb41) 

„<...> mes kai pradėjom daryti, ta sistema dengė tik palūkanas, o pas- 
kui jau 2009 m. gale atsirado, kad socialiai remtiniems dengia viską 10090.“ 
(Eb43) 

DN atnaujinimo procesas nėra paprastas dėl painaus ir sudėtingo do- 
kumentų tvarkymo. Kad procesas mažiau strigtų, naudojamasi informacine 
pagalba iš šalies, pvz., Būsto ir urbanistinės plėtros agentūros (šiuo metu likvi- 
duojama): 

„Būsto agentūroje dirbo trys labai geri žmonės <...>. Jie nuo pirmo 
žingsnelio iš karto pasako tau, ką turi daryti. Tai dar geriau negu koks se- 
minaras, kur gali būti labai išskleista ir nebūtinai tau naudinga informacija. 
Jie kiekvieną etapą pasako, kokius dokumentus reikia pasidaryti, kur nueiti, 
- tiesiog veda už rankos per visą tą renovaciją. Mes visą laikotarpį taip ir 
bendravom, jie įdėjo labai didelį indėlį.“ (Eb41) 

„Labai padėjo. Kiekvieną dalyką - projektas, kvietimas, - nešam jiems, 
jie „šviečiasi“, tiek pas mane, tiek pas juos buvo visos archyvinės bylos. Mes 
bendradarbiavom visais klausimais, kas tik neaišku buvo, tuoj bėgam pas 
juos arba skambinam telefonu.“ (Eb43) 

Savivaldybės parama atskiriems darbams atlikti taip pat svarbi DN at- 
naujinimo politikos dalis: 

„Buvo akcija tokia „Atnaujinkim būstą - atnaujinkim miestą“, tai pa- 
darėm savivaldybės lėšomis energinį auditą ir investicinį projektą. Vėliau dar 
paskui apmokėjo ir šitos renovacijos techninį projektą.“ (Eb30) 

Pastaruoju metu tikimasi, kad atnaujintinų DN „sąrašų“ atsiradimas 
paspartins ypač prastos būklės namų atnaujinimą. Tikėtina, kad tokiuose na- 
muose gyvena mažiau pasiturintys gyventojai, o jie turi mažiau finansinių gali- 
mybių. Nors tai laikoma prievartine priemone, bet tai būdas, galintis užtikrinti 
pačių gyventojų saugumą: 

„Mūsų namas įtrauktas į sąrašą <...>“ (Eb36) 

Svarbu kuo plačiau skleisti informaciją apie DN atnaujinimą, jo naudą 
ir pan.: 

„Buvo reklaminių agitacijų apie taupymą.“ (Eb43) 

Dėl ypač didelio DN atnaujinimo retai kada pritaria 100 proc. gyven- 
tojų. Teisiniai dokumentai užtikrina, kad pakanka daugumos balsų, kad būtų 
pradėtas atnaujinimo procesas: 

„Bendrija priėmė sprendimą, ir viskas - arba kraustykis, arba moki.“ 

Augančios kainos yra viena iš priežasčių, skatinanti ieškoti būdų sutau- 
pyti. Viena iš taupymo priemonių - sumažinti mokestį už paslaugas, t. y. at- 
naujinti daugiabutį namą: 

„Dar sovietiniais laikais labai mažai mokėjom už šildymą, tad ne tiek 


aktualu buvo, bet matėm, kad kainos auga, suvartojimas taip pat didėja, 
šalti nenori, reikia ką nors galvoti.“ (Eb44) 

Vykdant DN atnaujinimo politiką, atnaujinimo finansavimas buvo 
taikomas tik bendrijoms. Daugiabučių namų gyventojai ne visada nori, arba 
tiesiog neatsiranda žmonių, kurie norėtų valdyti namo ūkį. Svarbu, kad prasi- 
plėtė DN atnaujinimo paramos gavėjų ratas, daugiau namų gali dalyvauti DN 
atnaujinimo programoje: 

„<...> parama buvo teikiama tik bendrijoms. Dabar jau, kai yra su- 
vienodintas teikimas ir bendrijoms, ir administratoriams, ir dabar va čia 
kada gi, prieš mėnesį priėmė Vyriausybė nutarimą, kad gali administrato- 
rius gauti tą pačią paramą ir būti to projekto administratorius, ir savivaldy- 
bėms suteikiama teisė.“ (Ec47) 


Atnaujinimą stabdantys vidiniai veiksniai. Daug vidinių veiksnių skati- 
na DN atnaujinimo procesą, tačiau ne mažiau veiksnių šiam procesui trukdo. 
Vienu svarbiausių vidinių stabdžių tyrimo informantai įvardija gyventojų pa- 
syvumą ir pirmininko neveiklumą: 

„Niekuomet nebūna kvorumo.“ (Eb37) 

„<...> jie irgi nori renovuoti, būčiau gal ir užbaigęs, bet dėl gyventojų 
pasyvumo - nutaria ir po kiek laiko vėl pakeičia.“ (Eb35) 

„Žmonės nori gauti pinigų, bet nenori dirbti.“ (Eb37) 

Kitas svarbus DN atnaujinimo proceso trukdis - sunkumai rasti gyven- 
tojus. Tačiau net už DN renovaciją pasirašę gyventojai vėliau nenori įsileisti į 
butus: 


„<...> tai tas nebegali, tai tas išvažiuoja.<...> Šildymo sistemą reikia 
keisti vasarą, o Žmonės atostogauja.“ (Eb35) 

„<...> sutiko, bet gyventojai po kurio laiko nebenori įsileisti, ir atsiran- 
da problema.“ (Eb35) 

Svarbu paminėti, kad respondentai įvardija tam tikras gyventojų gru- 
pes, pvz., teisininkus, kurie turi didelę įtaką ir kitus gyventojus nuteikinėja 
prieš DN atnaujinimą: 

„Bet blogiausiai būdavo su teisininkais. Jiems ten neaišku, tai dar kaž- 
kas. <...> Žmones išbalansuoja. <...> Nors viena teisininkė, antra irgi pusiau, 
taip ir nesugebėjom jom pakeisti radiatorių - neįsileido.“ (Eb35) 

Kad ir kokia būtų DN būklė, tačiau finansinis gyventojų neįgalumas 
ypač mažesniuose miesteliuose - svarbus DN atnaujinimo trukdis ir kartu po- 
litikos uždavinys: 

„<... > mes darėm tik tą minimumą, <... > kadangi tai yra pensininkų 
namas. <...> Pagal projektą, mūsų tik tiek lėšos nešė, mes tik galines sienas 
apšildėm.“ (Eb37) 

„Ir mes tą kreditą ėmėm vien todėl, kad 2 butams priklausė socialinė 
parama.“ (Eb29) 

„Pavyko, parašus sudėjo, bet paskui pasakė, kad pinigų neturim, pa- 

gailo žmonių ir pristabdėm reikalus.“ (Eb38) 

„Bet kai pamato, kad tie 2 mln. Lt kainuoja ir jiems reikės po 15 tūkst. 
Lt išsimokėt, jau dalis žmonių nukrenta: „Kam man čia reikia, aš gal negy- 
vensiu ilgai, gal ištempsiu, pinigų aš neturiu.“ Ir pritaria iš tų 2 mln. 40-čiai 
tūkst. Lt, sakysim, sienas apšiltint.“ (Ec47) 

Didžioji dalis tyrimo informantų įvardija, kad sunku rasti kompromisą 
tarp pačių gyventojų, skirtingos nuomonės dėl darbų ir išlaidų paskirstymo 
dažnai trukdo pradėti DN atnaujinimą: 

„Na va atsiranda 2-3 žmonės, kurie būtinai nori kitaip.“ (Eb35) 

„Matot, mes turim krūvą žmonių su visai skirtingais norais ir galimy- 
bėm. Jauni žmonės norėtų grožio, jie sako, kad reikėtų ką nors daryt. Pen- 
sininkas sako: „Man jau liko nedaug iki smerties, man jau reikia lango ne į 
namą, o į karstą.“ (Eb38) 

„Buvo skundą parašę į Vartotojų teisių tarnybą, kam sienų apšiltinimą 
nuo kvadratūros skaičiavau.“ (Eb31) 

„Tai kaimynai su kaimynais priėjo iki muštynių - vieni už renovaciją, 
kiti prieš.“ (Eb34) 

Tyrimo informantai apgailestauja, kad į jų darbą dalis gyventojų žiūri 
įtariai, nepasitiki pirmininku ir apskritai žmonėmis: 

„Ir mane, kaip pirmininką, pradėjo kaltinti: „Tu darai renovaciją norė- 
damas sau paimt pinigų“.“ (Eb34) 

„Pasitikėjimo niekada nėra. Žmogus nepasitiki niekuo, nes jis labiau- 
siai netiki savim. Kartais galvoja vienaip, o padaro kitaip. <...> Žmonės ne- 
tiki, absoliučiai netiki valstybe, netiki savivaldybe arba visom kitom institu- 
cijom.“ (Eb38) 

Kai kurie gyventojai, savarankiškai atlikę dalinę buto renovaciją, ne- 
sutinka su kai kuriais darbais ir norėtų mažiau mokėti už DN atnaujinimą. 
Sudėtinga perkalbėti tokius gyventojus, kadangi visiems gyventojams išlaidos 
paskirstomos proporcingai: 

„Nors, žinot, buvo problemų ir tarp sutikusiųjų, nes, matot, visi balko- 
nai vienodi - vienodai įstiklinti, namas tvarkingas. O buvo žmonių, iš tikro 
balkonus pasidariusių, įsirengusių kapitališkai jau. Kaip reikiant - ir su plas- 
tikiniais langais, ir viską, bet nė vieno nebuvo, kad būtų pagal projektą. Tai 
čia buvo vienas mano didžiausių rūpesčių.“ (Eb30) 

Informantai minėjo, kad didelės finansinės išlaidos gyventojus atbaido 
nuo DN atnaujinimo: 

„Norėjom vieną kartą renovuoti namą, bet dauguma nesutiko. Na, 
ir dabar antrą kartą. Anksčiau reikėjo patiems savininkams imti paskolą iš 
banko, o dabar šitie, bet jie kai paskaičiavo, žmonės nesutiko, per brangiai 
išeina, čia galima pastatyti naują namą.“ (Eb36) 


Atnaujinimą stabdantys išoriniai veiksniai. Yra ir išorinių DN atnaujini- 
mo trukdžių. Finansinių institucijų nestabilumas ir sunkumai gauti paskolą iš 


bankų stabdo jau prasidėjusį DN atnaujinimo procesą: 

„Su bankais: vieną savaitę - jų tokia nuomonė, kitą savaitę - jų tokia 
nuomonė.“ (Eb37) 

„<...> bankas davė kreditą, tai aš su jais metus laiko derinau popie- 
rius.“ (Eb29) 

„Kadangi paskolą ėmėm iš „Snoro“, o „Snoras“ bankrutavo, ir mūsų 
visus pinigus užrakino, ir iš tos sumos po truputį atsiskaitinėjo.“ (Eb39) 

Kitas svarbus DN atnaujinimą lėtinantis veiksnys - darbininkų trūku- 
mas įmonėse. Tai gali rimtai stabdyti planuojamą masinį DN atnaujinimą: 

„Gal jie vieną kitą žmogų žinojo, o jie savo darbuotojų tai neturi.“ 
(Eb37) 

Gyventojai nėra tikri, ar DN atnaujinimo politika nesikeis, kadangi, pa- 
sikeitus politinėms jėgoms, keičiamos DN atnaujinimo sąlygos: sumažinus re- 
novacijos kompensavimą, DN atnaujinimo procesas sulėtėja arba net sustoja: 

„Konservatoriai pakeitė sąlygas. Absoliučiai. Reiškia, ir vienas, <...> 
punktas labai labai svarbus, tai būtent, tai jeigu valstybė kompensuodavo 
mums 5096, iš pradžių tai buvo už visus darbus, paskui buvo už tuos darbus, 
kurie duoda šilumos efektą, 5090. Jie padarė, pakeitė įstatymą - 1590. Kai 
1590, tai viskas. Ir paskui pradėjo atsigauti statybos, ten viskas, bet šitie visi 
darbai stovi, absoliučiai. Nors tuo metu tikrai buvo žmonių, bendrijų, norin- 
čių daryti renovaciją. O dabar viskas sustojo.“ (Eb29) 

Administracinės kliūtys ir sunkumai gyventojus atbaido nuo DN atnau- 
jinimo, arba labai lėtina jau prasidėjusį renovacijos procesą: 

„Taip, buvo baisiai didelis popierizmas.“ (Eb31) 

„Kai jau renovacija įpusėjo, buvo tokių momentų, kad norėjosi kam 
nors kitam perleisti, nes pamačiau, kiek daug popierizmo. Labai daug reikėjo 
pereiti formalių barjerų, kurie atėmė labai labai daug laiko, gerokai daugiau 
negu pati statyba.“ (Eb41) 

Informantai nurodė, kad gyventojai norėjo rekonstruoti namą, tačiau 
šilumos taupymo prioritetas riboja gyventojų norus visiškai susitvarkyti namą: 

„Na, ir tada jau pamatė žmonės patogumą, ir tada jau visi mes nuėjom 
prie to, kadangi reikia daryti viską. Tai mes norėjom ir nuotekas daryti, ir 
elektrą rūsiuose, buvo palaida bala, tai mums nuotekas jau, kanalizaciją, ku- 
rią dabar keičiam, išbraukė, kadangi su šiluma nesujungta. Tai mums paliko 
tik balkonus, langus, sienas, stogus ir duris.“ (Eb31) 

„Pas mus, Lietuvoj, renovacija suprantama kaip sienų šiltinimas, kad 
tu mažiau šilumos sunaudotum.“ (Eb33) 

Informantų teigimu, tautos mentalitetas turi svarbią reikšmę DN atnau- 


jinimo pradžiai ir sėkmei: 


„Mūsų lietuviai tokie yra - <...> jie mato tik trūkumus.“ (Eb41) 
Vykstant ekonominiams svyravimams, ypač krizės metu, sudėtinga 
gauti finansavimą iš finansinių institucijų, kadangi esant nuosmukiui griežti- 
namos paskolų išdavimo sąlygos: 

„Nė vienas bankas nedavė paskolos. Tai čia bankų tos griūtys, krizė ban- 
kų prasidėjo. Paskui atsirado vienintelis tas nelaimingas „Snoras“, kuris davė 
paskolą. Tai irgi su jo sąlygomis. Dabar irgi ekonominė krizė prasidėjo. Vieną 
etapą <...> jau buvom padarę - langų keitimo. Antram etapui, kaip sakau, ir 
parama nutrūko, ir dėl bankų. O paskui, kai jau Būsto agentūra leido skelbti 
kito etapo konkursą, turėjom jau konkurso laimėtoją, vėl - tas laimėtojas pa- 
bėgo, nes prasidėjo čia ta ekonominė krizė.“ (Eb30) 


Lyginant Vilniaus ir Kauno miestų informantų atsakymus, didelių skir- 
tumų nėra. Svarbu pažymėti, kad tik Kauno informantai kalbėjo apie neko- 
kybiškai atliktus atnaujinimo darbus, per DN atnaujinimą arba po jo bankru- 
tuojančias įmones, taip pat apie darbų vilkinimą. Tarp minėtų miestų galima 
įžvelgti esminių panašumų. Pvz., tiek Kauno, tiek Vilniaus respondentai kaip 
pagrindinį trukdį namui atnaujinti pabrėžia gyventojų pasyvumą. Kaip labiau 
įtraukti gyventojus, kad jie nebūtų pasyvūs savo namo gyventojai, informantai 
pabrėžė svarbų vadovo vaidmenį. Be to, abiejų miestų informantai akcentavo 
ilgą ir sudėtingą pasiruošimo atnaujinti DN procesą. 


Tyrimo duomenų pagrindu galima išskirti kitas su renovavimo procesu 
susijusias problemas: 

1. Gerų įmonių trūkumas. 

„Vilniuje įmonių, kurios galėtų kokybiškai ir pagal naujus reika- 
lavimus atlikti vamzdyno keitimą ir apšiltinimą, yra problema rasti.“ 
(Eb35) 

„Darbus labai vilkino statybininkai.“ (Eb39) 

2. Įmonių nestabilumas. 

„<...> nieko blogo mums nepadarė, bet tik dabar blogai, kad jie 
subankrutavo. Jokių garantijų nėra dabar. Bet jie apsiėmė daryt ir jie 
pasisamdė kitą firmą, ir jie tai firmai nesumokėjo, Bet čia jau ne mūsų 
bėdos, nes mes jiems sumokėjom. Tik tai tiek, kad praradom garanti- 
ją.“ (Eb40) 

3. Gyventojų pasyvus dalyvavimas. 

„Taigi pats šeimininkas turi pasiruošti tam dalykui. Paskui pra- 
sideda laiškų rašymas, kad man sofą sugadino. Tai patrauk nuo to ra- 
diatoriaus, atitrauk užuolaidas.“ (Eb35) 

„Visur, kur yra žmonių, yra daug problemų. Bet kad jie patys no- 
rėtų tas problemas spręst, šiandien to aktyvumo pasigendam.“ (Ec47) 

4. Korupcija. 

„<...> dalis darė viską, kad suardytų. Ir kada tie ponai papuolė 
į rangos darbų pirkimo komisiją, tai jie ieškojo sau palankios įmonės. 
<...> Ojie taip jau norėjo, matyt, kažkas buvo taip pažadėjęs.“ (Eb35) 

„Ir paskui paaiškėjo, kad jis statė sau namą ir, mano manymu, 
su mūsų dokumentais ir mūsų vardu jis turbūt sutvarkė savo aplinką, 


sau drenažą. Griovius užkasė, bet liko nebaigta. <...> Mes gi matėm, 
parašyta, kad atvežti 4 sunkvežimiai žemės. Mes jos nematėm. Dirbo 
buldozeris tiek ir tiek - mes šito nematėm.“ (Eb37) 

5. Darbininkų problema. 

„Ir, būdavo, ateina ir girti tie darbininkai, ir dirba be „prarabo“ 
- tas išvažiuoja į kažkokį kitą objektą.“ (Eb37) 

6. Savivaldybių nenoras informuoti, bendrauti (esant priversti- 
nei renovacijai): 

„Prieš savaitę skambinau <...>, o jis man sako: „Ko tu čia skam- 
binėji? Procesas vyksta, kai reikės - pasakysim.“ Iš savivaldybės skam- 
bino vieną kartą iš vakaro, kad rytoj bus susirinkimas, o aš dirbu Ša- 
kiuose. Kitą kartą 10 minučių prieš susirinkimą paskambino. Kelis 
laiškus gavau iš savivaldybės po susirinkimo - kvietimą į susirinki- 
mą. Toks vaizdas, kad savivaldybei reikia, kad niekas nedalyvautų, bet 
būtų paskambinta dėl vaizdo. Tai kaip kitaip suprasti, jeigu susirin- 
kimas penktadienį, ir penktadienį yra išsiųstas laiškas, o aš jį gaunu 
pirmadienį - po trijų dienų po susirinkimo, kad kviečia į susirinkimą. 
<...> Nieko nežinom, man niekas nesako. Su žmonėm lyg darė susirin- 
kimus, su žmonėm iš dviejų korpusų, bet paskelbė paskutinę minutę, 
kad tokie bus.“ (Eb42) 

7. Neigiama informacija apie DN atnaujinimą: 

„Gal paskutiniu metu labiau atsiranda teigiamos informacijos 
apie renovaciją, anksčiau būdavo tik neigiama. Kas kur blogai, na, tada 
žmonės, o tie pavyzdžiai labai įsimena. Ir tada ta renovacija - tai pini- 
gų plovimas, čia tik viską daro tik blogai.“ (Eb44) 

8. Tik dalinis atnaujinimas. 

„Vienas apšiltino sieną — jau renovacija, kitas apsišiltino stogą 
- jau renovacija, kitas radiatorių pasikeitė - renovacija, kitas langą pa- 
sikeitė - renovacija. Renovacija yra nelygi renovacijai.“ (Eb38) 

„Tai neįvykdžius tų visų kompleksinių darbų, sutaupymas jau 
ten yra ne 40-5090, bet išeina 30.“ (Ec47) 

9. DN atnaujinimo modelio keitimas. 

„<...> žmonės sako: „Na, dabar krizė, pinigų neturim, palau- 
kim.“ Sakau: „Tai didelę klaidą darot, nes turėjom 5096 dotaciją.“ Žmo- 
nės nenorėjo, paskui gailėjosi. Sakiau, kad gailėsis, išaiškinau. Dabar 
jau gailisi, bet traukinys nuvažiavo, ką padarysi.“ (Eb38) 


Interviu analizė leidžia išskirti tiek neigiamas, tiek teigiamas DN at- 
naujinimo pasekmes. Neigiamos DN atnaujinimo pasekmės: nepateisinti 
kai kurių gyventojų lūkesčiai dėl naujos šildymo sistemos diegimo, ne- 
vienoda nauda skirtingose namo vietose esantiems butams, prasta atliktų 
darbų kokybė. Neigiamos pasekmės energetiniu aspektu: respondentų tei- 
gimu, diegiant autonomines šildymo sistemas, nebuvo atsižvelgta į radia- 

torių kiekio butuose nesutapimus: 
„Nueikit į daugiabučio namo 5 aukštą ir paskui nusileiskit į 1. 
Ir apžiūrėkit šildymo sistemą. Ir pamatysite, kad 1 aukšto radiatoriai 
dvigubai didesni negu 4 aukšte ir taip pat 5 aukšte dvigubai didesni 
negu 4, 3 arba 2 aukšte. Na, maždaug. <...> Tokių namų dabar jau yra 
pristatyta ir Vilniuje, jau antri metai prašo pagelbėti. Ir Klaipėdoje, 
dabar jau skambina Mažeikiai, kad „gelbėk“. <...> „Buvo pasakyta, 
kad mokėsit tiek, kiek sunaudojat.“ Na, tai dabar ir moka tiek: pirmas 
aukštas dvigubai daugiau negu 2, 3, 4. 12 - paskutinis - irgi daugiau 
moka, taip pat kampiniai butai. Sako: „Mumis apgavo.“ (Eb38) 
Respondentai ne kartą nurodė, kad atliktų darbų kokybė ne visuo- 
met yra gera: 
„Pinigai neaiškūs, kokybė neaiški, paskui žmonės po metų, dve- 
jų pradeda triukšmauti.“ „Pas mane čia siena šlampa, pelija, čia kiau- 
rai vėjas pučia, ten vaikai pažaidė lauke - visas tinkas nukrito.“ (Ec47) 


Teigiamos DN atnaujinimo pasekmės yra ne tik techninės, ekonomi- 
nės, bet ir socialinės. Techniniu aspektu DN bendrijų pirmininkai vieningai 
teigia, kad renovavus namą išauga jo vertė, pagražėja išorė, sumažėja būsto 
šildymo išlaidos, atsiranda galimybė sutaupyti: 

„Gyventojai yra labai patenkinti dėl to, kas susiję su renovacija. 
Mums už šildymą pamažėjo sąskaitos nuo 60 iki 7090, labai patenkinti. 
"Tuo labiau kad namo kokybė pakilo.“ (Eb35) 

„Aš domėjausi, čia buvau vėl seminare vienam, kiek maždaug. 
Tai sako maždaug nuo 20 iki 3090 gali būti brangesni butai šitie. <...> 
Jie sužino, kiek čia mes mokam už šilumą, ir jie tada jau pradeda gal- 
vot. Matyt, viena - išvaizda jau visai kita, aplinka kita ir antra - kad 
tiek mažai reik mokėt.“ (Eb29) 

„Būtų išleidęs per šildymo sezoną 2 900 litų, o dabar, po renova- 
cijos 2012 m. kainomis ir kiek energijos sunaudoja, sumokėjo tik 900 
litų. Tai koks taupymas! 3290 mokame, 6896 taupome. Tai žmonės po 
pirmo sezono įvertino.“ (Eb43) 

Vertinant socialinius dalykus, galima pastebėti, kad renovavimo 
procesas suartina kaimynus: atnaujinant namą, žmonės dažniau matosi 
susirinkimuose, susitikę apsikeičia nuomonėmis, galiausiai ir geriau vie- 
nas kitą pažįsta. Atnaujinant DN, gyventojai dažniau kontaktuoja su namo 
administracija. Respondentų teigimu, renovacijai pasibaigus, dalis gyven- 
tojų neslepia emocijų, atsidėkoja pirmininkui: 

„Nors dabar labai dėkoja ir išbučiuoja, ir prieš šventes ateina, ir 
šampano atneša išgerti už jų tą dalyką.“ (Eb35) 


Atliekant tyrimą, informantai ne tik įvardijo su DN atnaujinimu 
susijusias problemas, bet ir pasakė naudingų pastebėjimų bei patarimų 


planuojantiesiems atnaujinti DN: pabrėžė griežtą įmonių atranką ne tik 
kainos aspektu, techninio prižiūrėtojo kruopštų atrinkimą, medžiagų pa- 
tvarumo klausimus, ilgo bendravimo su gyventojais svarbą: 

„<...> nereikia imti dekoratyvinio fasado tinko. Nes paima put- 
plasčio, tinklelį ir du milimetrus tinko. Tai vaikas duoda akmenuku, 
ir subyra.“ (Eb35) 

„<...> Na faktiškai renovuojant būtų gerai, kad pirmininkas 
būtų susijęs su statyba arba kad nors būtų inžinierius.“ (Eb35) 

„Ypač reikia atkreipti dėmesį į įmones, jų pajėgumus, į specia- 
listus. “ (Eb35) 

„Aišku, gal ir padaro blogai, jei paleidžiama savieigai, ten ir blo- 
gai padaro, jei paleisi, tai nežinia, kas ateis, jeigu ten nieko nežiūrėsi, 
tai nežinia, kaip darys.“ (Eb44) 

„Aišku, bendraudami, tik bendraudami. <...> Reikia kviesti <į 
susirinkimus>, kas neateina, pas tą reikia eiti, nes kažkur 2596 gyven- 
tojų susirinkimuose dalyvauja, nori kokios nors pažangos, nori kokių 
nors procesų, jie nori tos tvarkos. 2590 — visur tiek ir tebūna per visą 
Europą. Nes teko man būti daug užsienio valstybių, ir tvarką tikrai 
gerai žinau. Ir Estijoj, ir Latvijoj, ir Vokietijoj, ir Lenkijoj.“ (Eb38) 

„Bet kuris ten techninis prižiūrėtojas gali būti, turintis techninį 
išsilavinimą - paskyrė dar kitą kaimyną, kuris tuo laikotarpiu dirba ki- 
tame nuolatiniame darbe, bet vykdo ir kitą funkciją, priežiūrą vykdo. 
Na, ir kokybės tikėtis nereikia.“ (Ec47) 


Norint labiau įtraukti gyventojus, kad jie nebūtų pasyvūs savo namo gy- 


ventojai, informantai pabrėžia svarbų vadovo vaidmenį: 


„Na, pirmiausia tai reikėtų gero organizatoriaus.“ (Eb29) 
Valstybės mastu daugiabučių namų atnaujinimo masiniu dar kol kas ne- 


galime vadinti. Pagrindinėmis priežastimis, kodėl Lietuvoje neskatinama DN 
renovacija, informantai įvardija: 


1) korupciją, kuri susijusi su dujų ir šilumos tiekimo įmonėmis: 
„O kodėl nevyksta, todėl, kad milžiniški pinigai daro savo. <...> < Vie- 


ninteliam, kam apsimoka nerenovuojami namai...> „Gazpromui“. Ir mūsų 
tiems visiems dujininkams didžiuliai pinigai eina, didžiuliai pinigai.“ (Eb39) 


2) finansavimo mažinimą: 
„Konservatoriai pakeitė sąlygas. Absoliučiai. Reiškia, ir vienas, <...> 


punktas labai labai svarbus, būtent, tai jeigu valstybė kompensuodavo mums 
5090, iš pradžių tai buvo už visus darbus, paskui buvo už tuos darbus, kurie 
duoda šilumos efektą, 5090. Jie padarė, pakeitė įstatymą - 1590. Kai 1590, tai 
viskas. Ir paskui pradėjo atsigauti statybos, ten viskas, bet šitie visi darbai 
stovi, absoliučiai. Nors tuo metu tikrai buvo žmonių, bendrijų, norinčių da- 
ryti renovaciją. O dabar sustojo viskas.“ (Eb29) 


3) būsto politikos nebuvimą ir žmonių nekompetentingumą: 

„Nėra tos būsto politikos. Nėra kvartalų renovacijos. Mes nuo pat 
pradžių paaiškinom, kodėl Kaune nėra ir nebus: kadangi tuos visus darbus 
vykdo tokie žmonės, kurie nei su gyventojais, nei tų darbų gyvenime nėra 
dirbę.“ (Eb38) 


Norint paskatinti DN atnaujinimą iš vidaus, reikalinga apgalvota moty- 
vacija, pvz., name, kuriame daug pensinio amžiaus gyventojų: 

„Tai sakau: „Jeigu mes paliekam butus, kurie kainuoja šimtus tūks- 
tančių, tai kodėl jie dabar negali mums pagelbėti keliais tūkstančiais?“ Šitas 
mano argumentas taip paveikė, kad nurimo, na, sakyčiau, kaip ranka nuė- 
mė.“ (Eb29) 

Norint DN atnaujinimą išjudinti valstybės mastu, informantai siūlo at- 
sižvelgti į kitų šalių patirtį. Be to, yra svarbus korupcijos klausimas: 

„Teko girdėti kitose valstybėse nerenovuotiems namams dar padidin- 
davo kainą ir taip privertė. Vokietijoje beveik visi namai renovuoti, Lenkijoje 
renovuoti. Lietuvoje truputį politika buvo nevykusi. Ir Vyriausybė, ir sukur- 
tas renovacijos padalinys, matyt, nepadarė savo darbų, ir dar žmonės buvo 
neparuošti. Žmonės tiesiog bijo, nes mato visur tą nekokybę, kyšininkavimą, 
pasiskaito spaudoje. Pas mane irgi buvo vienas - ateina ir siūlo 3 proc., tai 
parodžiau duris.“ (Eb34) 

„Mes kai renovavom, susiradom vokiečius darbams atlikti. Tik Lietu- 
vos įstatymai neleidžia vokiečiams tiesiogiai dirbti per renovaciją. <...> labai 
patiko mūsų renovacijos viršininkams mūsų namo renovacija, kadangi vo- 
kiečiai kitaip renovuoja. Jie mano, kad Lietuvos renovacija yra tokia ne visai 
renovacija. <...>. Vienas vaikinukas vedė vokietukę, kuri dirbo Vokietijoje 
Renovacijos fabrike. Ji klausė, kokios mums pagalbos reikia, ir atvažiavo. 
Vokietukai ir padarė renovaciją per mėnesį ir 9 dienas. Jie namą visą padarė 
vokiškai —- atsivežė medžiagų, žmonių, įrenginių - viską, mes niekuo nesi- 
rūpinome. Jie už lietuvišką kainą padarė. <...> Labai gerai dirbo, mums net 
gaila buvo žmonių.“ (Eb33) 

Neabejotina, kad atnaujintais daugiabučiais namais, informantų teigi- 
mu, gyventojai yra patenkinti, nepaisant su vykusiu atnaujinimo procesu susi- 
jusių nesklandumų, tarpusavio nesutarimų ir pan. 

„Na, iš 110 tokių buvo gal 15, kuriems nieko nereikėjo, o dabar jau 
visko reikia. Dabar jau viskas gerai.“ (Eb31) 

„Iš esmės gauna sąskaitas, tai ir atperka visą tą nepasitenkinimą.“ 
(Eb44) 


Apibendrinant kokybinio tyrimo rezultatus, galima teigti, kad DN at- 
naujinimo procesas yra ilgas bei sudėtingas ne tik ekonominis, bet ir socialinis 
reiškinys, turintis tiek teigiamų, tiek neigiamų pasekmių. Šį procesą spartina 
arba slopina ne vien tik išoriniai veiksniai. Labai svarbūs vidiniai - pačių gy- 
ventojų dalyvavimas, iniciatyvumas ir didesnė pagalba iniciatoriams. 


Išvados 


1. DN atnaujinimas akademinėje literatūroje įvardijamas kaip 
viena svarbiausių būsto politikos sričių. Tai sudėtingas ir aktualus fe- 
nomenas sparčiai senstančio Lietuvos gyvenamojo fondo sąlygomis. 
Mokslinėje literatūroje akcentuojama DN modernizacijos būtinybė, 
tačiau kol kas Lietuvoje trūksta šio reiškinio tarpdisciplininių tyrimų. 
Daugiausia DN atnaujinimas tyrinėjamas inžineriniu ir ekonominiu 
požiūriais, o sociologiniu požiūriu praktiškai nėra analizuojamas. 

2. Lietuvos daugiabučių namų atnaujinimo politika, pradėta kurti 
dar prieš du dešimtmečius, yra nuolat papildoma, paprastinamas finan- 
savimo modelis, tačiau mažinamas išlaidų kompensavimas. Šis nestabi- 
lumas gali riboti gyventojų iniciatyvą aktyviai įsitraukti į DN atnaujini- 
mo procesą. 

3. DN atnaujinimo apibrėžimas Lietuvos teisinėje sistemoje yra 
ganėtinai siauras, apimantis išskirtinai aplinkosaugos aspektus. Šį api- 
brėžimą reikėtų išplėsti įtraukiant ir socialinių aspektų. 

4. Valstybė įvairiais būdais skatina / skatino piliečių iniciatyvą 
dalyvauti daugiabučių namų atnaujinimo procese, tačiau kol kas atnau- 
jintų namų skaičius yra labai nedidelis. Tačiau labai tikimasi, kad 2013 
m. finansavimo mechanizmo paprastinimas įsiūbuos minėtą procesą. 

5. DN analizę apsunkina bendros DN atnaujinimo statistikos Lie- 
tuvoje nebuvimas: sunku tiksliai įvertinti mastus ir sąnaudas, vykdyti 
atnaujintų namų lyginamąją analizę atliktų darbų ir išlaidų aspektais. 
Tokia statistika būtų reikalinga siekiant tobulinti DN atnaujinimo poli- 
tiką, atliekant mokslinius tyrimus valstybėje ir tarp valstybių. 

6. Kiekybinio tyrimo (anketinių apklausų) duomenų analizė pa- 
rodė, kad tik nedidelė dalis namų yra renovuota pagal DN atnaujinimo 
programą. Dalinis DN atnaujinimas vyksta pačių gyventojų iniciatyva. 
Didelė dalis apklaustųjų yra patenkinti rezultatu, tačiau įvardija nema- 
žai problemų, su kuriomis susiduria / susidūrė atnaujinant DN. 

7. Atliktas interviu tyrimas leido pastebėti, kad DN modernizaci- 
ja yra sudėtingas ne tik ekonominis bei inžinerinis, bet kartu ir sociali- 
nis reiškinys. Kokybinio tyrimo rezultatai padėjo išryškinti svarbiausias 
su DN renovacija susijusias problemas, išskirti DN atnaujinimą skati- 
nančius ir stabdančius veiksnius. Svarbu pabrėžti, kad Lietuvoje šilumos 
taupymo prioritetas neturėtų būti vienintelis motyvas modernizuojant 
daugiabučius namus. Svarbu paisyti ir kitų inžinerinių dalykų, praplės- 
ti DN atnaujinimo išlaidų kompensavimo mechanizmą, atsižvelgiant į 
atskirų DN būklę. 

8. DN modernizacija neabejotinai yra teigiamas reiškinys: page- 
rėja techninės ir energinės namo charakteristikos, padidėja būsto vertė, 
sumažėja importuojamų energijos šaltinių poreikis. Tačiau tiek gyven- 

tojai, tiek valdžia rodo per mažai pastangų šiam procesui tinkamai išju- 
dinti. Kokybinio tyrimo duomenys leidžia daryti išvadą, kad, be gyven- 
tojų pasyvumo ir finansinių problemų, yra ir kitų labai svarbių kliūčių 
vykdyti masinį DN atnaujinimą: tai valdžios korupcija, gerų statybos 
įmonių ir statybininkų trūkumas. Plėtojant ir tobulinant DN atnaujini- 
mo politiką Lietuvoje, svarbu pasimokyti ir iš kitų šalių patirties. 


7 SKYRIUS 


Funkcionali vietos bendruomenė būsto politikos 


sistemoje: Vilniaus ir Kauno miestų atvejai“? 


Įvadas 


Šio skyriaus tikslas yra ištirti, kaip ir kiek vietos bendruomenė prisideda 
prie būsto politikos. Pačią vietos bendruomenę vadiname funkcionalia vietos 
bendruomene, kurią apibrėžiame tokiais požymiais kaip priklausomumo 
tam tikrai teritorijai jausmas (lokalizacija), toje teritorijoje gyvenančiųjų 
(gyventojų) interesų bendrumas ir atliekami tam tikri veiksmai toje teritorijoje. 
Teritorijos dydis nėra nusakomas, todėl ta teritorija gali prasidėti tuo, kas 
prasideda už šeimos teritorijos. Tai gali būti namo dalis - laiptinė arba visas 
namas, kuriame veikia bendrija, gali būti ir mikrorajonas, kuriame veikia 
vietos bendruomeninė organizacija. 

Skyrius pagrįstas 28 ekspertų interviu, atliktais su Vilniaus ir Kauno 
bendruomeninių organizacijų / centrų pirmininkais (žr. 1 ir 2 priedus; taip 
pat Pratarmę). Imant interviu buvo siekiama atskleisti, ar bendruomenių 
centrų veikla vykdoma tikslingai siekiant įgyvendinti tam tikrus būsto 
politikos elementus, kam bendruomeninių organizacijų (BO) atstovai skiria 
daugiau iniciatyvų - kultūrinio pobūdžio veiklai ar veiklai, kuri siejasi su 
viešuoju interesu, ypač su viešųjų erdvių tvarkymu, ar vykdant būsto politiką 
įgyvendinamas partnerystės principas (PPP), ar vietos bendruomeninės 
organizacijos tikslingai siekia prisidėti prie būsto politikos ir skatina kurtis 
gyvenamųjų namų bendrijas, taip pat ar vietos bendruomeninių organizacijų 
nariai kelia kvalifikaciją gyvenamųjų namų bendrijų organizavimo ir kitais 
būsto politikos klausimais. 


* Septintą skyrių parašė Saulius Nefas. 

Kokybiška būsto politika ir 
funkcionali vietos bendruomenė 


Formuodami būsto politiką, siekiame, kad jos subjektas - žmogus, 
kaip vartotojas arba šeimininkas (kaip nuosavybės savininkas), būtų kuo 
labiau patenkintas. O pasitenkinimo jausmas priklauso nuo būsto politikos 
kokybiškumo, kuri, mūsų manymu, nebus kokybiška, jei būstas bus vietos 
bendruomenėje, kuri nėra funkcionali. Todėl čia ir norime pagrįsti, kad tik 
funkcionaliojevietos bendruomenėje galima tikėtis kur kas kokybiškesnės būsto 
politikos. Pirmiausia šiame skyriuje daugiau dėmesio skirsime svarbiausiam 
veiksniui - funkcionaliai vietos bendruomenei. Bendruomenės pastangomis 
atsiranda „galios“ vietos Žmonėms ir organizacijoms imtis iniciatyvos 
spręsti savo problemas ir galimybes minimaliai kišantis išorei“ (Butler, 1982; 
Fitzgerald, 1988), o, pasak Jim Kemeny, „institucionalizuota įvairių interesų 
grupių sistema, kuri remiasi kompromiso ir apgyvendinimo pagrindais tarp 
konfliktuojančių grupuočių - nepaisant to, ar jos remiasi klasiniu, religiniu ar 
etniniu pagrindu“ (1995: 65-66). Taigi, nors vietos bendruomenės yra ten, kur 
gyvena žmonės, bet ne kiekviena bendruomenė gali, kaip jie sako, „suvaidinti 
svarbų vaidmenį“ arba „dėti pastangas“. Tai gali atlikti tik funkcionalios 
vietos bendruomenės (Nefas, 2007). Ją apibrėžiant turime nurodyti tam 
tikrus požymius, ją atskiriančius nuo kitų bendruomenių rūšių, nepaisant 
to, kad kai kurie požymiai gali reikštis ir kitose bendruomenėse. Pirmiausia 
tai jausmas, kad priklausoma tam tikrai bendruomenei, po to - lokalizacija, 
tad atsiranda priklausomumas tam tikrai vietai (teritorijai). Tai jau vietos 
bendruomenę atskiria nuo įsivaizduojamos bendruomenės. Trečias požymis 
yra bendri interesai. Vis dėlto bendrumo jausmu, tam tikra vieta ir interesais 
paremtų bendruomenių, kurios vadinamos vietos bendruomenėmis, yra daug. 
Ketvirtas, lemiamas požymis, funkcionalią vietos bendruomenę atskiriantis 
nuo visų kitų vietos bendruomenių, yra toje vietos bendruomenėje atliekami 
veiksmai, arba tam tikros funkcijos. Taigi funkcionali vietos bendruomenė 
yra grupė žmonių, gyvenančių apibrėžtoje teritorijoje ir atliekančių tam tikrus 
veiksmus tos vietos labui, dėl ko atsiranda bendrų interesų ir vidinis jausmas, 
kad jie priklauso tai pačiai žmonių grupei. Eunkcionali vietos bendruomenė 
būtent pagal tam tikrus veiksmus (funkcijas) įgauna kriterijų, iš kurių būsto 
politikos ir vietos bendruomenės sąsajoms nagrinėti mums svarbiausi yra šie: 

- yra lyderis (lyderių); 

- yra bent viena nevyriausybinė organizacija; 

- vyksta individų, kaimynų, grupių, organizacijų tarpusavio 
sąveika; 

- kuriama socialinė tvarka; 

- individai pasitiki savimi ir savo kaimynais. 

Tai, ką mes vadiname funkcionalia vietos bendruomene, Vakarų šalyse 
vadinama pilietine bendruomene. Robert D. Putnam (2001) nurodo, kad jai 


būdingas piliečių dalyvavimas viešuosiuose reikaluose, o jų tarpusavio ryšiai 
grindžiami horizontaliais savitarpiškumo ir bendravimo santykiais, kurie 
remiasi vienas kito gerbimu bei pasitikėjimu net tada, kai požiūriai į esminius 
dalykus skiriasi. Kiti autoriai, pavyzdžiui, Robert Durand, vartoja kaimynystės 
(angl. neighbourhood) sąvoką ir ją apibrėžia kaip teritoriją, kurioje gyventojai 
užima tam tikras gyvenimo erdves; naudojasi tomis pačiomis tarnybomis ir 
bendrojo naudojimo įrenginiais, gali dalyvauti toje pačioje veikloje: rūpintis, 
stengtis išlaikyti ir gerinti materialinius dalykus, sudvasinti bendruomenės 
gyvenimą, turtinti aplinką, kuriai taip pat reikalingi įsipareigojimai. 
Eunkcionalumo kriterijų atspindi įvairios kaimynystėje vykdomos programos, 
pavyzdžiui, „Kaimyno akis stebi“ (angl. neighbourhoodwatch). Tai Vakarų šalyse 
labai populiari kaimyniško judėjimo forma, žinoma ir kitais pavadinimais: 
„Stabdyk nusikalstamumą“ arba „Tėvų blokas“. Kaimynai, susibūrę į tokią 
grupę, ant durų, langų priklijuoja specialius lipdukus, informuojančius 
apie tokios grupės egzistavimą name arba gatvėje (JAV, Kanadoje, Anglijoje 
pastatomi gatvių ženklai). Tai veikia kaip perspėjimas, kad čia gyvenantys 
žmonės yra neabejingi tam, kas vyksta ne tik laiptinėje, bet ir kiemuose. 
Saugios kaimynystės grupėms priklausantys gyventojai atkreipia dėmesį į 
nepažįstamus asmenis savo namo laiptinėje, pastebi, ką kieme veikia paaugliai, 
o, prie automobilių pamatę įtartinų žmonių, atidžiai juos stebi, jeigu reikia, 
iškviečia policiją. Saugios kaimynystės grupėms gali priklausyti ne tik vyrai 
arba moterys, bet ir vaikai, kurie kartais pastebi daugiau už suaugusiuosius. 
Stebėtojai palaiko ryšį su policija bei kaimynystėje įsikūrusiomis kitomis 
grupėmis: dalijasi informacija, organizuoja aplinkos stebėjimą arba saugumą 
užtikrinančių priemonių įrengimą. 

Tirdami vietos bendruomenių situaciją Lietuvoje, matome, kad per 
pastarąjį dešimtmetį padėtis po truputį keitėsi - buvo įgyvendinta įvairių 
iniciatyvų. Tačiau, kaip pažymi miesto vietos bendruomenių organizacijų 
vadovai (tokią nuomonę išsako Kauno BC asociacijos vadovas Ramūnas 
Navickas ir kiti (2013), didesnis aktyvumas ir kartu vietos bendruomenių 
funkcionalumas yra kaimiškose vietovėse, o ne miestuose. O pagal šio 
tyrimo objektą mus kaip tik domina miesto bendruomenė (angl. urban 
community), kuri išaugo ir išsivystė iš mažesnių sudėtinių socialinių sistemų. 
Bendruomenės vizija - matyti miestą kaip žmonių su skirtingais pasiekimais 
grupę, kuri gyvena toje pačioje teritorijoje ir mėgina pagerinti socialinį narių 
gyvenimą. Bendruomenės vizija pabrėžia tai, kad svarbu studijuoti miesto 
gyvenimo režimą ir kokią įtaką miestui daro jo visuomenė. Pasak Alan S. 
Berger (1978), apibrėžiant bendruomenę Albert Reiss akcentuoja organizuotą 
grupę, kuri veikia nustatytoje gyvenamojoje vietoje, o Roland Warren — 
organizaciją, kaip socialinį vienetą ir sistemą, kuri yra atsakinga už rūpinimąsi 
funkcijomis, susijusiomis su gyvenamąja vieta. Margaret McNamara (2009) 
teigia, kad bendruomenė yra vieta, kur žmonės gyvena, dirba ir žaidžia, o 
miesto bendruomenė yra didžiausia bendruomenė. Daug žmonių gyvena 

dideliuose miestuose, ir tie žmonės gyvena arčiau vienas kito negu kitose 
bendruomenėse, todėl jiems gali būti būdinga partnerystė ir bendra veikla. 
Miesto bendruomenės bendradarbiauja su valdžia, verslu, siekdamos sukurti 
geresnę vietą gyventi ir didinti pasiūlą bei kokybę. Galima teigti, kad miesto 
bendruomenė yra ne pelno siekianti organizacija, investuojanti naudą atgal į 
bendruomenę. 

Anot Manuel Castells, miestų judėjimų tyrimus atlikusio XX a. 
aštuntajame-devintajame dešimtmetyje, kitoks vietos bendruomenės 
veikimas, arba, kaip mes teigėme, funkcionali vietos bendruomenė yra nauda 
ne tik būsto arba jo aplinkos kitokio tvarkymo ir kitokio rezultato aspektais, o 
ir pasipriešinimo neigiamiems globalizacijos padariniams požiūriu, nes „vietos 
bendruomenėje įvairių grupių egzistavimas kuria prasmę ne tik jo dalyviams, 
bet ir visai bendruomenei“, o „prasmės kūrimas buvo svarbiausias miestų 
komponentas, nes aplinka ir jos prasmė yra konstruojamos nesutariančių 
socialinių veikėjų interesų bei vertybių konflikto procese.“ Jis teigia, kad 
„nei darbininkų, nei politinių partijų judėjimai nesugebėjo sukurti atsvaros 
ekonominiamišnaudojimui,kultūriniam dominavimuibei politinei priespaudai 
ir nepaliko žmonėms nieko kito, kaip reaguoti remiantis pačiu tiesiogiškiausiu 
savivokos (angl. self-recognition) bei savarankiškos organizacijos pagrindu 
- sava vietove. Taigi iškilo paradoksas - pasaulyje, kurį formuoja tolydžio 
globalėjantys procesai, politika tampa vis lokalesnė. Prasmė ir tapatumas buvo 
kuriami ir anksčiau: mano rajonas, mano bendruomenė, mano miestas, mano 
mokykla, mano medis, mano upė, mano paplūdimys, mano koplyčia, mano 
ramybė. Tačiau tai buvo gynybinis tapatumas - pažįstamos tikrovės savigynos 
nuo nevaldomos bei neprognozuojamos nežinomybės tapatumas. Staiga tapę 
bejėgiai prieš globalinį sūkurį, žmonės įsitvėrė savęs pačių: visa, ką jie turėjo ir 
kas buvo, tapo jų tapatumu“ (2006: 76). 

Nurodytos vietos bendruomenių apibrėžtys akcentuoja miesto 
bendruomenę kaip socialinių vienetų ir sistemų grupę, organizuotą 
gyvenamojoje teritorijoje rūpintis svarbiomis funkcijomis. Todėl jos turi 
prižiūrėti miesto ribose esančias gyventojų grupes, atliekančias panašias 
funkcijas, o mažesniu masteliu - kaimynystę, vietos bendruomenę. Taigi mes 
matome miestą kaip didelio masto bendruomenę, turint galvoje, kad ją sudaro 
mažesnės bendruomenės. 

Lietuvos mokslo diskurse konceptualų indėlį nagrinėjamai problemai 
pagrįsti įnešė architektūros mokslo srities atstovas Jonas Jakaitis (2005). Jis 
išskyrė „dvi neformalaus veikimo veiksnių grupes: objektyviąją - atsirandančią 
dėl nuolat veikiančių aplinkybių, žyminčių buvimą ir vertę, egzistuojančią 
nepriklausomai nuo kieno nors valios, ir subjektyviąją, išreiškiančią dinaminį 
poelgio, įvykio, visuomenės (pilietinio) aktyvumo laipsnį, reikšmingumą tam 
tikrų vertybių požiūriu. Objektyviajai neformaliojo veikimo grupei priklauso 
statiniai veiksniai — vietovės tapatumo ženklai: gamta, urbanistinė struktūra, 
senojo miesto pastatai, visuomenė; o subjektyviajai grupei priskiriami 


dinaminiai veiksniai - visuomenės veiksmai, susiję su miestų architektūros 
formavimu, urbanistiniu planavimu, planų įgyvendinimu, pastatų statyba ir 
kt.“ (Jakaitis, 2005: 197). Kaip tik pastaroji veiksmų grupė mus ir domina, 
nes, anot autoriaus, „miesto savitumas suprantama ir pirmiausia siejama su jo 
gyventojais, teritorine bendruomene, gyvenamosios aplinkos architektūra ir 
visuomenės dalyvavimu ją formuojant, t. y. ji traktuojama kaip speciali tema, 
išryškėjanti urbanistinio planavimo proceso metu, kaip sistemos architektūra- 
visuomenė, visuomenė-miestas sąveikos rezultatas“ (Jakaitis, 2005: 192). 
Nurodydamas būsto kokybės sąryšį su funkcionalia vietos bendruomene, 
minėtas autorius akcentuoja tikslus ir dalyvavimą. Keliamas klausimas „ar 
visuomenė, planavimo proceso dalyvė - daro įtaką miestų raidai“ (Jakaitis, 
2005: 192). Vertinant bendruomenių ir piliečių elgsenos pilietiškumą, 
bandoma nustatyti, ar visuomenė geba išgirsti kitų planavimo proceso 
dalyvių nuomonę, t. y. ar ji nori ir gali dalyvauti sprendimų, formuojant 
miestų architektūrą, priėmimo procese, ar ji realizuoja savo konstitucinę 
teisę daryti įtaką tiems sprendimams. Įžvelgiama problema: urbanistinio 
planavimo proceso dalyvių - dokumentų rengėjų ir visuomenės (angl. public 
participation) - tarpusavio dialogo formų paieška. Klausiama, ar tai būdinga 
tik lietuviams, ar atsispindi ir kitų šalių aktualijose. Pagrįsdamas dalyvavimo 
kriterijų, J. Jakaitis akcentuoja bendradarbiavimo principą ir teigia, kad: 
planavimo procese turi būti bendradarbiaujama su gyventojais, verslininkais, 
akademine visuomene, neformaliomis visuomeninėmis organizacijomis 
(NVO), tarptautiniais partneriais, centrine valdžia, gretimomis savivaldybėmis 
ir kitomis suinteresuotomis grupėmis. Bendradarbiavimo tikslas - parengti 
įgyvendinamus planus ir rasti kuo daugiau išteklių jiems realizuoti (Jakaitis, 
2005: 195). J. Jakaitis yra itin optimistiškas dėl geros gyvenamosios aplinkos 
formavimo (iš dalies tai yra mūsų įvardijama kokybiška būsto politika, 
kurią nagrinėsime toliau) ir teigia, kad tai yra bendro darbo rezultatas, 
kuris neatsiranda savaime. Gerą (kokybišką) aplinką, jeigu nori ir to siekia, 
gali sukurti miesto, teritorinė bendruomenė kaip kolektyvinės veiklos ir 
individualių pastangų vaisių. Viskas priklauso nuo daromo pasirinkimo veikti 
ir gerai parinktų (bei parengtų) projektų. Anot J. Jakaičio, aktyvaus visuomenės 
dalyvavimo miesto architektūros formavimo procese svarbiausi privalumai yra 
šie: didesnė įgyvendinamų projektų sėkmės tikimybė, kadangi pasitelkiamas 
privačiosios ir viešosios partnerystės principas (angl. public private partnership, 
PPP); pasitikėjimo vietos valdžia didėjimas; geresni, sąžiningesni santykiai 
tarp interesų grupių ir teritorinių bendruomenių. 

Jau minėjome, kad kalbame apie kitokį vietos bendruomenės veikimą, 
t. y. „galios bendruomenę“, „konstruktyvią bendruomenę“, funkcionalią 
vietos bendruomenę, kuri yra visai kitokia būsto arba jo aplinkos kitokio 
tvarkymo, taigi rezultato požiūriu. Tai sakydami turime galvoje kokybiškesnę 
būsto politiką (Nefas, Narkevičiūtė, 2013). Suprantame, kad, norint atskleisti 
kokybės sampratą, reikia atlikti gana plačią sisteminę analizę, bet šio skyriaus 

nagrinėjimo objektas yra kitas, todėl apsiribosime lakoniškų teoriniu 
pagrindimu ir reikiamų kokybės kriterijų išskyrimu. 

Kokybės matavimai Vakarų šalių viešajame sektoriuje yra nuolat 
vykdomi, todėl gausu darbų, kuriuose analizuojama kokybės dimensija teikiant 
paslaugas. Mokslininkai įvardija aštuonis klasikinius kokybės požymius: 
atlikimas, savybės, patikimumas, atitikimas, patvarumas, praktiškumas, 
estetiškumas, pastebima kokybė (Garvain, 1984: 25-43). Robert D. Behn 
(2003: 588) išskiria 8 motyvus (vertinimas, kontrolė, biudžeto sudarymas, 
motyvavimas, reklama, viešas paminėjimas, mokymasis, tobulinimas), kodėl 
tai daroma. Juos analizuojant akivaizdu, kad vertinimas (viešojo sektoriaus 
organizacijų vadovai nori sužinoti, kaip veikia jų vadovaujamos organizacijos, 
kaip įgyvendinamos viešosios programos) ir tobulinimas (siekiama sužinoti, 
ką reikėtų daryti kitaip, kad būtų patobulinti veiklos procesai ir pasiekti 
geresni rezultatai) yra tiesiogiai susiję su kokybės valdymu. Lietuvos viešojo 
sektoriaus organizacijose kol kas atliekami pirmieji žingsniai: LR Vyriausybė 
priėmė Viešojo valdymo tobulinimo programą 2012-2020 m., bet jos 
subjektės yra arba valstybės ir savivaldybės institucijos bei įstaigos, arba 
įmonės bei viešosios įstaigos, kurių savininkė arba dalininkė yra valstybė 
arba savivaldybė, taip pat asociacijos, akcinės bendrovės ir uždarosios 
akcinės bendrovės, iš kurių valstybei arba savivaldybei priklauso daugiau 
kaip 50 proc. balsų visuotiniame akcininkų susirinkime. Tiek gyvenamųjų 
namų bendrijos, tiek vietos bendruomenės šioms kategorijoms nepriklauso. 
Mokslininkai (Puškorius, 2004, Gudelis, 2007 ir kt.), kurie įrodinėja kokybės 
matavimų viešajame sektoriuje būtinumą, atkreipia dėmesį į viešajam sektoriui 
pritaikytą veiklos matavimo sistemą, parengtą Theodore H. Poister (2003). Jo 
sistemoje kalbama apie reguliarų organizacijų ir programų veiklos rezultatų 
objektyvių rodiklių nustatymą, stebėseną ir panaudojimą. Šiame kontekste 
kokybės vertinimas aiškiai orientuojamas į konkrečią veiklą arba veiklos 
rezultatus. Kaip minėtos sistemos požymiai nurodomi: tikslų įvairovė, viešasis 
interesas, santykis su paslaugų klientais ir dalyvavimo galimybės. Nors visos 
siūlomos kokybės matavimo sistemos gali būti taikomos viešojo sektoriaus 
organizacijoms, o mūsų tyrimo objektas (vietos bendruomenė) nėra tipiška 
organizacija, manome, kad T. H. Poister veiklos matavimo sistemos kriterijai 
šiuo atveju yra tinkamiausi. Todėl analizuodami kokybišką būsto politiką 
šio skyriaus problemos aspektu, pasitelksime tris kokybės kriterijus: tikslai, 
viešasis interesas, dalyvavimas. 

Remdamiesi išanalizuotais teoriniais šaltiniais, pateikiame (žr. 15 pav.) 
kokybiškos būsto politikos ir funkcionalios vietos bendruomenės kūrimo 
teorinį modelį. 

15 pav. Kokybiškos būsto politikos ir funkcionalios vietos bendruomenės kūrimo teorinis modelis 


Remiantis vietos bendruomenės ir būsto politikos interakcija yra kuriami 
funkcionalumo ir kokybės standartai. Sąveika pasireiškia trimis kriterijais: 
dalyvavimo, tikslų kėlimo ir viešojo intereso gynimo. Vietos bendruomenė 
turėtų rodyti iniciatyvą keldama šiuos tikslus: sėkmingai įgyvendinti būsto 
projektus; ugdyti lyderius; kurti nevyriausybines organizacijas (šiuo atveju itin 
svarbus bendrijų ir bendruomenių kūrimasis); keičiant aplinką, siekti estetikos, 
grožio, patogumo, saugumo, pasitikėjimo; vykdyti bendradarbiavimą; siekti 
socialinės tvarkos; ugdyti pilietiškumą; formuoti bendražmogišką kultūrą; 
ugdyti administracinius gebėjimus. Jeigu vietos bendruomenės tikslai 
sutampa su vykdomos būsto politikos tikslais, formuojama erdvė efektyviai 
juos įgyvendinti. Tikslų suderinamumas gali būti pasiektas tik atitinkant dar 
vieną svarbų kriterijų — viešojo intereso užtikrinimą, kuris pasireiškia taip: 
įgyvendinant PPP principus; plėtojant santykius su valdžia ir valstybinėmis 
institucijomis; formuojant viešąsias erdves; organizuojant viešus renginius. 
Kuo glaudesnis dialogas užsimezga tarp piliečių ir valdžios institucijų, 
tuo efektyviau yra vykdoma poreikių bei galimybių analizė ir gaunamas 
grįžtamasis ryšys. Tad labai svarbu, kad vietos bendruomenė išreikštų viešąjį 

interesą, o būsto politikos formuotojai, priimdami sprendimus, į jį atsižvelgtų. 
Žinoma, viešąjį interesą gali ginti tik stipri vietos bendruomenė, kurios nariai 
yra aktyvūs. Jų dalyvavimas pasireiškia šiomis formomis: organizuojami 
susirinkimai, svarstymai, vykdomas planavimo procesas, kuriami projektai, 
propaguojama aktyvi kaimynystė, įsitraukiama į NVO veiklą ir priimami 
sprendimai. Būsto politika turėtų skatinti ir sudaryti sąlygas plėtoti vietos 
bendruomenių dalyvavimą. Taigi, vietos bendruomenės ir būsto politikos 
tarpusavio sąveika bus tuo stipresnė, kuo daugiau jos atitiks išvardytų kriterijų, 
o sąveika lemia būsto politikos kokybę ir vietos bendruomenės funkcionalumą. 
Galima daryti prielaidą, kad, kai vietos bendruomenė atitinka daugumą arba 
bent dalį nurodytų kriterijų, ji tampa funkcionali ir prisideda prie to, ką 
apibrėžėme kaip šio tyrimo problemą, t. y. kokybiška būsto politika negalima 
be vietos bendruomenės funkcionavimo. Kiek šis teorinis modelis gali būti 
realizuojamas praktikoje, tikrinome Vilniuje ir Kaune atlikdami empirinį 
tyrimą. 


Būsto politikos vykdymas Vilniuje ir Kaune 
dalyvaujant vietos bendruomenei 


Remdamiesi sudarytu teoriniu modeliu (žr. 15 pav.), iškėlėme penkis 
probleminius klausimus, į kuriuos atsakymų ieškojome pasitelkdami 28 
pusiau struktūruotų interviu, atliktų su bendruomeninių organizacijų / centrų 
pirmininkais, duomenis (žr. 1 ir 2 priedus)"". 

Nr. 1 - ar bendruomenių centrų veikla vykdoma tikslingai siekiant 
įgyvendinti tam tikrus būsto politikos elementus? 

Nr. 2- kodėl bendruomeninių organizacijų (BO) atstovai savo iniciatyvą 
daugiau skiria kultūrinio pobūdžio veiklai, bet stokoja dėmesio veiklai, kuri 
siejasi su viešuoju interesu, ypač su viešųjų erdvių tvarkymu? 

Nr. 3 - ar vykdant būsto politiką įgyvendinamas partnerystės principas 
(PBP)E 

Nr. 4- ar vietos bendruomeninės organizacijos tikslingai siekia prisidėti 
prie būsto politikos ir skatina kurtis gyvenamųjų namų bendrijas? 

Nr. 5 - ar vietos bendruomeninės organizacijos kelia savo narių 
kvalifikaciją gyvenamųjų namų bendrijų organizavimo ir kitais būsto politikos 
klausimais? 

Ekspertų skaičius mūsų iškeltai problemai nagrinėti yra tinkamas, 
kadangi neapsunkina bendros nuomonės suformavimo ir netrukdo gauti 
optimalaus rezultato. Eksperto kompetencijos pripažįstamos, remiantis 
atrinktų ekspertų gyvenimiška patirtimi ir veikla, susijusia su vadovavimu 
bendruomenių centrams (žr. 1 ir 2 priedus). Ekspertų atsakymus pagal jų 
tematiką grupavome į kategorijas, kiekvienai kategorijai numatėme atsakymo 


"0 Pirmų dviejų klausimų analizė buvo publikuota (Nefas, Narkevičiūtė, 2013). 


svarbos vertinimą aprėpiant ne vieną bendruomeninę organizaciją, o dviejų 
miestų bendruomenines organines organizacijas. Svarbos vertinimą atlikome 
naudodami šią skalę: labai svarbu, svarbu, nelabai svarbu, epizodas. Buvo 
28 ekspertai, o intervių tipas pusiau struktūruotas (ekspertai nebūtinai buvo 
paklausti arba turėjo pasakyti, ar tai yra jų bendruomenėje ar ne, o jei atsakė, 
buvo vertinama, kad šiai bendruomeninei organizacijai tai yra svarbu), todėl, 
jei savo atsakymuose 7 ir daugiau ekspertų tai nurodė, vertinome kaip labai 
svarbu, 5 ir daugiau - kaip svarbu, 3 ir daugiau - nelabai svarbu, o jei nurodė 
1 arba 2 ekspertai, - kad tai yra tik veiklos epizodas. 

Atlikdami ekspertinį tyrimą ir iškeldami pirmą klausimą (Nr. 1), 
aiškinomės, ar bendruomenių centrų veikla vykdoma tikslingai siekiant 
įgyvendinti tam tikrus būsto politikos elementus. Bendruomeninių centrų 
veiklos tikslingas vykdymas pasitvirtino kadangi ekspertai nurodė, jog 
savo bendruomenėms kelia daug tikslų, kurie tiesiogiai siejasi su būsto 
politika. Ekspertai nurodė tikslus, susijusius su kaimynystės plėtojimu, 
su infrastruktūros tvarkymu (gatvių ir šaligatvių kokybė, apšvietimas), su 
aktyvia gyvensena (renginiai gyvenamojoje vietoje), su dalyvavimu priimant 
sprendimus, su pasipriešinimu nelegalioms statyboms, su švaria, saugia, 
estetiška aplinka. Ekspertų išsakytas nuomones apie vietos bendruomenių 
susikūrimo tikslus galime skirstyti į keletą grupių. Pirma grupė - tikslai, susiję 
su infrastruktūros tvarkymu (apšviestos gatvės, asfaltuotos gatvės, sutvarkyti 
šaligatviai, sprendžiamos daugiabučių problemos), kur tokio pobūdžio tikslus 
nurodė 7 ekspertai (El", E4, E7, El8, E21, E26, E28) pasakydami tokius 
respektabilius teiginius: „Mūsų tikslas aplinkos tvarkymas, kad būtų švaru, 
gera, sveika gyventi, gatvės neduobėtos, kad apšvietimas būtų, kad būtų saugu 
vaikams eiti į mokyklą“ (El); „Apšvietimą padarėme bendruomenės gatvėse. 
Susiradom pinigų, mano kvartalo viena dalis buvo neapšviesta, tai surinkom 
tuos 206, tai jis kainavo maždaug per 5 tūkst., ir pastatėm tuos gulinčius 
policininkus, ten dar jie kainavo apie 5 tūkst.“ (E4). „Mūsų mieste pusė 
gatvių neasfaltuota, pusė gatvių be vandentiekio, kanalizacijos. Miestas! O 
dabar parodyk aktyvesnį kaimelį, kuris neturi savo vandentiekio ir šaligatvio 
trinkelių. Tai kad pas mus iš viso šaligatvių beveik nėra.“ „Šie tikslai yra gana 
pragmatiški ir turi didelę įtaką gyvenimo kokybei (būsto aplinkos dalis), bet 
norint juos pasiekti reikia didelių finansinių resursų, o tai daugiausia priklauso 
ne nuo vietos bendruomenės aktyvumo (pav., nėra fondų, į kuriuos būtų 
galima aktyviai vietos bendruomenei teikti paraišką ir gauti finansavimą), o 
nuo savivaldybės biudžeto galimybių“ (E 28). 

Antra tikslų kategorija - kaimyniški ryšiai (bendravimas) ir pilietiniai 
santykiai, šiuo atveju pagrįstus teiginius nurodė 6 ekspertai (El, E4, E10, E19, 
E21, E26). Galima išskirti šiuos respektabilius teiginius: „Bendras darbas ir 
tikslas mūsų, bendruomenės, kad žmonės burtųsi, kad žmonės bendrautų. Yra 
susvetimėjimas, bet kur yra namų bendrijos žmonės, susikalba lengviau, nes 

jie turi bendrą interesą, savo visą namą, prižiūrėti, renovuoti ir visa kita, jau yra 
tarp jų ryšys“ (E10); „Gana plačiai švenčiamos kaimynų dienos“ (E3, E4, E12, 
E15, E19, E21); „Mes bandėme daryti bendruomenės vakarus ir sekmadienio 
pietus“ (E6); „Saugi kaimynystė, kai bendradarbiaujama su policija“ (E4, E11, 
E12). 

Trečiai tikslų kategorijai priskiriami socialiniai ir kultūriniai renginiai. 
Juos nurodė 4 ekspertai (E21, E22, E27, E28), galima išskirti šiuos respektabilius 
teiginius: „Jeigu mes kalbame apie bendruomenę, tai pirmiausia mes kalbame 
apie vietos žmonių gerovę. Pirmiausia ne tik apie socialinę, apie psichologinę, 
mes rūpinamės pirmiausia čia ir dabar“ (E21); „Praktiškai mes sakom, kad 
viskas mums yra svarbu konkrečioje teritorijoje. Tai turėtų būti daugiafunkciai 
dalykai, daugiafunkcė veikla. Tai ir kultūros renginiai, ir sporto, ir sveikatinimo 
renginiai, ir švietimo, ir aplinkosaugos akcijos“ (E28). 

Ketvirta tikslų kategorija - viešųjų erdvių tvarkymas ir gynimas, šiuo 
atveju pagrįstus teiginius nurodė 7 ekspertai (E3, E6, E7, E8, E9, E14, E18). Jie 
akcentavo tokias tendencijas: „Miestas planuojamas iš 19 aukšto, t. y. iš mero 
kabineto arba iš aukštų valdininkų, ir taip, kaip jie sugalvoja, taip ir vyksta. Ir 
žmonės tik į tai priversti reaguoti, kas vyksta. Nutarėme, kad rengiant planus 
turi vykti diskusijos. Mes nutarėme nelaukti, kol valdininkai šitokius dalykus 
organizuoja, mes pamėginkime patys“ (E3); „Bendruomenė atsirado tam, kad 
gintų žmonių interesus, nes mūsų mikrorajone buvo chaotiška plėtra ir žmonės 
bijojo, kad jiems vieną dieną gali namas priešais atsirasti“ (E6); „Nuostabus 
mūsų mikrorajonas, todėl labai statybos savavališkos ir kitokios vyksta. Ir 
aplink ten pamiškėse bei palaukėse statosi privačius namus susiorganizavę 
sklypus“ (E7 ); „Pas mus yra landšaftinis draustinis, ten buvo labai šiukšlinama, 
tad susibūrėme su tuo kovoti“ (E8); „Žemės sklypą, kur planuojama mokyklą 
statyti (buvo mikrorajono detaliajame plane), planuojama išdalinti, todėl 
nutarėme priešintis. Be to, reikia kurti saugią ir patogią gyvenamąją aplinką“ 
(E12); „Labiausiai vienija žmonės viešųjų erdvių tvarkymas kartu. Mūsų 
didžiausias darbas buvo statulos pastatymas“ (E14). 

Penktą tikslų kategoriją - saugumas gyvenamojoje aplinkoje - 
atitinkančius teiginius nurodė 3 ekspertai (E13, E14, E21). Galima išskirti šiuos 
respektabiliausius teiginius: „Mes antrus metus vykdome projektą „Saugūs 
Balsiai. Mūsų teritoriją saugo saugos tarnyba, su kuria mes pasirašėme 
sutartį. Jie mūsų bendruomenei jau teikia ir socialines garantijas, tai yra 
tokios garantijos kaip vaiko parvežimas nuo stotelės iki namų, automobilio 
užvedimas, jeigu kartais kas nors atsitinka, pagalba ligoniui išnešti iš namo 
antro aukšto, pavyzdžiui, į greitąją arba kur nors. Netgi šunį gali pašerti, jeigu 
neramumo skambučiai, jeigu namuose turi būti vaikai, skambinat, o niekas 
neatsiliepia“ (E13); „Eismo organizavimas siūlant ženklų zonų statymą“ (E14); 
„Yra kontaktai su policija. Tiesa, mes buvom sugalvoję daryti tokius budėjimus 
Dainavos „Draugystės“ parke, „Dainavos sargybą“ sukurti. Suburti žmonių, 


turėjo būti ir policijos rėmėjų arba šaulių, arba dalyvavusiųjų Afganistane. 
Padarėme keletą tokių budėjimų, tačiau žmonių pritraukti į tą veiklą yra gana 
sudėtinga, čia reikia derinti ir su policija“ (E21). 

Vertindami pagal svarbos skalę matome, kad infrastruktūros ir aplinkos 
tvarkymo tikslai Vilniaus ir Kauno bendruomeninių organizacijų laikomi labai 
svarbiais. Antra tikslų grupė - kaimyniški ryšiai (bendravimas) ir pilietiniai 
santykiai - vertinama kaip svarbi, trečia tikslų grupė, kuri iš dalies priklauso nuo 
funkcionalios vietos bendruomenės, o iš dalies nuo savivaldybės pavaldumo 
įstaigų (bibliotekų, mokyklų, socialinių centrų ir t. t.), yra socialinio, kultūrinio 
pobūdžio ir vertinama kaip nelabai svarbi. Tokio pat vertinimo sulaukė ir 
saugios aplinkos tikslai. Analizuojant ekspertų atsakymus pagal miestus 
kokybiškai reikšmingo skirtumo tarp Vilniaus ir Kauno nenustatyta, išskyrus 
antrą tikslų grupę, kur Kauno miesto vietos bendruomeninių organizacijų 
pirmininkai dažniau vartoja sąvokas „pilietis“, „pilietiškas“. Tai tik patvirtina, 
kad šios grupės tikslų įgyvendinimas priklauso nuo pačių gyventojų. 

Atlikdami ekspertinį tyrimą ir iškeldami antrą klausimą (Nr. 2), 
aiškinomės, kodėl bendruomeninių organizacijų (BO) atstovai savo iniciatyvą 
daugiau skiria kultūrinio pobūdžio veiklai, bet stokoja dėmesio veiklai, kuri 
siejasi su viešuoju interesu, ypač su viešųjų erdvių tvarkymu. Iš dalies šis 
klausimas siejasi su pirmu klausimu apie tikslus, bet jį iškėlėme sąmoningai 
norėdami patikrinti viešojoje erdvėje dažnai išsakomą nuomonę, kad 
bendruomeninės organizacijos „užsiima niekais, t. y. koncertėliais“, tad su 
rimtais būsto politikos klausimais jos neturi jokių sąsajų. 

Kadbendruomeninių organizacijų žmonės savo iniciatyvą daugiau skiria 
kultūrinio pobūdžio veiklai ir mažiau veiklai, kuri siejasi su viešuoju interesu, 
ypačsuviešųjų erdvių tvarkymu, pavyko įrodyti tikiš dalies. Daugumosekspertų 
teiginiai rodo, kad daug jų organizuojamų renginių susiję su miesto viešųjų zonų 
tvarkymu. Tokio pobūdžio veiklą galime traktuoti kaip miesto bendruomenių 
veiklos savitumą. Grupuojant miesto vietos bendruomeninių organizacijų 
veiklos tikslus, tai atsispindi pirmoje ir ketvirtoje tikslų kategorijose. Uždavus 
tikslinius klausimus apie kultūrinę arba veiklą viešosiose erdvėse, paaiškėjo, 
kad beveik kas antras vietos bendruomenės pirmininkas (E5, E4, E6, E7, E8, 
E10, E11, E19, E20, E26, E28) nurodo faktų, kad jų bendruomenė vykdė veiklą, 
susijusią su šio pobūdžio tikslų įgyvendinimu. Viešyjų erdvių gynimą ekspertai 
patvirtino šiais respektabiliais teiginiais: „Prisiminus Lukiškių kalėjimą, kurį 
norėjo pas mus perkelti, mes per mėnesį surinkome 8 tūkstančius parašų“; 
„Gamykloje, esančioje Neries regioninio parko teritorijoje, norėjo deginti 
padangas pirolizės būdu. Teko užkirsti tam kelią“; „Dar norėjo pas mus statyti 
katilinę, kūrenamą kokso cheminiu kuru, kas yra baisus nuodas. Teko užkirsti 
kelią“ (E4); „Bendruomenė, tai visą teritoriją apima. Norėjome pastatyti 
automobilių stovėjimo aikštelę per kelis aukštus, nes yra problema su žeme, kad 
išlaisvintume tuos kiemus nuo automobilių. Kol kas dar nepavyko“ (E5); „Ir 
tuo pačiu laiku vyko senamiesčio plano svarstymai, dėl užstatymų. Ten dalykai 

buvo daromi valstybės institucijų, net tokie, sakyčiau, nesąžiningi. Ir mes tuos 
dalykus stengėmės išviešinti“; „Vyksta susirinkimai pas Zuoką, tai iškėlėme 
klausimą dėl žaliųjų miesto zonų“; „Ir dabar kaip gerai, kad yra tos žaliosios 
erdvės tiems patiems ISM studentams, kai yra kur išeiti“ (E6); „Mūsų teritorijoje, 
kur malūnas buvo, norėjo užstatyti. Tai yra kultūros paveldo objektas ir vietoj 
2 sandėliukų paveldo teritorijoje galėjo išdygti 2 gyvenamieji namai. Įsijungė 
ir aplinkosaugininkai, ir mes kreipėmės į teismą, ir tai buvo pirmas ieškinys, 
kad visuomeninė organizacija gina viešąjį interesą teisme. Mes pralaimėjome. 
Bet vis dėlto atsirado žmonių, kurie išmano, ir nenusileido, ir išvertė Europos 
konvenciją į lietuvių kalbą, ir įrodė, kad jinai yra išversta ir Lietuvoje taikoma 
neteisingai. Mes kreipėmės į Europos Komisiją, į Europos kongresmeną, į 
Europos priežiūros komitetą, ir nurodė Lietuvai, kad yra pažeidžiama Europos 
konvencija, ir liepė suderinti“ (E7); „Dar vieną kelią užtvėrė, dar dėl vieno kelio 
kovojame. Tai pusiau laimėjome, pusiau nelaimėjome“; „Prie tilto eina gatvelė, 
lyg žaidimams, sportui palikta tokia erdvė paupy, Neries pakrantėje. Bet dabar 
tą gatvelę pradėjo labai smarkiai eksploatuoti. Žmonės atėjo, ir bandėm daryti, 
atrodo, kad nieko neišeina. Bandysime dar daryti“ (E8); „Bendruomenė yra 
visa seniūnija ir kas aplinkui '; „Sugalvojo statyti 7 aukštų pastatą, žmonėms 
užstoja vaizdą į draustinį. Tai sukėlėme žmones, ir rašiau savivaldybei, kad 
čia nusižengia šio rajono suplanavimo schemai - kad kuo arčiau miško, tuo 
mažesni namai turi būti“ (E10); „Yra dar konfliktas dėl tokio parkelio, kur 
yra mūsų sodintų medžių, tai jį nori paimti“ (E11); „Visus praėjusius metus 
svarstėme detalųjį planą, nes nori pastatyti didžiulį 7 aukštų pastatą, kur dabar 
ten žalia veja graži, kur kitoje pusėje astronominė observatorija yra. Ir ką jūs 
manot, kreipėmės dėl viešojo intereso gynimo į Vilniaus apygardos prokurorą“ 
(E19); „Prie Kauno marių regioniniame parke įsikūręs toks žmogus, kuris 
iškirto medžius ir pastatė kotedžus. Niekas nepranešė, čia regioninis parkas 
kovojo, kiti žmonės kovojo, ir mes ten raštus rašėme. Mūsų regioninis parkas 
yra niokojamas“; arba „Dar sužinojome, kad Kaune Ateities plente ruošiasi 
statyti deginimo įmonę. Kadangi ten yra termofikacijos elektrinė ir visi 
įrenginiai šalia. Tada mes sukrutome. Mes buvome labai prieš ir raštus rašėme, 
ir susirinkimus darėme, ir stabdėme“; „Visą pluoštą problemų, susijusių su 
viešosiomis erdvėmis ir ne tik, įvardija ekspertas“ (E20); „Dabar pati opiausia 
problema - galbūt tos elektrinės ir katilinės, kur norima Petrašiūnuose 
rekonstruoti arba statyti. „Kauno energija“, savivaldybės įmonė, akcininkas, 
jie stengiasi atsižvelgti ir visus prašomus dokumentus atsiuntė, ir stengiasi, 
bendradarbiaus. Priešingai (elgėsi) tie verslininkai, kurie stato tą mažytę, - 
ir įžūliai melavo, ir nebendravo iki paskutinės minutės, kai gyventojai kartu 
su mumis rašė raštus, ir išsireikalavome tai mažajai irgi poveikio aplinkai 
vertinimo.“ „Dar buvo susirinkimas dėl miesto bendrojo plano pakeitimų. 
Siūlysime strategijos papildymų, nes mūsų teritorijoje yra likę tų senųjų 
įmonių strypų ir stulpų, juos galima rekonstruoti, renovuoti ir pritaikyti. 
Eisime į universitetus, kad bandytų parengti vizualizacijas, kaip tai atrodytų. 


Ten labai šauni vieta - juo labiau kad pakeliui yra Pažaislio vienuolynas, galima 
sujungti visus dviračių takus. Dar yra polistireninio putplasčio gamykla. 
Gaminant putplastį, išsiskiria cheminių medžiagų, kurios yra nuodingos. Ir 
vėl rašėme raštus, ir kreipėmės į Visuomenės sveikatos centrą, buvo atliekamas 
tyrimas“; „Nelegalios statybos, tai vadinamosios boilerinės, kurias privatizavo, 
o dabar bando statyti, tai kariaujame. Kariavome dėl šiukšlių deginimo“ (E26); 
„Norėjo Kaune žaliųjų plotų statusą koreguoti į blogąją pusę, kad Ąžuolynas 
šalia viešosios bibliotekos netektų miško statuso, ir tada jau daug lengviau 
kam nors gauti sklypus. Tai sureagavome labai stipriai ir pakėlėme minias, 
ir įrodėme, kad tokių dalykų daryti negalima“; „Buvo kalbama, kad ten, prie 
marių, (reikia) statyti šiukšlių deginimo gamyklą ir ten atseit pinigai skirti. Vėl 
pakėlėme triukšmą“ (E28). 

Viešųjų erdvių tvarkymą atspindi ekspertai El, E3, E4, E6, E9, E11, E13, 
El4, El9, E24, ir tai galime pagrįsti šiais respektabiliais teiginiais: „Pas mus 
yra labai gražus miškas, kuris buvo paverstas šiukšlynu. Nutarę jį sutvarkyti, 
pradėjome savo veiklą. Kariškiai transportą duoda, mokykla - mokinių“ 
(El); „Ivarkome vaikų žaidimų aikšteles, sporto aikštynus“ (E3, E4); „Mūsų 
sprendžiamos problemos yra labai paprastos — šilumos kainos, tvarka ir 
šiukšlių išvežimas. Na, ar antroje, ar trečioje vietoje automobilių statymas, kad 
sutvarkytume bent tuos dalykus, kurie nesusiję su namu“ (E11); „Rengiame 
mitologinį skulptūrų parką“ (E13); „Undinėlės skulptūrą pastatėme, reikėjo 
irgi surinkti lėšų“ (E14), „Aštuoniolika medinių suoliukų padaryta“ (E24). 

Ekspertų teiginiai rodo, kad dažna bendruomeninė organizacija 
bent kartą siekė daryti įtaką, sprendžiant infrastruktūros kūrimo, teritorijų 
planavimo arba aplinkos tvarkymo klausimus. Iš tos pačios medžiagos galime 
matyti ir tai, kad ne visi bandymai buvo sėkmingi: „pusiau laimėjome, pusiau 
nelaimėjome“, „bandėme daryti, atrodo, kad nieko neišeina“, „kol kas dar 
nepavyko“, „mes pralaimėjome“. Tokia neigiama patirtis BO gali atgrasinti nuo 
tolesnės aktyvios veiklos ginant viešąjį interesą. 

Iš tiesų, iliustruodami vietos bendruomenės laimėjimus, pirmininkai 
dažniausiai įvardydavo suorganizuotus kultūrinius renginius, o teritorijos 
gerovės kūrimas apsiribodavo talkomis, aplinkos tvarkymu, kadangi ginant 
viešąsias zonas, kaip nurodo ekspertai, mažai kada pavykdavo „švęsti 
pergales“. Tačiau, iš kitos pusės, veikla šioje srityje vietos bendruomeninių 
organizacijų vertintina kaip labai svarbi būsto politikos dalis. Aišku, yra ir tokių 
bendruomeninių organizacijų, kurių visa veikla koncentruojasi kultūriniame 
bare, o viešojo intereso gynimas joms apskritai nėra aktualus. Kartais net 
sąmoningai vengiama spręsti gyvenamosios teritorijos infrastruktūros 
problemas. 

Taigi, bendruomeninės organizacijos tarsi skyla į dvi grupes: tas, kurioms 
yra svarbiau kultūrinės veiklos organizavimas, ir tas, kurių pagrindiniai siekiai 
- ginti viešąjį interesą, o kartu ir vykdyti kitokio pobūdžio veiklą. Natūralu, kad 
šių vietos bendruomenių aktyviems žmonėms tenka itin didelis krūvis, ir tai 

dažnai nesukelia teigiamų emocijų. Šią veiklą vykdyti vietos bendruomenėms 
būtų kur kas lengviau ir, aišku, rezultatai būtų kitokie, jeigu būtų aiškūs 
partneriški santykiai su savivaldybe, kaip institucija, kuri gina viešąjį interesą. 
Deja, ekspertai nepateikė kokybiškai reikšmingų teiginių, rodančių, kad 
ginant viešąjį interesą jų pusėje būtų savivaldybė. Panašią išvadą prieina ir 
Jolanta Aidukaitė (2013c: 151), kuri analizavo Vilniaus bendruomeninių 
organizacijų ekspertų interviu. Ji teigia, kad „vietos valdžia neremia pilietiškų 
bendruomeninių organizacijų (tų, kurios susikūrė piliečių iniciatyva, o ne buvo 
įkurtos savivaldybės pastangomis).“ Vilniaus bendruomeninės organizacijos 
dažnai susiduria su vietos valdžios abejingumu arba patiria konfrontaciją su 
vietos valdžia. 

Atlikdami ekspertinį tyrimą ir iškeldami trečią klausimą (Nr. 3), 
analizavome, ar vykdant būsto politiką įgyvendinamas partnerystės principas 
(PPP). Vykdant būsto politiką partnerystės principo (PPP) įgyvendinimas 
nepasitvirtino, kadangi ekspertai atsakydami nurodė tik tam tikrus epizodus (iš 
dalies išsiskyrė bendravimas su švietimo įstaigomis), kuriuos galima pavadinti 
bendradarbiavimo kultūros užuomazgomis, o ne PPP. Bendradarbiavimą su 
seniūnija nurodė du ekspertai (El, E28) tai pagrįsdami šiais teiginiais: „Mūsų 
artimiausias sąjungininkas turėtų būti seniūnija, bet jinai „bedantė“, t. y. turi 
labai kuklius finansinius resursus ir gali tik išklausyti“ (El); „Finansavimas 
Kauno bendruomenių centrams iš valdžios nuo 2004 metų yra kasmet ir 
praktiškai siekia 200 tūkstančių per metus“ (E28). Bendradarbiavimą su 
švietimo įstaigomis (mokykla, biblioteka, vaikų darželiu) nurodė 5 ekspertai 
(El, E9, E17, E19, E28). Jie tai pagrindė šiais respektabiliais teiginiais: 
„Rengiame adventinius vakarus, pasodink medį, saulės šventę darome 
kartu su mokykla, buitininkų mokykla ir bendradarbiaujame su aklųjų ir 
silpnaregių mokykla“ (E9); „Bendruomenės namai ir turi būti mokykla, o ne 
direktorės pasakymai „Tai žinot, dabar reikia rūbininkę samdyti, tai žinokit, aš 
nežinau, man reikės išeiginę duoti“ arba „Oi, mes išsivalėm, purvyno prineš“ 
(E17); „Labai gražiai bendraujame su mokykla, darželiu, muziejumi, paštu, 
biblioteka“ (E19); „Mokyklos turėtų būti kultūros židiniai toje teritorijoje, 
nes turi patalpas, kurios po pamokų tuščios, bet ne visur taip yra“ (E28). 
Bendradarbiavimą su bažnyčia ir policija išskyrė 4 ekspertai (El, E3, E18, E19) 
nurodydami šiuos respektabilius teiginius: „Ateina policija, mes turime visą 
informaciją, kas darosi rajone, ir seniūnė pas mus dalyvauja visuose mūsų 
susirinkimuose. Ji save laiko bendruomenės nare. Ji ateina paprastai, aišku, 
visą informaciją mes iš jos gauname, kas susiję su mūsų seniūnija. Ryšys labai 
glaudus“ (E18); „Pernai projektą bandėme daryti su bažnyčia ir policija“ (E19). 
Bendradarbiavimą su LR ministerijomis kaip reikšmingą išskyrė 3 ekspertai 
(El, E10, E28) nurodydami šiuos teiginius: „Kur kas rimtesnis yra Socialinės 
apsaugos ministerijos požiūris, ypač prasidėjus trimetei bendruomenių 
rėmimo programai“ (El); „Bendradarbiaujame su Krašto apsaugos savanorių 
padaliniu, kuris renginių metu išverda košės“ (E10). Pavieniai ekspertai nurodė 
bendradarbiavimą su universitetu, Kultūros paveldo departamentu, verslo 


įmonėmis (E3, E5, E1l9, E20) ir tai pagrindė šiais teiginiais: „Mes pasirašėme 
su VGTU Architektūros katedra tokį projektą, kur numatytas žalios plėtros 
principas. Ir mes esame kaip partneriai, ir, kadangi ten yra europinis projektas, 
dalyvauja 8 šalys, tai ateis žinios, sugebėjimai, matymai įgyvendinant 
tokį projektą“ (E3); „Mes ranka rankon dirbom su UNESCO ir su paveldo 
inspekcija“ (E5); „Gamyklos direktorius priglaudė mus po savo sparnu, nes 
mes turime šviesą, turime šilumą, turime kabinetą ir salę susirinkimams ir 
nieko nemokame“ (E19); „Kausta“ dabar mūsų rėmėja, praktiškai visų patalpų 
remontą padarė. „Camelios“ vaistinė, „Rokiškio pienas“, „Ukmergės pieninė“ 
remia savo produkcija. Jei kokį renginį padarai, tai „Rokiškio pienas“ mums 
sūrių ir sūrelių atneša. „Camelios“ vaistinė - vitaminų močiutėms ir visiems 
kitiems, „Kausta“ remia pinigais, bet remia tik socialiai remtinus asmenis“ 
(E20). 

Iš dalies jaučiamas kokybinis skirtumas Kaune analizuojant vietos 
bendruomenių ir verslo organizacijų bendravimą, nes tik Kauno ekspertai 
nurodė faktų, kad verslo organizacijos remia vietos bendruomenes. Iš 
pateikiamų ekspertų vertinimų jaučiama, kad Vilniaus mieste yra visai 
kitokie santykiai tarp seniūnijų ir vietos bendruomenių negu Kauno mieste. 
Ne vienas Kauno vietos bendruomenės pirmininkas pažymėjo, pvz., ribotas 
seniūnijos galias, bet geranorišką, dėmesingą požiūrį į vietos bendruomenines 
organizacijas. Kokybiškai reikšmingo skirtumo Kaune nepastebima ir tada, kai 
keičiasi savivaldybių vadovai. Tai rodo tam tikrą nusistovėjusią miesto politikų 
politinę kultūrą, susijusią su vietos bendruomenėmis. Ekspertai nurodė (žr. 
38 lentelę) partnerystės vietos bendruomenėse epizodų tam tikrus skirtumus 
Vilniuje ir Kaune. 


38 lentelė. Galimi vietos bendruomenių partneriai 


Galimi vietos bendruomenių partneriai 


Socialinės apsaugos ir darbo 
ministerija 

Krašto apsaugos ministerija 
Kultūros paveldo departamentas 


Bažnyčia (vienuolynas) 

Universitetas 

Privati bendrovė 

Policija 

Biblioteka 

Muziejus 

Krašto apsaugos ministerija 

Viešojo saugumo tarnyba Socialinės 
apsaugos ir darbo ministerija 


Vilniuje Kaune Vilniuje ir Kaune 
Seniūnija Seniūnija Seniūnija 
Mokykla Mokykla Mokykla 
Bažnyčia Vaikų darželis Bažnyčia 


Universitetas 

Biblioteka 

Krašto apsaugos ministerija 

Socialinės apsaugos ir darbo ministerija 

Matome, kad tarp galimų partnerių iš centrinės valdžios institucijų 
yra minima Socialinės apsaugos ministerija, Krašto apsaugos ministerijai 
priklausantys savanorių padaliniai ir Kultūros ministerijai priklausantis 
Kultūros paveldo departamentas. Tad natūraliai kyla klausimas - ar 
savivaldybė (seniūnija), institucija, kuri yra arčiau vietos bendruomenės ir, 
remiantis savivaldumo ir decentralizacijos principu, turi lyderiauti šioje srityje, 
nepraranda svarbios vietos, kuri yra būtina kokybiškai būsto politikai vykdyti? 

Atlikdami ekspertinį tyrimą ir iškeldami ketvirtą klausimą (Nr. 4), 
analizavome, ar vietos bendruomeninės organizacijos tikslingai siekia prisidėti 
prie būsto politikos ir skatina kurtis gyvenamųjų namų bendrijas. Iš ekspertų 
atsakymų nepavyko nustatyti faktų, kad vietos bendruomeninės organizacijos 
vykdytų su bendrijomis susijusią tikslingą, sistemingą veiklą. Aiškėja, kad tai 
labai priklauso nuo vietos bendruomenės lyderio ir bendrijų lyderių tarpusavio 
santykių. Jie kur kas pozityvesni dėl bendrijų, kur vietos bendruomenės 
pirmininkas kartu yra ir kurios nors bendrijos pirmininkas arba yra bendrijos 
valdyboje. Vis dėlto dauguma ekspertų sutinka, kad tiek vienų, tiek kitų 
veiklos yra susipynusios, t. y. vietos bendruomeninei organizacijai turi rūpėti 
namai, nes jie yra jų organizacijos teritorijoje, o bendrijų pirmininkams 
turi rūpėti, kas yra už namo sienų, tai yra mašinų stovėjimo, vaikų žaidimų, 
gyvūnų vedžiojimo aikštelės, viešosios erdvės. Iš ekspertų atsakymų pavyko 
išsiaiškinti tik dvi bendravimo formas, t. y „bendravimas dėl šilumos reikalų“ 
ir „patalpų suteikimas susirinkimams“, o kiti ekspertai išsakė tik savo požiūrį 
į bendrijas ir kartu į bendravimą. Požiūrį į bendrijas atspindi 4 ekspertų (El, 
E3, E4, E14) nurodyti respektabilūs teiginiai: „Individualūs nameliai, bet 
mūsų ta teritorija bendra išsinuomota. Tai bendrų reikalų yra. Tai ten kelią 
reikia padaryti, vandenį atvesti, va jau bendrijai. Jie savo žiūri per būsto 
prizmę. Tik tai pastato, reiškia, kaip ten šiluma, kokie ten šilumos centrai, ar 
ten juos apgaudinėja, ar neapgaudinėja, kam priklauso - tokie bendri dalykai. 
Jie namu apsiriboja, o mes - teritorija. Bet toje teritorijoje taigi namų yra, tai 
jeigu tai namo bendrijai rūpi ne tik namas, bet ir aplinka“ (El); „Yra namas 
ir yra namo raudonos linijos, jeigu jos yra. Tai yra aplink namą pusė metro. 
Jie rūpinasi tik ta teritorija: tuo stogu, tomis sienomis, langais ir puse metro. 
Jie džiaugiasi, kad jiems dar valyti nereikia. Kai kurie protingesni daro kitaip, 
jie išsinuomoja teritorijas. Iš tikrųjų mes bendraujame su pirmininkais, ir 
daug aš jų ir asmeniškai pažįstu. Tačiau jų vis dėlto interesas yra namas“ (E3); 
„Praktiškai bendrijos ir vykdo socialinę veiklą, nes vis dėlto ir aplinką tvarko, 
ir savo gyvenamąjį būstą, ir ten bendras vietas“ (E4); „Daugiaaukščiai, jeigu 
yra bendrijos, kurios normalios, tai ir suvienija tuos žmones. Tai čia nematau 
problemų, bet yra kontingento klausimas: ar žmonės nori būti šeimininkai 
ir tvarkyti teritoriją toliau negu savo namų durys arba buto durys“ (E14). 
Vietos bendruomeninių organizacijų ir bendrijų bendravimo formas įvardijo 
4 ekspertai (E6, E15, E18, E20), tai pagrįsdami šiais teiginiais: „Mes esam 
taip pasidaliję: mūsų taryba yra 10-9 žmonės, ir vienas yra atsakingas už 


bendrijas, tai su bendrijomis daugiausia susidūrė dėl šilumos reikalų“ (E6); 
„Mažokai bendraujame, nebent patalpą susirinkimams suteikiame“ (E15, 
E18, E20). Ekspertams iškeltas paskutinis tyrimo klausimas ir buvo susijęs su 
paieškomis priežasčių, kodėl nėra sąveikos tarp vietos bendruomenėse esančių 
organizacijų, 0 ypač tarp gyvenamųjų namų bendrijų. Taigi pasirinkome 
penktą klausimą (Nr. 5), ar vietos bendruomeninės organizacijos kelia savo 
narių kvalifikaciją gyvenamųjų namų bendrijų organizavimo ir kitais būsto 
politikos klausimais, nes organizacijų vadybos teorijoje svarbią vietą užima 
kvalifikacijos kėlimas. Vietos bendruomenių tikslų grupėje randame tokių 
tikslų kaip lyderių ugdymas ir administraciniai gebėjimai. Nė vienas ekspertas 
nenurodė, kad jiems arba jų organizacijų žmonėms būtų vykę kokie nors 
mokymai gyvenamųjų namų bendrijų klausimais. Tačiau pavieniai ekspertai 
(El, E4, E9, El8, E25) teigė, kad vyksta kvalifikacijos kėlimas kitais būsto 
politikai aktualiais klausimais - projektų rašymo, viešųjų pirkimų, renovacijos. 
Tai buvo patvirtinta šiais teiginiais: „Projektų rašymo, viešųjų pirkimų, kur 
ten baisiausiai sudėtingi konkursai, finansinių atskaitomybių dalykai“ (El); 
„Dabar reikia supratimą turėti apie namus, kaip tas namas funkcionuoja. Aš 
suprantu, ten duobę užlyginti, ten suoliuką pataisyti - čia daug proto nereikia. 
Bet yra ir tokių įdomesnių klausimų kaip šildymas - kodėl daug mokėti, kodėl 
už administravimą tiek ima ir t. t.“ (E4); „Bendraujame su urbanistikos ir 
daugiabučių agentūra „Atnaujinkime miestą“; „Atnaujinkime būstą“ (E9); 
„Bendraujame, dėl renovacijos ir būna respublikiniai kursai“ (E9, E18, E25). 

Vertinant pagal pasirinktą reikšmės skalę, Vilniaus ir Kauno 
bendruomeninių organizacijų veikloje tai yra tik epizodiniai atvejai. Gal todėl 
pastaruoju metu, kai intensyviau keliamas klausimas apie būsto renovaciją, 
viešojoje erdvėje politikų ir vietos bendruomeninių organizacijų pirmininkų 
pasisakymuose ir girdime, kad „gyventojai nesusibūrę į bendrijas, tai 
nėra su kuo kalbėtis“ t. y. dabar vyrauja kaltinamoji retorika, bet anksčiau 
nebuvo galvojama, kad ir tokiam dalykui, kaip bendrijoms kurti ir jų veiklai 
organizuoti, žmonės turi būti ruošiami keliant jų kvalifikaciją, nors apie tai 
kalbama būsto strategijoje. 

Išvados 


Praktinis savivaldumo ir decentralizacijos paradigmos realizavimas 
vyksta esant vienai iš pagrindinių sąlygų - funkcionaliai vietos bendruomenei, 
kuri apibrėžiama tokiais požymiais kaip priklausomumo tam tikrai teritorijai 
(lokalizacija) jausmas, toje teritorijoje gyvenančiųjų (gyventojų) interesų 
bendrumas ir atliekami tam tikri veiksmai toje teritorijoje. Teritorijos dydis 
nėra apibrėžiamas, todėl ši teritorija gali būti pradedant namo dalimi - laiptine 
arba namu, kuriame veikia bendrija, arba ir mikrorajonu, kuriame veikia vietos 
bendruomeninė organizacija. 

Vakarų šalių patirtis kuriant demokratiją rodo, kad žmonių gyvenimo 
kokybės požiūriu jokie judėjimai niekados nebuvo ir, matyt, nebus tokie 
rezultatyvūs, kaip judėjimai, kurie yra susikūrę savarankiškos organizacijos 
pagrindu - kaip sava vietovė, t. y. sava vietos bendruomenė, kuri yra funkcionali 
ir kuri kuriasi ne kur kitur, o tame arba arti to būsto, kuriame gyvena. 

Tiriant arba vykdant kokybišką būsto politiką Vilniaus ir Kauno 
miestuose, vietos bendruomeninės organizacijos savo veikla sistemingai 
prisideda prie šio proceso, buvo nustatyta, kad abiejuose miestuose šiuo 
metu vietos bendruomeninių organizacijų kūrimosi plėtra yra panaši, veiklą 
lemiančių specifinių sąlygų nenustatyta, nebent kokybiškai kitoks Kauno 
valdžios požiūris į vietos bendruomenines organizacijas yra Vilniaus nenaudai. 


Analizuojant ekspertų atsakymus į iškeltus tyrimo klausimus, 
paaiškėjo, kad: 

- bendruomenių centrų veikla vykdoma tikslingai siekiant 
įgyvendinti tam tikrus būsto politikos elementus, bet tikslų, susijusių su 
būsto politika, stokojama; 

- bendruomeninių organizacijų (BO) atstovai savo iniciatyvą 
skiria tiek kultūrinio pobūdžio veiklai, tiek veiklai, kuri siejasi su 
viešuoju interesu, ypač su viešųjų erdvių tvarkymu, o tai yra miesto 
bendruomenių veiklos specifika; 

- vietos bendruomenių žmonių veikloje iniciatyvos, susijusios 
su gyvenamosios aplinkos tvarkymu, yra gana svarbios, ir daug vietos 
užima tokia veikla kaip: aplinkos tvarkymas (talkos), kaimynų dienos, 
saugi kaimynystė, infrastruktūros gerinimas, paminklosauga; 

vykdant būsto politiką, partnerystės principas (PPP) 
įgyvendinamas epizodiškai; vietos bendruomeninės organizacijos tik 
epizodiškai tikslingai siekia prisidėti prie būsto politikos ir skatina 
kurtis gyvenamųjų namų bendrijas, o tai nevyksta ir todėl, kad vietos 
bendruomeninės organizacijos retai kelia savo narių kvalifikaciją 
gyvenamųjų namų bendrijų organizavimo ir kitais būsto politikos 
klausimais. 


Apibendrinimas. Būsto politika Lietuvoje: raida, 
problemos ir visuomenės iniciatyvos 


Knygoje buvo nagrinėta būsto politikos raida Lietuvoje bei visuomenės 
iniciatyvos, pasireiškiančios būsto politikoje Vilniaus ir Kauno miestuose. 
Pirmą kartą būsto politika Lietuvoje išnagrinėta kaip neatsiejama gerovės 
valstybės dalis, atskleidžiama Lietuvos situacija kitų Europos Sąjungos šalių 
kontekste, pristatomi Vidurio ir Rytų Europos būsto politikos konceptualiojo 
modelio, kuriam priskiriama ir Lietuva, bruožai. Pirmą kartą būsto politikos 
problemos Lietuvoje išnagrinėtos socialiniu aspektu: išsamiai tirtos 
tokios visuomenės iniciatyvos kaip daugiabučių namų savininkų bendrijų 
kūrimosi problemos ir jų veikla, susijusi su būsto eksploatacija ir renovacija; 
bendruomeninių organizacijų / centrų veikla bei įtaka darniai miesto raidai. 

Būsto politika šioje knygoje suprantama plačiai, tai ne tik gyvenamojo 
būsto statyba, paskirstymas ir eksploatacija. Šiuolaikinė būsto politika 
apima tiek gyvenamųjų namų ir jų aplinkos, tiek infrastruktūros plėtojimą 
bei priežiūrą. Visuomenės iniciatyvos būsto politikos srityje prisideda prie 
saugios kaimynystės ir socialinio kapitalo didinimo, socialinės atskirties 
mažinimo, infrastruktūros plėtros ir gyvenamosios aplinkos tvarkymo. Šiame 
baigiamajame skyriuje apibendrinsime pagrindines knygos išvadas, pateiksime 
rekomendacijų būsto politikos problemoms spręsti ir nubrėšime kontūrus 
būsimiems tyrimams, susijusiems su būsto politikos ir pilietinių iniciatyvų 
problematika, atlikti. 


Būsto politika - gerovės valstybės dalis 


Būsto politika tebeišlieka svarbi socialinės politikos dalis visose 
išsivysčiusiose ES šalyse, nors ir pastebimos būsto politikos liberalizavimo 
tendencijos. Vis labiau skatinama privati būsto nuosavybė, o valstybė pamažu 
traukiasi iš socialinio būsto sektoriaus pozicijas užleisdama privatiems 
investuotojams (socialinio būsto fondo privatizavimas). Pastebimas perėjimas 
nuo pasiūlos subsidijų, kai valstybė subsidijuoja būsto statybą atsižvelgdama į 
skirtingus gyventojų poreikius, prie paklausos subsidijų, kai teikiama parama 
konkrečiam individui, norinčiam įsigyti būstą (paskola būstui pirkti, socialinė 
parama mažas pajamas gaunantiesiems ir pan). Visos šios priemonės mažina 
valstybės atsakomybę kiekvienam garantuojant kokybišką būstą, bet didina 
laisvosios rinkos jėgų (privačių investuotojų, savininkų) įtaką būsto politikai. 

Atlikta išsami septynių šalių (Švedijos, Vokietijos, Jungtinės Karalystės, 
Ispanijos, Čekijos, Estijos ir Lietuvos) būsto politikos analizė atskleidė, kad vis 
dėlto, nepaisant panašių tendencijų būsto politikos liberalizavimo link, šalys iki 
šiol išlaiko tik joms būdingus bruožus, sutampančius su pagrindiniais idealiais 
gerovės valstybės modeliais. Švedijoje, kuri atitinka socialdemokratinį gerovės 
valstybės modelį, būsto prieinamumas ir kokybė yra geriausi, o valstybinis 

reguliavimas (reguliuojant būsto kainas, statybą ir paskirstymą) - didžiausias. 
Vokietijoje, kuri atitinka konservatyvųjį-korporatyvinį gerovės valstybės 
modelį, būsto prieinamumas ir kokybė panašūs į Švedijos, tačiau valstybės 
įtaka būsto politikai yra nuosaikesnė, nukreipta į paramą tradicinei šeimai, 
o nuomos rinkoje dominuoja privatus sektorius. Jungtinė Karalystė idealiai 
atitinka liberalųjį būsto politikos modelį, kai rinka reguliuoja statybą, kainas 
ir paskirstymą, o socialinis būstas yra mažas ir tenkina tik pažeidžiamiausių, 
mažas pajamas gaunančių gyventojų poreikius. Ispanijos, kuri atstovauja Pietų 
Europos gerovės valstybės modeliui, būsto politikoje vyrauja familializmas — 
šeima garantuoja galimybę įsigyti / turėti adekvatų būstą. Ispanijoje dominuoja 
privati būsto nuosavybė, o socialinio būsto sektorius yra labai mažas ir 
nepopuliarus. 

Vidurio ir Rytų Europos šalių (Čekijos, Estijos ir Lietuvos) būsto 
sektoriuje taip pat dominuoja būsto nuosavybė, o nuomojamas būstas 
sudaro nedidelę dalį. Lietuva iš analizuotų ES šalių išsiskiria didžiausia būsto 
nuosavybe ir labai nežymiu nuomos sektoriumi. Vis dėlto Čekijos, Estijos ir 
Lietuvos padėtis yra unikali - būsto nuosavybė šiose valstybėse išaugo tik nuo 
1990 m., kai planinė ekonomika buvo pakeista rinkos ekonomikos principais. 
Nepaisant panašių istorinių aplinkybių, egzistuoja skirtumai tarp trijų 
analizuotų pokomunistinių šalių. Čekijoje privatizacija nebuvo tokia masinė ir 
sparti kaip Estijoje, o valstybės „nesikišimo“ į būsto sektoriaus statybą, kainų 
nustatymą ir paskirstymą politiką galima vadinti nuosaikesne negu Estijoje. 
Čekijoje valstybė iš dalies reguliuoja nuomos kainas ir sąlygas, o savivaldybės 
iki šiol išsaugojo dalį nuomos sektoriaus. Estijoje ir Lietuvoje valstybės įtaka 
būsto politikai yra labai nežymi ir reguliuoja tik socialinio būsto statybą, 
administraciją bei paskirstymą. 

Lietuva iš analizuotų septynių šalių išsiskiria didžiausiu būsto 
nepritekliumi ir mažiausiu gyvenamuoju plotu, tenkančiu vienam gyventojui. 
Be visų šių minėtų problemų, prisideda dar ir būsto įperkamumo problema: 
labai maža dalis Lietuvos gyventojų gali įpirkti būstą su paskola. 

Vis dėlto tarp analizuotų trijų Vidurio ir Rytų Europos šalių (Čekijos, 
Estijos ir Lietuvos) galima įžvelgti daugiau panašumų negu skirtumų. 
Vidurio ir Rytų Europos teorinį būsto politikos modelį galima priskirti prie 
pokomunistinio, kuris pasižymi tokiomis savybėmis: būsto nuosavybė yra 
pagrindinė disponavimo gyvenamuoju plotu forma; rinka dominuoja būsto 
sektoriuje, valstybinis reguliavimas nežymus; statybą vykdo stambios privačios 
bendrovės; pasenusius ir nusidėvėjusius gyvenamuosius būstus, pastatytus 
socializmo laikotarpiu, reikia visiškai renovuoti arba nugriauti. Atrodytų, kad 
pokomunistinis būsto politikos modelis yra labai panašus į liberalųjį; tačiau 
analizė parodė, kad Vidurio ir Rytų Europos šalių būsto politika gerokai 
skiriasi nuo liberaliojo modelio, nors ir turi nemažai jo bruožų. Vidurio ir 
Rytų Europos šalys funkcionuoja skirtingoje socialinėje-ekonominėje terpėje, 
jas nėra taip paprasta interpretuoti naudojant modelius, kurie buvo sukurti 


tirti išsivysčiusias Vakarų šalis. Galima teigti, kad dekomodifikacija Vidurio ir 
Rytų Europoje yra gana didelė (skirtingai negu liberialiajame modelyje), nes 
dauguma gyventojų gyvena būste, kurį įsigijo už labai mažą kainą masinės 
privatizacijos metu; bet dekomodifikacija yra maža tiems, kurie turi įsigyti 
būstą už rinkos kainą. Šeimos vaidmuo garantuojant būstą kiekvienam išlieka 
svarbus, bent jau Lietuvoje, panašiai kaip ir Pietų Europos šalyse. 

Analizuojant būsto politikos raidą Lietuvoje (teisės aktus ir statistinę 
informaciją) paaiškėjo,kadpirmąjį nepriklausomybės dešimtmetį galimavadinti 
būsto politikos decentralizavimo etapu. Akivaizdu, kad valstybės vaidmuo 
formuojant ir įgyvendinant būsto politiką mažėjo. Antrasis nepriklausomybės 
dešimtmetis ir trečiojo pradžia - tai ilgalaikių strateginių tikslų formavimo ir 
įgyvendinimo laikotarpis, gyvenamojo fondo modernizavimo etapas. 

Analizuojant statistinę informaciją pastebimos teigiamos tendencijos 
Lietuvoje: gyvenamasis fondas palaipsniui didėja, būsto nepriteklius mažėja: 
mažėja būstų, kuriuose nėra vonios arba dušo ir kitų matomų trūkumų. 
Nors šie teigiami pokyčiai gali būti susiję su masine emigracija bei gyventojų 
senėjimu. 


Būsto politikos atspindžiai politikoje ir žiniasklaidoje 


Lietuvos politinių partijų ir vyriausybių programose pastebimas 
dėmesys būsto politikai, tačiau jis yra per menkas, kad būsto politika taptų 
prioritetine sritimi. 

Politinių partijų rinkimų programose daugiausia yra socialdemokratinės 
ir konservatyviosios būsto politikos ideologijos nuostatų (deklaruojamas būsto 
prieinamumo didinimas, socialinės įtraukties didinimas, parama tradicinei 
šeimai), bet tai nereiškia, kad atitinkamai šios nuostatos labiausiai pasireiškia 
konservatorių arba socialdemokratų partijų rinkimų programose. Tai taip pat 
nereiškia, kad šios nuostatos yra įgyvendinamos. Ideologinis pliuralizmas šiuo 
atveju rodo, kad politinių partijų pasirinktos nuostatos dėl būsto politikos 
mažai ką turi bendro su politinėmis ideologijomis, o yra diktuojamos 
laikmečio problemų (pav., energetinių resursų kainų sąnaudos sukėlė visų 
politinių partijų didesnį susidomėjimą tiek renovacija, tiek jos įgyvendinimu 
daugiau remiantis savivaldumo ir decentralizacijos paradigma, t. y. daugiau 
svertų suteikiant savivaldybėms). Atsirado poreikis panaudoti renovacijai 
skirtas Europos struktūrinio fondo lėšas - tai taip pat atkreipė politinių partijų 
dėmesį šiai sričiai. 

2004 m. patvirtintos būsto strategijos nuostatos daugiausia atsispindėjo 
2004 m. socialdemokratų programoje, kadangi jiems valdant pastaroji ir buvo 
priimta. Vėlesniais metais strateginių nuostatų naudojimas visų lygių programose 
mažėja, o kartu menkėja ir strategijos veiksmingumas, nes joje iškelti ambicingi 
tikslai nebuvo įgyvendinti pasitelkiant vyriausybių programų priemones. Tokiu 
atveju strategija yra ne veiksmingas dokumentas, o deklaracija. 

Kiekybinė žiniasklaidos turinio analizė parodė, kad pagrindinė 
straipsnių, atrinktų 2008-2013 m. laikotarpiu, tema yra daugiabučių namų 
renovacijos procesas. Straipsnių gausą šia tema paaiškina būsto sektoriaus 
nusidėvėjimas, būtinybė jį modernizuoti ir nuolatiniai renovacijos finansavimo 
mechanizmo pokyčiai. Atliekant kiekybinę turinio analizę, pastebėta, kad 
straipsniuose pateikiama nepakankamai informacijos apie būsto valdymą, 
apie bendrijų arba administruojančių įmonių pasiekimus. Nėra akcentuojama 
ir pabrėžiama, kad būsto valdymo sistema - reiškinys, kurį būtina analizuoti 
ir vertinti. Kokybinė žiniasklaidos turinio analizė parodė, kad spaudoje 
daugiabučių namų renovacija pateikiama kaip sudėtingas procesas, kuriam 
įgyvendinti reikia daug pastangų ir kantrybės. Dažniausiai aprašomos kliūtys, 
trukdančios vykdyti daugiabučių atnaujinimo ir modernizavimo darbus 
Lietuvoje. 


Būsto politika ir pilietinės iniciatyvos mieste: 
daugiabučių namų bendrijos 


Pilietinės iniciatyvos yra svarbi būsto politikos dalis, be jų neįmanoma 
sėkminga būsto politika. Svarbiausios pilietinės iniciatyvos būsto politikos 
srityje - daugiabučių namų savininkų bendrijų steigimas ir jų veikla. Tyrimas 
atskleidė, kad daugiabučių namų savininkų bendrijos steigiasi vangiai. 
Lietuvos savivaldybės skiriasi ne tik pagal absoliutų DNS bendrijų skaičių, bet 
ir pagal jų bei daugiabučių namų skaičiaus santykį. Visos Lietuvos mastu tik 
16 proc. daugiabučių namų turi DNS bendrijas. Būtina paminėti, kad nemažai 
įsteigtų bendrijų nevykdo savo veiklos, todėl šis skaičius gali būti ir mažesnis. 
Spartesnį DNS bendrijų steigimą įvairiu nepriklausomos Lietuvos laikotarpiu 
skatino vis kita priežastis. Daugiausia šis procesas priklausė nuo teisinės bazės 
šia kryptimi kūrimo ir tobulinimo. 

Pagrindinys kliuvinys bendrijoms steigtis yra gyventojų pasyvumas 
bei abejingumas juos supančiai aplinkai. Abi šios priežastys atspindi bendras 
Lietuvos visuomenėje vyraujančias tendencijas. Gyventojams rūpi jų asmeninė 
nuosavybė (butas), tačiau bendra nuosavybė (laiptinė, pastato būklė, kiemas) 
sulaukia mažai dėmesio. 

Įsisteigusios daugiabučių namų bendrijos aktyviai prisideda prie namo 
priežiūros ir renovacijos darbų. Ypač populiari dalinė namo renovacija. Dalinės 
renovacijos populiarumą lemia gerokai mažesnės išlaidos lyginant su visiška 
renovacija ir darbų atlikimo eiliškumo pasirinkimas; biurokratinių trukdžių 
nebuvimas - tereikia tik visiems daugiabučio gyventojams sutikti su dalinės 
renovacijos darbais ir surinkti tam reikalingą pinigų sumą. Visiška renovacija 
išlieka nepopuliari. 

Daugiabučių namų bendrijų kūrimąsi skatina gyventojų noras patiems 
tvarkyti savo reikalus ir dažniausiai lemia aktyvus, charizmatiškas lyderis, jo 
gebėjimai bendrauti ir suburti gyventojus, įtikinti juos imtis bendros veiklos. 


Renovacija taip pat dažniausiai vyksta name, kuriame yra stiprus lyderis, 
išmanantis statybos reikalus, buhalteriją, sugebantis prižiūrėti statybininkų 
darbą ir turintis tam laiko. Taip pat labai svarbu, kad gyventojai pasitikėtų 
bendrijos pirmininku. 

Įsisteigusios bendrijos pagalbos, sprendžiant problemas, dažniausiai 
ieško savivaldybėje / seniūnijoje arba kreipiasi į teismą. Jos labai retai kreipiasi 
į Respublikinius būsto valdymo ir priežiūros rūmus, kurie buvo įkurti siekiant 
padėti bendrijoms spręsti problemas. Dar rečiau jos kreipiasi į bendruomenines 
organizacijas. 

Bendrijų pirmininkų anketinės apklausos „išsklaido“ mitą, kad 
daugiabučiuose gyvenantys pensinio amžiaus žmonės stabdo bendrijų 
steigimą. Atvirkščiai - jaunimo abejingumas dažnai minimas kaip bendrijų 
veiklą stabdantis veiksnys. Nors pensinio amžiaus žmonių pasipriešinimas 
renovacijai minimas kaip reikšmingas veiksnys, paaiškinantis, kodėl renovacija 
stringa. Taip pat „gyventojų išsisluoksniavimas“ ir „pajamų nelygybė“ neturi 
įtakos bendrijų kūrimosi procesui. Daugiabučiuose gyvena panašaus socialinio 
sluoksnio gyventojai. Vis dėlto, analizuojant bendrijų apklausas, reikia 
nepamiršti, kad buvo apklausti bendrijų pirmininkai, kurie sėkmingai įkūrė 
bendrijas ir jos funkcionuoja. Todėl bendrijų pirmininkų apklausos atskleidžia 
priežastis, kurios buvo reikšmingos jų bendrijų įkūrimui. Nepaisant to, tyrimas 
yra svarbus žingsnis į priekį bandant išsiaiškinti pilietinių iniciatyvų reikšmę 
būsto politikos srityje. 

Lietuvos daugiabučių namų atnaujinimo politika, pradėta kurti dar 
prieš du dešimtmečius, yra nuolat papildoma, keičiamas finansavimo modelis. 
Šis nestabilumas gali riboti gyventojų iniciatyvą aktyviai įsitraukti į DN 
atnaujinimo procesą. DN modernizacija neabejotinai yra teigiamas reiškinys: 
pagerėja techninės ir energetinės namo charakteristikos, padidėja būsto vertė, 
sumažėja importuojamų energijos šaltinių poreikis. Tačiau tiek iš gyventojų 
pusės, tiek iš valdžios yra per mažai pastangų šį procesą tinkamai išjudinti. 
Kiekybinio ir kokybinio tyrimų duomenys leidžia daryti išvadą, jog, be 
gyventojų pasyvumo ir finansinių problemų, yra ir kitų labai svarbių kliūčių 
vykdyti masinį DN atnaujinimą: tai valdžios korupcija, gerų statybos įmonių 
ir statybininkų trūkumas. 


Būsto politika ir vietos bendruomenė 


Tiriant arba vykdant kokybišką būsto politiką Vilniaus ir Kauno 
miestuose, buvo nustatyta, kad vietos bendruomeninės organizacijos savo 
veikla sistemingai prisideda prie šio proceso, abiejuose miestuose šiuo 
metu vietos bendruomeninių organizacijų kūrimosi plėtra yra panaši, 
veiklą lemiančių specifinių sąlygų nenustatyta, nebent kokybiškai kitoks 
Kauno valdžios požiūris į vietos bendruomenines organizacijas yra Vilniaus 
nenaudai. Vilniaus ir Kauno bendruomeninės organizacijos / centrai prisideda 

prie miesto infrastruktūros plėtros, viešųjų erdvių tvarkymo ir sprendžia 
gamtosaugos problemas. 

Nustatyta, kad miestų bendruomeninių organizacijų (BO) veiklos 
specifika siejasi su viešuoju interesu, ypač su viešųjų erdvių tvarkymu, o 
veiklos formos yra tokios kaip aplinkos tvarkymas (talkos), kaimynų dienos, 
saugi kaimynystė, infrastruktūros gerinimas, paminklosauga. Be to, vykdant 
būsto politiką, tokie tikslai kaip partnerystės principas (PPP), taip pat vietos 
bendruomeninių organizacijų prisidėjimas prie būsto politikos, skatinant 
kurtis gyvenamųjų namų bendrijas, įgyvendinami epizodiškai. 


Rekomendacijos 


1. Reikalingas kompleksinis ir koordinuotas požiūris į būsto 
sektoriaus ir infrastruktūros plėtrą Lietuvoje. O tam reikalinga atskira 
institucija, kuri formuotų būsto politiką. Šiuo metu būsto politika 
kuriama keleto institucijų ir padalinių, kurie menkai koordinuoja savo 
veiklą. 

2. Būsto politika tai ne tik inžinerinis bei ekonominis, bet ir 
socialinis reiškinys. Todėl formuojant būsto politiką būtina atsižvelgti 
į atskiro individo bei šeimų poreikius ir lūkesčius. Tam reikia, kad 
glaudžiau bendradarbiautų būsto politiką formuojančios institucijos 
ir tyrėjai, vykdantys socialinius tyrimus. 

3. Municipalinio būsto plėtra padėtų išspręsti daugybę su 
aplinkos gerove susijusių problemų Lietuvoje, tikėtina, kad tai galėtų 
padėti sumažinti ir emigraciją. 

4. Šiuo metu nėra tikslios informacijos apie daugiabučių namų 
savininkų bendrijų skaičių. Būtina tiksli bendrijų apskaita, kurią 
reikėtų koordinuoti visos Lietuvos mastu. 

5. Sėkminga būsto politika neįmanoma be piliečių dalyvavimo 
joje. Tyrimas atskleidė, kad daugiabučių namų bendrijų pirmininkai 
ir bendruomeninių organizacijų lyderiai vykdo savo veiklą negaudami 
tinkamos paramos iš vietos valdžios atstovų, jie retai kreipiasi ir į 
Respublikinius būsto valdymo ir priežiūros rūmus, kurie buvo sukurti 
padėti bendrijoms vykdyti savo veiklą. Būtina kompleksinė vietos 
valdžios parama šių oganizacijų veiklai. 

6. Reikia tobulinti daugiabučių namų modernizavimo 
politiką papildant prioritetų sąrąšą: svarbu ne tik didinti energijos 
vartojimo efektyvumą, bet kartu ir tobulinti pastato konstrukciją ir 
atnaujinti kitus inžinerinius tinklus. Svarbu atpiginti gyventojams 
DN atnaujinimo išlaidas. Tą galima būtų pasiekti naudojant tipinius 
geriausius DN atnaujinimo projektus, valstybės lėšomis didinant 
finansavimo kompensavimo dalį. 

7. Vietos arba centrinė valdžia, formuodama būsto politiką, 


turi tai daryti sistemingai, t. y. apimdama jei ne visus, tai bent didžiają 
dalį būsto politikos elementų, bet būtinai turi įtraukti aktyvių piliečių 
dalyvavimo elementą, nes tik dėl pastarojo formuosis būsto politikai 
tokios svarbios institucijos kaip bendrijos arba vietos bendruomeninės 
organizacijos, kurios prisidės prie būsto politikos kokybinių pokyčių, 
įgyvendindamos tokius projektus kaip „Saugi kaimynystė“, „Švari 
aplinka“ arba „Renovuotas namas“. 

8. Vietos bendruomeninės organizacijos kaip vieną savo veiklos 
tikslą galėtų kelti tikslą, skatinantį kurtis gyvenamųjų namų bendrijas 
Jį realizuoti gali keldamos savo narių kvalifikaciją, kaip organizuoti 
gyvenamųjų namų bendrijas, kas numatyta ir Būsto strategijoje. 
Šioje veikloje valdžios institucijos turėtų dalyvauti įgyvendindamos 
viešosios ir privačiosios partnerystės principą praktikoje. 

9. Pajėgesnė seniūnija ir jos tvirtas ryšys su vietos bendruomene 
užtikrintų tvarią mikrorajono plėtrą ir efektyvų būsto politikos 
vystymą, todėl būtina stiprinti seniūnijos vaidmenį. 


Būsimų tyrimų kontūrai 


Ši knyga sutelkė patikimas teorines ir empirines žinias būsimiems 
tyrimams būsto politikos srityje atlikti. Pateikė aiškų ir išsamų būsto politikos 
apibrėžimą, atskleidė pagrindinius skirtumus tarp būsto politikos modelių 
ES šalyse, išanalizavo pagrindines Lietuvos būsto politikos problemas. Šios 
knygos autoriai taip pat išsamiai ištyrė tokias pilietinės visuomenės iniciatyvas 
būsto politikos srityje kaip daugiabučių namų savininkų bendrijų veikla bei 
bendruomeninių organizacijų / centrų įtaka būsto politikai Vilniaus ir Kauno 
miestuose. Pirmą kartą išanalizuotos politinių partijų, kurios buvo valdžioje 
nuo 2004 m. iki dabar, rinkimų programos ir vyriausybių programos ieškant 
jose nuorodų į būsto politikos problemas, priemones joms spręsti ir sąsajų 
su Lietuvos būsto strategija, kuri buvo priimta 2004 metais. Išnagrinėta, kaip 
būsto politikos problemos pristatomos Lietuvos žiniasklaidoje, - tai pirmas 
toks tyrimas. 

Būsimi tyrimai turėtų toliau tirti daugiabučių namų savininkų bendrijų 
veiklą visos Lietuvos mastu, atskleisti jų problemas ne tik didžiuosiuose 
miestuose, bet ir mažuose miesteliuose. Bendruomeninių organizacijų / centrų 
veikla ypač plati tyrimų sritis, kurioje reikėtų ir toliau atkreipti dėmesį į vietos 
bendruomenės reikšmę formuojant būsto politikos prioritetus. Nauji tyrimai 
turėtų siekti atskleisti globalizacijos bei Europos integracijos ir jų struktūrų 
įtaką bendruomeninių organizacijų veiklai bei daugiabučių namų bendrijų 
steigimuisi. 

Lyginamieji tarptautiniai tyrimai, susiję su būsto politikos sritimi, 
įtraukiant ir socialinį aspektą (visuomenės iniciatyvas), padėtų geriau suprasti 
būsto politikos problemas Lietuvoje ir ieškoti jų sprendimo būdų. 

Summary 


"This book examines housing policy in Lithuania and public initiatives 
in the housing policy field. Lithuanian housing policy is studied in the context 
of other EU countries. The book examines major differences in housing policy 
systems among the EU member states and identifies the ideal typical features 
of the housing policy model of the Central and East European countries. At 
the same time, the book carries a thorough investigation of public initiatives 
in the housing policy field. The activities of home owners' organizations are 
examined, the reasons for their mobilization and the problems associated 
with the housing maintenance and renovation. The community organizations 
/ centres are studied and their influence on the urban environment and 
infrastructure development in the neighbourhood. 

The empirical study was conducted in two Lithuanian cities: Vilnius and 
Kaunas. The book is based on a mixture of gualitative and guantitative data 
and research methods. The 47 semi-structured interviews conducted with the 
activists of community organizations / centres (28) and leaders of the home 
owners' organizations (16) are analysed in this study. Other interviews were 
conducted with the president of Lithuanian Chambers of Housing Management 
and Maintenance, with the director of the Public institution “Renovate city“ 
and the official from the Ministry of Environment. 

The guantitative data were collected using a guestionnaire survey. The 
guestionnaire, which consisted of 38 closed and semi-open guestions, was sent 
to the leaders of the home owners“ organizations in Vilnius and Kaunas. Totally, 
there were 224 respondents guestioned: 154 in Vilnius and 70 in Kaunas. 

This book examines housing policy and public initiatives in the urban 
context from the multidisciplinary point of view; it combines the views of 
sociology, public administration and political science to study housing policy 
and public initiatives in the urban environment. This approach has been fairly 
underdeveloped in the scientific literature in Lithuania. 

Santrumpos 


BETA - VšĮ Būsto energijos taupymo agentūra 

BUPA - Būsto ir urbanistinės plėtros agentūra 

DGN - daugiabutis gyvenamasis namas (daugiabučiai gyvenamieji namai) 
DN - daugiabutis namas 

DNS - daugiabučių namų savininkai 

DNSB - daugiabučių namų savininkų bendrija 

DP - Darbo partija 

ES - Europos Sąjunga 

ETBD projektas - Energijos taupymo būste demonstracinis projektas 
GF - gyvenamasis fondas 

KTU - Kauno technologijos universitetas 

LR - Lietuvos Respublika 

LRS - Lietuvos Respublikos Seimas 

LRV - Lietuvos Respublikos Vyriausybė 

LSDP - Lietuvos socialdemokratų partija 

NVO - nevyriausybinė organizacija 

TS-LKD - Tėvynės sąjunga-Lietuvos krikščionys demokratai 

VGTU - Vilniaus Gedimino technikos universitetas 

VĮ - valstybės įmonė 

ŽŪM - Žemės ūkio ministerija 

8 pav. Daugiabučių namų savininkų bendrijų tankumo (DNS bendrijų ir 
daugiabučių namų skaičiaus procentinis santykis Lietuvos savivaldybėse) 
žemėlapis, 2012 m. 

9 pav. Respondentų atsakymų į klausimą „Ar daugiabutis namas yra atnaujintas 
(renovuotas)?“ pasiskirstymas, proc., N=224 

10 pav. Respondentų atsakymų į klausimą „Ar Jūsų bendrija ateityje planuoja 
dalyvauti renovacijos programoje?“ pasiskirstymas, proc., N=224 

11 pav. Respondentų, atsakiusių į klausimą „Ar jūsų namas yra renovuotas*“, 
pasiskirstymas, proc. 

12 pav. Respondentų atsakymai į klausimą „Ar Jūsų bendrija ateityje planuoja 
dalyvauti renovacijos programoje?“, proc., N (Kaunas)=62, N (Vilnius)=150 
13 pav. Vietos bendruomenės ir būsto politikos sąveika miesto sistemoje 

14 pav. Vietos bendruomenių centrai ir bendrijos Kauno seniūnijose 

15 pav. Kokybiškos būsto politikos ir funkcionalios vietos bendruomenės 
kūrimo teorinis modelis 


Iliustracijų sąrašas 


1 il. Tipinės blokinės sovietinės statybos 1960-1990 m. laikotarpiu namai. 
Vilniaus miestas, Karoliniškių mikrorajonas. 

2il. Nunykusios sovietinės vaikų žaidimų aikštelės fragmentas. Kauno miestas. 
3il. Sovietinės statybos fragmentas. Vilnius, Šnipiškių mikrorajonas. 

4il. Renovuotas namas Vilniaus mieste. Žirmūnų mikrorajonas. 

5il. Gražiai sutvarkytas želdynas šalia renovuoto namo. Žirmūnų mikrorajonas, 
Vilnius. 

6 il. Sutvarkytas želdynas. Kauno miestas. 

7il. Nerenovuotas namas. Kauno miestas. 

8il. Renovuojamas namas. Žirmūnų mikrorajonas, Vilnius. 

9 il. Renovuotos laiptinės fragmentas. Kauno miestas. 


1 priedas. Apklaustų ekspertų sąrašas 


Vilnius 


Bendruomenių pirmininkai 


Nr. Ekspertas Mikrorajonas Pastabos 

E4 Algirdas Šareika Viršuliškių 

E6 Danutė Jokubėnienė Žvėryno 

E5 Asta Baškauskaitė Senamiesčio Senamiesčio seniūnaitė 

E7 Juozas Kontautas Antakalnio 

E8 Kęstutis Turonis Karoliniškių Vilniaus miesto bendruomenių tarybos narys 

E9 Nijolė Kutkienė Baltupių Taip pat ir renovuoto namo bendrijos pirmininkė 

E10 Petras Demšė Žirmūnų 

El Regina Katkevičienė Naujamiesčio Bendruomenė „Naujamiesčio Vingis“ 

E2 Janina Gadliauskienė Pilaitės Vilniaus Žaliųjų klubo pirmininkė, buvusi Pilaitės bendruomenės 
pirmininkė 

E13 Rimantas Micka Balsių 

E14 Sakalas Gorodeckis Užupio Užupio seniūnaitis 

E12 Saulius Vasiliauskis Šnipiškių Šnipiškių seniūnaitis, bendrijos pirmininkas ir bendruomenės 
atstovų tarybos pirmininkas 

E15 Valentin Gavrilov Justiniškių 

E16 Vladimiras Verigo Grigiškių Grigiškių bendruomenė „Grija“ 

E Edmundas Jakubauskas | Naujosios Vilnios Bendruomenės pirmininkas, seniūnaitis, Vilniaus bendruomenių 
asociacijos pirmininkas 

E Arimantas Račkauskas Jeruzalės Lietuvos vietos bendruomenių organizacijų sąjungos pirmininkas, 
Jeruzalės bendruomenės pirmininkas 

Bendrijų pirmininkai 

Eb29 Albertas Pagalys Lazdynų Renovuotas namas 

Eb30 Jonas Česnavičius Baltupių Renovuotas namas 

Eb31 Marijona Jakutienė Žirmūnų Renovuotas namas 

Eb32 Vytautas Zaremba Senamiesčio ir Dviejų bendrijų pirmininkas 

Žirmūnų 

Eb33 Algis Krulikas Antakalnio Renovuotas namas 

Eb34 Juozas Pukanasis Pašilaičių 27 namų bendrijos pirmininkas, namai įtraukti į renovuotinų 
daugiabučių sąrašą 

Eb35 Juozas Snieška Žirmūnų ir Baltupių | 5 namų bendrijos pirmininkas, namai renovuoti 

Eb36 Jurij Prichodko Viršuliškių Namas įtrauktas į renovuotinų daugiabučių sąrašą 

Kaunas 

Bendruomenių pirmininkai 

E17 Danutė Macenkaitė Dainavos Kauno Dainavos bendruomenės centras „Draugystė“ 

E18 Zinaida Streikienė Gričiupio Kauno bendruomenės centras „Girsta“ 

E19. Jūratė Kulevienė Palemono Palemono bendruomenės centras 
(Petrašiūnų 
seniūnija) 
E20. Ina Kunavičiūtė- Petrašiūnų Labdaros fondas Petrašiūnų bendruomenės centras 
Mikučionienė 
E21 Raimundas Kaminskas Gričiupio Asociacija „Kovo 11-osios gatvės bendrija“ 
E22 Vilius Kaminskas Eigulių Eigulių bendruomenės centras 
E23 Vytautas Šimkus Kalniečių Kalniečių bendruomenės centras 
(Žaliakalnio 
seniūnija) 
E24 Antanas Visockis Eigulių Kaunėnų bendruomenė 
E25 Veronika Lazdauskienė Sargėnų (Šilainių Sargėnų ir Vytėnų bendruomenės pirmininkės pavaduotoja, 
seniūnija) pirmininkė negalėjo dalyvauti interviu 
E26 Jolanta Kaminskienė Dainavos Pilietinės bendruomenės centras „Dainava“ 
E27. Rima Andriulionienė Šilainių Šilainių bendruomenės centras 
E28 Ramūnas Navickas Aleksoto Kauno bendruomenių centrų asociacijos pirmininkas, Lietuvos vietos 


bendruomenių organizacijų sąjungos pirmininko pavaduotojas; 
Aleksoto bendruomenės pirmininkas 


Bendrijų pirmininkai 


Eb37 Regina 
Vasiliauskienė 


Gričiupio (Pašilės g.) 


Atlikta dalinė renovacija 


Eb38 Vidmantas Ardzijauskas 


Milikonių (Kuršių g., 
Šilainių seniūnija) 


Lietuvos Būsto rūmų tarybos narys, Kauno daugiabučių bendrijų 
asociacijos vicepirmininkas 


Eb39 Arūnas Kulevičius Dainavos (Krėvės g.) | Renovuotas namas 

Eb40 Leonas Krygeris Gričiupio (Kovo Renovuotas namas 
11-osios g.) 

Eb41 Marija D. Bžeskienė Senamiesčio (A. Renovuotas namas 


Mapu g., Centro 


seniūnija) 
Eb42 Juozas Ražanauskas Dainavos (Taikos g.) | 12 namų bendrija, namai įtraukti į renovuotinų daugiabučių sąrašą 
Eb43 Zenonas Baranauskas Eigulių Renovuotas namas 

(Ramanausko- 

Vanago g.) 
Eb44 Olegas Mackevičius Eigulių (Lukšio g.) Renovuotas namas 


Papildomi interviu 


Ec45 Juozas Antanaitis Respublikinių būsto valdymo ir priežiūros rūmų prezidentas 
Ec46 Vilmantas Jankūnas VšĮ „Atnaujinkime miestą“ direktorius 
Ec47 Kęstutis Karosas Miesto ūkio departamento Energetikos ir statinių skyriaus vedėjas. 


Šiam skyriui priklauso Energetikos, Pastatų administravimo bei 
Statinių naudojimo priežiūros poskyriai. 


2 priedas. Tyrimo metodikos detalizavimas 


Šioje knygoje iškeltiems tikslams įgyvendinti reikėjo derinti kokybinius 
ir kiekybinius tyrimo metodus. Kokybiniai duomenys buvo renkami pasitelkus 
pusiau struktūruotus interviu nuo 2012-2013 metų. Pusiau struktūruoti 
interviu padeda tirti žmonių požiūrius, nuomones ir patirtis (Becker, Bryman, 
2004). Jais siekiama surinkti išsamią bei visapusišką informaciją apie tiriamą 
reiškinį, kurią būtų sunku sužinoti naudojant kiekybinius metodus. Pusiau 
struktūruoti interviu atliekami pagal iš anksto numatytus pagrindinius, atvirus 
klausimus (temas). Tiesa, vykdytojas gali laisvai keisti klausimų eigą ir juos 
perfrazuoti, užduoti papildomų klausimų, jeigu jie padeda surinkti reikiamą 
informaciją (Becker, Bryman, 2004). 

Kiekvienai ekspertų grupei buvo formuluojami teminiai klausimai, 
kurie padėtų atskleisti informaciją apie tiriamą reiškinį. Bendruomeninių 
organizacijų / centrų pirmininkų buvo klausiama apie jų bendruomeninės 
organizacijos / centro įkūrimo priežastis, veiklą, problemas ir pasiekimus; 
santykį su savivaldybe ir politikais, sprendžiant iškilusias problemas 
- ši klausimų grupė leido atskleisti politinį kontekstą, kuriame veikia 
bendruomenės. Bendrijų pirmininkų buvo klausiama apie bendrijos įkūrimo 
priežastis, jos veiklą, problemas, pasiekimus, problemas, susijusias su 
renovacija ir gyvenamojo būsto priežiūra; apie jų santykius su savivaldybe bei 
bendruomeninėmis organizacijomis. 

Klausimai Respublikinių būsto valdymo ir priežiūros rūmų, VšĮ 
„Atnaujinkime miestą“ bei Miesto ūkio departamento Energetikos ir 
statinių skyriaus atstovams buvo formuluojami taip, kad sužinotume apie 
renovacijos eigą, būsto sektoriaus administravimo problemas, bendrijų bei 
bendruomeninių organizacijų veiklą, miesto infrastruktūros plėtrą bei apie 
kitas su būsto politika susijusias problemas, nepamirštant ir ekonominio, 
politinio bei istorinio kontekstų, kurie ją formuoja. 

Renkant informaciją apie bendruomenines organizacijas buvo siekiama 
apklausti kuo daugiau pirmininkų iš įvairių mikrorajonų. Taip buvo tiriamos 
skirtingų miesto dalių specifinės problemos ir bandyta susidaryti bendrą 
šių organizacijų veiklos vaizdą: rasti jų skirtumus ir panašumus. Kauno 
bendruomenių centrų asociacija (KBCA) šiuo metu vienija 21 bendruomeninę 
organizaciją, iš jų 12 buvo apklausta, likusiųjų pirmininkai dėl įvairių priežasčių 
negalėjo dalyvauti tyrime. Vilniaus mieste taip pat yra įkurta Bendruomenių 
asociacija, kuriai priklauso 23 bendruomenės centrai, iš jų buvo apklausta 
16 pirmininkų. Nors registruotų bendruomeninių organizacijų abiejuose 
miestuose yra šiek tiek daugiau, negu jų priklauso asocijuotai struktūrai, 
pasirinkta giluminius interviu atlikti su aktyviausiais bendruomenių 
pirmininkais, kurie siekia ne tik burti savo mikrorajono bendruomenę, bet ir 
daryti įtaką visam mieto kultūriniam ir politiniam gyvenimui. 

Atliekant pusiau struktūruotus interviu su bendrijų pirmininkais, 

kaip atrankos kriterijus buvo pasirinkta viena iš aktualiausių dabartinių 
būsto sektoriaus problemų - namų renovacija. Iš visų 16 DNSB pirmininkų 
10 buvo atlikę savo administruojamų namų renovaciją, trijų bendrijų namai 
buvo įtraukti į savivaldybės renovuotinų namų sąrašą. Buvo kelta prielaida, 
kad efektyvus bendrijos valdymas lemia sėkmingą renovacijos įvykdymą. 
Analogiškai galima teigti, kad daugiausia energijos sunaudojantys miesto 
daugiabučiai, kuriuose yra susibūrusi bendrija, tačiau renovacija neatliekama, 
gali būti priskirti prie neefektyviausiai valdomų. Buvo svarbu ištirti, kas lemia 
tokius bendrijų valdymo skirtumus ir bendrijų pirmininkų nuomonę apie 
renovacijos ypatumus Lietuvoje. Būsto energijos taupymo agentūros (BETA) 
įgyvendinamos programos „Atnaujink būstą“ duomenimis, Vilniuje šiuo 
metu yra renovuotas 91 namas, o Kaune - 37, iš jų dvylikos daugiabučių namų 
bendrijų pirmininkai sutiko tapti „renovacijos ambasadoriais“, tai yra pasidalyti 
įgyta patirtimi. Šie aktyvūs pirmininkai ir buvo pasirinkti atliekant pusiau 
struktūruotus interviu. Dar trys respondentai buvo atrinkti iš savivaldybių 
skelbiamo renovuotinų namų sąrašo, pasirenkant tuos namus, kuriuose yra 
įsikūrusi bendrija. Likę trys bendrijų pirmininkai pasirinkti pagal sniego 
gniūžtės principą, siekiant tyrimą papildyti įvairiapusiškesne informacija: 
buvo rekomenduotas naujos statybos daugiabučio bendrijos pirmininkas, 
iš dalies renovuoto namo pirmininkė ir dvidešimt namų administruojantis 
pirmininkas, kuris taip pat yra Lietuvos Būsto rūmų tarybos narys bei Kauno 
daugiabučių bendrijų asociacijos vicepirmininkas. 

Kiekybiniams duomenims rinkti buvo sudarytas 38 pusiau atvirų 
ir uždarų klausimų klausimynas, kuris buvo siųstas Vilniaus ir Kauno 
daugiabučių namų savininkų bendrijų (DNSB) pirmininkams (žr. 3 priedą). 
Kontaktiniai respondentų duomenys gauti iš VĮ Registrų centro duomenų 
bazės, tačiau būtina pažymėti, kad iš 740 registruotų Kauno miesto DNSB 
savo kontaktinius duomenis nurodė tik 551, o iš 1 001 Vilniaus miesto DNSB 
- 664. Deja, net ir naudojant registruotus elektroninius paštus arba telefonus, 
pasirodė, kad daugelis duomenų yra neatnaujinti: iš pateiktų Kauno miesto 
kontaktų 113 buvo neaktyvių, 97 pirmininkai neatsakė į elektroninį laišką, 68 
- neatsiliepė telefonu, 38 telefonai buvo klaidingi (bendrijos nėra sukurta arba 
pasikeitęs bendrijos pirmininkas), 18 - atsisakė dalyvauti tyrime, 5 nurodyti 
kontaktai kartojosi. Taigi, iš likusių 212 potencialių respondentų buvo gauta 
71 anketa, o dar 141 - atliekant tyrimą buvo išvykęs arba dėl kitų priežasčių 
nepasiekiamas. Panaši situacija yra ir Vilniaus mieste: 133 neaktyvūs kontaktai, 
189 pirmininkai neatsakė į elektroninį laišką, 27 - neatsiliepė telefonu, 45 
telefonai buvo klaidingi, 26 pirmininkai atsisakė dalyvauti (dėl laiko stokos, 
jiems neaktualios temos arba nenorėjo bendradarbiauti), 9 kontaktai kartojosi. 
Iš 235 potencialių respondentų buvo gautos 146 anketos, dar su 89 pirmininkais 
nepavyko susisiekti. 


3 priedas. Klausimynas 


Bendrijų veiklos tyrimas 
„Klausimynas 2013“ 


Laba diena, 


šiandien Jūs dalyvaujate Lietuvos mokslo tarybos finansuojamo projekto 
„Būsto politika Lietuvoje: raida, problemos ir pilietinės iniciatyvos anketinės 
apklausos tyrime. Tyrimą atlieka mokslininkų grupė iš Lietuvos socialinių tyrimų 
centro. Projekto tikslas - ištirti būsto politikos raidą Lietuvoje bei pilietinės 
visuomenės iniciatyvas, susijusias su būsto politika ir miesto modernizacija. 

Jūsų dalyvavimas šiame tyrime ypač svarbus, nes leis atskleisti bendrijų 
veiklą bei problemas, susijusias su būsto priežiūra didžiuosiuose Lietuvos 
miestuose: Vilniuje ir Kaune. 

Mums yra svarbūs Jūsų atsakymai į kiekvieną klausimą. Apklausa yra 
anoniminė, Jūsų atsakymai konfidencialūs, jie bus naudojami tik statistiniams 
apibendrinimams atlikti. Maloniai prašome užpildyti šią anketą ir atsakyti į 
kiekvieną klausimą. 

Jeigu Jūs turite papildomų klausimų, galite kreiptis į Lietuvos socialinių 
tyrimų centrą tel. (8 5) 275 3446. 

Ačiū, kad sutikote dalyvauti šiame tyrime! 


BENDRIEJI KLAUSIMAI: 
1. Kuriam Vilniaus miesto mikrorajonui priklauso Jūsų bendrija? 
IIa SYIELLĖS si ii iai i i i i a i k i 
2, Kiek metų Jūs pirmininkaujate bendrijai? 
TEASyleLs sai iii ii i a i ii i i i k i i 
3. Kokios priežastys Jus paskatino tapti bendrijos pirmininku? 


(pažymėkite Jums tinkamus atsakymus) 

Ū Buvau vienintelis (-ė) pasiūlytas (-a) kandidatas (-ė), todėl sutikau 
D Mane išrinko visuotiniu balsavimu iš kelių pasiūlytų kandidatų 

[J Pats (-i) pasiūliau savo kandidatūrą, nes domiuosi namo reikalais 
Ū] Aš inicijavau bendrijos kūrimą ir tapau jos pirmininku 

[L] Turiu namo eksploatavimo / renovavimo patirties, todėl tapau 
pirmininku (-e) 

D Ši veikla man padeda jaustis svarbiu (-ia) ir reikalingu (-a) 

O Ši veikla padeda užsidirbti papildomų lėšų 

0 Ši veikla padeda realizuoti savo idėjas, turiningai praleisti laisvalaikį 
D] Kita 

TS VLE asi i aa ii i a 

10. 


Koks jūsų amžius? 
Įrašykitė: aisiinus 


Jūsų lytis (pažymėkite Jums tinkamą atsakymą): 
D] Vyras C] Moteris 


Koks Jūsų išsilavinimas? (pažymėkite Jums tinkamą atsakymą) 

D Pradinis 

D Vidurinis 

(1 Profesinis 

(Aukštasis 

D Kita 

T EASNISĖNOS aria di i iii i ii i ai i i i i i 


Kelintais metais pastatytas Jūsų namas? 
Įra Sy sis asi iii i i i i i 


Kelintais metais Jūsų name buvo įsteigta bendrija? 
Ie E 


Kas, prieš įsteigiant bendriją, rūpinosi namo priežiūros 
administravimu? (pažymėkite vieną Jums tinkamą atsakymą) 

CJ Niekas 

CJ Savivaldybės paskirtas administratorius 

D] Namo gyventojų pasirinktas administratorius 

C Namas buvo pasirašęs jungtinės veiklos sutartį 

CJ Buvo įsteigtas kooperatyvas 

D Nežinau 

D Kita 

[FAS EEE a ia ia a i a a i 


Kaip Jūsų namo administravimas vykdomas dabar? 

(pažymėkite vieną Jums tinkamą atsakymą) 

m) Pirmininkas / valdyba atlieka tik sutarčių pasirašymo su 

įmonėmis / administratoriumi funkciją, administravimo ir 

priežiūros funkcijas vykdo samdytos įmonės. 

mz) Pirmininkas / valdyba atlieka buhalterio ir sutarčių pasirašymo 

funkcijas. Kitas administravimo ir namo priežiūros funkcijas 

vykdo samdytos įmonės. 

mz Pirmininkas / valdyba atlieka darbų planavimo ir vykdymo 
kontrolę, sutarčių pasirašymo funkciją. Namo priežiūros 
funkciją vykdo samdytos įmonės. 


11. 


12. 


13. 


14. 


0 Pirmininkas / valdyba ir kiti bendrijos organizacinės 
struktūros nariai atlieka visas namo administravimo bei 
priežiūros funkcijas. Įmonių darbuotojai samdomi tik 
pavieniams darbams atlikti. 

ma Kita 

Paaišliiki EI NĖ: asai tusi i ini i o i ii i i 


Kokia Jūsų bendrijos organizacinė struktūra? (pažymėkite Jums 
tinkamus atsakymus ir įrašykite žmonių skaičių) 


(1 Bendrijos pirmininkas 

D] Buhalteris 

0] Bendrijos valdyba „L... žm. 

D] Įgaliotinidai sssisnssisiniasssossisnssssišisssss žm. 

D] RėvizOriai Liassiasssiaustanssasnisskassasssiass žm. 

D] Ginčų nagrinėjimo komisija ........... žm. 

E] Valytojai Latas ks žm. 

CIE LKI AI „ksisisiss asis iii žm. 

Ol. Kiū dar bubLOjA Ls sinisissssissšisass žm. 

(aiaitOdy ite KOKLĖ J sšsisassiskiiaiai k 


Kiek butų yra Jūsų valdomame name / namuose? (įrašykite) „Luckus. 
Kiek narių sudaro Jūsų bendriją? (įrašykite) „Lisas aakaa aaa 


Kokia Jūsų valdomo namo / namų gyventojų sudėtis? (pažymėkite 
Jums tinkamus atsakymus) 

D] Daugiau negu 50 procentų sudaro pensinio amžiaus gyventojai 

CJ Daugiau negu 50 procentų sudaro jaunos šeimos 

D Gyventojų amžius yra įvairus 

C] Tarp gyventojų yra socialiai remtinų šeimų (kiek?) ....cakaakaakaanakaaini 
D Tarp gyventojų yra nuomininkų (kiek?) ....ctekaaseaanaanananaannnnanasnasnssnnas 


KLAUSIMAI APIE BENDRIJOS VEIKLĄ: 


15. 


Kokios priežastys paskatino įkurti Jūsų bendriją? (pažymėkite Jums 
tinkamus atsakymus) 

CJ Noras sumažinti vis didėjančią šilumos kainą 

CJ Noras atlikti namo visišką renovaciją 

CJ Noras atlikti dalinę renovaciją (suremontuoti namo laiptinę, stogą, 
kitas bendras patalpas ir pan.) 

CJ Noras patiems tvarkyti savo namo reikalus 

(1 Noras pagerinti gyvenamąją aplinką (infrastruktūrą, žaidimų 
aikšteles, gatvių ir kiemų apšvietimą, užtikrinti saugumą) 

16. 


17. 

C] Noras apsiginti nuo nelegalių statybų kaimynystėje 

C] Savivaldybės vykdoma bendrijų kūrimosi skatinimo politika 

0 Savivaldybės pasyvumas sprendžiant būsto politikos klausimus 
(neprižiūrima aplinka, neasfaltuojamos gatvės, nerenovuojami namai) 
D Iškilę nesutarimai tarp kaimynų 

D] Bendrija jau buvo sukurta statybos bendrovės / kooperatyvo 

D Kita 


Kokios priežastys labiausiai trukdo kurtis bendrijoms Vilniuje? 
(sunumeruokite pagal svarbą, kur 1 - didžiausią įtaką daranti 
priežastis, o 9 - mažiausiai įtakos turinti priežastis) 

D Gyventojų pasyvumas 

C] Gyventojų abejingumas juos supančiai aplinkai 

D Pilietinio sąmoningumo trūkumas 

D Žmonių susvetimėjimas 

CJ Daugiabučiuose gyvena skirtingų interesų bei socialinių sluoksnių 
žmonės 

CJ Daugiabučiuose gyvena daug pensinio amžiaus žmonių, kurie yra 
pasyvūs 

(1 Sovietinė patirtis, kai namo priežiūra rūpinosi valstybė 

CJ Didėjanti pajamų nelygybė Lietuvoje 

CJ Per menka savivaldybės parama (lėšomis, informacija, patalpomis) 
D Kita 


Kokias veiklas pavyko įgyvendinti įsteigus bendriją? (pažymėkite Jums 
tinkamus atsakymus) 

(0 Atlikta / atliekama visiška namo renovacija 

Ū] Atlikta / atliekama dalinė namo renovacija (pažymėkite kokia): 
D pakeisti langai 

D pakeisti radiatoriai 

CI pakeistas vamzdynas 

CI pakeista elektros instaliacija 

D apšiltintos šoninės namo sienos 

Ū] pakeistas namo stogas 

D atnaujintas šilumos punktas 

CJ suremontuota namo laiptinė 

D] kita 

Į EASSEKNĖ siai i i i ia a i i i i is 
C] Sutvarkyta namo gyvenamoji aplinka (pažymėkite kaip): 

(1 išasfaltuota automobilių stovėjimo aikštelė 

D prižiūrimas namo kiemas, želdynai 

C vaikų žaidimų aikštelė 


18. 


19, 


D gatvės / namo apšvietimas 

Ū kita 

Iie ai ORE 
CJ Saugesnė kaimynystė (pažymėkite kaip): 

C sudaryta sutartis su policija 

D įrengtos stebėjimo kameros 

D įtaisyta kodinė laiptinės spyna 


Kaip dažnai vyksta Jūsų bendrijos narių susirinkimas? 
[J Kartą per mėnesį 

Cl Kelis kartus per metus 

D] Vyksta tik visuotiniai metiniai susirinkimai 

D Kai iškyla problema, susirinkimai vyksta dažniau 
CJ Nevyksta 

D Kita 


Su kokiomis problemomis dažniausiai tenka susidurti einant 
pirmininko pareigas? (pažymėkite Jums tinkamus atsakymus) 

CJ Kai kurie gyventojai vengia mokėti bendrijos mokestį 

D] Kai kurie gyventojai nemoka mokesčių už paslaugas (šilumą, karštą 
ir šaltą vandenį, elektrą, šiukšlių išvežimą) 

D Gyventojų pasyvumas priimant / siūlant / vykdant sprendimus 
(0 Sunkumai prižiūrint šilumos punktą (darbuotojų arba jų 
kompetencijos trūkumas) 

D] Sunkumai administruojant namą (darbuotojų arba jų kompetencijos 
trūkumas) 

CJ Dažnai būna ginčų su paslaugų teikėjais, rangovais 

Cl Trūksta lėšų 

D Kita 


197 


198 


21. 


22. 


23. 


24. 


Ar jums teko spręsti bendrijos problemas / klausimus toliau 
išvardytomis priemonėmis? (pažymėkite Jums tinkamus atsakymus) 
D Kreiptis į teismą 

D] Kreiptis į savivaldybę / seniūniją 

D] Kreiptis pagalbos į Būsto rūmus 

D] Kreiptis į politikus 

D] Kreiptis į žiniasklaidą 

D] Kreiptis į mikrorajono Bendruomeninę organizaciją 

D Kita 


Kokiais būdais Jūsų bendrija sprendžia susidariusias problemas? 
(pažymėkite Jums tinkamus atsakymus) 

D] Šaukiamas visuotinis bendrijos narių susirinkimas 

D Šaukiamas bendrijos narių įgaliotinių susirinkimas 

D] Bendrijos nariams išsiunčiami balsavimo biuleteniai 

D Pasiūlymus teikia bendrijos pirmininkas 

D Pasiūlymus teikia namo gyventojų įgaliotiniai 

D] Pasiūlymus teikia bendruomenės nariai savo iniciatyva 

Cl Problemos nėra sprendžiamos 

D Kita 


Kokie Jūsų santykiai su dauguma kaimynų? 
(pažymėkite Jums tinkamus atsakymus) 

D Susitikę tik pasisveikinate 

Cl Padedate vieni kitiems, iškilus rūpesčiams 
CJ Aptariate namo bendruomenės reikalus 
CJ Aptariate asmenines problemas 

D] Kviečiate vieni kitus į svečius 

CJ Konfliktiški 

D] Nepažįstate vieni kitų 

I Įvairūs 

D Kita 


Įvertinkite savo bendrijos narių aktyvumą priimant sprendimus 
(pažymėkite Jums tinkamus atsakymus) 

Ū Į susirinkimus dažniausiai susirenka daugiau negu pusė narių 

CJ Balsuojant raštu dažniausiai grįžta daugiau negu pusė biuletenių 
Cl Dažnai tenka šaukti pakartotinį susirinkimą dėl per mažo 
dalyvaujančių narių skaičiaus 

CJ Balsuojant raštu dažnai tenka šaukti pakartotinį balsavimą dėl per 


25. 


26. 


mažo biuletenių grįžtamumo 
CJ Dažniausiai sprendimus priima įgaliotiniai 
D Kita 


Ar manote, kad Jūsų namo gyventojai bendrauja pakankamai? 
D Taip DU Ne D Nežinau 


Ar Jūsų bendrija atlieka šias funkcijas? 

(pažymėkite Jums tinkamus atsakymus) 

CJ Organizuoti aplinkos stebėjimą, saugumo užtikrinimą 

D] Organizuoti viešuosius ir visuomenei naudingus darbus 

CD] Organizuoti bendruomeninę veiklą ir renginius 

D Šaukti gyventojų sueigas ir organizuoti gyventojų susitikimus su 
savivaldybės ir valstybės institucijų pareigūnais 

D] Tvarkyti namo patalpų ir jų savininkų apskaitos duomenis, namo 
techninę ir kitą dokumentaciją 

CJ Organizuoti namo bendrojo naudojimo objektų nuolatinę techninę 
priežiūrą, avarijų likvidavimą 

CJ Apibendrinti gyventojų pastabas, pasiūlymus ir teikti juos seniūnijai 
CJ Konsultuoti gyventojus ir teikti jiems informaciją apie savivaldybės 
ir valstybės institucijų veiklą bei socialinę paramą 

D] Kita veikla 


( Nežinau 


KLAUSIMAI SUSIJĘ SU NAMO RENOVACIJA 


27. 


Ar Jūsų prižiūrimas namas (nors vienas iš prižiūrimų namų) yra 
renovuotas? 

D] Taip (pereikite prie 28 klausimo) 

C] Šiuo metu namas (-i) yra renovuojamas (-i) (pereikite prie 30 
klausimo) 

D] Parengtas investicinis planas, techninis projektas bei energetinis 
sertifikatas, bet renovacijos darbai dar nepradėti (pereikite prie 31 
klausimo) 

Ū Ne 


Jeigu Jūsų namas nerenovuotas, prašome įrašykite pagrindines 
priežastis kodėl ir pereikite prie 32 klausimo. 

27c. | Jeigu namas (-i) yra renovuotas (-i), ar pasikeitė gyventojų šildymo 
išlaidos? 

D Taip, šildymo išlaidos gerokai sumažėjo 

D Taip, šildymo išlaidos šiek tiek sumažėjo 

CJ Renovacija įtakos šildymo kainai nepadarė 

D Šildymo išlaidos liko tokios pačios kaip prieš kelerius metus, nors 

kWh kaina mieste kyla 

CJ Per mėnesį mokama suma už renovaciją atitinka sutaupytas šildymo 

išlaidas 

D Šildymo išlaidos padidėjo 

D Kita 


28. Ar Jūs patenkinti Jūsų namo (-ų) renovacija? 
(pažymėkite Jums tinkamą atsakymą) 
(0 Labai patenkinti (pereiti prie 30 klausimo) 
D Patenkinti (pereiti prie 30 klausimo) 
C] Labiau patenkinti negu nepatenkinti (pereiti prie 30 klausimo) 
Cl Nepatenkinti 
D] Labai nepatenkinti 
CJ Sunku pasakyti (pereiti prie 30 klausimo) 


29B. Jeigu Jūs nepatenkinti renovacija, prašome įrašykite pagrindines 
priežastis kodėl: 


29, Kokiomis lėšomis buvo atlikta / atliekama Jūsų namo (-ų) renovacija? 
(pažymėkite vieną Jums tinkamą atsakymą) 

(0 Vien daugiabučio namo gyventojų lėšomis 

CJ Dalyvaujant daugiabučių namų renovacijos programoje, kai 50 

procentų renovavimo sąnaudų padengė savivaldybė, o kitą 50 

procentų - namo gyventojai 

C] Dalyvaujant daugiabučių namų renovacijos programoje, kai 

100 proc. dokumentų rengimo bei 15-30 proc. renovavimo sąnaudų 

padengė savivaldybė, o kitus 75 procentus - namo gyventojai 

D Kita 


30. Su kokiomis problemomis Jūs susidūrėte atliekant / rengiantis 
atlikti renovaciją? (pažymėkite Jums tinkamus atsakymus) 

0 Žinių trūkumas ruošiantis renovacijai 

D] Pasikeitusi renovacijos tvarka 

D] Dalis gyventojų priešinosi renovacijai 

D] Sunkumai gaunant banko paskolą 

Ū Renovacijos darbai vykdyti / vykdomi lėtai 

(1 Prasta atliktų / atliekamų darbų kokybė (dėl rangovų, darbų 

vykdytojų nesąžiningumo, kvalifikacijos stokos) 

D Kita 


31. Kokios priežastys galėtų skatinti Vilniaus daugiabučių namų 
renovaciją? (pažymėkite, Jūsų nuomone, svarbiausius atsakymus) 

U Tiesioginis teigiamas pavyzdys (kaimynų, pažįstamų sėkmingai 

atlikta renovacija) 

D] Mažesni šildymo mokesčiai 

D Padidėjęs šildymo efektyvumas 

D Pagerėjęs estetinis namo vaizdas 

D] Patrauklesnė ir saugesnė gyvenamoji aplinka (sutvarkytas kiemas, 

apšvietimas, šiukšlių išvežimas, automobilių stovėjimo aikštelė, vaikų 

žaidimų aikštelė, stebėjimo kameros) 

[J Noras pakelti savo būsto vertę 

CJ Didesnis ir lankstesnis finansavimas iš savivaldybės lėšų 

D Aiškūs ir stabilūs įstatymai 

Informacijos apie renovacijos programas sklaida 

[ Įstatymuose įteisinta privaloma renovacija 

D] Kita 


22. Ar Jūsų bendrija ateityje planuoja dalyvauti renovacijos programoje? 
D Taip 
Ū Ne 
[J Nežinau 
CJ Renovacija jau atlikta / atliekama / parengti dokumentai 


BENDRADARBIAVIMAS SU KITOMIS ORGANIZACIJOMIS 
33, Ar Jūsų bendrija yra Vilniaus daugiabučių namų savininkų bendrijų 


asociacijos narė? 
C Taip (J Ne (pereikite prie 32 klausimo) 

34, Kaip vertinate Vilniaus daugiabučių namų savininkų bendrijų 
asociacijos veiklą? 

C] Labai aktyvi 

Ū] Aktyvi 

D Labiau aktyvi negu neaktyvi 

D] Neaktyvi 

D Labai neaktyvi 

C] Sunku pasakyti 

D Kita 


35, Ar esate dalyvavęs Būsto rūmų organizuotuose susirinkimuose? 
D Taip, daugelyje 

D Taip, keliuose 

D Taip, viename 

Ū Ne 

D] Nežinau, kad tokie vyksta 


36. Arjūs bendraujate su Jūsų mikrorajono Bendruomenine organizacija? 
D Taip 

Ne 

CJ Nežinau, kad tokia yra 


37. Jeigu bendraujate su Jūsų mikrorajono Bendruomenine organizacija, 
prašome nurodyti kokiais klausimais (pažymėkite Jums tinkamus 
atsakymus) 

D] Sprendžiant gamtosaugos problemas 

CJ Gerinant infrastruktūrą kaimynystėje 
CJ Vykdant saugios kaimynystės programą 
D] Organizuojant laisvalaikio užimtumą 

D Kita 


Nuoširdžiai dėkojame už Jūsų laiką ir nuomonę! 


4 priedas. Kitos problemos, su kuriomis susidūrė respondentai 
ruošiantis arba / ir atliekant DN atnaujinimą, N=58 


Kauno respondentų atsakymai 

Išorinės priežastys 

„Apmokejimas specialiai irengtai imonei prie Aplinkos ministerijos.“ 
„Vis keičiama parama ir tvarka.“ 


Vilniaus respondentų atsakymai 

Išorinės priežastys 

„Agentūros parengtos sutartys parengtos paviršutiniškai, jose nebuvo 
numatyta darbų vykdytojų atsakomybė dėl darbų vilkinimo ar netgi bankroto 
atvejų. Neskaidri renovacijos darbams naudojamų medžiagų sertifikavimo 
sistema.“ 

„Atliko įmonė, vėliau buvo nupirkti butai.“ 

„Dar nežinome, su kuo susidursime. Dokumentų rengimo procesas labai ilgas 
ir vangus, konsultacinės pagalbos praktiškai nėra.“ 

„Dėl paveldosauginių reikalavimų renovaciją vykdyti buvo sudėtinga, 
biurokratizmas, trukdžiai.“ 

„Pirmininkas turėjo statybų patirties, todėl greitai sureagavo ir ištaisė statybų 
broką, ir dabartiniu rezultatu yra patenkinti. Kilo sunkumų dėl paveldosauginių 
reikalavimų, reikėjo samdyti architektą, mokėti už pastolius papildomus 


TT 


„Renovacija yra svarstoma, namas yra paveldosauginis netipinis, dėl to 
sudėtingiau parengti projektus. Dalį darbų gyventojai atliko savo lėšomis.“ 
„Samdant rangovą, viešieji pirkimai nepavyko iš pirmo karto, reikėjo 
organizuoti antrą kartą.“ 

„Techninės priežiūros kokybė galėjo būti aukštesnė, o kaina mažesnė.“ 
„Teisinių ir inžinerinių žinių, praktikos.“ 

„Valstybės ir ES lėšos renovacijai yra naudojamos neefektyviai.“ 

Vidinės priežastys 

„Baimė imti paskolą.“ 

„Buvo savininkų, prieštaraujančių stiklinti balkonus pagal vienodą projektą. 
Teko informuoti, kad neleidžiantys ardyti jau esamų įstiklintų balkonų bus 
traktuojami kaip besipriešinantys renovacijai (su pasekmėmis: antstolių 
kvietimu ir t. t.)“ 

„Nesutarėme, nuo ko pradėti - po ilgų derybų pavyko prioritetizuoti darbus 
pagal svarbą.“ 

„Tik nereikšminga dalis gyventojų priešinosi.“ 

5 priedas. Respondentų nurodytos kitos priežastys, kurios 
galėtų skatinti daugiabučių namų renovaciją, N=51 


Kauno respondentų atsakymai 

„Aukštesnė darbų kokybė.“ 

„Daugiau savivaldos bendrijoms, pakeisti įstatymą, kad sutaupyti pinigai už 
šilumą eitų tiesiai į bendrijos kasą.“ 

„Geriausia būtų griauti daugiabučius ir statyti naujus, nes renovacija per 
brangiai kainuoja.“ 

„Keisti renovacijos tvarką - daryti dalinius remontus, o ne visišką tų 35 namų, 
kurie energetiškai neefektyvūs ir žmonės apsileidę.“ 

„Kokybiška renovacija.“ 

„Kokybiška renovacija, kai dėmesys skiriamas ne išorei, o vidinėms sistemoms 
atnaujinti.“ 

„Nemokant kompensacijų už šildymą pasikeistų požiūris į renovaciją.“ 
„Savivaldybė turėtų ištesėti tai, ką yra prižadėjusi.“ 

„Tikslūs skaičiavimai konkrečiu atveju, pateikti bendrijoms nariams; rangovų 
sąžiningumas ir kokybė, nebankrutuojančios firmos, nes kitaip garantijos 
nieko vertos.“ 

„Žmonėms turi būti sakoma teisybė.“ 

„Žmonės nori renovacijos, tačiau netinkamos sąlygos.“ 


Vilniaus respondentų atsakymai 

„Renovacija, mano nuomone, tik iš dalies išspręs šildymo problemą, bet yra 
daug daugiau neišspręstų problemų, tokių kaip garso izoliacija, priešgaisrinės 
sistemos, indiv. šilumos apskaita ir t. t. Geriau nugriauti ir naujai pastatyti — 
pigiau kainuos. Labai aktuali tema šiandien, visi žino.“ 

„Aktyviai vykdoma valstybinė būsto politika, orientuota į gyvenamųjų 
mikrorajonų patrauklumo didinimą (patogus mašinų statymas, pakankamai 
erdvės tarp namų, sutvarkyta aplinka) ir renovacijos kokybės didinimą, 
sąnaudų mažinimą.“ 

„Asmeniškai jai labai padėjo organizuoti kursai Būsto rūmuose renovacijos 
tema.“ 

„Atjaunėjęs gyventojų kontingentas.“ 

„BENDRIJA! Tik esant name bendrijai (ar kitai valdymo formai), t. y. patiems 
savininkams valdant savo namą (bendrą dalinę nuosavybę) atsiranda tos 
nuosavybės supratimas ir poreikis ja rūpintis.“ 

„Bent 4090 kompensuotų.“ 

„Būtinas ženklus valstybės paramos padidėjimas - ne mažiau kaip iki 75 proc. 
renovacijos darbų sumos.“ 

„Darbų kokybė.“ 

„Darbų kokybės užtikrinimas.“ 

„Eliminavimas iš sprendimų priėmimo žmonių, kurie gauna kompensaciją už 


šildymą. Principas: jei gauni kompensaciją, automatiškai esi už, arba mokėk už 
šildymą visą kainą.“ 

„Galimybė įrengti kolektorinę šilumos apskaitą kiekvienam butui.“ 

„Jei nereikėtų pradinių lėšų (t. y. būtų galima iš karto už paramos lėšas pradėti 
renovaciją).“ 

„Kad paskolos nereikėtų imti, atsiskyrimas nuo Vilniaus ŠECo.“ 
„Kaina ir tinkamas finansavimo modelis. Visi darbai, perėję renovacijos 
programos terpę, pabrangsta tiek, kad parama gali to pabrangimo ir 
nekompensuoti.“ 

„Kompensacijų ir pensijų mažinimas nesutinkantiesiems renovuoti.“ 
„Kompensacijų už šildymą panaikinimas.“ 

„Komunalinius butus statę gyventojai turėtų gauti didesnę paramą iš valstybės, 
nes jie kas mėnesį mokėjo valstybei už tą butą, o kiti gavo butus už čekius ir 
nieko nemokėjo. Tai neteisinga.“ 

„Konkretūs skaičiavimai naudos.“ 

„Konkretūs pavyzdžiai, kaip renovuoti seną namą Senamiestyje.“ 

„Konkretūs rezultatai ir skaičiai, rodantys renovacijos naudą, bei 
nepriklausomos nuo valdžios statybos įmonės.“ 

„Mažesni mokesčiai už šildymą, jeigu būtų galimybė atlikti realią ir teisingą 
skaičiuotę, kurioje atsispindėtų veiksniai, lemiantys mokesčio už šildymą didėjimą 
(mažėjimą), tik vienas iš veiksnių yra atlikta namo renovacija.“ 

„Mažiau neigiamos informacijos spaudoje, turėtų būti atliekama tik visuminė 
kokybiška renovacija arba senus namus nugriauti ir statyti naujus. Keisti būsto 
politiką, ieškoti efektyvesnių sprendimų.“ 

„Mažiau neigiamų straipsnių spaudoje, vien neigiamų pavyzdžių viešinimas; 
aktyvi Būsto atnaujinimo agentūros veikla, pagalba.“ 

„Miestoirvalstybės institucijos galėtų pačios atlikti dalį reikalavimų renovacijos 
organizatoriams, nes daugiausiai yra reikalaujama pateikti informaciją apie 
kitų valstybinių įstaigų turimą informaciją.“ 

„Nebeskirti kompensacijų už šilumą.“ 

„Nebesuteikti socialinės paramos (kompensacijų už šildymą ir pan.); didesnė 
valstybės parama atliekant renovaciją.“ 

„Numatomų atlikti darbų ir konkursų skaidrumas korupciniu požiūriu.“ 
„Pasikeitusi būsto politika, kai renovacija būtų vykdoma tik tuomet, kai tai 
efektyvu, kitais atvejais - namus griauti ir statyti naujus.“ 

„Pasikeitusi paskolų suteikimo tvarka, kai visa paskola pakabinama ne 
bendrijai, o atskiriems gyventojams. Nes dabar jei per kokius 3 mėn. kas nors 
nesumoka savo paskolos dalies, skola kabo bendrijai ir ji nebegali susimokėti.“ 
„Patikima darbų priežiūra, kokybės užtikrinimas.“ 

„Patikimi darbuotojai ir firmos, garantijos dėl darbų kokybės.“ 

„Pilietinio sąmoningumo padidėjimas, įsisąmoninimas, kad esi atsakingas už 
savo būstą, privalomas nekilnojamojo turto mokestis ir kaupiamasis fondas 
renovacijai iš šių lėšų.“ 

„Teisybės sakymas, o ne aiškinimas, kad 5096 sumažės šildymo sąnaudos, realus 
požiūris; projektų parengimo mažesnė, realesnė kaina; gera patikima firma.“ 
„Tiems, kurie nesutinka renovuoti, panaikina kompensacijas už šilumą.“ 
„Tipiniai projektai, kuriais, pvz., už simbolinį mokestį galėtų pasinaudoti 
kiekviena bendrija. Specialistų rengimas ir kontrolė. Skaidrūs investiciniai 
projektai. Greičiausias būdas, mano manymu, yra suteikti informaciją ir 
galimybę samdyti kuo kvalifikuotesnius darbuotojus - projektuotojus, 
statybininkus, santechnikus, šilumininkus, gauti reikiamą įrangą lengvatinėmis 

